
Introducere 


ANII DE PACE DE DINAINTEA CELUI DE-AL DOILEA RĂZ- 
boi Mondial au adus cu ei dezlănţuirea violenţei politice la 
un nivel nemaivăzut până atunci: prefecţi de poliţie ucişi pe 
treptele tribunalului, prim-miniștri asasinați pe peronul 
gărilor ori mitraliaţi în automobilele de protocol, ziua în 
amiaza mare, foşti prim-miniștri și miniștri executați sumar 
în pădurile dimprejurul Bucureştilor, miniștri, afaceriști 
sau ziariști atacați brutal în propriile birouri, studenţi, pro- 
fesori şi rectori bătuţi cu bestialitate (asta când nu erau 
împușcați direct pe stradă), foşti demnitari de rang înalt 
suprimaţi în închisori şi, deloc în ultimul rând, evrei jefuiţi 
şi ucişi cu sânge rece. Oricât de lugubru, tabloul descris nu 
e nicidecum complet, întrucât guvernanţii de atunci au în- 
țeles să reacționeze în afara legii, în afara tribunalelor și a 
statului de drept. Mai mult, reprezentanţii clasei politice 
tradiţionale, frustraţi, la rândul lor, de faptul că nu izbu- 
teau să câștige procesele intentate legionarilor criminali, au 
reacționat nu mai puţin brutal, cu instrumente specifice 
terorismului de stat. Bilanţul sumbru al perioadei interbelice 
mai include studenți arestaţi, bătuţi și, în unele cazuri, uciși 
în beciurile Prefecturilor de Poliţie, lideri ai Gărzii de Fier 
asasinați în închisorile carliste, din ordinul clar al înalţilor 
funcţionari ai statului, dar şi legionari ucişi fără judecată, 

în piețele publice ale orașelor ţării și, mai apoi, expuşi pe 
caldarâmul devenit ad-hoc un soi de muzeu macabru. 

Nu ne-am propus să relatăm detaliile sordide ale tuturor 
acestor crime — deși, poate, uneori, am făcut și asta. Am 
încercat, în schimb, să le înţelegem, dar și să explicăm resor- 
turile ce se află în subsidiarul acestor manifestări violente. 
Pe parcursul acestui demers, ne-a fost dat să descoperim o 
încrengătură de mituri atât de ameţitoare, încât oamenii 
şi-au pierdut simţul raţiunii și al omeniei, ajungând să-și 
vândă sufletul în noua lume a religiilor politice inventate 
de obsedantul secol XX. Am încercat, așadar, să reconsti- 
tuim reţeta acestui cocteil mitologic şi am găsit că a fost 
asezonat cu toate ingredientele clasice — precum nostalgia 
unui trecut idealizat şi proiectarea unui viitor glorios, pre- 
tinsa unitate pierdută a naţiunii române și promisiunea 
regăsirii acesteia, pervertirea învățăturilor creștine și pre- 
facerea ideologiei în religie, mania culpabilizării străinilor — 
ce conspiră împotriva românilor onești, naivi, resemnaţi. Se 
iau toate aceste ingrediente, se agită bine şi apoi se adaugă 
obsesia creării României românilor, promisiunea demante- 
lării sistemului occidental capitalist — promotor al inechităţii 
şi al egoismului — și a instaurării armoniei sociale perfecte 
(legionare, fireşte). Tușa finală aduce necesitatea biruirii 
naturii umane decadente şi crearea Omului Nou, a omului 
de credinţă, erou şi viteaz, corect până-n măduva oaselor, 
ce mai (!), românul desăvârșit — cel mai bine ipostaziat în 
imaginea liderului legionar Corneliu Zelea Codreanu. Toc- 
mai în numele acestor deziderate, camarazii îmbrăcaţi în 
cămașa verde legionară au ucis cu inima împăcată şi au 
primit moartea cu bucurie 

În ultima parte a anilor '30, românii au căzut în patima 
micului război civil dintre legionari şi carlişti. Nu am con- 
siderat necesar să ne oprim doar asupra personajelor atunci 
considerate providenţiale, aflate fie de o parte a baricadei 

(Codreanu, Moţa ori Sima, A.C. Cuza și Goga), fie de alta 
(Carol II, Duca, Iorga, Armand Călinescu, Argetoianu), ju- 
decând că ar trebui să ne îndreptăm atenţia și către mica 
istorie, în demersul nostru de cercetare. Am căutat să-i în- 
țelegem și pe Jon-ţăranul sau pe Jean din Micul Paris, ori 
pe studentul ajuns în marile oraşe universitare, dar prove- 
nit de la coarnele plugului, și reprezentativ pentru inteli- 
ghenţia căreia legionarismul i-a sucit minţile. Am găsit cu 
cale să empatizăm atât cu șeful mai mic din eșalonul doi al 
conducerii Gărzii de Fier ori cu activistul legionar de la sate, 
cât şi cu legionarul de rând, mulţi dintre ei ajunşi tartori în 
unităţile paramilitare ale organizaţiei. 

Am vrut să scoatem la iveală și dramele celor vânați în 
acest război civil, anume pentru a evidenția acea psihoză a 
fricii care s-a instalat nu numai la nivelul exponenţilor cla- 
sei politice tradiţionale — liberali, țărăniști, carliști sau chiar 
vechi legionari, consideraţi trădători — dar și a intelectua- 
lilor potrivnici Mișcării, cu toţii speriaţi de perspectiva unei 
vizite la domiciliu a camarazilor îmbrăcați în scurta neagră 
din piele, specifică Poliţiei Legionare. În tabăra adversă, am 
surprins trăirile intense ale gardiștilor închiși în lagărele 
carliste; aceştia, fie lideri politici, intelectuali sau rândași, 
erau hotărâți să înfrunte vitregiile închisorilor, cu hotărâ- 
rea martirilor creștini de altădată. 

În timpul Statului Naţional Legionar, visul promis s-a 
vădit o distopie, iar manifestările violenţei nu doar că s-au 
înmulţit, ci au și crescut în intensitate, camarazii dezvol- 
tând o pasiune nefirească din a-i vedea suferind pe cei slabi 
şi neajutoraţi. Tehnicile de tortură au întrecut imaginația 
oamenilor din epocă, mult mai puţin sensibili decât cei de 
astăzi, iar ingredientele acestui cocteil cuprindeau, de data 
aceasta: simpli zugravi loviți cu vâna de bou; comercianți 
bătuţi după o tehnică folosită în metalurgie („bătutul la patru 
ciocane“), oameni cărora le-au fost administrate purgative 

puternice și au fost izolaţi într-o încăpere de mici dimen- 
siuni, cu scopul de a înota în propriile dejecţii; indivizi imo- 
bilizaţi şi însemnați pe chelie cu semnul svasticii; oameni 
legaţi fedeleş ia stâlpul infamiei, cărora, intraţi în nesimţire 
şi storși de vlagă, le-a fost sprijinit capul de o ţepușă, pentru 
a nu se sufoca și a rezista supliciului; evrei cărora li s-au 
despicat pântecele și li s-au înnodat măruntaiele, cu scopul 
de a simula macabra estetică a unui nod de cravată. Nu mai 
puţin tortură a fost și faptul că rudele ori prietenii tuturor 
acestora nu au întârziat să afle veşti despre cruzimile apli- 
cate de gardiști ori au fost, chiar, obligaţi să asiste la multe 
dintre cele amintite. 

Cercetarea dosarului violenţei din România perioadei 
interbelice s-a făcut prin consultarea surselor de primă mână, 
e.g. documentele găsite în Arhivele judeţului Cluj, respectiv 
fondurile Inspectoratelor de Poliţie şi de Jandarmi, articolele 
din peste douăzeci de gazete ale timpului, locale ori naţio- 
nale, broșurile propagandistice legionare sau oficiale și, mai 
ales, relatările memorialistice ale protagoniștilor şi ale mar- 
torilor epocii (peste șaizeci de volume). Am mai folosit ima- 
ginile filmate ale adunărilor politice de atunci, preluate din 
diverse documentare video, mărturiile orale ale victimelor 
ori agresorilor implicaţi în acte de violenţă, mărturii găsite 
în colecţii cu interviuri, ziare şi culegeri de documente, anu- 
arele statistice ale României, cât și lucrările teoretice pu- 
blicate între cele două războaie mondiale. 

Se cuvine să-i menţionăm aici şi pe predecesori, pe cei 
care au elaborat monografii dedicate Mişcării Legionare, 
aceste lucrări constituind un punct solid de plecare în tra- 
tarea problemelor din cartea de față: Francisco Veiga, Armin 
Heinen și Nicolas Nagy-Talavera. Le sunt îndatorat unor 
autori care m-au însoţit pe parcursul formării mele ca is- 
toric, prin cărţile lor, la cursuri, la seminare şi la întâl- 
nirile formale sau informale ale şcolii doctorale, precum 

Mare Bloch, Fernand Braudel, Jacques Le Goff, Philippe 
Aries, Michel Vovelle, Pierre Chaunu, Georges Minois, Raoul 
Cirardet, Raymond Aron, Alain Besancon, Mona Ozouf sau 
'Thierry Wolton, dar și istoricilor români care au avut cura- 
jul să vadă altfel istoria — Neagu Djuvara, Pompiliu Teodor, 
i.ucian Boia, Toader Nicoară, Alexandru Platon, Ovidiu 
Ghitta, Simona Nicoară, Constantin Bărbulescu ori Sorin 
Mitu. 

Cartea de faţă reprezintă versiunea revizuită a tezei mele 
de doctorat, realizată sub îndrumarea profesorului Toader 
Nicoară şi pregătită la Şcoala Doctorală „Istorie. Civilizație. 
Cultură“, aflată sub cupola Facultăţii de Istorie și Filosofie 
a Universităţii „Babeş-Bolyai“ din Cluj. 


Prolog. 
Asasinarea prefectului de poliţie al Iaşilor 


REVOLUTIILE AU FOST PUSE ÎN SCENĂ, DE REGULĂ, DE 
Lineri intransigenţi şi neclintiţi în hotărârea lor de a schimba 
ordinea de drept a oamenilor mari și a bătrânilor cetăţii, 
considerată nedreaptă. Așa cum vom vedea, pornirile tine- 
rilor de a opera schimbări bruște la nivel social nu sunt 
intotdeauna de bun augur, cu toate că suntem tentaţi să 
credem asta -— tinerii au o imagine destul de bună în ziua 
de astăzi, deoarece, odată cu tranziţia post-decembristă, oa- 
menii şi-au pus speranţa detaşării de trecutul comunist (operă 
a gerontocraţiei nomenclaturiste) în ei, în tineri. 

Legiunea Arhanghelului Mihail, mișcarea violentă ce a 
cucerit sufletele a sute de mii de studenţi, ţărani, profesori, 
ofițeri sau preoţi, la rândul ei, este creaţia tinerilor, a fiilor 
de ţărani români, ajunși în marile centre universitare. Or- 
ganizaţia a fost fondată de liderii facțiunii radicale a miș- 
cării studenţeşti, în anul 1927, când beneficiau deja de o 
notorietate considerabilă. Studenţii naționaliști sau studen- 
ţii creştini — cum își spuneau -— ţinuseră prima pagină a 
ziarelor de la București şi din provincie, urmare a implică- 
rii acestora în cazurile spectaculoase de violență politică, 
din 1923 şi 1924. Este vorba, mai precis, despre complotul 
studenţesc care viza eliminarea unor rabini și afaceriști 
evrei, dar şi miniștri români, şi, respectiv, de asasinarea 

prefectului de poliţie al Iașilor şi uciderea studentului tră- 
dător Vernichescu. 

Succesul popular al crimelor comise de Codreanu, Moţa 
şi ai lor se datorează contextului cultural de după Primul 
Război Mondial. Ororile conflagrației au produs schimbări 
structurale în mentalul colectiv - moartea devenise banală, 
ușor de acceptat. În plus, actele de violenţă s-au înmulţit și 
din cauza numeroaselor arme de foc pe care le-au adus în 
țară cei întorși de pe front. Recenta universalizare a drep- 
tului de vot (doar pentru bărbaţi) a adus la viaţă conștiin- 
ţele pasive ale celor ignoraţi dintotdeauna. O bună parte 
dintre cei simpli și mulţi, dezamăgiţi din cauza traiului greu, 
au pus neajunsurile pe seama străinilor şi a politicienilor 
vânduți străinilor. La rândul lor, intelectualii au căutat să 
ofere un nou sens strădaniilor lor după realizarea dezide- 
ratului Marii Uniri, mulţi găsind un alt scop existenţial, cel 
mai bine definit prin sintagma „România românilor“. Ei bine, 
inițial, cei ce aveau să înființeze Legiunea și-au construit 
aura de salvatori ai naţiunii române și de apărători ai or- 
todoxiei tocmai pe seama acestor frustrări. Au făcut-o cu 
bâta în mână, la început, împotriva studenţilor evrei şi a 
profesorilor potrivnici, apoi cu revolverul, în scopul elimi- 
nării politicienilor, oamenilor de afaceri, intelectualilor şi 
ziariştilor vânduți (zice-se) evreimii. Aşadar, naivitatea 
masei de țărani, frustrările intelighenţiei românești, nea- 
junsurile studenţimii şi militantismul profan al preoțimii 
ortodoxe au constituit fundamentul succesului cocteilului 
mitologic asupra tinerilor, care au înţeles astfel să trans- 
forme revolverul în instrumentul dreptăţii. 

În aeest prim capitol, vom dezbate cazul foarte cunoscut 
în epocă al asasinării șefului Poliţiei din Iași, orașul lui 
A.C, Cuza și al lui Codreanu, unul din cele patru mari centre 
studențești ale României. După această incursiune, ne vom 
reîntoarce la începutul anilor '20 — în capitolele doi şi trei — 

pentru a înţelege mai bine mișcarea studenţească naţiona- 
listă şi antisemită, care a stat la baza genezei Gărzii de Fier. 


In toamna anului 1924, prefectul de poliţie Constantin Man- 
ciu a fost împuşcat în plină zi şi în văzul tuturor, chiar pe 
treptele tribunalului, de către Corneliu Zelea Codreanu. 
Lider carismatic al unei părţi importante din studenţimea 
ieşeană, acesta comite asasinatul tocmai pentru a evidenția 
infăptuirea justiţiei populare, ca un exemplu dat românilor, 
nedreptăţiţi de autorităţile (se insinuează) vândute evreimii. 
Locul şi momentul ales pentru aceasta avea legătură cu pro- 
cesul studenţilor naționaliști agresaţi în beciurile Poliţiei. 

Tinerii acuză brutalitatea agenţilor coordonați de pre- 
fectul Manciu, motiv pentru care Codreanu se erijează în 
apărătorul unuia dintre studenţii abuzaţi. Atunci când lu- 
crările procesului au fost întrerupte din cauza unor „inci- 
dente violente“, tot vacarmul s-a mutat în stradă — locul 
firesc al justiţiei populare (personale) — iar acolo, Codreanu 
îl împușcă pe Manciu, fără nici o ezitare: „Glonţul i-a trecut 
prin urechea stângă, pătrunzându-i în creier şi omorându-l 
pe loc“. Alţi doi ofiţeri de poliţie sunt răniţi cu această ocazie, 
fiind spitalizaţi în stare gravă. 

„Producând o vie senzaţie“ în lumea ieşeană, crima a fost 
numaidecât politizată. Studenţii naționaliști din urbe și-au 
declarat public sprijinul pentru asasin, „trimiţându-i o te- 
legramă de solidarizare“.? Într-o scrisoare deschisă adresată 
regelui Ferdinand, liderul studenţilor creştini din Cluj, lonel 
Moţa, arătând că acţiunile represive ale poliţiei „n-au putut 
duce decât la deznodăminte fatale.“ Profesorul antisemit 
A.C. Cuza și-a apărat şi el studentul favorit, publicând o 
filipică îndreptată împotriva ministrului liberal G.G. Mâr- 
zescu, cel „care l-a pus și l-a susținut în fruntea poliţiei“ pe 
Maneciu, o premisă numai bună pentru a ţese o întreagă 
teorie conspiraţionistă: „Sistemul fatal inspirat lui Manciu 

a fost terorizarea studenţimii creștine: ca să dea satisfacţie 
jidanilor şi să facă dovadă că ordinea se poate menţine prin 
mijloace energice“. În opinia suporterilor lui Codreanu, acest 
asasinat era nu doar legitim — ci o necesitate. Aceștia afirmă 
că studentul asasin și-ar fi exercitat nimic mai mult decât 
dreptu! legitim de apărare în faţa agresiunii, iar temutul 
prefect de poliţie ar fi fost parte a planului guvernamental 
de susținere a intereselor evreiești. 

Procesul urma a fi judecat la Curtea cu Juri, acolo unde 
judecătorul este mai degrabă un arbitru între procurori şi 
avocaţi, în timp ce soarta inculpatului cade în sarcina jura- 
ților. În acest context, dezbaterea crimei în spaţiul public 
era menită să convingă juraţii, în detrimentul argumentelor 
legale, specifice unei cauze penale. Aleși din rândurile sub- 
țiri ale clasei de mijloc, juraţii sunt și ei tributari convinge- 
rilor opiniei publice și, ca urmare, la fel de vulnerabili în 
faţa ideilor populiste și a propagandei. 

Guvernul insistă pe teza premeditării crimei de Codreanu 
şi de fidelii săi colaboratori din centrele studenţeşti Iasi, 
Cluj şi Cernăuţi, respectiv Ionel Moţa, Radu Mironovici, Ilie 
Gârneaţă, Tudose Popescu și Corneliu Georgescu, cărora li 
se aduce acuzaţia de „părtășie la omor“. Se decide mutarea 
procesului de la Iaşi — oraş mare, cu multă studenţime și, 
ca atare, greu de controlat — în fieful liberal al Focșanilor, 
tocmai pentru a diminua presiunea publică şi a înlesni ob- 
ținerea unei sentinţe de condamnare. Teatrul Pastia din 
localitate, scena desfășurării procesului, se transformă într-o 
fortăreață păzită de numeroși soldaţi şi polițiști, fără însă 
ca suporterii inculpaţilor să se lase intimidaţi în faţa aces- 
tor măsuri extraordinare. Sute de studenţi ieşeni au sosit 
în oraş (cum spune Codreanu) pentru a continua campania 
de influențare a opiniei publice, iar momentul venirii lui A.C. 
Cuza a prilejuit organizarea unei triumfale primiri la gara 
Focșanilor.5 Numeroase materiale propagandistice au fost 

tipărite și distribuite populaţiei; popularizând mesajul acuza- 
lilor, conform căruia: „Opinia publică și juraţii pot cunoaște 
o bună parte din Adevărul nostru şi își vor putea forma o 
părere dreaptă despre fapta pe care sunt chemaţi a o ju- 
deca“$. Apărarea pare să înțeleagă perfect terenul pe care 
se duce lupta. Autorităţile au încercat să reacționeze la ac- 
tiunile eficiente ale propagandei naţionaliste, sprijinind 
financiar broşura editată de soţia prefectului ucis, care „are 
de scop să stabilească adevărata fizionomie a celui răpus, 
victimă după moarte a celor mai odioase calomnii.“? Mate- 
rialul guvernamental este însă repede discreditat şi nu a 
produs nici un efect serios în rândul publicului. Întrucât 
atmosfera generală indică iminenţa pronunțării unei sen- 
tinţe de achitare, procurorii se folosesc de un tertip birocratic 
pentru amânarea procesului și mutarea acestuia la Turnu 
Severin. Această a doua schimbare a locului de desfășurare 
a procesului oferă apărării șansa de a juca pe cartea victi- 
mizării, iar presei - ocazia de a lansa acuzaţii întemeiate cu 
privire la o „ruşinoasă fugă a guvernului din fața dreptăţii.“& 

Procesul din luna mai, de la Turnu Severin, a părut, aşa- 
dar, o simplă formalitate. Reţeta brevetată a apărării (mo- 
bilizarea generală a studenţilor, manifestații de susţinere 
pentru cauza celor inculpaţi şi acţiuni de protest faţă de 
autorităţi) are succes şi aici. Arsenalul propagandistic este 
întregit de editarea altor broşuri edificatoare, transmiterea 
scrisorilor publice de solidaritate și publicarea unor poezii 
închinate asasinului: „Severinul clocotește/Şi grozav se pre- 
pătește/Ca de-o nuntă de-mpărat/Căci Codreanu-i aşteptat“?. 
Numeroși „apărători“ sunt gata să probeze inocenţa studen- 
ților, în timp ce soţia profesorului A.C. Cuza lansează un 
apel de solidaritate către „mamele române“.! Libertatea 
înaintează cifra de 19.600 de apărători înscriși pentru repre- 
zentarea în instanţă a inculpatilor. Studenţi și ţărani, uni- 
versitari, avocaţi și ofiţeri, organizaţii ale femeilor, inclusiv 

foștii juraţi de la Focșani, cu toţii sunt primiţi şi găzduiţi în 
casele severinenilor. Dezbaterile procesului sunt un tur de 
forţă al apărării. Cei cinci studenți acuzaţi de „părtășie în 
omor“ neagă orice implicare în asasinarea prefectului. Co- 
dreanu oferă minime justificări neconvingătoare legate de 
cauza penală și pune crima pe seama provocărilor poliţiei. 
Vorbește, în schimb, pe înţelesul tuturor despre ameninţarea 
evreiască: „Peste pământul ţării noastre a dat năvală îngri- 
jitoare un popor strein, poporul jidovesc“!!. Ofiţeri, profe- 
sori și studenți vorbesc la modul superlativ despre calităţile 
morale ale acuzaților. Sentința, anticipată de toţi, este pro- 
nunțată în ovaţiile publicului, inculpaţii fiind achitaţi în 
unanimitate. 

Istoricii Francisco Veiga și Armin Heinen au încercat să 
determine culpa reală a lui Codreanu în premeditarea asa- 
sinării lui Manciu, folosind, în sumara lor analiză a cazului, 
lucrarea publicată de Stelian Neagoe în perioada comunistă. 
Armin Heinen conchide scurt, fără menajamente: „Codreanu 
l-a împușcat pe șeful poliţiei pe ascuns“!?. Francisco Veiga 
crede că plănuirea crimei este dovedită de faptul că Zelea 
Codreanu „niciodată nu şi-a manifestat regretul“. Stelian 
Neagoe insistă că Manciu nu privea spre asasin în momen- 
tul declanșării revolverului!t, mergând pe linia variantei 
oficiale, pe care o regăsim și în „Ordonanţa de punere sub 
acuzare“: „După orificiul de intrare a proiectilului se vede 
că victima [...] nu se găsea cu fața spre acesta, ci lovitura a 
fost dată pe la spate“!5. Varianta romanţată a crimei a re- 
zistat însă în imaginarul românilor din perioada interbelică 
(și nu doar, din păcate). Codreanu a contribuit personal la 
mistificarea asasinatului, așa cum reiese din lucrarea au- 
tobiografică publicată în 1936. Aici, crima nu se mai petrece 
pe treptele tribunalului, ci în interiorul acestuia, chiar în 
timpul desfăşurării ședinței procesului, unde zeci de poliţişti 
şi mii de evrei sunt incluși suplimentar în decorul crimei, 

pentru a face plauzibilă legitima apărare, iar lupta dispro- 
porționată cu forţele de ordine și ameninţarea evreiască 
intregesc firul epic: „1...] strivit de cei douăzeci de polițiști 
marmaţi, am scos revolverul și am tras. [...] Peste câteva 
minute, în faţa Judecătoriei, se găseau mii de jidani, care 
| laşteptau să ies pentru a mă sfâșia“!6. 

Administraţia ziarului Adevărul constată, sarcastic, rolul 
jucat de instanţa populară în sentinţa de achitare din cazul 
Maneciu: „Instituţia juraţilor este una din cuceririle demo- 
craţiei |...|. Spunem deci [...]: ne închinăm în faţa verdictului 
popular“!7. Epopeea procesului legitimează violenţa politică 
şi subminează instituţiile de forță ale statului, fapt care 
irită cercurile politice din Capitală. La nici două luni de la 
asasinarea prefectului de poliţie, se adoptă „Legea pentru 
reprimarea unor infracţiuni în contra liniștii publice“, cu- 
noscută sub numele de Legea Mârzescu,!* care condamnă 
infracțiunile de asociere, înlesnire, cuvântare sau chiar cân- 
tare „în scopul de a prepara sau de a executa crime în contra 
persoanelor sau proprietăţilor“. Infracţiunile menționate 
sunt aspru pedepsite cu închisoare de până la 10 ani. Miza 
reală a jocului nu este însă de natură juridică, aşa cum, fals, 
credeau deţinătorii puterii. Adevăratul pericol îl reprezenta 
instrumentalizarea populistă a cazurilor de violenţă poli- 
Lică. Poetul Octavian Goga surprinde, inspirat, implicaţiile 
populare ale procesului din cazul Manciu: „Procesul tână- 
rului student în realitate nu-i al lui. El nu s-a început acum, 
şi din nenorocire, nu se sfârșește aici. E un proces colectiv 
cu mii de tentacule morale înfipte în crezul mulțimilor. [...] 
Paralel cu această volbură studențească, dincolo de miopia 
politicianismului de duzină şi dincolo de atitudinea trivială 
a presei de bulevard, o resonanță populară intensă îi prinde 
credințele și le duce înainte. [...] Luaţi aminte...“% 


2. Mișcarea studențească antisemită 
sau dictatura aritmeticii 


POPULARITATEA STUDENȚILOR CRESTINI SE DOVE- 
dește salvatoare în cazul Manciu, fiind rodul a patru ani de 
activism politic pe baricadele centrelor universitare ale Ro- 
mâniei. Deopotrivă studenţi și ţărani, preoţi și învăţători 
se regăsesc în isprăvile tinerilor Codreanu, Moţa sau Geor- 
gescu. Naţionaliştii s-au făcut remareaţți, iniţial, la congresul 
studențesc ţinut în 1920, la Cluj, primul dintr-un lung şir 
care avea să inspire moţiuni antisistem, antisemite şi vin- 
dicative, cum a fost aceea de interzicere a accesului necreş- 
tinilor (evreilor) în centrele studențești, pentru a se evita 
„transformarea unor centre românești în centre mixte ro- 
mâno-jidănești“, propusă de Codreanu.! Cauza este susținută 
doar de studenţii basarabeni şi de o facțiune a studenţilor 
moldoveni — dată fiind proporţia etnică semnificativă a 
evreilor din aceste regiuni. Pentru convingerea celorlalţi 
studenţi se apelează la orice mijloc de propagandă. Cei po- 
trivnici sunt acuzaţi public că ar fi vânduți evreilor şi ar 
avea o presupusă legătură compromiţătoare cu bogata fa- 
milie evreiască Blank.? Moţiunea întrunește, în cele din 
urmă, numărul de voturi necesar adoptării. Codreanu se 
declară mulțumit, admițând însă că liderii marilor centre 
universitare nu se raliază punctului său de vedere. Şerban 
Milcoveanu — șeful studenţilor creștini în anii 1936 și 1937 — 

"ememorează însemnătatea simbolică a evenimentelor de 
la Cluj şi declară că acum are loc consacrarea titulaturii de 
„student creștin, nu ca excludere a necreştinilor, ci ca model 
de perfecţiune pentru tineretul studenţesc“. 

Reveniţi la Iași, studenţii creştini înţeleg să folosească 
violenţa pentru a-şi impune agenda lor naționalistă. Co- 
dreanu reclamă vehement că „universitatea Iaşiului creştin 
| ! proclama [...] lupta contra lui Dumnezeu“.* Așadar, de- 
butul noului an universitar din 1920 îi găsește pe studenţii 
naționaliști „cu ciomege în mâini, ca să împiedice intrarea 
studenţilor în universitate până nu se va face un serviciu 
religios“; cercul studenţilor ardeleni şi bucovineni de la Uni- 
versitatea ieșeană îl informează pe rector că nu agreează 
metodele lui Codreanu — „de natură demagogică și brutală“ — 
dar admit legitimitatea solicitării acestuia.” Pusă sub pre- 
siune, santajată, conducerea universităţii programează, în 
cele din urmă, oficierea serviciului religios. 

În primăvara anului 1921, studenţii basarabeni din Iași 
declanșează o grevă de protest la adresa arestărilor arbi- 
trare dispuse de autorităţi. Într-o notă de informare a Cor- 
pului 4 de Armată din lași se relatează că studenţii evrei 
basarabeni s-ar fi constituit în „cuiburi bolşevice şi comu- 
niste, dispunând de tipografii secrete“, fiind evidenţiată ares- 
tarea unui student basarabean care a distribuit „manifeste 
prin care îndemna studenţii la grevă“.6 Codreanu exploa- 
tează politic momentul și interzice accesul studenţilor gre- 
vişti la cantină, în baza principiului „cine nu munceşte nu 
mănâncă“.! Basarabenii reacţionează și se plâng rectora- 
tului „contra atitudinii insuportabile faţă de studenţii ba- 
sarabeni a unor studenţi grupaţi în jurul studentului Zelea 
Codreanu |...] căutând prin teroare să impună modul lor de 
cugetare şi purtare fraţilor din Basarabia“. De altfel, stu- 
denţii comunişti se află sub permanenta supraveghere a 
colegilor creştini. Codreanu îşi prezintă vrednic realizările, 

printre care arderea șepcilor rusești purtate „ostentativ“ de 
aceștia. Serviciile de informaţii confirmă și ele existența 
acestui element distinctiv printre studenţii comuniști, a 
șepcilor rusești, imagine a pericolului bolșevic. În acest caz 
particular al amenințării comuniste — marota anilor '20 —, 
studenţii creștini fac echipă cu autorităţile, brigada locală 
de Siguranţă fiind mandatată să aplice o viză distinctivă pe 
carnetele studenţilor basarabeni din Iaşi, de etnie neromâ- 
nească: „În acest mod — spun autorităţile — controlul străi- 
nilor se poate face mult mai uşor“?. 

Câţiva ziariști locali sunt „bătuţi bine“ de Codreanu, la 
sfârșitul lunii mai a anului 1921. Studentul acuză atacurile 
nedrepte din „presa jidănească“ locală, dar mai ales faptul 
că ziaristul Ghiulea i-ar fi calomniat tatăl. Urmare a unei 
adrese de protest, trimisă rectorului de sindicatul ziariştilor 
din Moldova, toleranța conducerii universităţii ia sfârșit, 
temerarul student fiind exclus printr-o decizie a Senatului 
Universitar, măsură susținută de Centrul Studenţesc lași 
(dar şi de celelalte societăţi studențești din oraș): „Nici un 
om civilizat nu poate aproba procedeul brutal al d-lui Co- 
dreanu“!”. Rămas fără aliaţi, Codreanu este apărat de A.C. 
Cuza; care aduce ca argument codul de onoare al bărbaţilor: 
„Din punct de vedere pedagogic, universitatea nu poate cul- 
tiva lașitatea“!!. Deşi Senatul menţine hotărârea de exclu- 
dere, Facultatea de Drept — controlată de A.C. Cuza — nu 
recunoaşte decizia, iar Codreanu își continuă nestingherit 
studiile. 

Intransigența studenţilor creștini și mai ales atitudinea 
lor radicală și violentă polarizează mediul studenţesc ieșean. 
Toţi se ăflau pe poziţii relativ divergente, nu doar studenţii 
evrei cu simpatii comuniste. Codreanu decide să nu recu- 
noască autoritatea Centrului Studenţesc Iași, înființând, în 
mai 1921, Asociaţia Studenţilor Creștini, „adevăratul centru 
studențesc“, cum îl numește el. Odată finalizate cursurile 

anului universitar 1921-1922, Codreanu ia decizia plecării 
la studii în Germania, astfel că Ilie Gârneaţă rămâne șef 
peste asociaţia sub egida căreia continuă lupta. Pe Gârneaţă 
"| găsim menţionat într-un raport al Prefecturii de Poliţie 
din laşi, eu privire la tulburarea unui spectacol jucat la Tea- 
tul Naţional din localitate. Grupul său de studenţi a pro- 
Lestat vehement împotriva distribuirii unei actriţe evreice, 
liind necesară intervenţia jandarmilor. Campania de boico- 
are a pieselor de teatru evreiești începuse, de altfel, încă 
din vară, odată cu turneul din Moldova al trupei evreieşti 
Kanapof, iar incidente antisemite similare au mai fost şi la 
Husi și Bârlad. Codreanu se declară încântat de boicotarea 
artiştilor „satanei“ şi alungarea acestora de pe „scena ro- 
mânească“.!? 

Firul central al evenimentelor antisemite se mută însă 
la Cluj, odată cu finele anului 1922. Mişcarea studențească 
luase amploare, deschizând calea unei prelungite greve stu- 
denţești în toate cele patru centre universitare ale Româ- 
niei. Scânteia conflictului rămâne la fel de absurdă azi cum 
era şi atunci: studenţii de la Medicină reclamă „lipsa cada- 
vrelor evreieşti din sălile de disecţie“, solicitând „cadavre 
de evrei în raport cu numărul studenţilor evrei“, iar reven- 
dicarea a fost cu atât mai dificil de satisfăcut, cu cât majo- 
ritatea studenţilor mediciniști clujeni erau evrei. Studenţii 
creştini interzic accesul colegilor de religie mozaică la orele 
de anatomie practică, iar liderul comunităţii izraelite din 
Cluj a fost nevoit să ofere o dezminţire privind o presupusă 
răscumpărare a cadavrelor evreiești destinate disecţiei. De- 
putații minoritari critică violențele antisemite declanșate 
în decembrie la Cluj, de la tribuna Parlamentului, solicitând 
intervenţia de îndată a miniștrilor de la interne şi educaţie. 
Cu această ocazie, parlamentarilor le sunt aduse la cunoș- 
tință „vandalisme“ și devastări ale sediilor firmelor evreieşti, 
„bătăi sângeroase“ şi decesul unei persoane.!* 

Solicitarea aplicării unei clauze numerice cadavrelor 
evreiești reprezintă o miză secundară, mai degrabă simbo- 
lică, pentru că alocarea pe criterii etnice a locurilor din uni- 
versităţile românești era adevăratul numerus clausus căutat. 
Astfel, raportul etnic al studenţilor ar fi trebuit să fie echi- 
valat proporţional cu raportul etnic general al populaţiei 
României (limitând, așadar, numărul studenţilor evrei din 
universităţi la doar 4%, conform proporţiei etnice a evreilor 
în populaţia totală a ţării). Se forţează aplicarea unui soi de 
corectitudine (dictatură) aritmetică, o formă de protectio- 
nism educaţional, de discriminare pozitivă a românilor ma- 
joritari. Ionel Motţa, încă student la Cluj, invocă inspiraţia 
divină a dictaturii aritmetice: „Numerus clausus al nostru 
e moral [...]. Cauza noastră e așadar dreaptă și sfântă. [...| 
Aşa a făcut Cristos!“ Studenţii clujeni se inspirau din pre- 
cedentul instituit în Europa Centrală încă din primăvara 
aceluiași an, 1922, când studenţii din Cracovia solicitaseră 
numerus clausus, iar din toamnă, multe alte universități 
europene, din Polonia, Lituania, Cehoslovacia, Ungaria sau 
Austria, aveau să cunoască și ele furia antisemită.! 

Revendicările studenţeşti au fost apoi discutate de rec- 
torul clujean lacobovici și de profesorii din Senatul Univer- 
sitar, într-o şedinţă din 7 decembrie, fiind consultat telefonic 
şi ministrul Constantin Angelescu. Sub presiunea amenin- 
țătoare a străzii, numerus clausus va fi admis „pentru cei 
care nu sunt cetățeni români“, în timp ce studențimea pri- 
meşte asigurări că „toate cadavrele nereclamate de familie, 
indiferent de religie, vor fi date sălilor de lucrări“.!€ Odată 
depășit momentul dificil, autorităţile se răzgândesc o lună 
mai târziu. Ministrul Instrucțiunii, rectorii şi decanii univer- 
sităţilor românești stabilesc clar: „Numerus clausus pentru 
studenţi cetăţeni români nu se poate admite“!. Studenţii 
creștini nu vor uita atitudinea potrivnică a rectorului lacob 
lacobovici, chirurg cunoscut și profesor la medicină. El avea 

ui fie, șase luni mai târziu, victima unui atentat (asupra 
locuinţei sale au fost trase patru focuri de revolver), din care 
ueapă nevătămat. Autorităţile îl bănuiesc pe studentul anti- 
vemit loan Moldovan, exclus recent din universitate. Con- 
lurm revistei Clujul, „Studentul Moldovan, care a luat parte 
mult la mișcările studențești [...] tăgăduește energic că ar fi 
ntentatorul în chestiune sau că ar fi avut cunoştinţă de aten- 
latul contra dlui rector [...1“!E. 

Codreanu, deși aflat la studii în Germania, revine rapid 
in mijlocul camarazilor, în urma evenimentelor din ţară. Era 
dezamăgit de atitudinea șovăielnică a conducătorilor stu- 
dențimii și de banalitatea revendicărilor, pe care le găsește 
puerile (solicitările de ordin material, respectiv condiţii mai 
bune în cămine, la cantine și în laboratoare). Pentru ca pro- 
blema evreiască să fie rezolvată în toate domeniile, el își 
«dorește o mișcare unificată, cu un lider unic și un program 
politic în măsură să depășească granițele universităţii, şi 
propune ca mișcarea studențească să ia amploarea unei 
orientări politice de anvergură naţională. Ambiţiosul plan 
nu găseşte susţinerea necesară, Codreanu fiind sprijinit doar 
de studenţii mai radicali din Cernăuţi și de vechii camarazi 
ieşeni. Însă, în primele luni ale anului 1923, naționaliștilor 
li se oferă prilejul politic necesar exploatării sentimentelor 
antisemite ale românilor când majoritatea liberală din Par- 
lament decide înscrierea în noua Constituţie a dreptului de 
incetăţenire a evreilor — ca urmare a condiţiei impuse Româ- 
niei în cadrul păcii europene de la Versailles, nu de dragul 
cvreilor. Iminenţa adoptării Constituţiei inflamează spiri- 
tele în ţară. Momentul politic este concretizat de naţiona- 
liştii vechi și noi din capitala Moldovei. Antisemiţi încă de la 
(inele secolului al XIX-lea, profesorii A.C. Cuza, Şumuleanu 
sau Ion Zelea Codreanu - tatăl lui Corneliu — se reinven- 
tează alături de aripa radicală, violentă, a mișcării studen- 
teşti. Aşa ia naştere LANC, Liga Apărării Naţional-Creștine, 

drept urmare a unei „Mari Adunări Naţionale“, organizată 
la Iaşi, în 4 martie 1923. Organizaţia înregimentează cu 
precădere profesori, ofițeri şi studenţi cu orientări naţiona 
liste, antisemite și radicale. Şef al Ligii este proclamat pro- 
fesorul A.C. Cuza, în vreme ce tânărului Codreanu îi revin 
sarcini organizatorice.! LANC va urmări coagularea forţelor 
naţionaliste și reprezentarea politică a nemulțumiţilor so- 
cietăţii. 

În tot acest timp, activitatea universităţilor a fost parali- 
zață, ceea ce convenea agendei politice a tinerilor din spatele 
lui Zelea Codreanu. Manifestaţiile şi violențele antisemite 
devin parte a cotidianului, studenţilor evrei fiindu-le res- 
tricţionat accesul în sălile de disecţie, la cursuri, examene 
sau cantină: „Noi, studenţii evrei, [...] nu puteam să intrăm 
nici până la coridor |...|“%. Profesorii se plâng de comporta- 
mentul agresiv al studenţilor greviști decanilor, aceştia 
rectorilor, iar acestora nu le rămâne decât să retransmită 
problemele la minister. Situaţia nu pare să revină la normal 
nici după patru luni de la izbucnirea grevei. Rectorii şi mi- 
nistrul de resort iau atitudine şi decid redeschiderea forțată 
a universităţilor, începând cu 16 aprilie 2923. Oficialii pro- 
mit exmatricularea studenţilor care nu se vor conforma ho- 
tărârii. La câteva zile după reluarea cursurilor, aflăm că „în 
Cluj și Cernăuţi încă există o grevă pasivă, iar la București 
cursurile se ţin cu armata“. La Universitatea ieşeană, stu- 
denţii ocupă sălile: „Jurăm să nu primim rușinea de a pleca 
fruntea intrând la cursuri [...|. Jurăm luptă pentru numerus 
clausus [...]'%. Studentul Corneliu Zelea Codreanu se află şi 
el printre ocupanțţi, prezenţa acestuia fiind notată într-o 
ședință a Senatului Universitar. Profesorul A.C. Cuza se 
opune apelurilor disperate ale rectorului ieșean în vederea 
organizării unui „plebiscit“ studenţesc. Simionescu mizează 
că votul majorităţii tăcute a studenţilor va legitima redes- 
chiderea pașnică a universității și admiterea la cursuri a 

wvreilor. Cuza contraatacă: „Sunteţi stăpâniți de o eroare 
profundă: eroarea majorităţii“%. Studenţii clujeni nu se lasă 
ui prejos. Interzic accesul evreilor în sălile de curs și la- 
horatoare, la doar două săptămâni după redeschiderea uni- 
versităţii. Primesc sprijinul unor „delegaţi“ ai studenţilor 
vreştini de la Iași, Cernăuţi şi București, care sosesc în oraş, 
cum ar fi Tudose Popescu de la Universitatea din Cernăuţi — 
viitor inculpat, alături de Codreanu, în cazul Manciu. Au 
urmat o tentativă eșuată de ocupare a clădirii centrale a 
Iiniversităţii din Cluj şi o demonstraţie cu huiduieli, adre- 
nulă rectorului. Câteva zile mai târziu, la 3 mai 1923, şapte 
iLudenţi clujeni sunt eliminaţi „din toate universităţile ro- 
mâneşti“24. Printre aceștia se numără şi lonel Moţa, student 
lu drept și, cum am văzut, viitor inculpat în cazul Manciu. 

Observăm că grupul radical și violent inspirat de Zelea 
('odreanu a depus eforturi pentru confiscarea agendei stu- 
(lenţeşti în folos propriu. O dovedeşte și convocarea la lași 
i „conducătorilor mișcării studențești“, cu ocazia unui con- 
pres patronat de studenţii creștini ieșeni, cu scopul „să se 
hotărască atitudinea viitoare a studențimii“?%. În vara anului 
1923, Codreanu și colegii săi consideră întreținerea spiri- 
Lului de frondă în universităţi o prioritate, întrucât exista 
şi temerea unei capitulări a studenţilor greviști şi reluarea 
pașnică a cursurilor din toamnă. Aripii radicale nu-i rămâne 
decât să apeleze la soluţii extreme, „care să servească drept 
pildă veacurilor viitoare“.26 


3. Demonizarea trădării. 
Complotul studenţesc și cazul Vernichescu 


„CONTINUAREA MIȘCĂRII STUDENTEȘTI ȘI MENȚINE- 
rea grevei generale“ sunt dezideratele la care visează Co- 
dreanu.! „Lupta trebuie continuată până la biruinţă“, insistă 
şi lonel Moţa.? Cei doi au înţeles bine riscul atenuării ela- 
nului inițial al mișcării studențești, mobilizându-i pe cola- 
boratorii fideli din provincie. leșenii Gârneaţă, Mironovici 
şi Bândac, Tudose Popescu din Cernăuţi şi Vernichescu de 
la Cluj sunt convocați într-o casă conspirativă din București, 
nu înainte de a-și declara cu toţii loialitatea, printr-un ju- 
rământ rostit în prezenţa obuzelor pătate cu sângele româ- 
nesc de la Mărășești (această recuzită îndeplinind rolul de 
a evidenția eroismul necesar salvării cauzei românismului ). 
Planul prevede pedepsirea violentă a elitelor evreimii (rabini, 
bancheri și proprietari de gazete), dar şi a miniștrilor români 
care se opun lui numerus clausus. Revista naționalistă Li- 
bertatea a publicat această listă neagră, alături de comen- 
tarii antisemite: „|...| studentul Codreanu a spus că îl aveau 
în vedere pe Moritz Blank, pe Aristide Blank (capii băncii 
Marmorosch Blank, de unde se conduce lupta de stăpânire 
a Jidovimei în România [...!) apoi bancherul Berkovitz, Dr. 
Filderman, marele Rabi al Bucureștilor, — Rosenthal, direc- 
torul foilor jidoveşti scrise româneşte Adevărul și Dimineaţa; — 
urma și Ministrul Constantinescu |...] și Ministrul Banu |... 

upoi Mârzescu, de fel din Iaşi, [...] şi Florescu |. |". Miniștrii 
('unstantinescu și Banu se află pe lista neagră pentru mo- 
livul de a se fi asociat cu finanţiștii evrei de la Banca Mar- 
morosch Blank, în vreme ce Florescu şi Mârzescu, de la 
M'misterul Justiţiei, trebuie să răspundă pentru vina de 
u-i fi persecutat pe studenţii creştini. 

La 8 octombrie 1923, complotiştii au fost „surprinși în 
timpul şedinţei când se punea la cale atentatul“! şi repede 
urestaţi. Procurorii găsesc facil să-i descoasă la interogato- 
riu pe cei arestaţi; aplicând tehnica numită „dilema prizo- 
nierului“, bine-cunoscută în „teoria jocurilor“: interogați pe 
vind, studenţilor ii se aduce la cunoștință că ceilalți ar fi 
mărturisit totul, iar ei nu fac decât să-şi îngreuneze propria 
situaţie prin tăcerea lor. Gazeta naționalistă pe care o păs- 
tvreşte preotul Moţa, tatăl lui Ionel, îl acuză iniţial chiar și 
pe Codreanu de „şovăeli şi încercări de a-şi ușura vina sa“; 
Libertatea detaliază încălcarea facilă a jurământului tăcerii 
«de către toţi complotiştii: „Pe urmă a fost chemat I.I. [lonel 
n.n.] Moţa şi i s'a arătat că toţi au mărturisit [...]. Moţa a 
spus: «Dacă toţi cei 6 ortaci ai mei au făcut mărturisiri, mă 
socot şi eu deslegat de jurământ şi mărturisesc»$. 

Deși rezolvarea cazului pare la îndemână, guvernul iese, 
iarăși, prost din întreaga afacere. Ziarul Adevărul denunță 
acum inconsistența măsurilor coercitive dispuse împotriva 
studenţilor grevişti, cât şi indulgenţa arătată profesorilor 
antisemiţi. „Nu se poate ca d. A.C. Cuza, criminalul maniac 
dela Iaşi, să nu fie luat de guler și să nu fie chemat să răs- 
pundă [...|“5. La polul opus, gazetele naţionaliste le impută 
autorităţilor includerea în noua Constituţie a condiţiilor 
mult prea permisive de încetățenire a evreilor, folosirea abu- 
zivă a armatei și poliţiei în subminarea mișcării studențești 
(românești), dar, mai ales, ignorarea aplicării numerus clau- 
sus. Cazul pe care îl construiseră procurorii prezintă oricum 
vulnerabilităţi. Jurisprudenţa românească din epocă arată 

că nu se întrunesc condiţiile unui complot, atâta timp cât 
nu este fixată data comiterii infracțiunii. Apărarea își va 
construi cazul pe acest aspect, în vreme ce autorităţile, c 
uționate de ziarul Adevărul, vor insista că asasinatele erau 
prevăzute pentru ziua ulterioară arestărilor.” Câteva revol 
vere găsite la percheziţii sunt insuficiente pentru a proba 
opiniei publice vinovăția tinerilor studenţi. Ministrul Fran= 
ței la București este și el de părere că teoria unei înscenări 
guvernamentale „reflectă în mod exact sentimentul public“, 
confirmând lipsa de credibilitate în prezentarea cazului; 
„Ştirea despre un complot care, printr-o întâmplare provi= 
denţială, a fost descoperit, din fericire, în ajunul zilei când 
trebuia să se consume a fost primită cu un oarecare scep- 
ticism'8, 

Parcurgerea procedurilor judiciare necesare judecării 
cazului a durat aproape o jumătate de an, timp suficient 
pentru derularea în voie a propagandei naţionaliste. Cuvân- 
tul studenţesc clarifică proporţiile procesului: „Alături de cei 
6 vor fi judecaţi toţi studenţii și mișcarea noastră, sfântă, 
întreagă!“%, astfel încât sprijinul public depășește graniţele 
studenţimii. Acuzaţii primesc misive de susţinere, bani şi 
alimente din întreaga țară, întrucât un spectru larg de re- | 
prezentanţi ai corpului social participă la efortul colectiv: 
„un copilaș“, „doamne“ şi „domnişoare“, elevi, studenţi, ofi- 
țeri şi chiar vechea boierime.! Sprijinul ţăranilor este şi el 
la mare preț, cum, iarăşi, ne spune un articol din Cuvântul 
studențesc, consemnând, mai ales, că: „Printre darurile de 
bani pe cari le-au primit studenţii închiși la Văcărești de la 
țăranii multor sate din cuprinsul ţării se regăsește unul mai 
strălucitor și mai de preț decât toate. E darul trimis de moţii 
din Munţii Apuseni“!!. Darurile trimise de moţi lui Moţa și 
colegilor săi sunt esenţiale pentru imaginarul colectiv, moţii 
reprezintă românismul nealterat de veacuri, cu a lor jertfă 
pentru cauza Revolutiei de ia 1848. 

Pe măsură ce ziua judecății se apropie, entuziasmul popu- 
lu se intensifică, odată ce: „Procesul promite a fi atât de 
iteresant ca și cel al Memorandumului |....“'2 Anticipând 
Irenezia momentului, autorităţile mobilizează „mari forțe 
militare și polițienești“ şi interzic „circulația în grupuri“ 
In București. Fără prea mult folos. Geamurile magazinelor 
«vreieşti vor sfârși tot sparte, iar evreii surprinși pe stradă 
lol. agresaţi — precum chiar bancherul Aristide Blank. Ape- 
lurile din presă pentru organizarea apărării studenților dau, 
ji ele, roade, aducând nume deja cunoscute naționaliștilor, 
precum Paul Iliescu, Take Policrat, lon Zelea Codreanu și 
mulţi alţii. Studenţii admit la proces că au plănuit asasina- 
Iele, dar insistă pe subterfugiul juridic amintit: „Nu hotă- 
riisem data“; în rest, același discurs despre „trădare de neam“, 
„corupţie“ și „pericolul problemei jidănești“.!* lonel Moţa in- 
vocă lipsa alternativelor indispensabile rezolvării problemelor 
națiunii: „Am hotărât că, dacă vom fi aduși la desperare, 
vom face orice sacrificii.“ Tatăl său, părintele Moţa, declară 
impăcat că „fiul său nu a făcut altceva decât a urmat o tra- 
diţie a familiei“.!* Pentru poetul Octavian Goga (viitor prim- 
ministru autor de legislaţie antisemită), cheia procesului și 
implicaţiile sentinţei au fost că: „Ne-a fost dat să vedem 
proiectându-se sentimentul de jertfă în ochii limpezi ai unor 
băieţandri, care-au preferat să-și exagereze greşelile decât 
să ceară milostenie. [...] Procesul s-a judecat într-o radiațiune 
de caldă simpatie a celor prezenţi, pledoariile au mișcat 
usistența până la lacrimi, iar juraţii în unanimitate au adus 
verdict de achitare“!5. 

Deși cu toţii sunt achitaţi de juraţii ilfoveni, lonel Moţa 
rumâne în arestul închisorii Văcăreşti pentru a da socoteală 
ucuzaţiei de tentativă de omor. Îl împușcase pe studentul 
Vernichescu în ajunul procesului, chiar în cancelaria închi- 
surii. Apartenența victimei la nucleul dur al studenţilor creş- 
lini nu era încă bine cunoscută, însă Vernichescu fusese 

direct implicat în pregătirea atentatelor din cazul comploz] 
tului studenţesc, dovadă a încrederii de care a beneficiat, | 


gilor săi. Studenţii complotiști erau însă convinşi că doar o | 
trădare internă putea explica proveniența informaţiilor cu 
prinzătoare de care au dispus autorităţile. Mai întâi a fost 
imprudenţa ziarului Adevărul, care a adus detalii ale sursei 5 
folosite de Poliţie pentru descoperirea complotului: „Totul Ș 
se datorește unui caz de conștiință a unui student |...] care 
n'a rezistat groazei de a-și asuma răspunderea unor crime 
atât de odioase. Studentul a povestit faptele unei rude, pre- | 
fect de provincie [...['!5. Cinci luni mai târziu, povestea a fost 
reluată de ziarul de propagandă al mișcării studențești, Cu- | 
vântul studențesc, care anunţă „pedepsirea trădătorului Ver- | 
nichescu“, într-o ediţie specială: „Pretexiând că are să ia | 
ceva bani, [...] s-a oprit și s-a dus la prefectul din Buzău, 
descoperindu-i întreg planul.“ Mai apoi, ar fi jucat „și în | 
închisoare rolul său de spion și denunţător al colegilor săi“.!7 
Eliberarea prematură a lui Vernichescu din închisoare i-a | 
complicat și mai mult situaţia, fiind astfel identificat de co- | 
legii săi drept colaboratorul autorităţilor, cel care a divulgat . 
secretul complotului, un trădător, așadar. Moţa îşi impune 
să răscumpere în faţa camarazilor faptul că garantase pen- 
tru buna-credinţă a trădătorului şi periclitase astfel întreaga | 
echipă. Cu sprijinul unui student loial, înșală vigilenţa 
gardienilor şi intră în posesia unui revolver. Întrucât Ver- | 
nichescu continuă cu obiceiul vizitării camarazilor la în- ] 
chisoarea Văcărești, cu proxima ocazie Moţa îl somează pe 
fostul: său colaborator de la Cluj: „Fă-ţi cruce, ticălosule, 
căci vei pieri“. După mai multe focuri de revolver trase cu 
eroism asupra victimei surprinse și lipsite de apărare, el 
va admite comiterea fărădelegii: „Recunosc faptul ce mi se 
impută. L-am premeditat și l-am executat“!t. 

Cazul se judecă la Tribunalul Ilfov, în septembrie 1924. 
Moţa pledează cauza justiţiarului care pedepseşte trădarea. 
Ii recunoaște senin fapta — „Am fost trădaţi de Vernichescu, 
pe care am încercat să-l omor“ —, pentru ca mai apoi să am- 
plifice dimensiunea trădării de care se face vinovat Verni- 
chescu: „El ne-a trădat şi ceea ce n-am gândit noi“. În acest 
cuz, apărarea nu se agaţă de pretexte juridice, cum sunt 
legitima apărare (cum o va face, curând, în cazul Manciu) 
ori inexistența unei date certe pentru comiterea atentatelor 
(cum tocmai fusese cazul complotului studențesc), speța fiind 
fundamentată strict pe argumente de etică naționalistă. Co- 
«dreanu explică simplu sentinţa de achitare oferită de „jus- 
titia populară“: „Moţa şi-a susţinut cu tărie tema, că trădarea 
trebuie pedepsită. Opinia publică sătulă de trădători [...| 
vedea în gestul lu; Moţa |...1o dovadă de sănătate morală“%. 
Inţelegem că Vernichescu nu ar fi trădat doar încrederea 
studenților creştini, ci tocmai interesele neamului românesc, 
pe care aceștia considerau că le reprezintă. Astfel, crima 
este interpretată drept o tentativă de revigorare spirituală 
a naţiunii greu încercate: „Gestul lui [Moţa| apărea ca o 
lumină în mijlocul vieţii românești, în care, veac de veac, 
luptătorii pentru neam au fost doborâţi prin trădare“?!. Eroul 
proaspăt achitat este zugrăvit de presa naționalistă în cu- 
lorile unui „simbol“ al românilor, fără a fi omis nici „cavale- 
rismul“ complicelui, Leonida Vlad, cel care îi rostuise lui 
Moţa revolverul. Studenţimea clujeană le organizează o 
primire triumfală lui Moţa şi lui Vlad, în ciuda opoziţiei 
prefectului de poliţie al oraşului, continuând astfel tradiţia 
celebrării achitării cu o baie de mulțime, Moţa fiind totodată 
ales „preşedinte de onoare pe viaţă“ al Centrului studenţesc 
„Petru Maior“. 

Ionel Moţa şi Corneliu Georgescu aleg să părăsească 
Clujul și să se stabilească la Iaşi, pentru a le fi alături cama- 
razilor Codreanu, Gârneaţă şi Mironovici. Tudose Popescu 

din Cernăuţi, de asemenea, ţine aproape de nucleul dur din 
capitala Moldovei. „Ne-am hotărât — rememorează Codreanu — . 
să venim toţi la Iași pentru a stabili aici centrul acestei 
acțiuni“2. Cei șase vor continua lupta antisemită cu sprijinul 
studențimii și al profesorilor, ofiţerilor şi gazetarilor afiliați 
Ligii Apărării Naţional-Creştine. La scurtă vreme după achi- | 
tarea lui Moţa, aceiași studenţi se vor regăsi inculpaţi în 
cazul Manciu, iar perioadele prelungite de încarcerare la 
închisoarea Văcărești le vor aduce supranumele de „văcă- 
rășteni“. 

Cazul Vernichescu?+ s-a vrut o pildă adresată celor care 
amenință unitatea internă a studenţilor creștini (ulterior, 
legionari): trădările ori manifestările disidente vor fi exem- 
plar pedepsite. Pe de altă parte, complotul studenţesc trans- 
mite și el un avertisment elitei politice româneşti. Românul 
„jidovit“ („trădătorul“ care exercită autoritatea statului „în 
contra“ cauzei antisemite) devine ţintă a violenţei politice. 
„Trădătorul“ român va lua, astfel, locul evreului în ordinea 
priorităţilor vindicative. „Jidovitul“, adică cel vândut evreilor, 
este considerat mai nociv decât „jidanul“, principiu recon- 
firmat de Codreanu în lucrarea Pentru legionari: „Pedeapsa 
cea dintâi și cea mai cruntă se cuvine în primul rând tră- 
dătorului şi în al doilea rând dușmanului“. 

Cele trei cazuri — complotul studențesc, Vernichescu și 
Manciu — stabilesc un tipar al instrumentalizării crimei po- 
litice. Aripa radicală a mişcării studențești antisemite, coa- 
gulată în jurul personalităţile studenţilor Moţa şi Codreanu, 
a izbutit să identifice reţeta aplicării cu succes a violenţei: 
asasinat, achitare, glorie. Apelul la crimă este prezentat ca 
ultimul resort al disperării, unica soluţie de ultimă instanţă 
a salvării cauzei românești. Interesul, întotdeauna de grup 
şi nieiodată individual, vizează salvarea unei colectivităţi 
viciate de interesele meschine ale evreilor și românilor tră- 
dători. Asumarea deciziei asasinatului are loc în peisajul 

mistic românesc, al haiducilor de altădată, al munţilor (pre- 
cum Rarăul), al pădurilor seculare (precum Dobrina) şi este 
consfinţită în spaţiul sacru al bisericilor ortodoxe (Mitro- 
polia Iaşilor). Ritualul asasinatului este completat de jură- 
mântul loialității și al tăcerii, care implică și utilizarea unor 
obiecte sfinte pentru istoria românilor (obuzele de la Mără- 
sești, ţărâna amestecată cu sângele luptătorilor români pen- 
Iru idealul naţional). Disponibilitatea pentru jertfă nu este 
negociabilă în nucleul dur al studenţilor creștini, conștienți 
că urmările faptelor violente pot fi fatale. Cum revolverul 
inlocuieşte sabia Arhanghelului Mihail, crimele au fost așa- 
dar comise cu angelică și curată conștiință. Campania de 
victimizare a atentatorilor a început odată cu arestarea lor, 
chiar înlăuntrul zidurilor închisorii Văcărești. Frigul, ali- 
mentaţia proastă și tratamentul inuman al gardienilor (ro- 
mâni) au fost adeseori folosite ca arme mediatice. Alinarea 
suferințelor se face însă cu sprijinul românilor buni, mate- 
rializat în alimente, bani și scrisori de susținere. Afară, ca- 
marazii declanșează o veritabilă campanie de convingere a 
opiniei publice. Gazetele naţionaliste își intră şi ele în rol, 
jar broşurile care prezintă Adevărul sunt distribuite tuturor. 
Orașele gazdă ale proceselor se transformă în locuri de pe- 
lerinaj ale susținătorilor cauzei: studenţi, profesori, ofiţeri, 
tarani şi avocaţi binevoitori. Opinia publică este esențială 
in stabilirea verdictului, în condiţiile judecării cauzelor de 
către juraţi români — de regulă, parte a fragilei intelighenţii 
românești. Studenţii inculpați poartă la proces tradiționala 
ie, în vreme ce apărătorii lor și alți avocaţi cunoscuţi se întrec 
in discursuri naţionaliste. Crimele, asumate de tineri, nu 
poartă vreo responsabilitate penală, sunt doar un cost minor 
ul apărării interesului naţional. Achitarea izbăvitoare este 
urmată de o celebrare câmpenească și purtarea pe braţe a 
eroilor criminali, uneori chiar de către înșiși juraţii. 


4. Mitul conspirației iudaice. 
Cazurile Grinspan și Falik 


IDEEA EXISTENȚEI UNUI COMPLOT EVREIESC LA NIVEL 
global a luat proporţii de masă în societatea interbelică 
europeană. Conceptul este rodul imaginaţiei literaturii de 
secol XIX, care a produs și unele documente programatice 
ale acestui complot, atribuindu-le evreimii.! Între acestea 
sunt și așa-zisele protocoale ale înţelepţilor Sionului care 
au avut mare priză la publicul european. Dovedit fals al 
poliţiei secrete ţariste, o fabricaţie de la un capăt la altul, 
așa-zisul document cuprinde cele 24 de „protocoale“ ale ma- 
leficului plan evreiesc de stăpânire a lumii: „expunerea pla- 
nului de luptă pregătit cu metodă, pentru asigurarea, pe 
seama Jidanilor, a dominaţiunii mondiale“?. Chiar Ionel 
Moţa semnează — în 1923, anul luptei pentru numerus clau- 
sus — traducerea în românește a Protocoalelor, lucrarea fiind 
dedicată „studențimii române“, cea care „a știut să trans- 
mită tuturor straturilor poporului român focul sacru al lup- 
tei fără preget împotriva Jidanilor cotropitori“.* 

Mişcarea antisemită a alimentat spaimele colective ale 
românilor. A.C. Cuza, Ion Zelea Codreanu și colegii de ge- 
neraţie întreţin vie flacăra naţionalismului, încă din anii 
1880. Vechea generaţie este însă obligată să se reinventeze 
în interbelic, din moment ce idealul originar al naţiunii s-a 
împlinit odată cu Marea Unire de la 1918. Aşa se naște un 

nou obiectiv menit să ofere un sens existenţial naționaliștilor 
români. Noul ideal este definit de sloganul „România româ- 
nilor“ şi presupune alcătuirea unei Românii care să aparţină, 
«le facto, doar românilor. Se urmărește reconstituirea pe prin- 
cipii etnice a grădinii Edenului, un Eden naţional, dezrobit 
«e presupusa influenţă păcătoasă a minoritarilor și, mai ales, 
i evreilor. În acest sens, profesorul Cuza solicită „înfăptuirea 
deplină și repede a idealului național românesc: România 
românilor“;* noul ideal fiind justificat prin existenţa unui 
contra-ideal, motiv pentru care A.C. Cuza şi antisemiţii ro- 
mâni pun „aşezarea jidanilor în România“ pe seama pla- 
nului secret de alcătuire a unui „stat jidănesc“.5 Pretinsul 
stat evreiesc ameninţă statalitatea românească, potrivit 
exerciţiului de imaginaţie pe care-l încearcă şi Corneliu Zelea 
('odreanu: „Pământul din Maramureș până la Marea Neagră, 
rupt din mâna românilor, ar fi fost colonizat de mase jidă- 
neşti“&. Tot A.C. Cuza promovează un pretins citat din se- 
colul al XIX-lea al lui Adolphe Cremieux, ministru francez, 
dar evreu și militant pentru drepturile evreilor: „Toate na- 
liunile vor dispărea, toate religiunile vor apune! Noi singuri, 
'udaismul, în care naționalitatea se confundă cu religia, vom 
rămânea, si vom domina întregul univers!“ Astfel este hră- 
nit imaginarul românilor cu povești inventate despre pla- 
nurile ocultei evreiești. 

Două cazuri privitoare la dramele unor evrei necunoscuţi 
din Cernăuţi și laşi au servit drept dovezi pentru existența 
mitului conspirației iudaice. Regiunile Moldovei și Basara- 
biei deţineau, la acea vreme, un număr însemnat de mino- 
ritari evrei în oraşe, iar capitalele celor două provincii istorice 
păzduiau elevi și studenţi aparţinând diverselor etnii și 
orientări politice, de la români naționaliști la evrei şi ruși 
comuniști. Replicarea popularului model brevetat — asasi- 
nat, achitare, glorie — tocmai avusese loc, la scurtă vreme 

după sentinţa de achitare a văcărăștenilor, în cazul asasi- 
nării prefectului Manciu. 

leșenii au fost martorii unui incident, la 1 august 1925, 
când tânărul evreu Lehrmann îl lovește în stradă pe A.C. 
Cuza. Simpla lovire a profesorului se transformă într-o gravă 
ofensă adusă românilor, o crimă de leznaţiune, un „odios 
atentat“, un „mârșav atentat“. Gazetele afiliate Ligii Apă- 
rării Naţional-Creştine îi prezintă în antiteză pe cei doi pro- 
tagoniști. De o parte a baricadei se află agresorul, un simplu 
„Simbriaș jidan, al cărui nume ne repugnă să-l scriem“, iar 
de cealaltă, agresatul, nimeni altul decât „luptătorul neîn- 
fricoșat al naţionalismului integral-creștin“, acum nimic mai 
puțin decât un martir: „Agresiunea |...] a pus coroana de 
martir pe fruntea dlui A.C. Cuza“. Comparaţia se răsfrânge 
asupra naţiunilor pe care cei doi le reprezintă, prin urmare 
„jidanii atentatori la viața creștinilor“ sunt contrapuși „bla- 
jinului popor românesc“, în timp ce evenimentul nu poate 
fi considerat întâmplător, ci este neapărat parte a unui „în- 
treg lanț de provocaţiuni iudaice“.” Peste noapte apare o 
întreagă conspirație atribuită „cahalului“ evreiesc. Conform 
definiției epocii, cahalul reprezintă o „comunitate jidănească 
secretă cu organizaţiune proprie, cu îngrijitori și judecători 
speciali, adevărat stat în stat care-i uneşte pe toţi jidanii 
contra creștinilor.“! Instigatorul agresiuni este stabilit în 
persoana patronului evreu Grunspan, angajatorul și șeful 
tânărului agresor Lehrmann, amândoi fiind consideraţi niște 
simple unelte ale conspirației organizaţiei menţionate: „ji- 
danul Lehrman, pus la cale de cahalul jidovesc, prin jidanul 
Grinspan, a atentat [...] la viaţa iubitului nostru conducător 
A.C. Cuza“. 

Campania de compromitere a evreimii are efectul scon- 
tat. Studenţii români le aplică evreilor o pedeapsă colectivă: 
„au pătruns în toate localurile, lovind la fel, în față, pe fie- 
care jidan pe care-l întâlneau“!?. Mai apoi, un student ieșean 

«ucide să-l pedepsească exemplar pe evreul Grinspan. Oca- 
iu ideală se ivește la judecarea evreilor inculpaţi pentru 
luvirea profesorului Cuza: „Jidanii fiind chemaţi în fața ju- 
decătorilor, [...] la ieșirea lor, studentul Gh. Urziceanu a tras 
patru focuri de revolver asupra jidanului Grunspan [...J“%. 
AMlentatul eşuat are loc chiar pe treptele Tribunalului, toc- 
mui locul asasinării prefectului Manciu de către Codreanu. 
De îndată, „studenţimea clujană“ se solidarizează cu „gestul 
lrumos şi cavaleresc“ al atentatorului Urziceanu, juraţii ie- 
seni fiind somaţi să demonstreze că se află la „înălțimea 
sentimentelor juraţilor ilfoveni și mehedinţeni“, prin acorda- 
rea unei sentinţe de achitare.!* Cazul Griinspan este asociat 
cazurilor de violenţă politică ale văcărăștenilor, Vernichescu 
si Manciu: „Prin gestul studentului Ionel I. Moţa s-a arătat 
că tinerimea intelectuală a acestei ţări ştie să pedepsească 
Irădarea. Prin gestul studentului Corneliu Zelea Codreanu 
s-a arătat că tineretul universitar știe să înlăture orice ob- 
sLacol pus în calea ideii naţionale. Prin gestul studentului 
Gh. Urziceanu s-a arătat întregii suflări românești că stu- 
(lenţimea este devotată celor ce sunt devotați naţiei lor“!?. 

Apărarea în instanță a studentului Urziceanu este te- 
meinic pregătită de liderii studenţilor creștini şi ai Ligii 
Apărării Naţional-Creștine, mai ales că procesul se desfă- 
soară pe teren propriu, acasă, la Iași, în fieful antisemitis- 
mului românesc. Lista apărătorilor cuprinde nume sonore, 
precum Ionel Moţa, Ion Zelea Codreanu, avocaţii Paul Iliescu 
si Bacalogu, cât şi „reprezentanţi ai macedonenilor, femeilor 
române și ai studențimii de la cele 4 Universităţi“, de la 
spectacol nu lipsește ultragiatul A.C. Cuza, „în viile aplauze 
si strigăte de simpatie“.!* Studentul inculpat poartă la pro- 
ces costumul tradiţional românesc, asemenea predecesorilor 
săi, fiind achitat de juraţii români. 

Actele de violenţă antisemită rămân o constantă a mediu- 
lui universitar. „Pentru a se asigura ordinea“, Universitatea 


40 REVOLVERUL ARHANGHELULUI 


din București își închide porţile aproape o săptămână în 
decembrie 1925; la debutul anului următor, decanul Mina 
Minovici solicită avizul ministerului pentru excluderea evrei- 
lor de la cursurile de disecţie ale Facultăţii de Medicină din 
Capitală: „Promisiunea de a mi se procura cadavre evreiești — 
motivează domnul profesor — nu a fost ţinută“!?. Uniunea 
Naţională a Studenţilor din România declară grevă gene- 
rală la 8 martie 1926, solicitând aplicarea principiului nu: 
merus clausus şi rezolvarea problemei cadavrelor evreiești. 
Cu această ocazie, Universitatea ieșeană se închide preţ de 
o lună, timp în care se petrec, conform spuselor rectorului, 
„lovirea în masă a studenţilor negreviști |...| şi alte brutali- 
tăţi care au scoborât la cel mai jos nivel mișcarea şi revendi- 
cările studențeşti“.!* Inclusiv Academia de Drept din Oradea 
este subiectul zădărnicirii participării evreilor la cursuri.!? 
Autorităţile universitare își dau silinţa pentru limitarea 
manifestărilor xenofobe violente, dar, în egală măsură, aces- 
tea întrebuinţează instrumente birocratice pentru a-i şicana 
administrativ pe „străini“. Sunt documentate cazurile stu- 
denţilor evrei sau ruşi ai Universităţii din Iași, maghiari 
sau evrei ai Universităţii din Cluj, cărora li se solicită la 
dosar documente dificil de procurat. Exmatricularea ori im- 
posibilitatea înscrierii la facultate se numără printre con- 
secințele antisemitismului birocratic. 


Ceea ce pare a fi un alt caz al discriminării minorităţii 
evreiești cu arme birocratice animă viața oraşului Cernăuţi 
la finele anului 1926. Elevii evrei contestă rezultatele exa- 
menului de Bacalaureat. Dacă nu toţi, majoritatea nu reu- 
șesc să îndeplinească exigenţele profesorilor examinatori şi 
nu iau examenul. Comunitatea evreiască acuză comporta- 
mentul discriminatoriu al membrilor români ai Comisiei de 
Bacalaureat. Acuzaţia este adresată îndeosebi cunoscutului 
profesor Traian Brăileanu?! și profesorului ieșean Diaco- 
nescu, pentru apartenența la mișcarea antisemită cuzistă. 

Nedreptăţit și frustrat de cele întâmplate la examenul 
ie Bacalaureat, elevul evreu David Falik „s-a agăţat de coșul 
|rasurii în care se afla d! Diaconescu și l-a lovit, spunându-i 
vi «ci ştiu mai multă carte decât toţi din vechiul regat și 
vhiar decât profesorii.»“2? Răzbunarea naivă a elevului evreu 
ue lasă cu un proces intentat nu doar agresorului, ci şi co- 
lepilor săi de liceu. Judecarea colectivă a elevilor se arată 
drept o necesitate, clamată de mișcarea naționalistă” care 
demască emfatic un așa-zis „plan de luptă, de teroare chiar, 
mpotriva profesorilor români.“2 Profesorul Diaconescu, cel 
lovit și huiduit de elevii evrei, insistă să tipărească o bro- 
sură edificatoare despre „pătimirea sa“ de la Cernăuţi. Nu 
este dificil să observăm instrumentalizarea identică a celor 
(luuă cazuri, cel de la Iași, al lovirii profesorului Cuza, și 
cesta, de la Cernăuţi. Tribunalul din Cernăuţi găzduiește 
procesul elevilor evrei, la 10 noiembrie 1926. Ieșirea elevilor 
din sala de judecată, la finalul şedinţei, corespunde unui 
model prestabilit deja în cazurile Manciu și Griinspan; tot 
pe treptele tribunalului, Nicolae Totu, un elev român venit 
din laşi, scoate revolverul și îl execută pe cel acuzat de agre- 
sarea profesorului Diaconescu: „A nimerit în pântece pe 
i). Falik, care s-a prăbușit îndată |...|! Mama sa s-a aruncat 
peste trupul lui, bocindu-l, sora sa a leșinat, fratele a fugit 
după doctor“?. Tânărul evreu moare o zi mai târziu, la spi- 
tulul evreiesc. Vârsta fragedă a criminalului ne confirmă 
efectul pervers al propagandei antisemite, mai ales că Ni- 
colae Totu preia discursul gazetelor şi broşurilor naționa- 
liste pentru a-şi motiva gestul criminal: „M-am hotărât să 
răzbun adânca vătămare adusă profesorului Diaconescu, 
prin care a fost jignită întreaga naţiune română! L-am împuș- 
cat pe Falik să arăt că nu se mai poate face în ţara noastră 
dreptate prin judecătorii [...]“2. Inspirat de cazurile violente 
ale studenţilor creştini — complotul studențesc, Vernichescu, 

Manciu — elevul român își arogă pentru sine titulatura de 
justiţiar al naţiunii române. 

Naţionaliștii întreprind clasicele pregătiri în vederea ju 
decării cauzei asasinatului comis de tânărul Totu. Redactorii 
ziarului Libertatea anticipează nostalgic că românii se vor 
desfăta cu „un proces la fel de mare și răsunător ca al lui 
Corneliu Z. Codreanu.“* Campania mediatică de victimi 
zare a criminalului ţinteşte sensibilizarea opiniei publice şi 
influențarea deciziei juraţilor. Crima elevului român apare 
perfect justificabilă, nefiind alt lucru decât „revolta sufletului 
său dornic de o pilduitoare pedepsire a puiului de năpârcă“.% 
Se iniţiază inclusiv o colectă publică de fonduri necesare 
întrajutorării asasinului, a cărui sărăcie este valorizată: „Şi-a 
vândut din hainele ce le avea și câteva cărţi, și așa s-a dus 
acolo unde îl împingea inima lui înflăcărată și adânc rănită 
de român“*. Demersul românilor săraci, dar sufletiști tre- 
buie să compenseze resursele financiare nelimitate ale 
evreimii: „Jidanii au adunat milioane pentru familia jidăna- | 
șului ucis Falik — să adunăm şi noi măcar cât putem 1...]%. ) 

Orchestrarea violenţei politice din acest caz beneficiază 
suplimentar de sprijinul discret, dar eficient al guvernului. 
Amintim schimbarea circumstanțelor politice din ţară, acum 
prielnice derulării campaniilor antisemite ale extremei drepte, 
deoarece preşedinţia Consiliului de Miniștri o preluase ge- 
neralul-erou Averescu, politician cu reflexe naţionaliste, în 
vreme ce portofoliul internelor revenise naţionalistului Octa- 
vian Goga — același care apăra cu zel violențele studenţilor 
în coloanele editoriale ale revistelor Țara noastră și Liber- 
tatea. Mai mult, Liga Apărării Naţional-Creștine obţine un 
rezultat bun în alegerile generale și trimite zece deputaţi 
în Parlamentul României, un bun prilej pentru ca profeso- 
rul A.C. Cuza, Ion Zelea Codreanu sau avocatul Paul Iliescu 
să elogieze violența antisemită şi să demaste obsesiv pre- 

“upusul complot evreiesc de la tribuna adunării legislative 
Win Dealul Patriarhiei. 

lon Zelea Codreanu îl interpelează pe ministrul de interne 
in cazul de la Cernăuţi al agresării profesorului Diaconescu, 
iugerând existenţa unui plan „întunecat“ (conspirația iu- 
nică) pe care s-ar bizui atacurile „săvârşite de jidani contra 
vreştinilor“.5! Profesorul Găvănescu preia ștafeta și evocă 
pericolul „streinilor cari au năvălit fără treabă în ţara noas- 
Iră“; profesorul mai vorbeşte despre „roiuri întregi“ de evrei 
ulungaţi din alte ţări, dar care s-au așezat inoportun în 
ltumânia, unitatea românilor fiind astfel ameninţată de pe- 
ricvlul unei armate de insecte veninoase (otrava naţiunii 
române). Octavian Goga promite că va lua măsuri împo- 
Iriva celor care „s-au strecurat în ţară [...| prin înșelăciune“, 
prin coruperea funcţionarilor români trădători; vorbeşte în 
ucest sens despre cei 7o.ooo de evrei stabiliţi ilegal în nordul 
(rii, învinovăţiţi pentru sărăcia românilor (antisemitismul 
veonomic): „Ei sunt o stavilă (opritoare) în desvoltarea noas- 
Ivă economică |...]“%. Ministrul-poet deplânge îngăduinţa po- 
purului român, dar mai apoi declară cu un aer marţial că 
„nu vom îngădui ca aici (la noi) să se creadă că se poate rezidi 
('anaanul“; mai apoi le reamintește parlamentarilor că „băs- 
linaș în Bucovina e Ştefan cel Mare“, în nici un caz evreul! 
Voievozii medievali ai trecutului glorificat ar legitima așadar 
statalitatea românească, periclitată de planurile sioniste 
nule vremii. A.C. Cuza adaptează mitul conspirației iudaice 
pentru specificul est-european: „Evreii vor să cucerească 
hotare întregi din ţările Europei de Răsărit“, iar reușita 
vbiectivului depinde de „înlăturarea poporului vechiu ro- 
mânesc“. Profesorul ieșean trece ulterior la identificarea 
vinovatului moral al asasinării elevului evreu Falik; crima 
comisă de Nicolae Totu ar fi rezultatul provocărilor deputa- 
Lului evreu Mayer Ebner, presupus lider local al conspirației 
evreiești: „Asmuţătorul copiilor acelora asupra profesorilor 

români, el e vinovat şi pentru urmarea sângeroasă la car 
au dus asmuţările lui“. 

Sigur că nu poate fi stabilită vreo legătură logică onest 
între discursul antisemit al deputaţilor Ligii și nevinovăţi 
tânărului elev român, dar „juraţii din Câmpulungul Buc 
vinei au înțeles pe Totu“ şi, la 18 februarie 1927, asasinul 
își primește sentința de achitare. Ziarele naţionaliste îl pro 
clamă „erou al Generației Noui“, „generaţia de sacrificiu“ 
care s-a jertfit pentru a pedepsi lezarea corpului profesoral 
român, fapta acestuia, crima, „nu deserveşte, ci servește 
cauza și interesele naţiunii“, iar Nicolae Totu „nu este un 
infractor, nici criminal“, ci doar a pedepsit îndrăzneala 
evreilor vinovaţi pentru „tragedia unui întreg popor“. 

Antisemiţii români folosesc tribunele parlamentare, ca- 
tedrele universitare, sălile de judecată, gazetele şi broşurile 
propagandistice pentru punerea în scenă a conspirației iu- 
daice. Ei alimentează imaginarul colectiv cu povestea evre- 
ilor care „se îmbogăţesc și trăiesc din sudoarea poporului 
nostru românesc, dându-i în schimb otravă.“ Atitudinea 
nocivă a evreilor ar avea origini biblice: „Din ură trăieşte 
acest neam de când l-a organizat (rânduit) pe el Moise.“ 
Evreului i se asociază un fizie dezbărat de caracteristici 
umane. De cele mai multe ori este asemănat cu o „năpârcă“, 
o viperă vicleană al cărei venin paralizează cele mai vigu- 
roase mamifere. Elementele fizice distinctive, proprii lumii 
şi culturii iudaice, precum purtarea favoriţilor, sunt repede 
caricaturizate, vulgarizate, aruncate în zona burlescului dez- 
gustător: „capetele hidoase ale perciunaţilor““. Evreii ar fi 
nişte „paraziți“ — după cum îi definește Ionel Moţa într-un 
articol din ziarul studenţesc Dacia nouă — anume apariţii 
străine care se înfruptă din corpul gazdei primitoare şi care 
„ne-au monopolizat aproape toată presa, tot comerţul, toate 
băncile, când ei trăiesc în belşug şi răsfăţări, în vreme ce 
noi cerşim din poartă-n poartă“; lipsiţi de sentimentul re- 

vunostinţei, evreii ar fi profitat de îngăduinţa consacrată a 
românilor: „Pălmuiţi ne-am lăsat când aceşti paraziți și-au 
ucaparat drepturi cetăţenești“*. Puterea evreului ar izvori, 
piradoxal, tocmai din „inferioritatea în care se află“, fiind 
„silit să adopte ca arme de luptă mijloace josnice“; construi- 
rea imaginii evreului inferior rasial, dar perseverent, tenace 
si lipsit de scrupule, este destinată consolidării credibilită- 
(ui ipotezei conspirației iudaice: „Jidănimea din toată lumea 
e un corp compact, un popor străin, unitar, având un același 
program izvorât din același talmud““. Pentru toate aceste 
motive, Moţa consideră îndreptățită folosirea violenţei: „To- 
leranţă am avut aşadar, chiar prea multă. Acum trebuie să 
luăm biciul [...[“?. Corneliu Zelea Codreanu deconspiră, la 
randul său, pericolul „unei armate care vine la noi cu pla- 
nuri de cucerire“ pentru „crearea unei noi Palestine“*. Ple- 
cat la studii în Franța, acesta relatează dezgustat despre 
profanarea rasială a naţiunii de către evrei; acolo, deși tân- 
Jjeşte după vechea Franţă conservatoare, a legendarului ca- 
vuler Bayard, unde „tipul rasei galice [...] a luminat cu vitejia 
wi neegalată veacurile istoriei“, la Strasbourg se loveşte însă 
de „tipul coroiat şi ahtiat după câştig al jidanului“. Codreanu 
stabileşte tiparul comportamental al evreului, regăsit atât 
ln Strasbourg, cât și în Târgul-Cucului din lași: „Aceiași ochi 
satanici în care citeai şi descopereai, sub privirea curteni- 
toare, pofta de a te jefui“. 

Antisemitismului românesc, considerat de mulţi strict 
economic în geneză, nu-i lipsesc referințele biologice rasiale 
si nici speculaţiile teologice pe seama Talmudului. Teoreti- 
cienii și practicienii români din perioada interbelică erau 
mult mai bine conectaţi la ideile fascismului și nazismului 
european decât s-ar putea crede. 


5. Legionarismul (1). 
Jertfa omului-erou 


IDENTITATEA STUDENȚILOR CRESTINI NU POATE FI 
separată de violența politică. Beciurile poliţiei și zidurile 
închisorilor devin casă pentru adepţii radicali ai mișcării 
studențești, o consecinţă a militantismului politic violent, 
Astfel, detenţia este privită ca o jertfă necesară salvării na 
țiunii amenințate de prezența evreiască și de duplicitatea 
politicienilor vânduți. Închisoarea Văcărești, locul principal 
de încarcerare, se metamorfozează în spaţiu al acţiunii po= 
litice.! Cu ocazia arestului prelungit al celor implicaţi în 
complotul studenţesc din 1923, Codreanu și camarazii săi 
organizează lupta politică pe care o prefigurează odată cu 
mult sperata achitare: „Eu — va spune Codreanu — lucram 
la un plan de organizare a tineretului“. Timpul petrecut la 
comun este valorificat pentru sedimentarea concepțiilor ideo- 
logice și desăvârşirea solidarității grupului. Suferinţa îşi 
găsește alinarea în momentele împărtășite împreună, când 
legăturile personale se statornicesc, iar camaraderia sub- 
stituie amiciţia cointeresată. La polul opus, singurătatea, 
„sub lacăt, în celulă“, devine insuportabilă: „În fiecare seară — 
continuă Codreanu — zgomotul sinistru al zăvoarelor care 
se închid la ușa ta te aruncă într-o atmosferă de tristeţe.“ 
Unitatea grupului se sacralizează, la propriu, în bisericuţa 
din curtea închisorii: „Ne așezam cu toţii în genunchi în faţa 

u)lurului și spuneam «Tatăl nostru», iar Tudose Popescu 
inta «Prea Sfântă Născătoare de Dumnezeu».“ Atmosfera 
lturgică însoţeşte calvarul, consfinţește jertfa şi oferă „nă- 
ilejde pentru ziua de mâine“ ? Studenţii creştini vor face un 
vult. din icoana Sfântului Mihail, pe care o adăposteşte bi- 
vericuţa din interiorul temniţei Văcăreștilor; mesajul mar- 
(rul pe care-l poartă arhanghelul răzbunător legitimează 
convenabil misiunea sfântă a violenţei: „Spre inimile cele 
necurate care vin întru preacurata casă a lui Dumnezeu — 
fară milă întind sabia mea“. 

Nu doar baricadele ridicate în universităţi și gratiile de 
her ale închisorilor, dar şi taberele colective de muncă sunt 
«Jestinate fortificării unităţii grupului și cultivării educației 
politice. Reţeta succesului implică stabilirea unui obiectiv 
precis cu caracter social, la realizarea căruia contribuie efor- 
lul voluntarilor și generozitatea donatorilor, cum ar fi, de 
pildă, primele proiecte colective ale studenţilor „creştini“: 
construirea unui cămin cultural studenţesc sau înfiinţarea 
unei cărămidării şi îngrijirea unei grădini de legume. Drept 
voluţie „la veșnicile eliminări din căminuri și la sigilarea 
uediilor studențești“ — ne relatează vechiul camarad Ion 
unea — Codreanu propune ridicarea la Iași a Căminului 
U'ultural Creştin. Mai întâi, întrucât erau necesare mate- 
rule de construcție, se înființează cărămidăria din localita- 
tea Ungheni. Tabăra de muncă este inaugurată la 8 mai 
1024, când un număr de 26 de studenţi şi cinci elevi, sprijiniți 
de localnici, participă la confecţionarea primelor cărămizi. 
Voluntarii cărămidăriei sunt aprovizionaţi cu alimentele ob- 
ținute tot din munca voluntară a studenţilor fideli cauzei; în 
ncest sens, generoasa doamnă Ghica, descendenta vechii fa- 
milii boierești, le pune acestora la dispoziţie grădina din lași 
i familiei. Eforturile voluntare ale „studenţilor zidari“ — cum 
mândri se autointitulează — au avut efectul scontat; Co- 
dreanu raportează mulţumit despre popularitatea edificării 

Căminului Cultural Creștin: „|...] stârniseră un adevărat en 
tuziasm fotografiile care arătau cum studenţii își construia 
singuri casa“?. lon Banea înţelege rolul cărămidăriei în sen 
sibilizarea opiniei publice: „Toată ţara privea cu dragoste și 
încredere spre tinerii de la Ungheni“f. Eficiente pe mai multe 
paliere, alte asemenea tabere de muncă vor fi instituite în 
viitor: digul de la Vișani, Casa Verde din Capitală, taberele 
de la Carmen Sylva, numeroase cărămidării și multe alte 
proiecte cu caracter social. 
Codreanu contribuie în mod conștient la construirea 
imaginii sale de lider providenţial și va alege, așadar, să-și 
planifice evenimentele de familie în locuri simbolice ale vă- 
cărăştenilor. Cărămidăria de la Ungheni va găzdui oficierea 
logodnei sale, „în mijlocul camarazilor și al părinţilor“?. Li- 
derul studenţilor creștini o alese pe sora camaradului lonel 
să-i fie soţie, lridenta Moţa. Nunta a fost programată pe 14 
iunie 1925, la Focșani, locul desfășurării primei părţi a pro- 
cesului din cazul Manciu, acolo unde popularitatea văcărăş- 
tenilor avea cote înalte. Zeci de mii de oameni fac parte din 
alaiul mirilor, iar de la procesiunea grandioasă a nunţii nu 
lipsesc conducătorii Ligii Apărării Naţional-Creștine şi nici 
prim-juraţii de la Focşani și Severin. Mirele călăreşte un 
cal alb (sic!), în vreme ce mireasa îl urmează într-un car tras 
de șase boi „ce purtau între coarne svastici de verdeaţă'€. 
Pecetluirea căsătoriei va permite, mai apoi, asumarea ro- 
lului de naș, de părinte onorific — un atribut al liderilor 
comunităţii, Codreanu mândrindu-se cu năşirea a o sută 
de nou-născuţi din zona Focșanilor, cu ocazia unui botez 
colectiv. Ceremoniile religioase primesc astfel un tot mai 
pronunţat caracter politic, persuadarea politică a partici- 
panților ia locul scopului iniţial al acestor evenimente, îm- 
plinirea creştină a mirilor sau botezaţilor. 
Studenţii creștini conştientizează riscurile notorietății 
dobândite cu atât de mult sârg. Primejdiile militantismului 

pulitic, cum sunt privaţiunile din închisori, excluderile din 
universitate, dar şi munca extenuantă din tabere nu par 
să a fi apreciate de mai-marii partidului. Codreanu şi-a 
mlrerupt studiile din Franţa pentru a candida la alegerile 
uim 1926, dar sforţările sale din circumscripţia electorală a 
l“oesanilor se dovedesc inutile. De altfel, nici un student 
nu se află printre cei zece deputaţi ai Ligii din legislatura 
1926-1927. Deziluzionat de neimplicarea profesorului Cuza 
i sustinerea ambițiilor sale politice, Codreanu conștienti- 
rează precaritatea propriei situaţii din partid: „Mă simţeam 
cum izolat“?. Aripa protectoare a bătrânilor Ligii Apărării 
Nauţional-Creştine, râvnită la momentul greu al înfiinţării 
vrpanizației, în 1923, devenise o povară patru ani mai târ- 
mu. Un argument suplimentar ar fi că scena politică naţio- 
uulistă din România era favorabilă iniţierii unui nou proiect 
politic, deoarece reprezentanţii curentului antisemit sunt 
«ezbinaţă la 1927. Intransigenţii naționaliști cu personalităţi 
«hficile nu reușesc să coabiteze în limitele regulamentului 
lupii Apărării Naţional-Creşgtine, opoziţia internă reacţio- 
uund vehement împotriva deciziilor arbitrare ale exuberan- 
tului preşedinte A.C. Cuza, ceea ce face ca micul partid 
purlamentar să se dividă în două formaţiuni, LANC, respec- 
tiv LANC-statutar.! Cele două facţiuni nu reușesc să mai 
ulingă pragul electoral la alegerile organizate în vara anului 
1027, când un nou guvern liberal preia frâiele de la averes- 
cuni, Energiile antisemite ale tineretului sunt risipite în 
prea multe direcţii politice, între A.C. Cuza, poetul Octavian 
tioga de la Cluj sau, mai nou, profesorul Sumuleanu din 
IANC-statutar. Moţa şi Codreanu intuiesc oportunitatea mo- 
mentului politic şi decid să revină din Franţa, pentru a se 
Htubili definitiv în ţară. Studenţilor creștini le surâde ideea 
mfiinţării unei organizaţii proprii, tocmai spre a ieși de sub 
Iulela considerată nocivă a vechilor luptători naționaliști. Așa 
„u naştere Legiunea Arhanghelului Mihail, la 24 iunie 1927. 

Văcărăștenii adoptă numele Sfântului Mihail, arhanghelu 
răzbunător, mare prinț și voievod al lui Dumnezeu, coman 
dantul cetelor îngerești în războiul ceresc pentru alungarea 
diavolului. „Mişcarea Legionară nu este o mişcare politică“, 
după cum pretinde și camaradul Puiu Gârgineanu, „ci o 
revoluţie spirituală“, cu misiunea de a schimba „viaţa ro= 
mânească nu în manifestările ei, ci în esenţa ei“. Organi 
zaţia nu îndeplineşte scopul clasic al tuturor formațiunilor 
politice, nu își propune să dea ţării „un nou guvern şi o nouă 
guvernare“, ci pretinde resurecția morală a națiunii, crea= 
rea unui Om Nou, a unui „mare tip de român“. În nici un 
caz un partid, ci doar o „școală legionară“ ar putea răspunde 
acestei provocări: „Vom crea un mediu sufletesc, un mediu 
moral — promite Codreanu — în care să se nască şi din care 
să se hrănească și să crească omul erou“!?. Doar ulterior 
resurecţiei spirituale, a formării Omului Nou, „acest erou 
ieșit din școala legionară“ va redacta programe politice, va 
propune soluții economice, va organiza administraţia sta- 
tului și va rezolva problemele oamenilor.!'* Cultivarea ideii 
de jertfă joacă un rol indispensabil în formarea militantului, 
„gata să facă orice jertfă cu bucurie“. Înțelegem că sursa 
misiunii legionare nu este lumească, ea stă sub auspiciile 
unei cruciade a ortodoxiei, unde toţi „legionarii sunt che- 
maţi de Dumnezeu [...] să sune trâmbiţa învierii neamului 
românesc.“!! Jertfa supremă presupune tranzacţionarea 
propriei vieți pentru servirea intereselor organizaţiei, care 
coincid cu interesele naţiunii, motiv pentru care moartea 
legionară eliberează spiritele, le dezrobeşte; „Cine ştie să 
moară — stă scris pe pereţii camerei de cămin din sediul 
improvizat al Legiunii — nu va fi rob niciodată“ şi nimic nu 
trebuie să stea în calea combativităţii omului-erou, căruia 
nu-i. sunt acceptate lamentările: „Cel ce n-are sabie să-şi 
vândă haina şi să-şi cumpere“!5. Legionarul este încurajat 
să renunțe la tot ceea ce are, viaţa austeră fiind valorizată, 

intrucât reprezintă o garanție a cinstei, opusă bunăstării 
wwreiești. Poetul Radu Gyr identifică cele patru idealuri spi- 
tuule pe care ar trebui să le urmărească „tineretul cărtură- 
„sc“. Idealurile naţionale, creștine și culturale le consideră 
importante, dar subordonate „idealului unei etici noi“, un 
ileziderat ce presupune „crearea individului nou“, a unui 
uim caracterizat de sinceritate, cinste, eroism, energie şi pu- 
rilite, Insușirea eticii Omului Nou le va oferi tuturor şansa 
rudescoperirii eroismului sufletesc al naţiunii şi a nobleţei 
„ulletului românesc, însușiri pierdute, însă niciodată uitate 
tmitul vârstei de aur).!€ 

('oeziunea legendară a văcărăștenilor inspiră şi modelul 
Hlructurii organizationale. Se caută perfecțiunea unităţii 
interne, printr-o organizare de tip cazon şi o ierarhie pira- 
midală, rigidă, cu un șef incontestabil: „Organizaţia însă — 
„pune Moţa — nu se poate naște și dezvolta sănătos fără 
„unduială, ierarhie şi mai ales fără un Conducător. De aceea 
organizaţia noastră are un şef neales de nimeni, ci consim- 
(il. de cei atrași de o forţă tainică | ..|. Acest șefal nostru este 
1'vrneliu Zelea-Codreanu“". Structura legionară are la bază 
un cuib de adepţi, cu rol în deprinderea tinerilor cu însuși- 
rile şi îndeletnicirile Omului Nou; „Cărticica şefului de cuib“ 
„duce lămuriri suplimentare: „Cuibul adunat este o bise- 
vică. Intrând în cuib te dezbraci de toate chestiunile mă- 
runte și închini o oră gândurile tale curate patriei. [...] Acolo 
in cuib se vor înălța rugăciuni lui Dumnezeu pentru biruința 
l.cgiunii, se vor cânta cântece trimise de Legiune, se va vorbi 
despre cei morţi: martiri, eroi căzuți pentru Legiune și ca- 
marazi morți în credința legionară, prieteni, părinţi, bunici 
și strămoşi, rechemându-se duhurile lor. [...] Se vor face exer- 
cilii de tăcere completă“!?. 

Sedinţele cuibului sunt încărcate de misticism. Exerci- 
|ile de tăcere și cântările legionare iau locul dezbaterilor, 
vvcotite sporovăieli politicianiste. Nu ideile ori strategia, 

considerate apanajul liderului, ci faptele stau mărturie de- 
spre legionar. Dovada însuşirii educaţiei legionare, vechi- 
mea și faptele de arme reprezintă criteriile de promovare 
internă. Organigrama formaţiunii include poziţii precum 
şef de cuib, şef de cuib superior, șef de garnizoană legionară, 
şef de sector, şef politic judeţean. Nu sunt neglijate struc- 
turile interne dedicate categoriilor de vârstă sau de gen; 
elevilor de liceu le sunt dedicate Frăţiile de Cruce, esenţiale 
în localităţile lipsite de instituţii universitare și care se vor 
dovedi utile, mai ales că educaţia membrilor începe la fra- 
geda vârstă de 14 ani. Cetăţuile de fete exploatează poten- 
țialul politic al femeilor, segment social ignorat de partidele 
tradiționale. Ulterior vor mai fi înfiinţate structuri simbo- 
lice ale susținătorilor prestigioși ai Legiunii; universitari, 
generali, membri ai clerului și mari proprietari se vor regăsi 
în Senatul Legionar și în Asociaţia Prietenii Legionarilor, 
Constatăm existenţa unei scheme piramidale complexe, la 
vârful căreia lucrurile rămân neschimbate: „Toţi legionarii 
vor avea o singură părere, un singur gând şi un singur suflet. 
De aceea trebuie să aibă toţi un singur șef“?. 

Un cocteil irezistibil de mituri decriptează nu doar mis- 
terul aparent al achitărilor unanime din procesele atenta- 
telor politice ale văcărăștenilor, ci însăși geneza violentă a 
Legiunii Arhanghelului Mihail. Concluzia redactorilor re- 
vistei Înfrățirea românească este relevantă în acest sens, 
editorialul fiind scris chiar după sentinţa din procesul asa- 
sinării prefectului Manciu: 


Prin fapta lui Corneliu Zelea Codreanu vorbea demnitatea ţării. 
Alături de el stătea pe banca acuzării întreg neamul românesc, 
Cândaa izbucnit acum doi ani mişcarea studenţească, a fost prima 
ciocnire din marea luptă pentru desrobirea românismului. Oculta 
internaţională, care pornise cu nesățioasă poftă la cucerirea aces- 
tei ţări, n-a cruțat deloc banul [...|. Cine a fost la Turnu Severin 
|...I si-a câștigat o neclintită încredere în isbânda finală. |. | Păreai 
că trăești timpurile de splendoare ale entuziasmului strămoşesc. 

| de-abia acum simţeai înțelesul mândriei cu care strămoșii 
accentuau răspicat: sunt cetăţean român.2 


V'uvintele gazetei naționaliste poartă ingredientele mituri- 
lur politice care au însufleţit interbelicul românesc. Tinerii 
luciori români - prezumtiv inocenți şi bine intenţionaţi — 
„unt angrenaţi într-o luptă „inegală“ cu „oculta internaţio- 
nulă“, înavuţită și influentă politic. Conspirația evreiască 
programată să domine întreaga lume se reconstituie mereu, 
liind astfel pericol pentru cetatea asediată (România). Uni- 
lutea cetăţenilor acesteia trebuie reafirmată în tradiţia 
„ntuziasmului strămoșesc“, a unei descendențe nobile din 
lrecutul idealizat al vârstei de aur a românilor: daci, răzeși, 
haiduci, voievozi medievali, ţărani revoluționari, intelectuali 

1 haptători paşoptisti. Aşteptat, anticipat, Corneliu Zelea 
('odreanu, liderul providenţial şi charismatic, este menit să 
„lezrobească“ „întreg neamul românesc“, să livreze „izbânda 
linală“ — o Românie a românilor. Susţinătorii apropiaţi, 
intimi ai liderului se constituie într-un grup privilegiat a 
carui coeziune se doreşte a fi o imagine perfectă a (mitului) 
unitătii naţiunii. Legionarii au misiunea dumnezeiască de 
u clădi o naţiune de văcărăşteni, o naţiune în care fiecare 
român va moșteni însușirile văcărăştenilor. Prezenţa cultu- 
lui morţii este astfel perfect justificată: „Legionarul iubeşte 
moartea, căci sângele lui va servi pentru plămădirea cimen- 
tului României legionare“?!. Sacrul (religia ortodoxă) și poli- 
licul (ideologia legionară) coexistă în cazul legionarismului, 
lapt care individualizează fascismul de tip românesc. Suro- 
rile sale europene, nazismul sau fascismul italian, își propun 
mai degrabă să ia locul religiei, să-l elimine pe Dumnezeu 
din preocupările oamenilor. 

Studenţii cu obârşie ţărănească sunt forța motrice a orga- 
nizaţiei, promotori ai miturilor politice bine ţesute de apos- 
lolii Legiunii Arhanghelului Mihail. Acești tineri se regăsesc 
in mesajul antisistem, în lozinca „România românilor“ şi în 

ura antisemită. Propriile greutăţi materiale şi neîmpliniri 
profesionale le atribuie evreilor, străinilor, românilor vân 
duţi și politicienilor trădători Pretind mântuirea tuturor 
românilor, dar mai întâi nutresc speranţe neîmpărtășite 
pentru salvarea sinelui. 

Fiu de țărani români din Ardeal, lon Fleşeriu întrunește 
condiţiile a ceea ce putem stabili drept un tipar al activis= 
tului legionar, pe care ne vom strădui să-l reconstituim după 
însemnările sale memorialistice. Se naște la începutul seco= 
lului într-o familie obișnuită, cu nouă copii, din proximitatea 
Orăștiei. Ion este crescut în spiritul naţionalist al vremurilor 
dualismului austro-ungar din Transilvania, pe când tatăl 
său le „cetia vecinilor |... ziarul Libertatea, a părintelui Moţa 
de la Orăştie, tălmăcindu-le |. | dorul de eliberare de sub 
stăpânirea ungurească“; badea Avram era un ţăran harnic 
şi dedicat rolului său de ţăran fruntaș al comunităţii locale 
din Balomiru de Câmp: „Nu se lua vreo hotărâre în sat fără 
să se ceară părerea lui [...]“%. 

Oamenii din Balomiru de Câmp se lovesc de neajunsu- 
rile chestiunii țărănești, cele ale practicării agriculturii de 
subzistență, pe loturi mici de teren agricol: „Cel mai bine 
situat ţăran nu trecea de douăzeci de jugăre de pământ ară- 
tor [11-12 hectare n.n.]. Pădure nu avea“?. Dar stâlpul fami- 
liei Fleşeriu, tatăl, oferă dovada vredniciei în administrarea 
gospodăriei și, mai ales, se evidenţiază prin lipsa patimii 
alcoolului, o meteahnă omniprezentă în satele româneşti 
din perioada interbelică: „Vorba lui era lucrul. |...| În câr- 
ciumă n-a fost văzut vreodată“. Hotărât să ofere familiei un 
trai mai bun, de voie, de nevoie, „își făcea singur aproape 
toate uneltele de lemn trebuitoare gospodăriei“?! Această 
autonomie ineficientă a gospodăriilor româneşti este speci- 
fică economiei naturale, din care lipsesc schimbul şi diviziu- 
nea muncii. 

Uzanţele societăţii patriarhale îi rezervă mamei un rol 
limitat în familia Fleşeriu, cum ar fi întreținerea copiilor și 
pititul meselor zilnice, în timp ce tatăl îşi asumă toate deci- 
rile majore, astfel că badea Avram se hotărăşte ca fiul său 
lun „so rupă cu vechiul obiceiu de-a face doar cele patru clase 
primare, în sat, ca apoi să rămână la coarnele plugului“%. 
ltesursele materiale sunt insuficiente pentru acoperirea con- 
cumitentă a costurilor școlare pentru cei doi copii mai mari 
ui lamiliei; lon Fleşeriu descrie sentimentul de frustrare al 
Iratelui său, nevoit să rămână la muncile câmpului: „Pe cât 
(le mare fu bucuria pentru mine, pe atât de mare a fost du- 
verea fratelui Mihăilă, când aflarăm hotărârea tatii“%. 

Tânărul urmează studiile gimnaziale și liceale la Orăștie 
m Blaj, unde se confruntă cu provocările materiale ale vieţii 
«e zi cu zi. Un singur set de îmbrăcăminte trebuie să-i asi- 
pure necesarul pentru întreg anul școlar, în timp ce plata 
chiriei și a cheltuielilor cuvenite gazdelor se face mai de- 
prabă în natură, cu sprijinul anevoios al părinţilor, sătui 
«deja de „căratul cu spatele al bucatelor...| la şcolile din oraș“. 

Marele Război din 1914-1918 complică suplimentar exis- 
tenţa lui lon Fleşeriu. Acesta deplânge intensificarea ten- 
munilor interetnice dintre elevii români și profesorii maghiari 
de la Orăştie. Mutat între timp la Blaj pentru continuarea 
studiilor, elevul nostru trăiește frenezia naționalistă din 
„Ardealul desrobit“. Colapsul Imperiului Austro-Ungar și 
iminenta unire a Transilvaniei cu Regatul României declan- 
şoază la 1918 instinctele revoluționare ale românilor: „În 
toamna acelui an, la Blaj, au fost adunate toate manualele 
ungurești și li s-a dat foc în piaţa din faţa catedralei. În timp 
ce flăcările mistuiau buchile idiomei urmaşilor lui Arpad, 
cei prezenţi jucau Hora Unirii, în jurul focului“2. 

Ion Fleșeriu alege inevitabil Clujul pentru a urma „şco- 
lile cele mari“, imediat după absolvirea liceului, în 1922. 
Oraşul cosmopolit, cu aer imperial, contrariază tinerele 

spirite cu mentalitate tradiţională şi resurse materiale limi- 
tate; iar studentul nostru își exprimă dezamăgirea: „Încer= 
cam să-mi explic atâta străinism din capitala Ardealului“, 
Este invidios pe „feciorii de bani gata“ și pune vina neajun= 
surilor proprii pe seama străinilor „năpădind, ca lăcustele, 
trupul ţării“; învinovăţește autorităţile pentru că au permis 
„infiltrarea acestor intruşi“ şi îi condamnă pe profesorii care 
„nu şi-au pus problema numărului cotropitor de jidani în 
facultăţi.“ Crede solemn în numerus clausus şi se declară 
„scandalizat“ de lipsa cadavrelor evreieşti din sălile de ana- 
tomie; participă activ la violențele antisemite din iarna 
anului 1922, când studenţii evrei sunt alungaţi cu „câte-un 
carpin potrivit pentru mânuire“, redacţiile ziarelor potrivnice 
sunt „scoase din funcţie“, iar vitrinele magazinelor evreieşti 
sunt distruse.i! 

Fleşeriu se va mândri ulterior cu apartenenţa sa la „Ge- 
neraţia 1922“ — denumirea generică atribuită grupului im- 
plicat în mișcarea studențească antisemită. O va lua mai 
apoi „pe drumul Căpitanului“, pentru ca în 1937 să fie numit 
şef al Legiunii în judeţul Sibiu. Va promova în poziţia de 
prefect al Sibiului, în timpul guvernării naţional-legionare 
din 1940. Povestea acestuia este reprezentativă pentru su- 
tele de activiști legionari formaţi în anii '20.%? 


Starea naţiunii 


NTRACTIVITATEA LEGIUNII TREBUIE CĂUTATĂ ÎN CON- 
lextul cultural, economic şi politic al României începutului 
We secol XX. Câteva date statistice demografice vin să com- 
pleteze imaginea problemelor de fond sesizate până în pre- 
zent. Structura populaţiei României interbelice prezintă o 
“inamică specifică statelor subdezvoltate, țara fiind locuită 
preponderent de copii şi tineri cu vârste cuprinse între zero 
si 19 ani (45,9% din total). Situaţia este cauzată de numărul 
record al naşterilor, peste 6oo.0oo în fiecare an, coroborat 
cu numărul mare al deceselor, de aproximativ 400.000 anual. 
ltumânia ocupă locul secund în topul natalității europene, 
după Rusia, cu o rată impresionantă de 35 de naşteri la mia 
de locuitori în 1930. Tara este fruntașa Europei şi în cazul 
rutei anuale a mortalităţii, cu 22,7 morți la mia de locuitori. 
(In simplu calcul contabil ne indică o creştere medie anuală 
u populaţiei cu peste 200.000 de suflete, ceea ce se traduce 
prin faptul că populaţia sporeşte cu peste patru milioane de 
persoane în doar două decenii, de la 15,5 în 1920 la 20 de 
milioane în 1939.! În tot acest timp se menţine relativ con- 
stant raportul de patru ţărani la cinci locuitori, fapt care 
complică matematica supraviețuirii în ceea ce ar putea să 
lie o distopie malthusiană-? 

Statutul de ţară subdezvoltată este certificat și de recor- 
durile înregistrate la capitolul mortalităţii infantile. Media 

statistică a datelor demografice pentru intervalul 1931-193 
arată că anual se nasc 607.544 de copii, mor 109.929 de copi 
aflaţi în primul an de viaţă și încă 58.455 de copii cu vârst 
cuprinsă între unu şi patru ani. Constatăm că mai bine d 
un sfert din copiii nou-născuţi nu apucă împlinirea vârste 
de patru ani (27,7%). Franţa, Germania, Suedia, Anglia 
Olanda ori Elveţia au rate ale mortalităţii infantile de trei 
patru ori mai reduse decât România. Dacă această compa: 
raţie cu Occidentul poate fi considerată nedreaptă, putem 
să privim către statele Europei Centrale, acolo unde Polonia 
Ungaria sau Cehoslovacia raportează cu până la o treime 
mai puţine decese în primul an de viaţă al copiilor. Morta 
litatea infantilă este „în strânsă legătură și cu starea de 
cultură a poporului“; afirmaţia aparţine academicianului 
lon Simionescu, autorul unui studiu demografic interbelice 
dedicat României, care dovedește cu cifre cele susținute: 
„78% dintre copiii morţi înainte de un an aparţin familiilor 
în care mama e analfabetă.“ Acesta contabilizează cauzele 
mortalităţii infantile ridicate: igiena precară, slaba cultură 
generală, subalimentaţia şi „lipsa medicilor şi a moașelor 
de la ţară“.* Româncele gravide beneficiază rar de asistență 
medicală specializată. Statistica anilor 1931-1936 ne spune 
că doar 3% dintre gravide sunt asistate la naştere de un 
medic, 39% sunt ajutate de moaşe, iar 5% nu primesc nici 
un fel de asistenţă; restul mamelor, majoritatea, nasc cu 
sprijinul babei satului („moaşă fără diplomă“).5 

Starea medicală a românilor este precară în perioada 
interbelică. Bolile venerice, îndeosebi sifilisul, sunt frecvente 
printre ţăranii lipsiţi de noţiuni elementare de educaţie se- 
xuală. Mălaiul cel de toate zilele provoacă pelagra, o afec- 
ţiune asociată monofagiei. Numeroși ţărani nu îşi permit o 
alimentaţie diversificată şi se hrănesc doar cu produse din 
porumb. Criza agrară de la mijlocul acestei perioade va dubla 
numărul cazurilor de pelagră din ţară, în contextul scăderii 

vunsumului de legume și al celorlalte tipuri de cereale.€ Tu- 
jwerculoza este responsabilă de aproape 10% din decesele 
inilor 1931-1939, o boală infecțioasă care atacă preponde- 
went plămânii. Şi mai fatale sunt pneumoniile, reprezen- 
țund 14,63% din totalul deceselor. Aproximativ 55.000 de 
rumâni mor anual cu acest diagnostic, în lipsa medicamen- 
twlur si a medicilor? 

Un studiu britanic relevă că doar g.ooo de doctori deser- 
vusc aproape 20 de milioane de români în 1938. Vasta majo- 
Hilite a medicilor lucrează în oraşe, astfel că satele românești 
unt, vulnerabile în faţa maladiilor de tot felul. Condiţiile 
in cure locuiesc ţăranii sunt improprii, chiar insalubre. Din- 
Ire cele patru milioane de familii din mediul rural, un sfert 
lucuiesc în case semi-îngropate din lut (bordeie), prepon- 
duerent fără ferestre. O statistică pentru anul 1938 demon- 
urează că în România încă mai există o jumătate de milion 
ile țărani care împart aceeași cameră cu vitele. 

Primele guverne interbelice îşi propun ameliorarea con- 
dițici ţăranului român şi, prin aceasta, atenuarea nemul- 
(umirilor sociale. Cu doar un deceniu înainte, izbucnirea 
unei revolte ţărăneşti în Vechiul Regat reprezentase un para- 
dux, un anacronism al Europei secolului XX. Țăranii răs- 
vulaţi la 1907 se inspiră din sloganul poeziei publicate de 
Licorge Coşbuc, „Noi vrem pământ“. Reforma agrară de acum 
isi propune rezolvarea problemei prin împroprietărirea ţă- 
vunilor pe seama destructurării vechilor moșii boiereşti. Pro- 
misa bunăstare se arată iluzorie, întrucât proaspeţii fermieri 
nu deţin cunoștințele agrotehnice necesare, nu posedă teh- 
nolugia potrivită și se lovesc de ineficiența loturilor mici de 
teren agricol. Coarnele plugului şi ustensilele rudimentare 
inmân pe mai departe să asigure practicarea unei agricul- 
luri de subzistență. Oricum, folosirea maşinilor agricole ar 
Ii lost inutilă în cazul celor câtorva hectare alocate fiecărei 
puspodării prin reforma agrară. Suprafeţele iniţiale sunt 

diminuate suplimentar prin procesul mostenirilor, păm 
tul fiind împărțit între copiii numeroși ai familiilor de ţăra 
La finalul perioadei interbelice, o gospodărie ajunge să deţin 
în medie doar 4,5 hectare de pământ agricol, răsfirat în nu m 
puţin de cinci loturi de teren. Insuficient, reclamă speciali 
tii epocii, care stabilesc la zece hectare necesarul pentr 
asigurarea traiului unei familii — în condiţiile completăr 
veniturilor prin prestarea unor munci neagricole.” 

Educaţia rămâne o tară perpetuă a satului românes 
Sunt „știutori de carte“, în 1930, doar jumătate (51,24% 
dintre ţăranii care au împlinit vârsta şcolară. Dintre aces 
tia, doar 7% depăşesc nivelul celor 3-4 clase ale învățămâ 
tului primar. Un număr de 19.522 din ţărani primiseră, î 
1930, o educaţie universitară, ceea ce reprezintă infimu 
procent de 0,26% din populaţia rurală adultă, cu vârstă mai 
mare de douăzeci de ani. Situaţia este mai gravă în rându 
femeilor și al bătrânilor. Tărăncile românce sunt analfabet 
în proporție de 61%. Societatea rurală patriarhală le distri 
buie în rolul de mame și soţii, destinate creșterii multor 
resc și doar foarte puţine au drept de vot. Bătrânii satului 
nu confirmă zicala înţelepciunii, fiind analfabeți mai bine 
de trei sferturi (77%) dintre vârstnicii de peste 65 de ani.!0 
La polul opus, o elită academică, politică și financiară bine 
instruită în Occident promovează un mod de viaţă specific 
înaltei societăţi europene. Sofisticatului Jean din Micul Paris 
i se opune contrastanta imagine a ţăranului român. Faptul 
este remarcat și de Ivor Porter, agent al Foreign-Office-ului,; 
englezul îşi manifestă nedumerirea numeroaselor „contraste 
şi contradicții“ ale României anului 1939: „Automobile La- 
gonda, Hispano-Suiza şi Packard goneau pe soselele naţio- 
nale, dar trebuiau să ocolească care cu boi sau să frâneze 
brusc, în noapte, în faţa unei cete de ţigani care-şi făceau 
de mâncare pe asfaltul fierbinte“. 

Ducă traiul din satele românești este anevoios, cele câ- 
Ivu orase coagulează viaţa economică, administrativă și 
ueulemică a provinciilor României. Minoritarii constituie 
uproape jumătate din populaţia mediului urban (41,4%), fapt 
viu frustrează pe etnicii români. Maghiarii și sașii din 
Auleal, evreii și ruşii din Basarabia, evreii, rutenii și ger- 
unii din Bucovina, bulgarii din Cadrilater sau evreii din 
Mol«lova joacă un rol însemnat în viaţa economică a orașelor. 
Noile provincii dobândite de România după Primul Război 
Mundial aduc un bagaj consistent de minorităţi. Maghiari, 
avubi și saşi, evrei, ruși, ucraineni, ţigani, bulgari, turci, 
lituri, găgăuzi, greci, armeni şi alte etnii reprezintă peste 
um sfert din locuitorii ţării, conform recensământului din 
unul 1930 (28%).12 

Situaţia economică a României se îmbunătățește uşor 
in «poca interbelică. Produsul intern brut pe cap de locui- 
tur creşte cu 56,2% în intervalul 1919-1940. Deși calculul 
ie pe hârtie oferă o perspectivă optimistă, rata de creștere 
Irehuie corelată contextului unui nivel de referinţă foarte 
wuzut în 1919. Ritmul susţinut de creştere a economiei 
incotineşte după anul 1926, când PIB-ul pe cap de locuitor 
« majorase deja cu 50,9%. Mai apoi, începând cu anul 1927, 
lomânia înregistrează dificultăţi cauzate de supraproducţia 
npricolă. Schimbarea obiceiurilor alimentare ale europe- 
uilur face cerealele mai puţin dezirabile, ceea ce afectează 
pretul acestora şi, implicit, randamentul exporturilor țării. 
După sapte ani consecutivi de excedente, bugetul statului 
intră pe deficit din 1928 — adică statul cheltuie mai mult 
ilucât încasează. Din anul 1930, efectele crizei economice 
mondiale se fac resimţite și la nivelul României. Vor urma 
upte ani dificili şi doar în 1936 va mai fi egalat nivelul 
PIB-ului pe cap de locuitor din 1929. Până la război, deși 
indicatorul rămâne relativ constant, se vor mai înregistra 
recosiuni economice în anii 1938 şi 1940.” 

Situaţia politică a ţării cunoaşte un deceniu de stab 
tate în prima decadă a perioadei interbelice. Partidul Na 
nal Liberal guvernează şapte ani, întrerupţi, formal, dai 
de periplul de cincisprezece luni al generalului Averes 
Deşi afectat de moartea prematură din 1927 a puternicul 
lider Ionel Brătianu, fratele acestuia, Vintilă, preia frâiel 
partidului. Liberalii promovează o viziune macroeconomi 
de recuperare a decalajelor occidentale prin încurajarea i 
banizării şi dezvoltarea industriei. Pentru a-i hrăni cu a 
mente ieftine pe muncitorii fabricilor din orașe, produsel 
agricole li se aplică taxe de export prohibitive. Aprovizion 
rea orașelor cu hrană nu este afectată de lipsa concurenţ 
pieţelor internaţionale. Milioanele de ţărani agricultori suni 
nevoiți să-și vândă rezultatele muncii la preţuri reduse, fiin 
sacrificați în beneficiul orășenilor angrenaţi în industrie şi 
comerț — în număr de sub un milion la 19g0.!* Privilegiere 
capitalului autohton, românesc, reflectă o altă idee fixă pr 
movată de reprezentanţii Partidului Naţional Liberal. Uni 
teoreticieni ai liberalismului clasic statuaseră de două secol 
deja, ideea că descurajarea capitalului străin întârzie n 
mijlocit dezvoltarea afacerilor, astfel încât se nasc întrebă 
cu privire la costul pe termen lung al politicilor economice 
promovate de liberalii români. 

Deteriorarea economiei țării se resimte încă din vara 
anului 1928. Redactorii revistei Societatea de mâine evidens 
țiază vicisitudinile traiului românilor: „Veniturile din ce în 
ce mai reduse ale consumatorilor, salariile de foamete ale 
funcționarilor, reducerea necurmată a numărului afacerilor 
au redus consumul la minim“!5. Repercusiunile politice ale 
poticnirii avântului economic inițial nu întârzie să apară. 
Incapabil să obţină un împrumut internațional vital finan- 
țelor ţării, Vintilă Brătianu este nevoit să îşi depună manda- 
tul în luna noiembrie. Diplomatul Nicolae Titulescu eșuează 
în formarea guvernului de uniune naţională dorit de Re- 

“ţa, astfel că Iuliu Maniu devine președinte al Consiliului 
+ Miniştri. Tărănimea își pune mari speranţe în promi- 
iunile reprezentanţilor curentului politic al naţional-ţără- 
iumului. Liderii partidului anunţă măsuri excepţionale 
uulicate revigorării agriculturii, precum sprijinul pentru 
tuimbaterea efectelor secetei, sporirea producţiei agricole și 
luwilitarea creditului agricol. Noul guvern urmărește stabi- 
lizuwea economiei și dezavuarea paradigmei financiare a 
liberalilor, anunțând că „se vor ridica restricţiunile cari îm- 
pidecă conlucrarea cu capital strein, prin schimbarea legi- 
jur economice ale lui Vintilă“!6. Naţional-ţărăniştii readuc 
in actualitate ideile cooperatiste care încurajează asocierea 
juspodăriilor țărănești. Se urmărește compensarea inefi- 
tintei dovedite a loturilor agricole de mici dimensiuni prin 
vearea unor ferme colective, a unor cooperaţii. Dar neîncre- 
«vrea ţăranilor în ceea ce pare a fi un proiect socialist și 
Ie:uma de a-și pierde pământul recent dobândit fac futil orice 
demers. Crahul Bursei din New York survine un an mai 
iurziu şi dezamorsează elanul guvernamental. Fin observa- 
lor al elitei politice din epocă și ministru în câteva rânduri, 
t'onstantin Argetoianu admite: „Am crezut că criza [...] urma 
ui fie limitată la pieţele americane“!. Economiile statelor 
nuționale sunt deja interconectate, în 1929, iar criza ame- 
rcană se extinde la nivel global. Marea Criză Economică 
Mondială sau Marea Depresiune va transforma radical] fra- 
pilul echilibru politic european. 

Criza economică accentuează necesitatea românilor de 
u vea o monarhie puternică şi vizibilă, cea care îndepli- 
neste rolul unui pol de autoritate indispensabil. Decesul 
neasteptat al regelui Ferdinand, din 1927, deschide calea 
crizei dinastice. Deşi căsătorit cu Elena a Greciei, principele 
(Carol renunţase la pretenţiile regale pentru a doua oară, tot 
(lin cauza iubirii pătimașe pentru o femeie din popor. Clasa 
politică și familia regală nu au mai fost dispuse să-i ierte 

prinţului aventura cu Elena Lupescu, precum odinioară, î 
cazul Zizi Lambrino. La insistența liberalilor, regele Fer 
nand îi pecetluieşte soarta și încuviinţează actul parlame 
tului din 1926. Interzis în România, Carol, fost Hohenzolle 
acum Caraiman, se stabilește la Paris, în noua sa calitat 
de simplu particular, iar fiul minor al acestuia devine reg 
Mihai 1 este asistat de un Consiliu de Regenţă format di 
unchiul său, principele Nicolae, patriarhul ortodox Miror 
Cristea şi Gheorghe Buzdugan, şeful Curţii de Casaţie. 
La doar un an de la dispariţia tatălui său, Carol pl 
nuiește să ocupe tronul lăsat liber. Părăsește Parisul și s 
instalează confortabil în capitala Regatului Unit al Mari 
Britanii, unde contează doar pe sprijinul unui om de afacer 
londonez cu origini românești. Când naţional-ţărăniştii or 
ganizează un mare miting politic la Alba Iulia, în primăvar 
anului 1928, o știre inedită anunţă tentativa spectaculoasă 
de revenire în ţară a principelui: „În preajma adunării de 
la Alba Iulia însă a închiriat nişte avioane, cari să-l trans 
porte în România cu o mulţime de manifeste către poporul 
român“!£. Intenţiile sale sunt clare, așa cum reiese din textul 
manifestelor pregătite: „Vreau să mă înapoiez, prin voinţa 
voastră, spre a conduce România la locul care i se cuvine în 
lume și spre a continua opera celor doi regi ai noştri“. Pla- 
nul îndrăzneț prevedea o emulaţie a celor două cauze, a prin- 
țului exilat pe nedrept și a oamenilor nemulțumiți, adunaţi 
la mitingul opoziţiei de la Alba Iulia; de acolo, un marş trium- 
fal asupra Bucureștiului ar fi completat scenariul aproape 
ireal al unei restauraţii carliste. Guvernul liberal însă, pre- 
văzător, urmărește îndeaproape mişcările prințului şi, prin 
mijlocirea unui agent particular, a unui spion, intră în po- 
sesia manifestului incriminant, întreaga afacere fiind com- 
promisă. Autorităţile britanice sunt prevenite în ultimul 
moment de guvernul de la București, iar Carol este oprit 

inainte de decolare, chiar pe aerodrom. Așa se încheie prima 
(sic!) aventură a restauraţiei. 

Doi ani mai târziu, la 1930, noul context social, politic și 
economic din ţară schimbă datele problemei, mai ales că 
marea criză economică mondială, tradusă în România prin- 
Lr-o acută criză agrară, contribuie la amăgirea speranţelor 
pe care românii și le puseseră în promisiunile țărăniștilor, 
care veniseră la putere. Oamenii de rând nădăjduiau la un 
personaj de mână forte, voiau pe cineva care să-i salveze 
din situaţia precară în care se aflau, în orice caz, nu vedeau 
cu ochi buni Regența, lipsită de autoritate. Mai mult, la 
decesul regentului Buzdugan, luliu Maniu insistase pentru 
numirea lui Constantin Sărăţeanu, un personaj şters, fără 
unvergură, obedient. Așadar, în timp ce Patriarhul face fi- 
uraţie, iar prinţul Nicolae preferă confortul unei poziţii din 
umbră, Carol decide să acţioneze, optând, din nou, pentru 
Holuţia unei reveniri incognito pe calea aerului, însoţit de 
cunoscutul as al aerului Marcelle Lalloulette. Prinţul exilat 
decolează de la Miinchen cu un biplan marca Farman, în 
ziua de 6 iunie 1930. Aterizează forțat în zona Oradiei, dar 
este repede recuperat, cu concursul piloților români ai avia- 
(iei militare din capitala Transilvaniei şi, după o scurtă escală 
pe aerodromul clujean, nu fără emoţii, ajunge la București 
in seara aceleiași zile. 

Sprijinit direct doar de fratele său, Nicolae, și de o mână 
de ofiţeri români, prințul izbutește să-și impună autoritatea 
usupra elitei politice. Adversitatea din urmă cu doi ani a 
lberalilor, acum aflaţi în opoziţie, este înlocuită de simpatia 
ori pasivitatea noilor guvernanți național-țărăniști față de 
u eventuală restauraţie carlistă. Ca atare, cu excepţia libe- 
rililor, „o pasivitate binevoitoare“% caracterizează atitudinea 
clasei politice din acele zile, o atitudine influențată pesemne 
si de sprijinul popular de care se bucură Carol. Aflăm că după 
sosirea sa în București, chiar de a doua zi, „populațiunea 

invadează centrul orașului.“2! „Oamenii înnebuniseră com 
plet — scrie și regina Maria -, se îmbrăţişau pe stradă, plân 
geau unii în braţele altora“. Gazeta Transilvaniei pune 
evenimentul restauraţiei pe seama legendei și arată că ar 
delenii au șansa să-l (re)descopere acum pe „Făt-Frumos 
din poveste, pe Împăratul tuturor Românilor.“ La 8 iunie 
1930, la doar două zile de la revenirea sa în țară, Carol este 
întronat rege al românilor, cu girul aproape unanim al par= 
lamentului. Regele Carol Il are acum de mulțumit așteptă- 
rile extraordinare ale românilor.2 Noul monarh al ţării se 
va face remarcat drept cel mai mare adversar al gardiștilor, 
cu precădere în a doua parte a deceniului al III-lea, tocmai 
datorită personalităţii sale puternice şi a unei incapacităţi 
cronice de a fi dispus la compromisuri politice, după cum 
remarca și partenera sa de viaţă, Elena Lupescu: „Carol 
este un om cu o voinţă de fer, impulsiv și cu un caracter 
afară din cale de rigid. EI este brusc și foarte de multe ori 
lipsit de tact. În manifestările sale el nu poate răspunde 
prompt. Nu-i plac argumentările și preferă întotdeauna să 
recurgă la acţiune“%. 

Deși putem nota progresul înregistrat în multe domenii, 
situaţia României interbelice este departe de imaginea idea- 
lizată promovată de unii istorici, de media și de cinematogra- 
fie. Problemele agrare și provocările demografice ale satului, 
tensiunile etnice ale provinciilor moștenite la 1918, dihoto- 
mia rural-urban, șomajul intelectual și precaritatea fragilei 
clase de mijloc, toate acestea fac Legiunea frecventabilă pen- 
tru mulţi studenţi și elevi. Odată cu începutul anilor '30, 
organizaţia totalitară îşi îndreaptă atenţia către marele 
bazin electoral al ţărănimii și participă la primele alegeri. 
Violenţa, moştenirea văcărăștenilor, rămâne pe mai departe 
să fie folosită pe post de sperietoare politică. 


Violenţa epigonilor văcărăștenilor 


|IDERUL LEGIUNII ARHANGHELULUI MIHAIL ÎȘI ASUMĂ 
„hotărârea de a păși în mase“ la finele anului 1929. Codreanu 
iţelege miza politică a milioanelor de țărani săraci, cu o 
vinătate precară şi insuficient alfabetizaţi, pregătind desfă- 
„urarea unor marșuri legionare pe tot cuprinsul țării: „Marşul 
«ste simbolul acţiunii, al explorării, al cuceririi legionare“!. 
I„fectul de scenă al cadenţei ordonate și al interpretării în 
vor a cântecelor naţionaliste, cât și transmiterea mesajelor 
prin viu grai, din sat în sat, de la o parohie la alta, din casă-n 
vusă, de la om la om, au o eficienţă politică dovedită. Se 
mărşăluieşte militărește, cu legionari dispuși pe trei linii: 
călăreți, pedeștri și, la urmă, căruțe „încărcate cu câte 4-5 
i 6 oameni“2. Se mimează o regie inspirată de vechile cru- 
ciade ale templierilor — deopotrivă călugări, cavaleri și sol- 
duți — „pieptul călăreţilor“ legionari fiind îmbogăţit cu „niște 
cruci albe din pânză“, o regie demnă de misiunea divină a 
marșului: „În fruntea a 3o de călăreți — spune Codreanu 
inti-o notă apocaliptică — trec Prutul, mergând cu crucea în 
mană în contra puterii păgâne care sugruma Basarabia creș- 
tină“?. Primele acţiuni presupun desfășurarea forţelor legio- 
nare în localităţile organizate ca târguri, datorită prezenţei 
ncolo a unui număr însemnat de evrei, fiind vizată valorifi- 
curea sentimentelor antisemite ale românilor și declanșarea 
inevitabilelor conflicte interetnice. Astfel, marşurile au ca 

destinaţie așezările de la Berești, Cahul și, în vestul ţării, 
la Luduş. Alegerea celor trei orășele este parte a strategiei 
de consolidare a unei baze electorale în sudul Moidovei (Be- 
rești), în Basarabia (Cahul), respectiv în proximitatea Clu- 
jului universitar şi a Turzii (Luduş). 

Popularitatea relativă a primelor marșuri inspiră planifi- 
carea unei acţiuni „în stil mare“, în sudul Basarabiei, progra- 
mată pentru vara anului 1930, legionarii dorind să străbată 
în mers, pe jos, distanţa de la Tighina până la Cetatea Albă. 
Codreanu propune autorizarea marșului în numele Gărzii de 
Fier, o nouă denumire destinată să elimine scepticismul au- 
torităților obișnuite cu reputaţia violentă a Legiunii. Pentru 
obținerea permisiunii guvernului se mizează pe simpatiile 
naționaliste și prezumtivele afinități legionare ale minis- 
trului de interne; în acest sens, ziarul Adevărul citează o 
sursă anonimă care ar fi confirmat întâlnirea dintre şeful 
Legiunii și Vaida-Voevod.t Cu toate acestea, se dovedește 
inutil întregul efort depus, marșul fiind interzis de autori- 
tăţi. Codreanu nu înţelege să accepte decizia şi lansează „un 
avertisment“ acuzator la adresa presei potrivnice din Capi- 
tală, întrucât campaniile denigratoare inițiate de redactorii 
ziarelor Adevărul, Dimineaţa şi Lupta ar reprezenta cauza 
suprimării marșului. Vinovăţia presei evreiești este corobo- 
rată cu „politicianismul venal și pervers“ al clasei politice 
vândute „veneticilor de peste hotare“. 

Chiar a doua zi, la 22 iulie 1930, amenințările publice 
ale lui Codreanu sunt succedate de atentatul împotriva sub- 
secretarului de stat Constantin Angelescu: „Trei studenţi 
au intrat în cabinetul d-lui subsecretar de stat Anghelescu 
de la Ministerul de Interne și unul cu numele Beza a descăr- 
cat opt gloanţe de revolver din cari cinci au nimerit lezân- 
du-l pe d. Anghelescu la umăr, pept și antebraț. Ca noroc, 
leziunile nu au fost mortale [...1“£. Ţărăniştii acordă un inte- 
res special evenimentului. Ziarele publică detaliile vizitării 

lu spital a victimei de către prim-ministrul Maniu și mem- 
brii guvernului. Presa ţărănistă de partid încearcă salvarea 
nparențelor şi pune atentatul pe seama „exaltaţilor“, a celor 
surescitaţi de mesajul antisemit al unor lideri naționaliști 
responsabili, reieşind că „exaltaţii de soiul lui Beza“ ar fi 
victimele excesului de „naționalism greșit“. Până la urmă, 
ce stat responsabil permite formarea unor tineri cetăţeni 
dispuşi să atenteze la viața miniştrilor, să-i asasineze pe 
Iderii comunităţii?! Ce guvern legitim naște pasiuni cri- 
minale?! Deși problema de fond este corect identificată, res- 
pectiv „naționalismul greșit“, rămâne să mai vedem dacă, 
intr-adevăr, atentatorul este doar un nebun „exaltat“. 

Atentatorul Gheorghe Beza este aromân și pune atenta- 
tul tocmai pe seama situației dificile în care se află comuni- 
tatea de aromâni din Cadrilaterul Dobrogei. Cele două judeţe 
confiscate Bulgariei, ca urmare a celui de-al Doilea Război 
Balcanic, sunt locuite preponderent de bulgari și turci. Pen- 
iru inversarea raportului etnic nefavorabil și românizarea 
provinciei, guvernele României au încurajat colonizarea 
zonei cu aromânii alungaţi din Grecia. Situaţia materială a 
coloniştilor este precară, iar relaţiile acestora cu autohtonii 
nu sunt dintre cele mai pașnice, aromânii acuzând atitudi- 
nea indiferentă pe care autorităţile românești o afișează la 
numeroasele abuzuri ale bandelor bulgărești. Istoricul Fran- 
cisco Veiga îl va intervieva pe Beza în 1984, după trecerea 
n cinci decenii de la eveniment. Vechiul legionar va pune 
motivaţia atentatului pe seama vederilor marxiste și a ori- 
pinii bulgare ale ministrului „criptocomunist“ Constantin 
Angelescu.* 

Codreanu neagă orice implicare în cazul Angelescu, dar 
se solidarizează public cu atentatorul: „Voi apăra pe tânărul 
Beza și cauza lui cu toată căldura sufletului meu și cu toată 
puterea“!0. Drept urmare, liderul Legiunii este arestat, ex- 
pediat la Văcărești, judecat şi achitat. Este achitat în două 

rânduri, după recursul autorităţilor nemulţumite de sen- 
tința iniţială. Achitat este şi tânărul Gheorghe Beza: „Gla- 
sul revolverului lui nu a fost glasul ucigaș și criminal, ci un 
glas apărător, în care noi, juraţii, nu aflăm vină!“ Cronica 
procesului respectă clasicul scenariu legionar aplicat vio= 
lenţei politice și demonstrează că naţional-ţărăniștii n-au 
învăţat nimic din greșelile tactice ale fostei guvernări a libe- 
ralilor. Demersul judiciar întreprins de autorităţi nu oferă 
altceva decât o nouă șansă de răspândire a ideilor legionare. 
Ca odinioară, detenţia de la Văcărești creează premisele 
unor noi prietenii politice. Codreanu îi convinge să se ală- 
ture Mișcării Legionare pe susţinătorii aromâni ai lui Beza, 
încarceraţi deopotrivă cu acesta, dintre cei cunoscuţi acum, 
Sterie Ciumetti, Constantin Papanace sau Ion Caranica se 
vor dovedi legionari de nădejde. Aromânii sau macedonenii, 
cum mai sunt numiţi, vor îngroşa rândurile organizației. 

Atentatul împotriva ministrului Angelescu are loc aproape 
simultan cu incendiul devastator din cartierul evreiesc al 
localității maramureșene Borșa. Legionarii sunt asociaţi 
tragicului eveniment, câțiva camarazi de-ai lui Codreanu 
fiind incriminaţi pentru incendierea premeditată a caselor 
evreiești. Județul Maramureş, din nordul extrem al ţării, 
are o populație mixtă, cu mulți evrei, ucraineni și maghiari. 
Evreii reprezentau peste 20% din totalul populaţiei județu- 
lui, astfel încât neînțelegerile interetnice sunt la ordinea 
zilei. Liderul Legiunii găsește oportun să se folosească de 
conflictul românilor cu evreii, izbucnit la finalul primăverii 
anului 1930; ia decizia să îi transfere în Maramureș pe câţiva 
dintre locotenenţii săi, pentru a veni, vasăzică, în sprijinul 
comunităţii românești. Dintre cei trimiși acolo, Nicolae Totu — 
cel pe care îl cunoaștem din cazul Falik — sau tânărul Du- 
mitrescu-Zăpadă — pe care-l vom cunoaște în curând din 
cazul Socor — contribuie din plin la escaladarea situaţiei 
conflictuale. 

Evenimentele se precipită la 4 iulie 1930, când centrul 
Borsei este complet distrus de un incendiu, casele înghe- 
suite, din lemn, cu acoperișuri de şindrilă şi paie ale evreilor 
liind făcute scrum într-o singură zi. Ziarul Adevărul pre- 
zintă statistica dezastrului: „Au ars astfel 331 de clădiri. 
Numărul familiilor rămase fără adăpost se ridică la 213, iar 
cei rămaşi pe drumuri sunt în număr de 1.800“!?. Ancheta 
guvernamentală stabileşte că declanșarea incendiului a fost 
cauzată de un accident nefericit. Presa bucureșteană le pre- 
zintă cititorilor variantele partizane ale celor două tabere; 
ziarul Universul susține versiunea incendiului accidental 
si acuză trustul „Adevărul-Dimineaţa“ de „campania de po- 
negrire“ a comunității românești nevinovate; de cealaltă 
parte a baricadei, ziariștii de la Adevărul nu exclud posibili- 
Latea incendierii premeditate a caselor evreiești. Ei solicită 
demararea de îndată a unei anchete imparțţiale a guvernului, 
care, de data aceasta, să fie condusă „fără idei preconcepute, 
fără constrângerea victimelor, cu înlăturarea prezenței te- 
rorizante a agitatorilor antisemiţi |...“ Pe zo iulie, tot cei de 
la Adevărul îi numesc antisemiţi pe ziariștii de la Universul 
şi Dreptatea, învinuiți că nu taxează „brutalităţile comise 
de huliganii antisemiţi“!5. Pentru detensionarea situației, 
guvernul le promite celor păgubiţi un consistent ajutor 
linanciar. Autorităţile mai dispun arestarea românilor vi- 
novaţi de tulburările antisemite și bănuiţi de incendierea 
localităţii. Cei doi preoţi români ai Borșei, consideraţi lide- 
rii răzmeriţei românești, ajung în arestul din Sighetu Mar- 
maţiei, fiind însoţiţi de câţiva ţărani fruntași din localitate, 
dar şi de tinerii legionari trimiși de Codreanu. Decizia pro- 
curorilor este vehement contestată de fițuicile naționaliste; 
ziarul Libertatea acuză nedreptatea campaniei de arestări 
şi atitudinea complice a guvernului: „Să trăești, domnule 
ministru al Justiţiei şi d-ta cel de la Interne, mândru Voevod 
Ardelean și toți supușii voştri, că mare ispravă făcurăți“!?. 

Profesorul Cătuneanu de la Cluj susține nevinovăția preo- 
ţilor români și înfierează atitudinea generală compromi- 
țţătoare a evreimii, folosind de trei ori termenul peiorativ 
„jidan“ într-o singură frază: „Sunt oare vinovaţi cei doi preoţi, 
unit și ortodox, că, de la casa unui Jidan pornind, a cuprins 
focul, prin bătaia vântului, întreg satul jidovesc Borşa, din 
care nu a mai rămas românesc decât numele și mizeria bie- 
ților ţărani autohtoni alungați de Jidanii cotropitori și că- 
mătari din vechile lor așezăminte părintești?“!15 

Procesul incendierii Borşei se judecă la tribunalul din 
Satu Mare, în noiembrie 1930. Naţionaliștii organizează 
temeinic apărarea românilor inculpațţi și pun în scenă o 
strategie similară cu aceea a văcărăștenilor. Preotul ortodox 
acuzat de incendiere, lon Dumitrescu-Borșa, rememorează 
nostalgic derularea evenimentelor; aflăm că în preziua 
procesului sosiseră la Satu Mare „o mulţime de avocaţi şi 
legionari în costume naţionale sau cămașă verde, din toate 
colțurile ţării“, și liderii cunoscuţi ai mișcării naţionaliste 
se numără printre cei înscriși pe lista apărătorilor. Legio- 
narii Codreanu, Moţa şi Gârneaţă sau profesorul Cătuneanu 
din LANC apără cauza românilor de la tribuna judecătoriei. 
Procesul este dezbrăcat de latura sa judiciară, fiind politi- 
zat, transformat într-un spectacol: „Când am fost introduşi 
în sala de judecată, am avut impresia că suntem la teatru. 
Dumitrescu-Borşa recunoaște deturnarea atenţiei de la speța 
Juridică a incendierii caselor evreiești spunând că miza reală, 
de facto, a procesului „a fost un proces al problemei evreiești 
în Țara Românească [...].“* Momentul pronunțării sentinţei 
de achitare corespunde așteptărilor legionare: „Publicul din 
sală era cucerit. |... Președintele tribunalului, emoţionat, 
lăcrima. [...] «Tribunalul achită în unanimitate pe acuzaţi», s-a 
dat sentința. Mulțimea aplaudă și ovaţionează: «Trăiască 
justiția!» Din balcoane se aruncă fiori pe noi. Femei și fete 
din sală ne aduc buchete“!6. 

Într-una din ultimele zile ale anului 1930, când nici nu 
ue uscase bine cerneala pe sentința de achitare în cazul in- 
cendierii Borşei, elevul legionar Dumitrescu-Zăpadă aten- 
lează la viaţa directorului publicaţiilor Adevărul şi Dimineaţa. 
Doar blocarea cuiului percutor al revolverului a făcut ca 
naristul Emanoil Socor să scape cu viață. Conflictul victi- 
mei cu naționaliștii antisemiţi are deja o vechime de trei 
decenii. Ziaristul își făcuse un renume încă din 1911, odată 
cu publicarea unei broșuri cu un titlu elocvent: „O rușine 
universitară. Plagiatul D-lui A.C. Cuza“!7. Scrisă cu talent 
jurnalistic, impertinentă pe alocuri, dar bine argumentată, 
hroșura contestă cariera academică a cunoscutului antise- 
mit. Procesul „de calomnie“ deschis atunci de A.C. Cuza nu 
u tăcut decât să agraveze problema. Ipostaza incomodă în 
care s-a aflat orgoliosul profesor s-a transformat într-una 
imposibilă, deoarece instanţa a decis să nu-l sancţioneze pe 
ziarist: „Juraţii din lași, spre cea mai mare surprindere a 
vpiniei publice cinstite și nepreocupate, au achitat pe d-nul 
Socor“1%. Indezirabilă pentru naționaliști este și implicarea 
lui Socor în mișcarea socialistă. Acesta participă la primele 
intruniri politice încă din anii 1900, chiar de la vârsta ma- 
joratului și, nu mai târziu de câteva luni înaintea atentatu- 
lui, candidase la deputăție tot din partea socialiștilor. Presa 
naționalistă jubilase la insuccesul acestuia din colegiul elec- 
toral al Cernăuţilor: „comunistul Socor [...], 7.000 de voturi, 
deși l-au sprijinit din răsputeri gazetele jidovești și Marmo- 
rosch Blank î...J“19. Mai notăm că ambițiosul ziarist nu se 
ferise să promoveze tezele marxismului, în cadrul unor pre- 
legeri publice susţinute în diverse colțuri ale ţării: „D. Socor 
a fost viu felicitat pentru bogatele argumente aduse în spri- 
jinul materialismului istoric [...]“2. Evreu cu asumate vederi 
marxiste, şcolit în România, avocat și ziarist de succes, di- 
rector al detestatelor ziare din strada Sărindarului, Socor 
personifică tot ceea ce Legiunea disprețuiește. 

Codreanu nu-și asumă implicarea directă nici în ac 

caz al tentativei eşuate de asasinare a ziaristului So 
Spune că atentatorul, deși legionar, ar fi acţionat pe ce 
propriu, dar găseşte justificat gestul criminal al acest 
pe care-l atribuie „exasperării“ cauzate de „minciunile, al! 
curile, injuriile presei jidănești“.?! Elevul Dumitrescu- 
padă pretextează la interogatoriu acelaşi motiv al lup 
(cruciadei) împotriva nedreptăţilor presei: „Am fost implic 
în incendiul de la Borşa şi am stat în închisoare la Sigh 
din cauza celor scrise în ziarele Dimineaţa și Adevărul“ 
Presa naționalistă nu ezită să inoveze în domeniul jurid 
al clauzei legitimei apărări, pentru a-l apăra pe elevul inc 
minat: „Gestul său n-a fost un atentat în înţelesul comun î 
cuvântului, ci un act de «legitimă apărare». Sufletul poporul 
românesc, prin mâna lui Dumitrescu, a căutat să se aperi 
contra repetatelor atacuri primite din str. Sărindarului“?. 
Ziariștii de la Adevărul acuză pasivitatea Guvernulu 
pentru neadoptarea măsurilor de ordine necesare preveniri 
atentatului legionar. Aceștia aduc în discuţie ameninţare 
pe care șeful Legiunii o făcuse publică încă de câteva luni 
cu ocazia interzicerii marșului din Basarabia: „Astă-vară, 
un afiş lipit în mii de exemplare pe zidurile Capitalei anunţa 
în mod solemn că nouă, celor dela Adevărul, ne-a sunat cea 
sul sau scândura [...]21. Guvernul țărănist alege să nu se 
limiteze la anchetarea cazului Dumitrescu-Socor și dema-= 
rează o anchetă pentru dovedirea caracterului terorist al 
întregii organizaţii, autorităţile dispunând arestarea mai 
multor lideri legionari, sub acuzaţia de complot în vederea 
schimbării formei de guvernământ. Codreanu și o serie de 
colaboratori fideli precum Banea, Stelescu sau Totu sunt 
trimiși în arestul închisorii Văcăreşti, iar Legiunea Arhan- 
ghelului Mihail este desfiinţată de jure, scoasă în afara legii, 
interzisă. Deciziile sunt luate de vechiul țărănist Ion Miha- 
lache — înlocuitorul lui Vaida-Voevod la șefia internelor, 

inţelegătorul său coleg cu simpatii naționaliste — și de am- 
|uţiosul secretar de stat Armand Călinescu. 

Propaganda naționalistă reclamă complicitatea politici- 
„nilor ţărănişti cumpăraţi de „arginții lui Blank“. Imagina- 
rul antisemiţilor identifică în fraţii Blank — patronii Băncii 
Mirmorosch Blank — unelte dibace ale Cahalului, ale conspi- 
mţiei evreieşti internaţionale şi arhetipul evreului lacom, 
mlluent și clevetitor. Inţelegem. că evreimea n-ar urmări 
iluar înavuţirea personală, ci, cumpărând influența politi- 
wenilor români trădători, ar tânji, la propriu, după sângele 
românilor; „Shylok nu se mulțumește numai cu aur...“, scriu 
vei de la Infrățirea românească într-un editorial despre 
nlitudinea evreilor din România.” Evreu cămătar, șiret și 
Incom, Shylok este personajul shakespearian din piesa „Ne- 
puţătorul din Veneţia“, care, umilit de creștinii din Veneţia 
vecolului al XVI-lea, premeditează o răzbunare carnală, con- 
«diţionând răscumpărarea penalităţilor aferente împrumu- 
Lului neonorat cu preţul unei livre din carnea și sângele 
comerciantului creştin datornic; Shylok către Antonio: „De 
nu-mi veţi achita întreaga sumă,/ Vă învoiţi a mă lăsa să 
lui/ Din trupul dumneavoastră, drept amendă, Un funt de 
carne fragedă, pe-alese“%. Propaganda naționalistă conti- 
nuă să hrănească imaginarul antisemit al românilor, cu o 
nvuă găselniță literară, o nouă fabulă inventată, unde fi- 
nanţele fraţilor Blank (lacomi), condeiul ziaristului Socor 
(siret) şi revolverul tânărului Goldenberg (răzbunător) cu- 
mulează caracteristicile personajului Shylok — evreul închi- 
puit de Shakespeare. 

Cazul penal al elevului care atentase la viața ziaristului 
Socor nu mai este deferit Curţii cu Juri, astfel, pronunțarea 
vinovăţiei nu mai cade în sarcina juraţilor, ci revine magis- 
traţilor tribunalului Ilfov. Constantin Dumitrescu, zis Ză- 
padă, este găsit vinovat și primește o pedeapsă de (doar) 
Lrei ani de închisoare.7 În celălalt proces asociat cazului 

Socor, cel al liderilor legionari nevoiţi să răspundă acuzaţi 
de complot împotriva siguranței statului, funcționează p 
fect tiparul folosit încă din vremea faptelor de arme al 
văcărăștenilor; Codreanu, afiat în arest, descrie eforturil 
propagandistice depuse în acest sens: „Afară, legionarii di 
capitală [...] fac sforțări uriașe pentru a lumina opinia p 
blică derutată de presa Sărindarului““%. Cazul pledat de pri 
curori se arată oricum slab, fiind construit pe seama uno 
argumente circumstanţiale; cântecele, manifestele clande 
tine, uniformele, salutul roman și forma militarizată de orga 
nizare a Legiunii ar fi trebuit să reprezinte dovada intrinsecă 
a dorinţei de răsturnare violentă a formei de guvernământ.? 
Judecătorii, inevitabil, decid achitarea lui Codreanu și a 
celorlalţi șase camarazi ai săi. Autorităţile fac uz de toate 
instrumentele legale şi contestă sentința, dar judecarea ape 
lului și a recursului le oferă legionarilor satisfacția celebrării 
altor două sentinţe de achitare. Deznodământul procesului 
confirmă stângăcia naţional-țărăniștilor și certifică succesul 
rețetei violenței politice legionare: asasinat, achitare, glorie. 
Reţeta nu este însă valabilă când rolurile protagoniștilor se 
inversează. Un caz în oglindă cu cele ale atentatelor Beza: 
Angelescu și Dumitrescu-Socor se înregistrase cu un an mai 
devreme. Atunci, un tânăr evreu atentase la viaţa minis- 
trului Vaida-Voevod, în octombrie 1929, și trăsese un foc de 
armă asupra automobilului ministerial, fără să îşi atingă 
ţinta: „La sgomotul produs de descărcarea armei, atentatorul 
a scăpat arma din mână, cercând să fugă“. Destinul aten- 
tatorului este substanţial diferit de cel al asasinilor legio- 
nari ori al imitatorilor acestora, aceşti intangibili justiţiari 
naționaliști. Nici vorbă ca Goldenberg să obţină sprijinul 
populației, din moment ce „mulţimea adunată [la locul aten- 
tatului, n.n.] a vrut să-l linşeze““!, pentru fapta sa evreul 
fiind condamnat la zece ani de închisoare.%? 

Deși completurile cu judecători iau treptat locul juraţilor 
in judecarea legionarilor ce comit acte de violenţă politică — 
prin folosirea unor artificii judiciare, cum ar fi instituirea 
lrecventă și nejustificată a stării de asediu —, problema auto- 
rităţilor rămâne nerezolvată, deoarece judecătorii, la rândul 
lor, asemenea juraţilor, înlesnesc iertarea și glorificarea cri- 
melor și atentatelor comise în numele naţiunii. La fel de 
contraproductiv se dovedește a fi şi zelul procurorilor sta- 
tului care forțează argumentul complotului împotriva auto- 
rităţii de stat pentru a-i asocia atentatelor politice pe liderii 
Legiunii; lon Banea rezumă efectul achitărilor consecutive 
pronunţate în favoarea acestora, la cele trei procese de com- 
plot — judecata în primă instanţă, apel și recurs — din 1931: 
„Mișcarea condusă de Căpitanul [...] se prezenta din nou în 
(aţa românilor cu un bun certificat dat de toate instanțele 
de judecată ale ţării“*. Popularitatea dobândită de legio- 
nari, urmare a crimelor, atentatelor şi a proceselor ce ţin 
prima pagină a ziarelor, va fi folosită în scopuri electorale, 
de vreme ce camarazii își propun să depășească faza inci- 
pientă a revendicărilor studențești și să participe pentru 
prima dată la alegerile parlamentare. 


8. Cucerirea sufletelor ţărănimii 


DISCURSUL ANTIDEMOCRATIC AL LUI CODREANU E 
clude parlamentarismul și, teoretic, ipoteza participării | 
giunii Arhanghelului Mihail la jocul democratic al alegerilo 
„Democraţia sfarmă unitatea neamului românesc |... D 
mocraţia transformă milioanele de jidani în cetăţeni român 
[...] Este oare posibil ca po de voturi în plus sau în minus s 
determine adevărul sau să-l nege?“! Din cauza șanselo 
infime de afirmare pe cale revoluţionară a României legi 
nare, se optează pentru replicarea modelului nazist de ac 
cesare a puterii. Așa se explică paradoxul înscrierii Legiunii 
pe listele electorale ale alegerilor din anii '30, mai ales că 
național-socialiștii lui Hitler devin al doilea partid din Par- 
lamentul Germaniei, la alegerile din toamna anului 1930. 
Naziștii reușesc în doar doi ani să-și multiplice de opt ori 
numărul voturilor, de la 8oo.ooo, în 1928, la 6.400.000. Vocea 
radicală a extremei drepte potenţează frustrările celor dez- 
nădăjduiţi din pricina efectelor crizei economice mondiale, 
iar România nu face excepţie de la regulă, după cum re- 
marcă Vaida-Voevod într-un interviu acordat pentru American 
Jewish Telegraphic Agency: „Antisemitismul ia proporţii în 
România atunci când ţara trece printr-o criză economică [...]2. 

Carol Il mânuiește oportunist criza internă a naţional-ţă- 
răniștilor din 1931, astfel că Gheorghe Mironescu este forţat 


CUCERIREA SUFLETELOR ȚĂRĂNIMII 79 


„h-şi depună mandatul de președinte al Consiliului de Mi- 
nistri. Regele impune un cabinet ministerial de uniune na- 
(ională tocmai pentru a evita influenţa vreunui partid mare 
si bine organizat, astfel că noul guvern, Guvernul lorga-Arge- 
luianu, este prezidat de paterna personalitate a istoricului 
Nicolae Iorga, iar Constantin Argetoianu se vede distribuit 
in rolul de sforar politic al asocierii. Alegerile care precedă 
instalarea noului guvern sunt programate la începutul verii. 
t'u toate că rămâne valabil actul de interzicere a Legiunii, 
lepionarii se folosesc de un artificiu juridic trecut cu vederea 
«le Guvern şi participă la alegeri sub sigla Gruparea Corne- 
hu Z Codreanu. Candidaţii desemnați obţin doar jumătate 
(lin voturile necesare la nivel naţional pentru îndeplinirea 
pragului electoral de 2%. Codreanu își reproșează atitudi- 
nea legalistă din campanie, în vreme ce Ion Banea pune 
«secul pe seama deficitului de organizaţii locale. Prezenţa 
din teritoriu a Legiunii s-a rezumat acum doar la o treime 
din judeţele țării.? 

Corneliu Zelea Codreanu înţelege să persevereze și, la 
nici trei săptămâni de la încheierea scrutinului general, gă- 
Heşte oportun să participe la alegerile parţiale anunțate în 
judeţul Neamţ. Legionarii adoptă în campania electorală 
hine-cunoscuta atitudine intransigentă, de luptă eroică îm- 
potriva sistemului atotputernic și corupt. Voința de fier tre- 
huie să compenseze lipsurile materiale, fapt pus în antiteză 
cu resursele aparent nelimitate ale liberalilor. Deplasările 
in teren au loc „pe jos, cu trenul, cu căruţa“, în vreme ce unii 
legionari muncesc „pe la oameni cu ziua pentru a căpăta de 
mâncare“.+ Constantin Argetoianu, omul forte al guvernu- 
lui, interpretează victoria liderului Legiunii, în cheia dis- 
putei biblice dintre David şi Goliat: „Candidatul liberal, cu 
lot ajutorul prefectului (guvernul nu pusese candidat), cu 
toate ingerinţele și cu toţi banii cheltuiţi de d-rul Costinescu, 
fusese ruşinos bătut și Corneliu Zelea-Codreanu ales". 

O nouă şansă electorală se iveşte la începutul anului 19; 
Codreanu-tatăl este desemnat candidat la alegerile parţial 
din judeţul Tutova, în sudul Moldovei. Descrierea evenime 
telor din Pentru legionari lasă impresia unei ofensive m 
litare; legionarii iniţiază campania electorală cu un mar 
efectuat în plină iarnă, camarazii parcurgând la pas ruti 
Bucureşti-Bârlad, preţ de zece zile și sute de kilometri, pen 
tru a transmite mesajul izbăvitor al profesorului din Huși 
au loc confruntări violente cu jandarmii şi arestări în rândul 
legionarilor, inclusiv reținerea pentru scurtă vreme a ca 
didatului, în timp ce postul de jandarmi din comuna Băcani 
sau gara din Bârlad sunt transformate în teatre de război; 
Codreanu reclamă brutalitatea forțelor de ordine și-l arată 
acuzator cu degetul pe ministrul de interne, Constantin Ar 
getoianu: „A fost adus în județ colonelul de jandarmi Ignat 
cu forțe mari, având ordinul din partea ministrului de în: 
terne, dl. Argetoianu, ca legionarii să fie scoşi pe targă din 
întreg judeţul“S. Cel din urmă, ministrul, admite fărădele: 
gile comise de autorităţi, dar aruncă vina pe liberali: „Ca să 
nu pățească rușinea de la Neamţ, Simionescu, șeful libera 
lilor, a sărit dincolo de cal și a comis adevărate orori, pe care 

Ministerul de Interne nu le-a putut împiedica 1... Alege= 
rile parţiale de la Tutova sunt lipsite de vreo miză politică 
reală, dar autorităţile scapă de sub control întreaga afacere. 
Scrutinul se suprapune și cu o nouă reverberaţie a dezordi- 
nilor studențești, profesorul și prim-ministrul Nicolae Iorga 
fiind pus în ipostaza de a-și vedea amenințate planurile de 
a promova noua lege pentru organizarea învățământului 
universitar. Cu ocazia protestelor adresate inițiativei legis 
lative a șefului Consiliului de Miniștri, un jandarm este ucis 
într-o încăierare a studenţilor ieşeni cu forțele de ordine, iar 
studenţii din capitală incendiază un autobuz chiar sub pri- 
virile ministrului Argetoianu. Violenţele studenţeşti sunt 
atribuite inevitabil influenţei nefaste a legionarilor. Exaspe- 

rat, Nicolae Iorga apelează la soluţii superficiale și îi scrie 
ministrului său de interne: „Nu crezi că trebuie suprimată 
Garda de Fier oriunde? După omorul de la Iaşi al sublocote- 
nentului de jandarmi ar fi o absolută necesitate. S-ar solu- 
Liona și multe probleme ale alegerii de la Tutova“*. Guvernul 
scoate în afara legii Legiunea Arhanghelului Mihail, la fel 
cum procedaseră şi naţional-ţărăniștii cu doar un an înainte. 
Actul interzicerii se dovedeşte din nou inutil, din moment 
ce profesorul Codreanu nu este exclus din cursa electorală 
de la Tutova. Acesta câştigă alegerile și este ales parlamen- 
tar, la un ecart de câteva sute de voturi. Sătui de partidele 
tradiţionale, sensibilizaţi de hotărârea tinerilor bătuți de 
autorităţi, dar mai ales „marea sărăcie și mizerie“, iată ar- 
pumentele folosite de ziariști pentru a lămuri opţiunea de 
vot a ţăranilor.” 

Guvernul docil al regelui confirmă rapid dovada nepu- 
tinţei administrative, fiind incapabil să gestioneze provocă- 
rile crizei economice. lorga radiografiază bine conjunctura 
socială a propriului regim politic: „Situaţia profesorilor de 
toate gradele, a preoților şi mai ales a pensionarilor e catas- 
trofală [...]. lar de făcut nu se face nimic, decât cârpim unde 
ce strigătul mai tare“. Argetoianu completează imaginea 
dezastrului și aminteşte despre situația șubredă a funcțio- 
narilor neplătiţi, a şomerilor cu diplomă sau cea a banche- 
rilor nemulțumiți de legea conversiunii datoriilor.!! Guvernul 
lorga-Argetoianu este concediat, prin urmare naţional-ţă- 
răniştii revin pe băncile ministeriale la 6 iunie 1932. Un 
nou rând de alegeri, organizat acum, confirmă avântul po- 
litic al extremei drepte: nu mai puţin de trei grupări anti- 
semite depășesc pragul electoral şi acced în parlament, și 
anume formațiunile conduse de A.C. Cuza, Octavian Goga 
si Corneliu Zelea Codreanu. 

Activitatea parlamentară nu le priește celor cinci legio- 
nari deputaţi, dar succesele electorale din ultima vreme 

sporesc atractivitatea Legiunii. lon Banea prezintă optimist 
raportul organizaţiei de la începutul anului 1933: „45 șefi 
de judeţe, 17 foi în frunte cu revista Pământul strămoşese 
...] câteva camionete, cămin, tipografie |..[“!2. Noi grade pa- 
ramilitare sunt acordate camarazilor care au excelat la 
capitolele jertfă, eroism, credinţă, cei vechi și loiali fiind 
evidenţiaţi cu titlurile de comandant legionar şi coman- 
dant legionar-ajutor. 

Tot acum se intensifică propaganda desfăşurată în teren 
şi se continuă cu deja tradiționalul război de gherilă cu au- 
torităţile. O expediţie de amploare este planificată pentru 
sfârșitul primăverii din anul 1933. Vreo douăzeci de legio- 
nari cutreieră țara timp de două luni, din capitală, via Ol- 
tenia, până în Banat, Crişana și Ardeal. Aceştia primesc 
numele simbolic de „echipa morţii“, ceea ce ne duce, inevi- 
tabil, cu gândul la un grup de asasini, dar Codreanu insistă 
să ofere o justificare răsturnată a denumirii amenințătoare: 
„Ea însemnează hotărârea acestui tineret de a primi moar- 
tea. [...|] Merg și cântă. Atât“. Expediția reeditează vechea 
poveste a conflictelor cu evreii și a ciocnirilor cu jandarmii. 
Legionarii parcurg în marş şi interpretează militărește im- 
nuri antisemite în vetrele satelor tranzitate. Seful lugubrei 
expediţii este preotul lon Dumitrescu-Borşa, cel pe care-l 
recunoaștem din cazul incendierii orașului Borşa. Acesta 
rememorează versurile care au răsunat în localitatea Băl- 
cești: „Tot aşa, tu, Căpitane,/ Urcă pe-ale Putnei văi/ Şi-ţi 
vom da batalioane/ de legionari flăcăi.../ Cheamă la luptă 
vultanii/ Şi-i trimite unde vrei/ Căci tâlharii și jidanii/ Ne 
tot sug mereu, mereu“!t. Nu va trece multă vreme pentru 
ca „echipele morţii“ să-şi dezvolte propriul cult, cu identi- 
tate specifică şi imnografie distinctă în sânul Legiunii: „Cu 
zâmbetul pe buze/ Moartea-n faţă o privim,/ Căci suntem 
echipa morţii,/ Ori învingem, ori murim“!5, 

Leșionarii îşi continuă activitatea de propagandă prin ini- 
țierea, în luna iulie, a taberei de muncă de la Vișani. Aceștia 
le propun localnicilor construirea unui dig pentru preîntâm- 
pinarea revărsării frecvente a râului Buzău; ziarul Liber- 
latea documentează speța: „S'au rugat oamenii de zeci de 
ani de toate partidele politice să-i ajute, ridicând un dig 
(zid) împotriva nărăvașului râu, — și mulți au promis (făgă- 
duit), dar nimenea nimica n'a făcut“!f. Codreanu urmărește 
administrarea unei lecţii simbolice politicienilor partidelor 
tradiţionale, reprezentanţii răuvoitori și neputincioşi ai orân- 
duirii actuale a ţării, fiind puşi în antiteză cu legionarii ca- 
pabili de a înălța „România cea nouă“.!” Cu toate protestele 
si intervenţiile adresate prim-ministrului Vaida-Voevod, 
autorităţile se opun demersului și declară ilegală tabăra de 
la Vișani. Legionarii perseverează și anunță imediat înfiin- 
area unei noi tabere de muncă în capitală. De data aceasta 
urmăresc edificarea sediului central al Legiunii. Proiectul 
primește o denumire menită să le reamintească tuturor de- 
spre abuzurile instituţiilor de forță ale statului, și anume 
Căminul Legionarilor Răniţi. Clădirea se vrea un monument 
al jertfei închinate românilor de omul-erou legionar. La ridi- 
carea construcției muncesc benevol și în mod egal (!) mem- 
brii corpului social al naţiunii, deopotrivă studenţi, profesori, 
muncitori, preoţi, avocaţi și țărani. Maniera de implemen- 
are a proiectului anticipează micul univers al României 
legionare, cu toţii „fraternizând în același ideal“.!* Iniţiativa 
ridicării Căminului legionarilor răniți se va materializa. 
Locul va fi cunoscut sub numele de Casa Verde, devenind 
un obiectiv de referinţă al Mişcării legionare şi locul în care 
va rezida „Căpitanul“. Stabilit între timp la București, Co- 
dreanu va urmări depăşirea provincialismului inițial al or- 
ganizaţiei. 

Liderii Legiunii conștientizează potenţialul electoral neex- 
ploatat al locuitorilor de la sate, întrebuințând o rețea bine 

pusă la punct de studenţi şi elevi pentru a organiza frecvent 
campanii de lămurire a celor din mediul rural. Camaradul 
Nicolae Arnăutu ne povestește cum, în anul 1933, în preajma 
sărbătorilor de Paşte, organizează un mars în Basarabia, 
„cu scopul de a recruta adepţi pentru Mișcare“, iar ţăranii, 
„cuprinși de entuziasm“, se arătau receptivi la ideea că „ti- 
nerii studenţi vor putea realiza, cândva, o stare de prospe- 
ritate pentru ei şi mai ales pentru copiii lor“; „Marsurile de 
vitejie — evidenţiază Arnăutu — au jucat un mare rol în lămu- 
rirea ţăranilor din Basarabia, ce se zbăteau în mizerie ca şi 
cei de pe celelalte meleaguri românești.“!” Țăranul dobro- 
gean Nicolae Ciolacu rememorează momentul recrutării sale 
din aprilie 1933. Atunci, doi elevi de liceu poposesc la birtul 
din sat pentru a le vorbi românilor adunaţi la taifas, pe 
înțelesul lor, despre faptul că străinii ar fi vinovaţi de greu- 
tăţile pe care le întâmpină şi că salvarea lor se află în mâi- 
nile tânărului Corneliu Zelea Codreanu, care promite „să 
scape ţara de jidovime, de iobăgie, de angarale și de băncile 
liberale.“ Discursul simplu are o eficienţă dovedită în epocă, 
țăranii fiind uşor cuceriţi de mirajul liderului providenţial, 
de mitul salvatorului. Constantin Argetoianu decriptează 
rețeta mistică prin care se realizează „cucerirea sufletelor“ 
în epocă; acesta rezumă tiparul neobișnuit al desfășurării 
propagandei legionare: 


Se povestea astfel că grupuri de studenţi se răspândeau prin sate, 
ajutau în tăcere oamenii la muncile lor, reparau drumurile și 
podeţele, săpau scursori la apele stătute sau câte o fântână în 
locurile lipsite de apă, apoi plecau vestind lumea că în zilele ur- 
mătoare „va veni în sat cel ce trebuie să vie“. Venea într-adevăr 
„Căpitanul“, călare pe un cal alb, însoţit de câţiva flăcăi; se oprea 
în mijlocul satului, descăleca, îngenunchea, săruta pământul, în- 
căleca din nou și pleca mai departe fără să spună un cuvânt. Oa- 
menii priveau cu ochii beliţi, dau din capetele lor sleite și nedumeriţi 
murmurau: „O fi sfântul?“ Câţiva agenţi „acoperiţi“ băteau apoi 
satele vizitate», sub tot felul de pretexte, ca să nu se descopere, 
şi desăvârşeau cucerirea sufletelor.” 

Marşurile şi taberele de muncă, campaniile electorale şi pro- 
cesele, dar mai ales efectele crizei economice sporesc cota de 
popularitate a Legiunii Arhanghelului Mihail.? Când libe- 
ralii preiau frâiele Consiliului de Miniștri, la finalul anului 
1933, alegerile anunţă o veritabilă încleștare electorală. 


9. Asasinarea prim-ministrului I.G. Duca 


GUVERNAREA NAȚIONAL-ŢĂRĂNISTĂ ESTE MARCATĂ 
de criza economică şi de eşecul reformelor anunţate. Minis- 
trul Virgil Madgearu alege austeritatea pentru a combate 
efectele recesiunii și propune o nouă diminuare a salariilor 
angajaţilor statului, în 1933, motiv pentru care personalul 
Căilor Ferate Române declară grevă generală. Indiferent 
de concesiile făcute ceferiștilor de miniștrii ţărănişti, simpa- 
tizanţii comuniști din sindicate forțează continuarea grevei. 
Când muncitorii ocupă atelierele Griviţa din Bucureşti, la 
15 februarie, autorităţile apelează direct la armată şi gre- 
viştii sunt evacuaţi cu mitraliera.! Bilanţul evenimentelor 
indică sute de arestaţi, zeci de răniţi și trei morţi printre 
muncitori.2 Izbucnirea scandalului de corupție Skoda, tot în 
anul 1933, șubrezește suplimentar legitimitatea decidenţilor. 
Afacerea vizează contractul oneros semnat de statul român 
cu uzinele cehoslovace de armament. Înzestrarea armatei 
se face la preţuri piperate, în cuantumul unor comisioane 
atractive, încasate de câţiva generali și politicieni din Gu- 
vern. Opoziția unită întreprinde cu mult zel o anchetă parla- 
mentară, în timp ce regele jubilează la gândul compromiterii 
firmei naţional-țărăniste şi a principialului Maniu. Scena 
publică ţine loc de instanţă, astfel încât scandalul nu destabi- 
lizează doar partidul în cauză, ci afectează însăși credibilita- 
tea regimului. Sumarul guvernării ne arată că neînțelegerile 

interne — întreţinute și amplificate de intervenţiile regelui — 
au făcut ca luliu Maniu, Alexandru Vaida-Voevod și Gheor- 
ghe Mironescu să-și dispute frecvent preşedinţia Consiliului 
de Miniștri. Conflictul este potenţat şi de interesele diver- 
gente ale membrilor sau colaboratorilor cu state vechi în 
partid, precum vechiul țărănist Mihalache, economiștii 
Madgearu și Manoilescu, diplomatul Titulescu sau tânărul 
Armand Călinescu. Capitalul de încredere al național-ţă- 
răniștilor se erodează iremediabil la sfârșitul anului 1933. 
Regele își face calculele strategice pentru numirea noului 
Consiliu de Miniștri. Naţional-ţărăniștii, liberalii fracţio- 
nari ai lui Gheorghe Brătianu și ţărăniștii disidenţi ai doc- 
torului Lupu militează pentru numirea unei administrații 
interimare, responsabilă doar cu organizarea alegerilor. 
Carol Il nu agreează propunerea și optează pentru instalarea 
unui guvern liberal prezidat de I.G. Duca; regele își nuan- 
ţează opţiunea într-o audienţă acordată lui Argetoianu: „|... 
eu nu pot pune în practică programul nostru [un guvern 
autoritar] până nu am încercat și uzat și pe liberali, până nu 
am făcut dovada că nici ei nu pot scoate căruţa din noroi...“ 
Este încă vie amintirea eșecului cabinetului lorga-Arge- 
toianu, o construcţie artificială, un guvern mai degrabă per- 
sonal, care s-a vrut autoritar şi a rezistat doar un an. 
Alegerile parlamentare sunt programate ulterior consti- 
tuirii noului guvern, conform practicii democraţiei româ- 
nești din epocă, astfel că prim-ministrul I.G. Duca este nevoit 
să-şi asume responsabilitatea organizării scrutinului. Și- 
tuaţia se prezintă delicată din pricina circumstanțelor pro- 
pice obţinerii unui rezultat electoral notabil de către partidele 
naţionaliste. Tara se află în cel de-al patrulea an de rece- 
siune economică, iar elita politică este înspăimântată de 
perspectiva plauzibilă a orientării alegătorilor către soluţii 
politice radicale şi populiste. Împrejurările politice europene 
alimentează temerile legate de ascensiunea extremei drepte 

românești; Adolf Hitler obținuse de curând, la go ianuarie 
1933, poziţia de cancelar al Germaniei. Cunoscutul diplo 
mat Nicolae Titulescu îl avertizează insistent pe rege despre 
pericolul ascensiunii Legiunii, în contextul influenţei inevi- 
tabile pe care o va exercita nazismul în regiune. Legionarii 
prezintă riscuri majore pentru regimul politic, spre deose- 
bire de mai moderaţii goghiști şi cuziști, din cauza militan- 
tismului obsesiv pentru instaurarea dictaturii (în dauna 
elitei politice), a distrugerii oricăror punți de comunicare 
(cu Goga sau Cuza se mai poate negocia) și a inoculării mem- 
brilor cu virusul răzbunării (vezi portofoliul generos de aten- 
tate, asasinate și violenţe). Eliminarea acestora din alegeri 
constituie o „condiţie sine qua non“ a înţelegerii pentru for- 
marea guvernului, impusă liberalilor de către monarh. Actul 
desființării organizaţiei este planificat în apropierea datei 
scrutinului, pentru a exclude posibilitatea înscrierii unor 
liste de candidaţi „camuflate“ sub o altă denumire ori la 
adăpostul altui partid. Informaţiile sunt confirmate de Con- 
stantin Argetoianu, care citează confidenţele pe care i le 
împărtăşesc Carol II și Duca.“ 

Armand Călinescu arată modul oneros de desfăşurare a 
campaniei electorale: „Alegerile s-au desfășurat cu obisnui- 
tele abuzuri practicate de liberali“”. Argetoianu reclamă ares- 
tarea ilicită a partizanilor săi politici, dar şi nedreptățirea 
făţișă a Legiunii: „Faţă de aceasta, violențele au trecut mar- 
ginile permise“. Legionarii Virgil Teodorescu şi Niţă Con- 
stantin sunt împușcați mortal de jandarmi, la Constanţa, 
respectiv la lași, fără ca autorităţile să dispună vreo măsură 
legală pentru anchetarea crimelor, reclamă camarazii celor 
ucişi.! Cu doar unsprezece zile înainte de data stabilită pen- 
tru alegeri, guvernul libera! declară „nule şi neavenite“ lis- 
tele de candidaţi ale Gărzii de Fier. Argumentarea deciziei 
se face sumar, prin folosirea unor acuzaţii nedovedite în 
vreo instanţă, Jurnalul Consiliului de Miniștri din g decem- 

brie 1933 invocând printre motive activitățile teroriste și 
tentativa de schimbare „pe cale revoluţionară a ordinei legale 
de stat“*. Codreanu protestează prin intermediul unei cir- 
culare adresate legionarilor: „Cum justifică omul cu suflet 
de fiară, d. I. Gh. Duca, tot sângele pe care l-a vărsat, sângele 
românesc al camarazilor noştri nevinovaţi?” Îi amenință 
voalat pe responsabilii campaniei de persecuție: „Totuşi, 
adevărata justiţie, nu Parchetul, nu se poate să nu ne facă 
dreptate. Ei ne vom adresa“. Două săptămâni mai târziu, 
comunicatul guvernului anunţă execuţia sumară, în stradă, 
a sefului guvernului: „Astăzi, la orele 22, pe peronul gării 
Sinaia, a fost asasinat cu 4 focuri de revolver primul minis- 
tru, Ion G. Duca, de un student de la Academia Comercială, 
anume Nicolae Constantinescu, care avea și doi complici. 
| Ela declarat că aparţine Gărzii de Fier [...[!. 

Armand Călinescu aminteşte despre „o vie consternare 
in opinia publică“, instalată după comiterea asasinatului, 
dar ţine să precizeze că nu toţi ţăranii „ar fi regretat aşa de 
mult dispariţia șefului liberalilor“!?. Cert este că panica se 
instalează la nivelul elitei politice. Argetoianu descrie plas- 
lic tensiunea existentă: 


Imaginaţia începuse să lucreze, și în atmosfera de lașitate gene- 
rală ce domnește la noi se povesteau fel de fel asupra „batalio- 
nului morţii“ și a isprăvilor sale 1...|. Doctorul Angelescu |noul 
prim-ministru, n.n.] umplea patru perechi de izmene pe zi, mi- 
niştrii nu mai ieșeau din casă, iar vedetele Camarilei intraseră 
în gaură de şarpe. Titulescu se văicărea în pat, Tabacovici îl freca 
la tălpi şi supraveghea ţucalul. Wieder trăsese zăvorul; Puiu Du- 
mitrescu amuţise, Lupeasca pusese să se răspândească zvonul 
că e în străinătate. Regele tremura. În ziua înmormântării |..., 
toţi erau convinşi că o bombă îi va curăța pe toţi!!” 


Liberalul Angelescu este chemat să asigure interimatul 
preşedinţiei Consiliului de Miniştri. Argetoianu dezvăluie 
că, la orice propunere a colegilor săi miniştri, acesta răs- 
punde stângaci, nesigur: „E prăpăd, mă, e prăpăd!“ sau 

„Stai, domnule, să mai vedem!“!* Armand Călinescu confirm 

starea de spirit alarmistă a Guvernului, „cam speriat“!5. Se 
instituie starea de asediu şi sunt anulate imediat evenimen 
tele dedicate trecerii în noul an, cum sunt Te Deum-ul, pa 
rada și recepţia oficială. Comisariatelor de poliţie li se ordonă 
arestarea „fără nici o autorizaţie dată de la Parchet“ a „ca 
pilor“ Legiunii şi „reprimarea“ oricărei forme de „manifes: 
taţie“ în sprijinul organizaţiei desfiinţate. Forţele de ordine 
mai sunt instruite să folosească „toată destoinicia pentru 
aflarea datelor“. Recomandarea este respectată întocmai 
astfel încât cunoscutul legionar Sterie Ciumetti sfârșește 
ucis de poliţişti. Codreanu întreprinde demersurile necesare 
canonizării prietenului său intim, primul care accesează 
spaţiul sacru al Panteonului Legionar: „Dumnezeu l-a ales 
[...] să fie, prin tragica sa moarte și chinuire, cel mai mare 
martir al mişcării legionare“!?. 

Elita politică şi intelectuală apropiată de Carol II, dar 
acuzată de complicități cu Garda, nu este exceptată de la 
anchete, percheziţii și arestări. Istoricului Gheorghe Bră- 
tianu îi este percheziţionată locuinţa; exclus din Partidul 
Naţional Liberal din cauza atitudinilor disidente, fiul lui 
Ionel Brătianu fondase cu girul monarhului propria orga- 
nizaţie liberală. Filozoful Nae Ionescu, confidentul căruia 
regele îi acorda până de curând numeroase audienţe, ajunge 
să fie chiar arestat; profesorul este formatorul unor intelec- 
tuali de calibru precum Eliade, Noica sau Cioran, pe care-i 
reunește sub cupola redacţiei revistei Cuvântul, o publicaţie 
cu certe orientări naţionaliste şi afinități legionare, apariția 
acesteia fiind suspendată acum de autorităţi. 

Asasinii prim-ministrului sunt legionari căliţi în marşu- 
rile, campaniile electorale și taberele de muncă din ultimii 
trei ani, legionari pentru care confruntările cu jandarmii, 
beciurile poliţiei și zidurile închisorilor nu le sunt deloc 
străine. Complicii asasinului Nicolae Constantinescu sunt 

doi aromâni, Ion Caranica şi Doru Belimace.!* Tinerii au o 
bună pregătire academică, sunt devotați cauzei și nu le lip- 
seşte curajul, motive pentru care se fac remarcați în interio- 
rul organizaţiei. Codreanu foloseşte cuvinte distinse pentru 
a-i caracteriza: „Nicolae Constantinescu şi Doru Belimace. 
Două caractere tari: două minţi. [...] Ambii în curând se vor 
dovedi a avea impunătoare calităţi de credinţă şi vitejie 
legionară“!?. Pe Ion Caranica îl așază printre legionarii „de 
clită“, „de mare sinceritate“.% Horia Sima reia în memoriile 
sale versiunea legionară a uciderii lui Duca, susținută la 
unison în timpul procesului. Aflăm că Nicolae Constanti- 
nescu ar fi acţionat independent, motivat de nedreptatea 
ultimei dizolvări a organizaţiei: „Revolta, la el, spărsese ca- 
drul disciplinei legionare“. Circumstanţele comiterii crimei 
ar fi atenuate de umilinţele personale suferite recent, precum 
bătăile administrate gratuit de jandarmi şi încarcerarea 
într-o temniţă din Făgăraş. Odată eliberat, se dedică pla- 
nului de pedepsire a prim-ministrului responsabil pentru 
„tot sângele vărsat“ și îi cooptează pe cei doi camarazi aro- 
mâni, întrucât îi găsește „mai fermi şi mai pregătiți sufle- 
tește pentru o asemenea acţiune“.?! 

Autorităţile îşi propun să obţină condamnarea univocă 
și discreditarea publică a organizaţiei legionare, prin ur- 
mare celor trei asasini li se alătură pe banca acuzaților alţi 
cincizeci de lideri ai Legiunii. Codreanu, fiul şi tatăl, Ionel 
Moţa, Gârneaţă, generalul Zizi Cantacuzino, Gheorghe 
Clime, inginerul Virgil Ionescu, preotul Dumitrescu-Borșa, 
Victor Silaghi, tânărul Stelescu, doctorul Banea, Nicoleta 
Nicolescu și alţii sunt învinuiți pentru „îndemn la asasinat“ 
și complot împotriva siguranţei statului. Tot acum sunt ri- 
sipite speranțele gardiștilor pentru desfăşurarea procesului 
la Curtea cu Juri, cazul fiind înaintat instanţei militare. 

Strategia apărării din proces se arată din nou solidă. Cei 
trei nefericiţi își admit vinovăția crimei, dar susțin că ar fi 

acționat independent de orice comandă. Legionarul Virgi 
Jonescu evidenţiază impactul favorabil al comportamentului 
asasinilor: „Atitudinea de mare demnitate și complectă ab 
negaţie a celor trei, care, de la început, și-au asumat toat 
răspunderea, a impresionat Consiliul |...[“2. Toţi ceilalţi acu 
zaţi se declară inocenți, străini de existenţa intenţiei asasi 
nării prim-ministrului. Dezbaterile sunt, pentru încă o dată, 
deturnate înspre auto-elogierea bunelor intenţii ale orga 
nizației, care nu ar fi nimic altceva decât „axa în jurul căreia 
se învârtesc năzuinţele de viaţă naţională și de progres ale 
românismului!“?* Cursul procesului este influenţat de inter- 
venţia neașteptată a liderilor de prim-rang ai vieţii politice, 
Iuliu Maniu, Vaida-Voevod, Constantin Argetoianu sau ma- 
reșalul Averescu acceptând, în premieră, să depună mărtu- 
rie favorabilă cauzei legionare. Aceștia se pronunţă pozitiv 
asupra utilității publice a Legiunii și laudă caracterul curat 
al tinerilor îmbrăcaţi în cămaşă verde. Dacă Vaida-Voevod 
le împărtășește naționalismul, Averescu le apreciază, poate, 
disciplina, Maniu le respectă onestitatea, iar Argetoianu le 
caută, oportunist, susținerea. Pe de altă parte, Codreanu 
urmărește să nu mai fie privit ca un paria, să fie acceptat 
și luat în serios de elita capitalei, așadar pregătise bine 
terenul unei eventuale colaborări. Aflat oricum în imposi- 
bilitatea participării la scrutinul electoral precedent, ale- 
sese calea unui troc politic și îi instruise pe camarazi să-și 
redirecționeze voturile, „fără şovăire“, către Iuliu Maniu, 
Gheorghe Brătianu sau mareșalul Averescu. Favorul apa- 
rent dezinteresat făcut la alegerile din decembrie îi este 
întors acum la procesul din aprilie 1934. Afinităţile gardiste 
vinovate ale elitei politice tradiţionale sunt greu de înțeles 
astăzi, dar, în epocă, ele apar mai fireşti, deoarece fascismul, 
nazismul sau legionarismul încă nu se discreditaseră în ochii 
celor de atunci. 

Autorităţile sunt nemulţumite cu direcţia în care se în- 
dreaptă procesul. Perspectivele incerte ale pronunțării unei 
condamnări în masă a liderilor Legiunii îl fac pe ministrul 
de război să exercite presiuni asupra completului de jude- 
cată. Generalul Uică se foloseşte de autoritatea monarhului 
pentru a-i determina pe colegii săi judecători să pună mai 
presus „rațiunea de stat“, cărora le „cere o condamnare a 
principalilor inculpaţi din Garda de Fier“.% Tentativa sa 
lipsită de tact este dată în vileag, fiind imediat sancţionată 
drept trafic de influență. Regele — forţat de împrejurări, mai 
spune Argetoianu — este nevoit să ofere o dezmințire și să-și 
reafirme poziţia echidistantă. În cele din urmă se dovedește 
neinspirată opţiunea regimului de a face apel la justiția mi- 
litară. Deşi cei trei asasini ai prim-ministrului, Constanti- 
nescu, Belimace şi Caranica, sunt pedepsiţi la douăzeci de 
ani de muncă silnică, organizaţia evită în schimb condam- 
narea în masă a liderilor săi şi scapă de pecetea teroristă. 
Sentinţele poartă greutatea unanimităţii completului de 
judecată format din ofiţeri de rang înalt. Atitudinea gene- 
ralilor Petrovicescu şi Dona — procurorul militar de caz, res- 
pectiv unul dintre judecători — nu va fi uitată, aceștia fiind 
recompensați cu poziţii importante în viitoarea guvernare 
naţional-legionară din 1940. Guvernul interpretează eronat 
loialitatea proverbială a generalilor și subestimează popu- 
laritatea mesajului naţionalist în rândurile ofițerimii. 

Asasinii lui Duca vor fi incluşi în Panteonul legionar încă 
din timpul vieţii. Prin alăturarea primelor litere din numele 
sau prenumele celor trei, se va naşte supranumele colectiv 
de „Nicadori“. Aceștia vor fi elogiaţi în gazetele, scrierile, 
cântecele și poeziile legionare, unde povestea asasinatului 
se preface într-o legendă a jertfei închinate victoriei binelui 
colectiv. „Cântecul Nicadorilor“, compus chiar de aceștia, 
ne face să credem că doar inspiraţia divină a făcut posibilă 
reuşita crimei: „Arhanghelul ne-a ajutat/ Să pedepsim pe 

vinovat“. Condamnarea și întemnițarea asasinilor nu poate 
fi decât o altă mare nedreptate, se relatează în „Doina Nica- 
dorilor“ de Simion Lefter: „Trei voinici flăcăi,/ Puşi în lan- 
țuri de călăi/ Si-n temniță duși“?/. Radu Gyr va descoperi 
în sacrificiul individual al Nicadorilor sursa vitală de inspi- 
rație pentru îndârjirea camarazilor persecutați de autori- 
tăţi: „În prigoana orşicât de amară,/ Cântăm şi ne gândim 
la Nicadori [...]2. Dominaţi de iluzia infailibilităţii dreptăţii 
sociale pe care o clamează, legionarii fac dovada unei moti- 
vaţii personale suicidale, preferând carcera sau chiar moar- 
tea în dauna renunţării la vis. Același Radu Gyr, poetul 
Legiunii, avea să versifice mai târziu acest cult al jertfei, în 
poezia „Îndemn la luptă“: „Nu dor nici luptele pierdute, nici 
rănile din piept nu dor,/ cum dor acele braţe slute/ care să 
lupte nu mai vor. [...| Înfrânt nu ești atunci când sângeri,/ 
nici ochii când în lacrimi ţi-s./ Adevăratele înfrângeri/ sunt 
renunţările la vis“. 

Codreanu înţelege foarte bine însemnătatea eliminării 
fizice a prim-ministrului ţării, „din care — spune acesta în 
însemnările sale — conducătorii au de învăţat că, dacă în- 
drăznesc să sfarme legile şi să-şi iasă din minţi, se înşală 
imaginându-şi că prin situaţia pe care o deţin sunt la adă- 
post de orice răspundere; se înşală pentru că se poate găsi 
un nebun care să-i culce la pământ“. Suprimarea fizică a 
celui mai puternic personaj politic operează transformări 
în mentalul colectiv al elitei politice; întrucât nimeni, nici 
măcar regele, nu mai poate fi sigur de propria viaţă, o psi- 
hoză a fricii se instalează imediat după asasinat. Măsurile 
represive aplicate periodic de regim, corelate cu încăpăţâ- 
narea criminală a legionarilor vor exclude calea de mijloc, 
ceea ce va face ca violenţa politică să devină arma predilectă 
de acţiune a protagoniștilor ultimilor şapte ani ai perioadei 
interbehice. 


Mitul unităţii. 
Asasinarea brutală a disidentului Mihail Stelescu 


CAMARAZII PUN MARE PREŢ PE UNITATEA DIN INTE- 
riorul organizaţiei, pe loialitatea, solidaritatea și coeziunea 
membrilor. Actul trădării este de neconceput pentru Omul 
Nou ieșit din școala legionară, din moment ce gestul ar fi 
caracteristic doar indivizilor din societăţile occidentale de- 
cadente, adică ambiţioșilor, egoiștilor și individualiștilor. 
Corneliu Zelea Codreanu evidenţiază riscurile compromiterii 
omogenităţii grupului: „Garda [de Fier, n.n.] este o unitate 
perfectă şi este o crimă orice tendinţă de a sparge această 
unitate“!. Problema dezbinării depășește granițele mizelor 
politice interne, în sensul că afectează credibilitatea visului 
promis al unităţii României legionare. 

Acest mit fragil al unităţii interne perfecte începe să se 
destrame în vara anului 1934, când Legiunea Arhanghelului 
Mihail se confruntă cu prima disidenţă internă veritabilă, 
izbucnită îndată după încheierea judecării cazului Duca. 
Conflictul își are originea în neînțelegerile dintre Corneliu 
Zelea Codreanu și Mihail Stelescu, unul dintre fidelii săi 
locotenenţi, un tânăr ce se făcuse remarcat pentru îndârjirea 
şi tenacitatea îndeplinirii misiunilor dificile din teren încă 
din vremea implicării sale în Frăţiile de Cruce ale elevilor. 
A reușit să urce rapid pe scara ierarhică și, la doar 25 de ani, 
s-a văzut recompensat cu un post eligibil de parlamentar, 

obținut la alegerile generale din 1932. Cu toate că benefi- 
ciază de încrederea camarazilor și este parte a cercului intim 
al conducerii, tânărul plănuiește compromiterea şefului său. 
Legionarul Virgil Ionescu explică detaliile de început ale 
afacerii: „Și-a strâns 19 legionari, pe care-i crezuse mai de 
încredere, şi [...] a început să le vorbească, atacând și criti- 
când pe Căpitan“?. Constantin Argetoianu relatează infor- 
maţiile obţinute din mediile gardiste, cu privire la acest caz: 
„Radian a văzut pe Zizi Cantacuzino, care i-a confirmat că 
la percheziția făcută la Gheorghiade au găsit dovezile că se 
pusese la cale uciderea lui Zelea-Codreanu“?. Luca Gheor- 
ghiade, cel percheziţionat, ruda lui Mihail Stelescu, ar fi 
fost mandatat să obţină cianura de potasiu necesară asasi- 
nării lui Codreanu, pentru ca, mai apoi, otrava să ajungă în 
mâinile unui anume Vasile Cotea, un camarad de doar nouă- 
sprezece ani, loial aceluiași Stelescu, instruit să-i admi- 
nistreze doza fatală liderului Legiunii. Nu este exclus ca 
atentatul pus la cale de Stelescu să fi fost real, deși planul 
criminal se dovedeşte amatoricesc, pueril chiar, cu sanse 
minime de reușită. 

Judecarea internă a trădătorului se face prin instituirea 
unui „Consiliu de onoare“, prezidat de generalul Zizi Can- 
tacuzino și format din 23 de fruntași legionari. Tribunalul 
își îndeplinește rolul ritualic al reconfirmării legitimităţii 
amenințate a Căpitanului şi a unităţii periclitate a organi- 
zaţiei, astfel că toţi juraţii decid că inculpatul se face „vino- 
vat de înaltă trădare“. Dacă stabilirea vinovăţiei acuzatului 
aparţine Consiliului, liderului formaţiunii îi este rezervată 
sarcina fixării sentinţei. Codreanu decide excluderea lui 
Stelescu din rândurile Legiunii, „este și rămâne desonorat 
şi deci descalificat“, dar amână aplicarea obișnuitelor re- 
percusiuni violente: „Acord lui Stelescu dreptul ca, într-un 
viitor cât de îndepărtat, care rămâne la aprecierea mea, să-şi 
poată răscumpăra [...] numai prin jertfă onoarea pierdută și 

păcatul făptuit“*. Alte măsuri privesc condamnarea memo- 
riei trădătorului (damnatio memoriae): camarazilor le este 
interzis orice contact personal cu Stelescu, fiind suprimată 
până și posibilitatea interpretării cântecelor compuse de 
acesta.* Mai sunt dizolvate sectorul legionar și organizația 
Frăţiilor de Cruce din Capitală, în care activase cel exclus, 
deoarece culpa nu poate fi decât colectivă: „Mediul care per- 
mite măcar prin neatenţie ridicarea unui trădător din mij- 
locul său este răspunzător și trebuie desfiinţat“€. 

Mihail Stelescu nu se lasă intimidat de sancţiunile in- 
terne şi de amenințările voalate ale foștilor săi camarazi. 
Găsește oportun să înfiinţeze o nouă mişcare naționalistă 
şi o nouă revistă, intitulate sugestiv „Cruciada Românis- 
mului“. Sprijinit de câţiva foşti legionari, mai cunoscut fiind 
doar Gheorghe Beza (cazul Angelescu), pregăteşte o cam- 
panie publică de subminare a credibilităţii lui Codreanu. 
„Cu o diabolică perseverenţă — se plâng gardiștii — lansă în 
opinia publică atacurile cele mai infame.“? Același Stelescu, 
notează și ţărănistul Armand Călinescu, „scotea o foaie — 
Cruciada românismului — și denunța pe Codreanu, în spe- 
cial originea lui străină“. Gheorghe Beza, la rândul său, 
promovează imaginea unui Codreanu laş şi impostor, su- 
gerând că ar fi fost cumpărat cu banii lui Vaida-Voevod, s-ar 
fi ascuns mișelește în timpul represaliilor ulterioare asasi- 
nării lui Duca și se comportă ca „un căpitan de poteră“, al 
unei simple organizaţii de „diversiune polițienească“; nu 
este omisă evidenţierea originii neromânești a celui care se 
pretinde a fi românul absolut: „Vorbeşte în d-ta originea 
poloneză, pe care o ai după strămoșul d-tale Zelinski, și vor- 
beşte în d-ta originea germană, pe care o ai după mamă.“ 
Beza mai reclamă că ar fi fost eliminat pe nedrept din Garda 
de Fier, din cauza refuzului de a-l asasina pe industriașul 
evreu Max Auschnitt.” Dezvăluirile defăimătoare alimen- 
tează frecvent coloanele gazetelor din epocă, iar autorităţile 

jubilează la gândul obţinerii unor probe pentru dovedirea 
caracterului terorist al organizației legionare. Armand Că- 
linescu profită de ocazia ivită şi nu ezită să-i întâlnească pe 
cei doi disidenți. Află că Mihail Stelescu „posedă originalul 
unui ordin al lui Codreanu pentru asasinare [în cazul Duca, 
n.n.]“, iar Gheorghe Beza îi „povesteşte cum activa Codreanu 
[...] și cum se puneau la cale asasinatele“. 

Atitudinea sfidătoare a lui Stelescu este condamnată ferm 
la congresul studenţesc de la Târgu Mureș, organizat în pri- 
măvara anului 1936. Întâlnirea anuală a reprezentanţilor 
centrelor universitare, controlată de studenţii legionari, se 
transformă într-un tribunal revoluționar. Participanţii le 
declară război așa-ziselor „forţe oculte“ şi trec direct la în- 
tocmirea listelor morţii; Horia Sima detaliază senin decizi- 
ile adoptate: „|...] s-au constituit echipe de studenţi gata să 
intre în acțiune împotriva celor care conspirau la umbra 
Tronului. Erau vizaţi în primul rând: Elena Lupescu, Virgil 
Madgearu, generalul Gabriel Marinescu, Armand Călinescu 
şi chestorul Parizianu. [...] l-au inclus pe Stelescu printre 
complicii Forţelor Oculte și au anunţat formarea unei echipe 
pentru a-l lichida“. Trei luni mai târziu, la 16 iulie 1936, 0 
echipă de legionari îl asasinează pe Mihail Stelescu: „Zece 
studenţi în frunte cu Caratănase merg la spitalul Brânco- 
venesc, unde era internat Mih. Stelescu, şi descarcă asupra 
lui 40 de gloanţe, apoi îl taie cu un topor. Asasinii se predau 
parchetului. Se pune în aplicare, astfel, planul Gărzii de 
Fier stabilit la congresul de la Tg. Mureș"!?. 

Echipa morţii nu se mulţumeşte doar cu ciuruirea tră- 
dătorului, ci înţelege să facă un exemplu din acesta și să-i 
sfârtece trupul inert. Brutalitatea asasinatului are efectul 
scontat asupra elitei politice tradiţionale. Horia Sima sem- 
nalează panica instalată la nivelul membrilor guvernului 
și al apropiaților regimului, odată ce „programul studenţilor, 
anunţat la Tg. Mureș, intrase în faza de execuţie“!*. Nicolae 


ASASINAREA BRUTALĂ A DISIDENTULUI MIHAIL STELESCU 99 


Titulescu — conform lui Argetoianu -— se alarmează: „Păi 
dacă o merge tot aşa, în curând o să avem prim-ministru pe 
Căpitanul.“ Tot Argetoianu ne mai spune că regele Carol II, 
la fel, „e foarte impresionat de actul gardiștilor“. Mihail Mo- 
ruzov, şeful serviciului secret al Siguranţei, confirmă faptul 
că „în anturajul regelui domnește panica“. 

Autorităţile se arată şovăielnice în cazul Stelescu, nești- 
ind dacă să-l trateze ca pe o simplă crimă și să-l trimită spre 
judecare la Curtea cu Juri, ori să-l interpreteze ca pe un act 
de terorism și să-l înainteze Consiliului de Război, neștiind 
dacă să le facă acte de acuzare și liderilor Legiunii, așa cum 
nefericit procedaseră în cazul Duca, ori să propună doar 
pedepsirea celor implicaţi în mod direct. Guvernul alege în 
cele din urmă să joace prudent, să trimită cazul la Curtea 
cu «Juri şi să-i pună sub acuzare doar pe cei zece asasini ai 
lui Stelescu. Până şi vechii legionari sunt surprinși de reac- 
ţia anemică a decidenţilor, după cum remarcă Virgil lonescu: 
„În cazul instrucției celor zece, n-am fost nici măcar intero- 
gat“!5. Certitudinea achitării inculpaţilor de către juraţi 
naște proteste vehemente din partea politicienilor și a zia- 
riştilor neafiliaţi extremei drepte. Armand Călinescu îi re- 
proșează prefectului Poliţiei Capitalei, carlistului Gabriel 
Marinescu, că în speța asasinatului „nu s-au cercetat com- 
plicităţile, nu s-au trimis asasinii la Consiliul de Război [...].“15 
Redactorii ziarului Dreptatea evidenţiază pericolul procese- 
lor desfăşurate la Curtea cu Juri, acolo unde prevalează 
populismul celor ce se pretind a fi justiţiarii naţiunii române: 
„În afară de legile şi justiţia ţării, sunt alte legi și o altă 
justiţie... legionară, în numele căreia oricine poate fi ucis și 
ciopârţit, iar apoi, aceste legi și această justiţie sunt invo- 
cate ca circumstanţe ușurătoare în faţa justiţiei legale“!?. 
Din vară și până-n primăvara anului viitor, guvernul se 
răzgândeşte şi decide ca toate procesele politice să intre în 
competenţa tribunalelor militare. Codreanu protestează 

în zadar pentru aplicarea retroactivă a prevederilor legii: 
„Protestez împotriva faptului că [cei zece camarazi acuzaţi, 
n.n.] au fost ridicaţi prin legea nou votată [...] și trimişi unei 
instanţe militare de judecată, în atribuţiile căreia nu intră 
acest proces“It. 

Judecarea cazului Stelescu are loc de abia în primăvara 
anului 1937, la nouă luni de la comiterea crimei. Camarazii 
inculpaţilor se mobilizează, chiar dacă procesul intră sub 
incidența magistraţilor militari, şi încearcă să manipuleze 
opinia publică. Codreanu marșează pe ideea că vina apar- 
ține doar autorităţilor, care ar fi refuzat să-i ancheteze pe 
cei care au atentat la propria lui viață și, astfel, întrebuinţa- 
rea violenţei ar fi doar consecinţa firească a nevoii de drep- 
tate, resimţită de cei zece asasini: „Refuzul de justiție duce 
pe om la ideea de a-și face singur justiţie — ca și în cazul 
Stelescu —, or aceasta este cea mai mare nenorocire care se 
poate abate asupra unei Ţări“. Până și vechii colaboratori 
ai lui Stelescu, Vasile Cotea și Luca Gheorghiade, le măr- 
turisesc judecătorilor că au fost parte din complotul acestuia 
de asasinare a lui Codreanu. Eforturile legionarilor sunt în 
zadar. Tehnica demonizării mortului, a celui asasinat, efi- 
cientă în cazul juraților, nu-i impresionează pe magistraţii 
militari, asasinii fiind condamnaţi la muncă silnică pe 
viață. Pedeapsa rămâne neschimbată și cu ocazia judecării 
recursului. 

Pedepsirea exemplară a trădătorului are menirea de a 
restabili coeziunea internă a Legiunii Arhanghelului Mihail. 
Horia Sima ne vorbeşte despre oferirea unui „exemplu isto- 
ric“: „Trădarea în sine trebuie stigmatizată; și de aceea Ste- 
lescu trebuia pedepsit de un grup de legionari, simbolizând 
plutonul de execuţie de pe front“%. Modul de alcătuire al 
echipei de asasini nu este lăsat la voia întâmplării. Liderul 
echipei morţii este lon Caratănase, acelaşi care a fost, până 
mai ieri, „unul dintre cei mai buni prieteni ai lui Stelescu“2l; 

înțelegem că relaţia lor de prietenie a fost anulată din cauza 
trădării valorilor Legiunii şi a persoanei Căpitanului. Cei 
zece membri ai echipei de asasini sunt atât studenţi, cât și 
muncitori, cu origini care se regăsesc în toate provinciile 
istorice ale ţării, gestul lor criminal primind astfel binecu- 
vântarea întregului corp al naţiunii române, dat fiind că 
trădarea Căpitanului ar echivala cu trădarea intereselor 
tuturor românilor. Asasinii lui Stelescu se alătură Panteo- 
nului organizaţiei şi primesc supranumele colectiv de „De- 
cemviri“, inspirat de numele legendar al unor magistrați ai 
Romei antice. Ei sunt de acum sfinţi ai Mişcării Legionare, 
fiind canonizaţi politic datorită sacrificării sinelui (asuma- 
rea anilor grei de închisoare) pentru binele colectiv (salvarea 
unităţii interne). Fapta „Decemvirilor“ se vrea a fi o pildă 
pentru adversari şi o sursă de inspirație pentru legionari. 
Viitorii asasini își vor legitima crimele prin invocarea des- 
cendenţței sacre a „Decemvirilor“, aşa cum ne arată și versu- 
rile imnului dedicat ucigașilor lui Armand Călinescu, „Imnul 
echipei Miti Dumitrescu“, scris de lon Tolescu, muzica de 
I. Cubicec: „Suntem echipa răzbunării legionare/ Şi-n piept 
cu umbra sfinţilor martiri/ Ca să deschidem Gărzii drum 
spre soare/ Urcăm din Nicadori şi Decemviri“22. 


11. Moartea legionară. 
Sacrificiul camarazilor Moţa și Marin 


POZIȚIONĂRILE PUBLICE ALE LIDERILOR LEGIUNII AR- 
hanghelului Mihail trasează clar reperele politicii externe, 
în direcția Romei și a Berlinului. Codreanu se arată inflexi- 
bil în această privinţă și îi transmite regelui Carol un memo- 
riu ireconciliabil: „Dacă noi, tineretul, vom fi puşi în situația 
tragică de a intra într-un răsboi alături de puterile bolşe- 
vismului |...] pentru că nu vom putea dezerta, spre a nu face 
act de desonoare, ne vom sinucide“!. Legionarii caută la mij- 
locul anilor treizeci să fie bine conectaţi la mișcarea fascistă 
europeană. O bună oportunitate pentru sprijinirea cauzei 
naționalismului se iveşte în vara. anului 1936, odată cu iz- 
bucnirea Războiului Civil Spaniol. Dacă Benito Mussolini 
se impusese de timpuriu în Italia, iar Adolf Hitler devenise 
de curând cancelar al Germaniei, generalul Franco își dispută 
puterea cu forțele republicane comuniste. Oficialii Italiei 
fasciste și ai Germaniei naziste trimit trupe și echipamente 
militare pentru sprijinirea facțiunii naţionaliste. La rândul 
lor, legionarii români îşi dovedesc solidaritatea prin expe- 
dierea pe front a unei mici unităţi de fruntași legionari; Horia 
Sima descrie momentul bine regizat al plecării acestora din 
țară, petrecut la 24 noiembrie 1936: „[...l pe peronul Gării de 
Nord [...] s-a petrecut o scenă sfâșietoare, de o profundă sem- 
nificaţie. Corneliu Codreanu, cu întregul său Stat-Major, își 

lua rămas-bun de la legionarii care plecau să lupte în Spa- 
nia“?. Generalul Cantacuzino Grănicerul, omul forte al Căpi- 
tanului, este desemnat să-i însoțească pe soldaţii de ocazie, 
cu un rol strict protocolar, respectiv predarea trupei româ- 
nești către armata naționalistă. Cei șapte combatanți tri- 
mişi pe câmpul de luptă sunt aleși pe sprânceană. Lista este 
deschisă de Ionel Moţa (cazul Vernichescu), camarad şi cum- 
nat al Căpitanului, vechi văcărăștean și fondator al Legiunii. 
Acestuia i se alătură alţi lideri legionari cu notorietate, tineri 
în floarea vârstei, bine școliţi și cu un trecut considerat eroic: 
„În afara lui Moţa şi Marin [avocat și publicist, doctor în 
drept, n.n.], echipa era formată din ing. Gh. Clime [îl va 
seconda pe Codreanu la conducerea Legiunii, n.n.], avocatul 
Nicolae Totu lcazul Falik, n.n.], Prinţul Alexandru Canta- 
cuzino [charismatic membru al familiei boierești a Cantacu- 
zinilor, n.n.], preotul Dumitrescu Borşa |cazul incendierii 
Borşei, n.n.] şi [...] Bănică Dobre [economist și publicist, n.n.]”. 

Legionarii caută să justifice decizia implicării organiza- 
ţiei în conflictul intern al altei naţiuni, mai ales că se erija- 
seră în mandatarii naţionalismului radical, o filozofie care 
propovăduiește binele exclusiv al etniei exponenţilor, cu ex- 
cluderea tuturor celorlalţi. Găsesc oportun să-și redescopere 
vocaţia de cruciați, de cavaleri universali ai creștinătății, 
uniţi, indiferent de etnie (!), împotriva atacului păgân al 
ideologiei comuniste. Combatantul Nicolae Totu ţine să con- 
semneze în memoriile sale ideea că „o luptă pentru patrie și 
Dumnezeu, în orice tranşee, e sublimă““. Combatantul Ale- 
xandru Cantacuzino completează argumentaţia camaradului 
său: „Când obrazul Maicii Domnului și trupul răstignit al 
Mântuitorului Isus Christos sunt lovite, interesează sacrile- 
giul, nu locul unde a fost săvârşit“5. Combatantul Bănică 
Dobre amintește despre „prigoana împotriva lui Cristos“ din 
peninsula Iberică şi insistă că „sufletul nostru românesc“ nu 

poate accepta „comunismul distrugător de civilizaţie al Spa- 
niei Marxiste“€. 

Ideea de jertfă monopolizează discursul legionar în cazul 
afacerii spaniole. Cantacuzino Grănicerul, acolo, în Spania, 
este mandatat să-l decoreze pe comandantul cetăţii Alcaza- 
rului, căruia îi dăruiește o sabie de onoare, un gest simbolie 
ce evidenţiază aprecierea sacrificiilor personale pe care le-a 
făcut generalul Moscardo. Cel din urmă, aflat sub asediul 
armatei republicane, cu toate că i s-a oferit șansa salvării 
fiului său capturat, în schimbul capitulării forţelor naţio- 
naliste care apărau Alcazarul, nu a cedat șantajului, a re- 
zistat asediului, iar propriul său copil a sfârșit ucis la doar 
şaisprezece ani.” Această disponibilitate la jertfă este şi re- 
comandarea celor șapte legionari pregătiţi să înfrunte vi- 
tregiile frontului. Ei refuză activarea gradelor de ofiţeri în 
rezervă pe care le deţin în România și solicită să lupte în 
linia întâi. Tânărul Alexandru Cantacuzino explică moti- 
vaţiile atitudinii curajoase: „Voim să luptăm ca soldaţi şi 
pentru a da exemplu. Exemplu de contopire sufletească cu 
soldații, cu cei mici şi necăjiţi, a căror jertfă este ornată cu 
lauri“€. Legionarismul și a sa concepție a omului-erou, omului 
de jertfă, instigă la asumarea unor riscuri iraționale pe fron- 
tul de luptă. Momentul inevitabil al morţii se produce la 
scurt timp de la sosirea legionarilor în Spania; Nicolae Totu — 
aflat la infirmerie în momentul fatal — reproduce artistic 
scena morbidă, după spusele inginerului Clime. Redăm aici 
pasajul: 

Pe la orele 2 iar s-a pornit cu moarte pe noi. [...] O răbufneală 

grozavă. Am impresia că s-a dărâmat tot cerul pe noi. Sărim în 

sus. Inamicul se apropie. Pușca mitralieră nu mai funcţionează. 

In toate părţile, răniţi. Pentru moment nu ne dăm seama de 

dezastru. [...] Obuzul a ucis și a rănit întreaga noastră secţie. Alecu 

(Cantacuzino, n.n.] se uită și vede pe Moţa și Marin morți. Cu un 


răcnet nebun ne strigă acest lucru. | | Alecu desface haina lui 
Ionel Moţa, scoate tricolorul cu care era încins și-l aşterne peste 

ei. Din buzunarul lui lonel cade ceasul. A stat din cauza exploziei. 
Arată 4.45% 


Vestea morţii celor doi legionari dobândește o dimensiune 
internațională. Ceremonii oficiale sunt organizate în ceta- 
tea Alcazarului din Toledo şi în sala de protocol a gării din 
Berlin, unde cei căzuţi sunt cinstiţi de onorurile militare ale 
falangelor franchiste spaniole şi ale trupelor naziste. Legio- 
narii mobilizează resurse impresionante pentru elogierea 
publică a martiriului camarazilor. Constantin Argetoianu 
surprinde esenţa spectacolului funebru la care este nevoit 
să asiste în ţară: „Garda de Fier a hotărât să facă unelte de 
propagandă din trupurile trudite ale bieţilor Ion Moţa și 
Vasile Marin, [...1 plimbându-le prin toată ţara, înainte de a 
le aduce la București“!0. Trenul mortuar, odată intrat pe 
teritoriul României, urmează un traseu ocolitor și face po- 
pasuri în marile oraşe, cum sunt Cernăuţi, Cluj, Orăștie sau 
Sibiu. Cu fiecare ocazie sunt organizate primiri grandioase 
la gara din localitate, continuate cu marșuri mortuare către 
catedrala ortodoxă locală, acolo unde numeroși preoți ofici- 
ază slujbe religioase, în timp ce liderii Legiunii se întrec în 
discursuri solemne. Argetoianu repovestește cele auzite de 
la Cernăuţi, despre halta făcută acolo de trenul mortuar: 
„La sosirea trenului, 5o.ooo de oameni au îngenuncheat și 
au început să cânte. Mii de lumânări pe peron, care au fost 
apoi înfipte pe vagoanele trenului mortuar“!!. Bănică Dobre 
rememorează acelaşi moment din capitala Bucovinei: „La 
Cernăuţi rămânem o zi și o noapte. Slujba la Catedrală. 
Lume imensă. Orașul [...] îmbrăcase haină sărbătorească 
îndoliată şi valuri imense de oameni tălăzuiau spre Cate- 
drală. |... lumea în costume naţionale, cămăși verzi, femei, 
copii și moșnegi veneau cu toţii să plângă și să spere...“ 
Funeraliilor din Capitală le e rezervată o regie specială, 
din care nu lipsesc practicile bisericii ortodoxe și cutumele 
misticismului legionar. Procesiunea de început implică 

transportarea trupurilor neînsufleţite într-un car mortua 
pus în mișcare de 75 de camarazi special aleşi, urmaţi de 
cruce vie, formată tot din legionari, timp în care se intoneazi 
Imnul eroilor Moţa şi Marin. Versurile imnului, creația ace 
luiași Radu Gyr, glorifică jertfa celor căzuţi și reconfirmi 
misiunea „Căpitanului“ de a face posibilă România legio 
nară: „Moţa, Arhanghel și munte/ Marin ca o flacără mare, 
Cu Căpitanul în frunte/ Ne-or duce în viscol de soare:/ «Să 
faci, Căpitane, o Tară,/ Ca soarele sfânt de pe cer.»“ Sicriele 
sunt mai apoi aşezate în Biserica (legionară) Sfântul Ilie 
Gorgani, unde rămân preţ de două zile. Comandanții legiv: 
nari sunt convocați la căpătâiul morţilor pentru a înscena 
o şedinţă a generaţiei studențești; Bănică Dobre relatează 
cele petrecute în biserică: „|...] în faţa celor două sicrie se 
ține adunarea generaţiei studenţeşti prezidată simbolic de 
Moţa, care este proclamat preşedinte, răspunzând cu «pre= 
zent» la apel“!*. Argetoianu se declară contrariat de proce- 
deul prezidării ședinței de „însuşi Moţa, în racla lui rece“, 
dar admite eficienţa soluţiei inovative a propagandei mis- 
ticii morţii: „Codreanu și ai lui au inventat o nouă mistică, 
mistica morților, de care știu să se slujească cu o nespusă 
măiestrie“!1. Apelul morților devine de acum o practică în- 
trebuințată la momentele solemne, dar și în cadrul celor 
mai banale ședințe ale organizaţiei. Resurecţia spirituală a 
celor căzuţi în numele cauzei legionare se face prin striga- 
rea, rând pe rând, a numelor acestora, pentru ca mulţimea 
de gardiști, la auzul fiecărui nume, să ofere, în cor, replica 
„prezent“. 

Ultima reprezentaţie a funeraliilor are loc la 13 februa- 
rie 1937. Slujba propriu-zisă de înmormântare este oficiată 
de mitropolitul Nicolae Bălan al Ardealului, ajutat de mi- 
tropolitul Gurie al Basarabiei, episcopul Râmnicului, epis- 
copul vicăr al Bucureştilor şi alți 200 de preoţi. Prezenţa 
înalților prelați ai Bisericii Ortodoxe conferă credibilitate 

organizaţiei legionare și certifică statutul de eroi ai naţiunii 
pentru Moţa și Marin. La eveniment participă și miniștrii 
plenipotenţiari ai statelor fasciste, şi anume ai Germaniei, 
Italiei, Portugaliei, Japoniei şi Spaniei (trimisul neoficial al 
generalului Franco). Solidaritatea afișată ostentativ de re- 
prezentanţii străini duce la izbucnirea unui scandal diplo- 
matic, întrucât autorităţile de la Bucureşti interpretează 
gestul ca pe o interferenţă nepermisă în treburile interne 
ule ţării. Nu doar prezenţa diplomaților fascişti și ai pre- 
laţilor ortodocşi, ci, mai ales, asistenţa numeroasă de la 
procesiunea gardiștilor îi înspăimântă pe liderii partidelor 
tradiţionale, pe cei din zona Palatului şi pe rege. Carol crede 
că emulaţia populară creată în jurul Mişcării Legionare ar 
putea oferi premisele unei schimbări de regim. Tema lovi- 
turii de stat reapare frecvent în însemnările sale din acea 
perioadă: „Dacă reuşeşte lovitura |de stat, n.n.|, se zice că 
|gardiştii] vor cere 6 zile libere ca să-și facă de cap. Ştirile 
pot fi exagerate, dar trebuiesc, // totuşi, să nu fie neglijate 
şi să se ieie măsuri, cel puțin de severă supraveghere“!5. 
Monarhul se asigură că are situaţia sub control şi, în acest 
sens, apelează la serviciile temutului general Gavrilă Ma- 
rinescu, omul său de casă, care îi dă asigurări că „este cu 
ochii în patru“ și că „are vreo 200 de oameni, gata la nevoie“ 
să intervină împotriva legionarilor.!6 

Procesul de mitizare-sanctificare continuă și după în- 
cheierea funeraliilor. Codreanu atestă personal minunea 
petrecută la monumentul funerar al camarazilor Moţa şi 
Marin, cu ocazia incendiului izbucnit acolo, printr-un comu- 
nicat transmis în vara anului 1937: „Cuprinsă în mijlocul 
flăcărilor uriaşe, Crucea sprijinită de trei lemne a rămas 
neatinsă. În afară de aceste trei lemne, care sprijinesc Cru- 
cea, și de picioarele baldachinului, totul a ars și s-a prăbu- 
şit“!7, Celor doi „mucenici“ li se atribuie astfel săvârşirea 
unei minuni, ultima condiţie necesară pentru trecerea lor 

în rândul sfinţilor — conform procedurilor bisericeşti. Ei dev 
simbolul morţii legionare, al acceptării senine a sfârşitul 
vieţii lumești şi al disponibilităţii la jertfă. Toate aceste 
nifestări ale devotamentului absolut se regăsesc statuat, 
în „Legământul Moţa și Marin“, un jurământ pe care oric 
legionar trebuie de acum să și-l asume: „Jur în faţa lui Dun 
nezeu,/ În faţa jertfei voastre sfinte pentru Hristos şi IA 
giune,/ Să rup din mine bucuriile pământești, / Să mă smul 
din dragostea omenească,/ Și pentru învierea neamului meu, 
În orice clipă,/ Să stau gata de moarte./ Jur!“ Cultul Moţu 
Marin consfințește ideea celebrării morţii şi oferă sens sa 
crificiului făcut pentru Ţară și Legiune, Hristos și Căpitan. 

Mai mult decât oricare alta, perspectiva morţii este an: 
goasa majoră a omului, dar legionarii promovează opusul 
acestei trăiri firești. Schimbarea atitudinii manifestate în 
fața morţii este și rodul inspiraţiei regăsite în scrierile p 
pulare românești. Ciobanul din balada „Mioriţa“ se distinge 
tocmai prin seninătatea cu care își acceptă moartea preves= 
tită de oiţa bârsană. Ştim că baciul vrâncean şi cel ungu= 
rean îi poartă ranchiună din cauza bogăției turmelor pe care 
le deţine și vor să-i ia viaţa: „lar cel ungurean/ Și cu cel 
vrâncean,/ Mări, se vorbiră,/ Ei se sfătuiră/ Pe l-apus de 
soare/ Ca să mi-l omoare/ Pe cel moldovean,/ Că-i mai orto- 
man/ Ş-are oi mai multe,/ Mândre și cornute, Şi cai învă- 
țati,/ Şi câini mai bărbaţi“. Conduitei lumești, profane şi 
materialiste a potenţialilor asasini i se opun frumuseţea, 
generozitatea și calmul pașnic, resemnat al baciului moldo- 
vean. Cel din urmă alege să nu dea curs sfaturilor de ripostă 
ale oiţei năzdrăvane: „Stăpâne, stăpâne,/ Îţi cheamă ş-un 
câine“, şi acceptă împăcat eventualitatea morţii: „Şi de-a fi 
să mor“. Ultima sa dorinţă priveşte doar ocrotirea sentimen- 
telor dureroase ale celei care își pierde fiul, ale mamei sale: 
“Tu, mioara mea,/ Să te-nduri de ea/ Şi-i spune curat/ Că 
m-am însurat/ Cu-o fată de crai,/ Pe-o gură de rai./ Iar la 

cea măicuţă/ Să nu spui, drăguță,/ Că la nunta mea/ A căzut 
ostea,/ C-am avut nuntași/ Brazi și păltinași,/ Preoţi, munţii 
mari,/ Paseri, lăutari,/ Păserele mii,/ Și stele făclii!“ Tema 
nunţii funerare din „Mioriţa“ este împrumutată și de poetul 
hadu Gyr, în versurile imnului Sfântă tinerețe legionară: 
„Moartea, numai moartea legionară,/ Ne este cea mai scumpă 
nuntă dintre nunţi“. Filozofia legionară se inspiră din sen- 
sibilitatea populară și adoptă conceptul morţii idealizate.!* 
l)eosebirea dintre cele două modele se face la nivelul atitu- 
dinii premergătoare actului fatal; în schimbul acceptării 
resemnate, fataliste a morţii de către ciobănaşul Mioriţei, 
camarazii propun o conduită războinică, pătimașă, răzbu- 
nătoare: „Și-avem doar gloanțe pentru trădători.“ 


12. Legionarismul (Il). 
Cele zece porunci legionare 


LEGIUNEA ARHANGHELULUI MIHAIL ÎNCETEAZĂ $ 
mai fie o simplă asociaţie studențească şi, la mijlocul anilo 
treizeci, se transformă într-o mișcare politică de mase, da 
deși mulţi se alătură visului promis, popularitatea recent 
câștigată vine la pachet şi cu o serie de noi provocări. Corn 
liu Zelea Codreanu reclamă faptul că „sfânta cămaşă verde 
încape acum și pe umerii unor „elemente inferioare“, pe tot 
felul de „haimanale, oameni fără căpătâi, escroci, secături 
[...] voiajori politici, | |pleava satelor și orașelor.“! Acesta se 
mai plânge că strategiile sale electorale devin obiectul unor 
nepermise „semne de întrebare, bănuieli sau cârteli“? și se 
vede nevoit să le reamintească tuturor regulile jocului: „Eu 
sunt aici și răspund de victorie. Dar vreau să nu se miște 
nimeni fără ordinul meu“. Această obsesie a redobândirii 
controlului total asupra organizaţiei reapare frecvent în cir- 
cularele din perioada 1935-1937. 

Disciplinarea zecilor de mii de membri presupune stabi- 
lirea unor noi legi, reguli şi regulamente, înfiinţarea unor 
comisii de supraveghere și tribunale interne. „Serviciul 
Controlul Legionar“ urmărește ca activitatea profesională 
a legionarilor „să se menţină pe cea mai înaltă linie de 
corectitudine, pricepere și moralitate.“* Controlorii numiţi 
direct de „Căpitan“ îi auditează la propriu, la locul de muncă, 

pe camarazii care ocupă funcţii publice ori particulare. „Ser- 
viciul legionar de judecată“ își propune sancţionarea tutu- 
ror abaterilor „de la linia legionară“, având o jurisdicție 
umplă asupra tuturor manifestărilor, faptelor sau atitudi- 
nilor considerate nepotrivite. Celor judecaţi li se cultivă ideea 
asumării cu demnitate a greşelilor comise: „Am gresit, dar 
am plătit. Nu sunt dator nimănui cu nimic“?. Pedepsele pe 
care le primesc aceștia nu pot fi decât o bună șansă pentru 
izbăvirea păcatelor, prin înlăturarea sentimentului vinovă- 
ției şi degrevarea de eventualele reproșuri ulterioare. Co- 
dreanu insistă că tribunalul său creează premisele adoptării 
unei atitudini responsabile, o raritate în „țara fugii de răs- 
pundere“: „Vom scoate însă noi, legionarii, un alt om, pe 
care îl vom opune omului laș, omului vechi, și care va zice: 
Răspund [îmi asum răspunderea, n.n.]“f. „Legea Carmen 
Sylva“ reglementează modalitatea de rezolvare a neînţele- 
gerilor dintre camarazi. Se stabilește că, în cazul unui con- 
flict intern, legionarul cu un grad inferior sau cu o vechime 
mai mică în organizaţie trebuie să facă un pas în spate și 
să-şi suspende activitatea până la rezolvarea problemei ivite. 
Noua regulă trebuie să prevină apariţia unui nou caz Ste- 
lescu și să fortifice coeziunea membrilor Mișcării Legionare, 
așa cum ţine să evidenţieze și Codreanu: „Unde începe con- 
fiictul, acolo încetează Legiunea, încetează viața legionară. 
Acolo este moarte și trăește diavolul“. Acum se instituie și 
regula de rotire a cadrelor de conducere, impusă tot ca o 
necesitate pentru conservarea armoniei interne. Se încearcă 
evitarea stabilirii unor poli personali de putere: „Desfiinţa- 
rea spiritului politicianist care a dus la trista concepție că 
un judeţ e dat în arendă pe viaţă șefului respectiv“. Prin- 
cipiul se aplică pentru întâia dată la începutul anului 1937, 
când şefii de regiuni și de judeţe fac rocada între ei, sunt 
schimbaţi, respectiv mutaţi. 

Corneliu Zelea Codreanu nu se comportă doar ca un ş 
politic, ci împrumută o figură paternalistă, înţelege să [i 
ca un tată pentru camarazii săi și are astfel pretenţia să | 
controleze toate aspectele vieţii cotidiene. Fiecare legionut 
este îndrumat să-și înfiinţeze o bibliotecă legionară exclu 
sivistă, din care să înlăture lecturile nepotrivite: „Tinere, li 
toate colţurile de stradă te aşteaptă dusmanul cu îmbietoare 
cărți şi reviste, ca să te otrăvească, Fii tare. Respinge otrava, 
Cumpără numai literatura şi foile naţionaliste și creștine“?, 
Cei care se dovedesc leneși la învățătură, în schimb, sunt 
amenințați părinteşște cu „judecata unui juriu de onoare.“ 
Legionarilor cu responsabilități de conducere li se cere să 
cârmuiască „prin exemplu de viaţă comună“, adică să trăiască 
alături de subordonații lor și să-i inspire prin puterea exem- 
plului personal; în orice caz, șefii — mai spune Codreanu — ar 
face bine să renunţe la „manifestările de plutonier major“. 
Așa se face că în circularele „Căpitanului“ sunt evidenţiaţi 
nu doar eroii marilor jertfe, ci și autorii micilor gesturi de 
înaltă ţinută morală. Cu toţii află povestea legionarului care 
muncea voluntar pe șantierul organizaţiei încă de la pri- 
mele ore ale dimineţii, „pe întuneric“, și cu toate că era acolo 
„singur“, el îşi „făcea datoria fără ca să-l vadă nimeni“.!2 
Drumul în viaţă al camarazilor este călăuzit și cu sfaturi de 
alimentaţie, norme de igienă şi reguli de interacţiune socială, 
fixate cu prilejul inaugurării cantinei organizaţiei. Liderul 
Legiunii stabilește că usturoiul şi ceapa trebuie consumate 
„în cantitate mare“, iar „seara e bine să fie lapte cu mămă- 
ligă“. Legionarelor care gătesc şi servesc masa li se pune în 
vedere „să fi făcut baie“ înainte de începerea programului 
de lucru: „Să nu văd la bucătărie sau la servit fete sau cu- 
coane neglijente sau murdare“. Până și micile cochetării 
sunţ interzise; clienţii legionari trebuie să se comporte cu 
„bunăcuviinţă“, iar doamnelor aflate la servire li se cere să 
nu apeleze la „diverse tutuieli şi intimităţi.“!3 

Disciplinarea membrilor organizației se face şi prin rein- 
terpretarea profană a învățăturilor creștinismului. Legio- 
narul trebuie să înțeleagă că nu are de purtat doar un război 
politic, ci o cruciadă, iar pentru asta nu e suficient ca el să 
lie doar un bun cetățean, ci un bun creștin, nu un simplu 
erou politic, ci un sfânt, nu doar un Om Nou, ci un om de 
credinţă. În acest sens, învățătorul Codreanu îmbrăţişează 
o ipostază mesianică şi trece la cultivarea pildelor biblice. 
(amarazilor gălăţeni — greu încercați și dezonoraţi de tră- 
darea lui Stelescu — le recomandă să continue lupta și îi 
imbărbătează cu un îndemn inspirat din faptele Salvatorului: 
„La urmă veţi fi biruitori. Hristos a biruit!“!* Preotului din 
Ineu, Arad, îi împărtășește credința „nestrămutată“ că divi- 
nitatea va recompensa sacrificiile luptelor politice din pre- 
zentul lumesc: „Vom învia, biruind în numele Mântuitorului 
nostru Isus Hristos şi al Neamului Românesc“!5. Unui că- 
lugăr ţine să-i reamintească însemnătatea rugăciunilor ros- 
tite în „toate mănăstirile și schiturile ţării“: „Rugaţi-vă [...| 
și pentru biruința armatei noastre legionare-creștine“!&. Celui 
măcinat de gândul neîncrederii în propriii săi camarazi şi 
în Legiune îi răspunde că „un om cu credinţă în Dumnezeu 
nu poate să se îndoiască“, în caz contrar riscă pedeapsa di- 
vină: „Camarade, simt eu că erai să te îneci, şi să mori moar- 
tea cea fără de înviere“. 

Codreanu nu se mulțumește doar cu sfaturile de inspi- 
raţie creștină, așa că trece de-a dreptul la reinterpretarea 
eretică a poruncilor dumnezeiești. Reluăm aici pasajele re- 
levante din „cele o porunci de care trebuie să se ţină legio- 
narul, pentru a nu se rătăci de pe drumul său glorios“: 


1.[...I Legionarul nu crede decât în ordinul și în cuvântul Șefului 
său... 

3. Păzește-te ca de o mare nenorocire de omul străin care te în- 
deamnă să faci ceva. |...| 

5. Fugi de cei ce voiesc să-ţi facă daruri. Nu primi nimic. |... 

8. Nu-ţi vorbi de rău camarazii. Nu-i pâriî. Nu șopti la ureche şi 
nu primi să ţi se şoptească. [...] 
9. Nu te speria dacă nu primeşti ordine, vești, răspunsuri la seri: 
sori, sau dacă ţi se pare că lupta stagnează. Nu te alarma, |... căci 
[...] sefii tăi cunosc drumul cel bun şi știu ce vor. 
10. În singurătatea ta roagă-te lui D-zeu, în numele morţilor nostri, 
pentru ca să ne ajute să suferim toate loviturile, până la capătul 
suferințelor și până la marea Înviere și biruinţă legionară. 


Observăm că legile creștine au fost adaptate pentru a servi 
intereselor profane ale organizației. Noile porunci legionare 
urmăresc cultivarea disciplinei militare rigide (vezi pune= 
tele + și 9), diminuarea influenței nocive a celor din afara 
Mișcării (3 și 5), evitarea conflictelor interne și conservarea 
unităţii (8), descurajarea iniţiativelor locale independente 
(9), idealizarea morţii și reiterarea încrederii în victoria 
finală (10). Decalogului legionar îi lipseşte, desigur, o regulă 
echivalentă pentru cea de-a șasea poruncă pe care Moise a 
primit-o de la Dumnezeu: „Să nu ucizi!“ 

Am văzut cum religia legionară își propune să înfrângă 
natura umană și să-l dea uitării pe coruptibilul Om Vechi. 
Acestei reforme morale i se alătură acum obsesia pentru 
plămădirea Omului Corect. Înţelegem că noul obiectiv — cre- 
area Omului Corect — vine să le completeze pe cele îndepli- 
nite până acum — omul de credinţă, omul-erou, omul de 
jertfă —, iar toate, împreună, servesc scopului final de for- 
mare a Omului Nou legionar. Cultivarea spiritului corecti- 
tudinii devine o prioritate începând cu anul 1935, așa cum 
aflăm dintr-o adresă transmisă de Codreanu: „Anul acesta, 
taberele au rostul educativ de a crea sau a începe crearea 
omului corect. Am creat până acum: omul de credinţă, omul 
viteaz, omul de jertfă. Acum ne trebuieşte: omul corect“!?. 
Legionarului î se impune să fie corect „din toate punctele de 
vedere“, „în raport cu el [sine însuși, n.n.], în raport cu lumea 
din afară (ţinută, atitudine, bună-credinţă, respect etc.), în 
raport cu organizaţia, în raport cu camarazii, în raport cu 

sefii săi, în raport cu ţara sa, în raport cu Dumnezeu“; co- 
rectitudinea legionară trebuie să se opună celorlalte tipologii 
umane „care există în lume“ şi să le facă uitate: „om șiret, 
om pezevenghi, om secătură, om șmecher, om canalie.“% 
Obsesia pentru corectitudine trebuie pusă și pe seama 
unei noi şi inedite preocupări: comerțul legionar. Codreanu 
luloseşte experienţa acumulată în aprovizionarea taberelor 
de muncă şi educaţie pentru a inaugura prima cooperativă 
limentară din Capitală. Reţeta întrebuințată este pur ca- 
pitalistă: camarazii din toate judeţele ţării se aprovizio- 
nează de la ţăranii români — cu băuturi, făinoase, mezeluri 
sau brânzeturi — și, mai apoi, vând produsele cu adaos co- 
mercial. Micul succes înregistrat de alimentara legionară 
Ince ca, tot în anul 1935, să fie puse în funcţiune cantina, 
['rizeria, croitoria şi cizmăria organizaţiei. Anvergura națio- 
nală a pieţei de aprovizionare, cât mai ales utilizarea forței 
de muncă ieftine permit desfacerea mărfurilor şi prestarea 
serviciilor la preţuri relativ competitive. Afacerea se extinde 
in cursul anului 1937 până la cinci restaurante, două coope- 
rative alimentare și un magazin de manufactură în capitală, 
o pensiune cu restaurant la Predeal şi câte o alimentară de 
consum la Bacău şi în staţiunea Carmen Sylva de pe lito- 
ralul Mării Negre. Toate aceste activităţi lucrative au pre- 
tenţia să îndeplinească rolul de școală comercială pentru 
români, osândiţi până acum să trudească la muncile neîn- 
destulătoare ale câmpului. Vinovaţi pentru înapoierea eco- 
nomică a românilor sunt găsiţi tot evreii, care ar fi acaparat 
toate îndeletnicirile profitabile din societate: „Vom răsturna 
şi învinge dând înapoi toată linia jidovească, care a asaltat 
comerțul creştin, şi vom recuceri poziţiile noastre românești 
pierdute“?!. Comerţul legionar îşi propune să finanțeze ac- 
tivităţile organizaţiei, să le asigure camarazilor o educaţie 
financiară şi, în același timp, să-i elimine pe evrei din viața 
economică a ţării; asadar, românul care continuă să cumpere 

de la evreu, deşi are acum o alternativâ, nu poate fi decă 
un trădător: „Cârpe ce sunteți! leri ne acuzaţi că nu facel 
comerţ, iar acum, când facem, cumpăraţi de la jidan şi 1 
strigați: «Demagogie economică»? 

În restaurantele, alimentarele şi frizeriile patronate d 
Legiune se naşte ideea unui experiment social egalitaris 
Codreanu propune ca angajaţii din unităţile sale comercial 
să îmbrăţișeze binefacerile traiului la comun, să trăiase 
fără grija banilor şi a zilei de mâine, să fie fericiţi în așa-nu 
mitele familii legionare colectiviste. Camarazii trebuie să 
renunțe la a mai trăi în paradigma proprietăţii private şi 
pe bază de reciprocitate, să-şi asigure doar cele necesare 
traiului auster: „Munca e gratuită pentru toţi cei din corpul 
familiei. Ex. Frizerul bărbiereşte gratuit pe orice legionar 
din familie. Cizmarul face gratuit ghete pentru frizer şi cei 
lalţi, popotarii fac gratuit mâncare pentru frizer, cizmar, 
croitor, etc“2. Prima familie colectivă începe să funcţioneze 
din toamna anului 1935, sub conducerea unui anume Emil 
Eremeiu. Entuziasmul iniţial nu pare să fi fost împărtășit 
de prea mulţi camarazi, iar proiectul rămâne la stadiul de 
experiment, fără să atingă anvergura naţională preconizată, 
Modelul românesc de colonii colectiviste seamănă izbitor cu 
falansterul comunist imaginat de socialistul utopic Charles 
Fourier; așa cum am văzut, această acuzaţie primeşte un 
răspuns neconvingător din partea lui Codreanu: „E comu- 
nism? În înţelesul iudaic, nu. Pentru că acesta pleacă de la 
materie și rămâne în materie, disprețuind valorile morale 
ale lumii, pe când noi plecăm de la acestea şi trăim cu ele, 
disprețuind materia“?. 

În toamna anului 1936 se ia decizia înfiinţării Corpurilor 
Muncitorimei Legionare, o nouă structură destinată înregi- 
mentării lucrătorilor din fabrici. Cu atât mai nefirească 
apare decizia, cu cât Legiunea Arhanghelului Mihail are un 
bazin de susţinători format invariabil din cu totul alte ca- 

(eporii: studenţi, profesori, ofiţeri, preoţi, funcţionari, ţărani 
i tineri de viţă boierească. Misiunea câștigării aderenţei 
proletariatului se arată complicată, din cauza afinităţilor 
ncestora pentru mișcările sindicaliste și socialiste. Codreanu 
le oferă, la schimb, alternativa milenaristă a Edenului le- 
pionar, opusă rătăcirilor comuniste: „Agenţii jidănimii co- 
muniste și în același timp ai jidănimii capitaliste v-au dus 
din dezastru în dezastru și din rătăcire în rătăcire. |...| De 
«data aceasta veţi birui sub semn legionar, jertfa voastră va [i 
răsplătită cu răsplata de învingători și de stăpâni de ţară“. 
Incorporarea în Legiune a muncitorimii se face cu scopul 
redobândirii coeziunii pierdute a românilor, întrucât Româ- 
nia legionară are nevoie de contribuţia tuturor: „De vei i 
profesor universitar sau muncitor cu braţele, de vei fi preot 
sau învăţător de sat, de vei fi comerciant sau meseriaş, de 
vei fi ţăran cu plugul în bătătură sau cioban la turma de vi, 
|. Ifă-ţi datoria în ziua aceasta către ai tăi şi către neam'“%. 
Muncitorul capabil de „credinţă în Dumnezeu“ simbolizează 
ultima piesă necesară pacificării tuturor claselor sociale 
din ţară, în așa fel încât „profesorul universitar nu se va 
uita cu dispreţ sau chiorâș, ci cu ochi de frate la fratele său 
muncitor“??. 

Propaganda legionară ajunge în casele tuturor români- 
lor, după o reţetă bine pusă la punct. Iniţial, răspândirea 
ideilor se face cu ajutorul cantonamentelor educative şi de 
muncă. Zecile de mii de legionari participă la taberele orga- 
nizate în staţiunea Carmen Sylva, pe timpul verii, la Pre- 
deal, în sezonul rece, dar și în sute de alte locuri: la munte, 
la mare, în păduri sau pe lângă mănăstiri.% „Dragii mei, — 
anunţă Codreanu în vara anului 1936 — ţara e plină de tu- 
bere. [...] Fiţi cu toţii pătrunşi că zi cu zi și ceas cu ceas 
pregătim un mare viitor acestui neam românesc.“2 Camu- 
razii din tabere își spun rugăciunile în sanctuare improvi- 
zate, muncesc la comun şi cântă în cor imnuri patriotice, iar 

seara își primesc raţia de „educaţie spirituală“. Dacă 1 
însuşi „Căpitanul“ sau comandaţii organizaţiei, de instri 
ţia participanţilor se preocupă câte un „misionar“ trimis d 
la „Centru“. Cu educaţia astfel însușşită, tinerii transmi! 
mai departe flacăra legionarismului în satele și orașele hi 
mâniei, la rude, colegi și prieteni. Codreanu se asigură el 
aceştia îşi înţeleg bine rolul pe care trebuie să-l îndeplinească 
în timpul vacanţelor: „Ajunși acasă, veţi face şcoală de edu 
caţie legionară cu toți cei pe care îi veţi întâlni mai puţin 
pregătiţi ca voi, asupra următoarelor: ţinută legionară, salut, 
prezentare, bună-cuviinţă, cinste, a fi drept cu toată lumea, 
încredere în biruinţă, respect pentru cei ce au jertfit, neînţe= 
legerea între legionari, cum luptă dușmanii: calomnii, min= 
ciuni, cumpărări, uneltiri etc“. Țăranii află prin viu grai 
despre ideile și faptele de arme ale gardiștilor, mai degrabă 
decât prin intermediul gazetelor și broșurilor naţionaliste, 
în acest mod fiind create premisele unui teren fertil pentru 
vizitele electorale ale Căpitanului, atunci când cei simpli 
și mulți au ocazia să descopere imaginea profetică a celui 
venit să-i salveze; iată experienţa trăită de istoricul Nicolas 
Nagy-Talavera, undeva în Munţii Apuseni, cu ocazia alege- 
rilor generale din 1937: „Deodată s-a produs o rumoare prin 
mulțime. Un bărbat chipeș, smead, înalt, îmbrăcat într-un 
costum alb, românesc, a intrat în curte, călărind un cal alb. 
[... Zâmbetul său copilăros, sincer radia asupra mulţimii 
celor săraci [...]. O ţărancă bătrână și ofilită și-a făcut cruce 
şi ne-a şoptit «E trimis de Arhanghelul Mihail». Apoi clopo- 
tul trist al bisericii se porni să bată, și slujba, care precedă 
întotdeauna adunările legionare, începu“. Așa se desfăşoară 
actul final, mistic, de cucerire a sufletelor românilor. 
Corneliu Zelea Codreanu continuă să magnetizeze ma- 
sele cu propria-i carismă, dar mai ales datorită imaginii 
atent construite în ultimii cincisprezece ani. Mesajul său de 
ură găseşte ecou în frustrările sutelor de mii de simpati- 

„anţi şi a zecilor de mii de membri activi. Constantin Arge- 
loianu, priceput observator al epocii, decriptează rețeta 
extazierii camarazilor. Reluăm aici un pasaj consistent din 
memoriile acestui priceput observator al epocii: 


Fiziceşte, Corneliu Zelea Codreanu e un fât-frumos îmbrăcat în 
țoale de legendă; moralmente, un complex de calităţi și de defecte 
simpatice; intelectualmente, un slăbănog subalimentat. O voinţă 
de oţel, o voinţă încordată, o voinţă ce-i țâşneşte din ochi și ro- 
beşte sufletele în căutare de stăpân e însușirea lui de căpetenie. 
Aceasta putere de cucerire a celor slabi de îngeri, Zelea a pus-o 
în slujba unui curent pe care nu l-a inventat, dar pe care l-a or- 
ganizat cu multă dibăcie și cu multă stăruinţă. Mistica pe care 
o propovăduiește e bazată pe transformarea şovăielii în fanatism, 
pe mândria secăturii ridicate la rang de erou sau de mucenic. 
Prin necruțătoarea disciplină pe care o impune partizanilor săi, 
le dă iluzia unei puteri colective şi nădejdea izbânzii de mâine — 
iar, prin munca neplătită şi prin sărăcia la care-i osândeşte, Co- 
dreanu întreţine invidia şi ura legionarilor față de cei ce posedă, 
ce nu muncesc și se lăfăiesc în toate bunurile lumești. Din cele 
câteva întrevederi pe care le-am avut cu dânsul î...] mi-au mai 
rămas în memorie doi ochi sfredelitori, un mintean înflorit și o 
enormă încredere în sine — totul într-o atmosferă de vicleim."? 


Mesajul legionarismului devine atractiv pentru mulți ro- 
mâni, la un deceniu de la înființarea Legiunii. Codreanu 
anunţă emfatic, în vara anului 1937, că organizaţia ar fi 
ajuns la un milion de simpatizanți: „Un milion de suflete, 
de femei, de copii, de bărbaţi şi bătrâni, cari au o credință 
nouă, cari trăiesc, cari luptă, cari jertfesc sub steag legionar, 
cari aşteaptă România legionară şi cred într-însa.“* Cifra 
înaintată este, cel mai probabil, exagerată, deși legionarii 
își vor fi dovedit popularitatea la alegerile generale din anul 


1937. 


13. Jocul de-a democraţia. 
Apogeul electoral al extremei drepte 


LEGIONARII ÎȘI REGĂSESC RAPID SPIRITUL COMBATIV, 
chiar dacă represaliile suferite în cazul asasinării lui Duca 
au fost severe. Nu mai târziu de primăvara anului 1935, 
Legiunea Arhanghelului Mihail reapare oficial sub titula- 
tura „Partidul Totul pentru Țară“. Şefia formaţiunii este 
atribuită în mod formal generalului Gheorghe Cantacuzino, 
zis și Zizi, zis şi Grănicerul, un personaj burlesc, implicat 
deja în câteva proiecte politice conservatoare sau extremiste, 
ce se afla în căutarea unui nou rol pe scena naţionalismului 
românesc. Acesta se dovedeşte a fi soluţia cea mai la înde- 
mână pentru a gira reintrarea în legalitate a partidului, 
datorită notorietății de care se bucură în cercurile politice 
tradiţionale, statutului de erou al Marelui Război şi pres- 
tigiului asociat descendenței sale boierești. În timp ce ge- 
neralul este folosit pe post de paravan politic, Codreanu 
rămâne liderul de facto al organizaţiei. 

Aşa cum am văzut, Legiunea ia un avânt considerabil 
în perioada 1935-1937 — sub guvernarea mai blândă a li- 
beralului Gheorghe Tătărescu. Elanul extremei drepte se 
datorează şi contextului internaţional, după cum remarcă 
diplomatul Grigore Gafencu: 


Dreapta se întărește: gogiştii la suprafaţă, Garda de Fier în adân- 
cime, vaidiștii în jurul puterii. Curentul din afară le e prielnic. 
Italia fascistă |... a strivit, în câteva luni, armatele etiopiene și a 

cuprins întreaga Abisinie în noul «imperiu» italian. Germania 
hitleristă trece 1...] peste toate piedicile tratatelor: în mai puţin 
de un an, şi-a înzecit armata, 1... a pătruns cu armata în zona 
demilitarizată de-a lungul Rhinului |...|. În Spania, în sfârșit, în- 
sângerată de cel mai cumplit război civil, forţele de dreapta, sub 
comanda militarilor, sunt pe cale să înfrângă rezistența disperată 
a unei democraţii |.. |. Aceste izbânzi au dat ideilor de dreapta o 
forţă de expansiune și de agresivitate de care se resimte și viața 
noastră publică.! 


Oamenii regimului carlist se simt ameninţaţi de populari- 
tatea legionarilor și depun toate diligențele pentru a con- 
fisca mesajul naţionalist. Încă din 1934, regele pune bazele 
unei structuri naţionale de tineret, organizată după mode- 
lul fascist, cu legiuni, fascii şi comandanți. Straja Ţării, cum 
simbolic va fi denumită, are scopul declarat de a reprezenta 
o „adevărată pavăză faţă de educaţia de ură a legionarilor.“? 
Carol îşi asumă rolul de „Mare Străjer“ şi alocă fonduri con- 
sistente pentru a impulsiona participarea micilor străjeri 
la activităţile educaţionale și sportive. Strejăria, această 
imitație carlistă a „Frăţiilor de Cruce“ legionare, nu va crea 
nici o emulaţie populară și va eşua previzibil. Legionaris- 
mul contrafăcut nu poate ţine locul celui autentic. 

Regele caută, mai apoi, să-i atragă de partea regimului 
pe liderii mai cuminţi ai dreptei, cu un plan ce urmărește 
consolidarea unei noi formaţiuni reprezentative pentru elec- 
toratul naţionalist, mai puţin radicală și controlabilă, o al- 
ternativă la Mișcarea Legionară. Poetul Octavian Goga, 
profesorul A.C. Cuza și Alexandru Vaida-Voevod sunt încu- 
rajaţi să se rupă din partidele în care activează și să-și 
unească forțele. Octavian Goga pleacă din Partidul Poporului? 
şi, după o scurtă experienţă pe cont propriu, se asociază cu 
profesorul A.C. Cuza. Cei doi lideri pun bazele Partidului 
Naţional Creștin, care continuă tradiţia antisemită a Ligii 
Apărării Naţionale Creştine, cu Goga pe scenă, în poziția de 
președinte, și cu A.C. Cuza în culise, de unde își propune să 
controleze evenimentele. Naţional-ţărănistul Vaida-Voevod 

îi părăsește pe Maniu și Mihalache pentru a înființa Frontu 
Românesc, o formaţiune vădit naționalistă, dar care ar „e! 
clude un naționalism extremist și periculos.“ Nu trece multi 
vreme și cele două noi grupări naţionaliste — Partidul Naţi 
onal Creștin, respectiv Frontul Românesc — anunţă o alianţi 
parlamentară sub sigla Frontului Parlamentar Naţional 
Toate aceste mașinaţiuni politice, girate de Palai, se vu 
dovedi relativ ineficiente; Vaida-Voevod va fi nevoit să can 
dideze pe listele guvernului, la alegerile din 1937, din cauza 
lipsei oricărei perspective electorale pentru partidul său; tot 
atunci, Goga și Cuza vor obţine un rezultat electoral inferior. 
legionarilor. 

Politica de izolare a naţional-țărăniștilor și a legionarilor 
are un efect advers neașteptat, pe care puţini l-ar fi văzut 
posibil în epocă. În perspectiva alegerilor din 1937, luliu 
Maniu şi Corneliu Zelea Codreanu încheie o alianţă elec- 
torală, un demers căruia i se alătură și disidentul liberal 
Gheorghe Brătianu, eterna speranţă a politicii românești şi 
fost favorit al regelui. Cei trei şefi de partid parafează așa-nu- 
mitul pact de neagresiune, „o înţelegere cu scopul de a apăra 
libertatea şi a asigura corectitudinea alegerilor“.* Legiunea 
Arhanghelului Mihail se vede astfel legitimată de semnă- 
tura puritanului luliu Maniu, vechi politician cu ștaif, eroul 
Unirii de la 1918. Carol nu-și ascunde dezamăgirea în însem- 
nările sale și etichetează gestul șefului țărăniştilor drept 
unul „lipsit de etică politică, în care prea vădit a voit să facă 
şah regelui“.$ 

La finalul anului 1937 se împlinește termenul constitu- 
țional pentru organizarea alegerilor parlamentare, guvernul 
fiind nevoit să-și depună mandatul. Monarhul îl numește 
prim-ministru interimar tot pe liberalul său favorit, pe 
Gheorghe Tătărăscu, o numire ce se face și de această dată 
după bunul plac al regelui, în detrimentul opoziţiei mani- 
festate fățiș de șeful legitim al liberalilor, Dinu Brătianu. 
Cu toate că sarcina organizării scrutinului îi revine echipei 


APOGEUL ELECTORAL AL EXTREMEI DREPTE 123 


lui Gheorghe Tătărăscu, listele de candidaţi ale guvernului 
nu primesc voturile necesare stabilirii unei majorităţi în 
parlament — ceea ce reprezintă o premieră în politica ro- 
mânească interbelică.” Carol pune insuccesul pe seama 
atitudinii defetiste a ministrului său de interne, Richard 
F'ranasovici: „Am impresia că nu şi-a dat prea mult silinţa, 
luând drept scuză recomandaţiile ca alegerile să fie cinstite 
și rezultatul a fost că guvernul a fost învins“. „Se zice că 
Franasovici — certifică șovăielile ministrului și Constantin 
Argetoianu — a primit Ministerul de Interne plângând, cu 
sila. [...] se teme de posibile represalii din partea Gărzii de 
Fier.“ Campania electorală s-a dovedit a fi, într-adevăr, una 
relativ liniştită, cu mai puţine incidente violente, încât până 
si legionarii au admis faptul că „alegeri mai libere nu s-au 
pomenit altădată“.! Mașina de vot a guvernului s-a împot- 
molit la doar 35,92% din sufragii, deşi liberalii candidaseră 
în cartel cu vaidiștii, iorghiștii şi reprezentanții minorități- 
lor germane și ucrainene. Rezultatul scrutinului confirmă 
ascensiunea extremei drepte în România, un sfert din votu- 
rile exprimate fiind alocate legionarilor lui Codreanu (15,58%) 
şi lăncierilor conduși de Goga şi Cuza (9,15%). Tărăniștii 
din opoziţie obţin și ei un rezultat electoral consistent și se 
clasează pe locul al doilea (20,4%). 

Matematica alegerilor îl obligă pe monarh să renunţe la 
varianta convenabilă a confirmării cabinetului Tătărăscu și 
să apeleze la naţional-ţărănişti, dar misiunea formării noului 
guvern i-o încredinţează lui lon Mihalache, „considerând 
că relaţiunile personale nu permiteau o bună colaborare“ cu 
șeful partidului, cu Iuliu Maniu; Carol face nominalizarea în 
baza propriilor preferinţe personale, subiective, așa cum a 
înțeles să procedeze întotdeauna. Ţărăniştilor le mai impune 
condiţia să colaboreze cu Vaida-Voevod, fostul lor coleg: „Con- 
sider bine ca o tentă naționalistă să fie indicată în guvern 
şi că aceasta să nu fie a Gărzii, care, astfel, ar putea fi de- 
monetizată“!?. Refuzul rapid și tranșant al lui Mihalache 

nu mai lasă loc decât pentru desemnarea unui prim-mini 
tru radical, iar, cum varianta Codreanu „era o totală și al 
solută imposibilitate“, preşedinţia Consiliului de Miniștrii 
revine poetului Octavian Goga, iar profesorul A.C. Cuza ri 
mâne să tragă sforile din poziția de ministru în ceea ce 
fi cunoscut drept Guvernul Goga-Cuza.!* Cei doi lideri a 
Partidului Naţional Creștin nu ezită să-i accepte pe miniștrii 
doriţi de Palat, cum sunt naţional-ţărănistul Armand Căli 
nescu la interne, liberalul Istrate Micescu la externe sau 
generalul lon Antonescu la apărare. 

Regele jubilează la gândul manevrării din umbră a unui 
cabinet care-i datorează șansa guvernării și mizează pe ad- 
versitatea naturală pe care lăncierii naţional-creştini o au. 
vizavi de legionari. Planul lipsit de scrupule îl regăsim de=. 
taliat cu nonşalanţă în însemnările sale zilnice: „Acuma 
mai este un punct important: Goga, mai ales, şi [AC.] Cuza 
sunt dușmani de moarte ai gardiștilor şi hotărâți de a în- 
treprinde orice pentru exterminarea lor. În aceasta vor fi 
perfect secondaţi de [Armand] Călinescu, care este complet 
de acord cu ei“!1. Regimul carlist tolerează prezenţa pe străzi 
a trupelor paramilitare ale Partidului Naţional Creștin — 
cunoscute sub denumirile de cămășile albastre sau sub cea 
mai simplă de lăncieri —, timp în care jafurile, intimidările 
și ciomăgelile devin parte a cotidianului. Violenţele se in- 
tensifică odată cu startul campaniei pentru un nou rând de 
alegeri parlamentare — necesare pentru confirmarea la vot 
a guvernului instalat recent. Constantin Argetoianu pre- 
zintă darea de seamă a unei zile obișnuite din februarie 
1938: „Pe ziua de ieri (duminică) au fost ucişi de jandarmi 
doi legionari, în judeţul Ilfov, unul la Mărineasa şi altul la 
Maia — iar răniţi și grav răniţi au fost mai mulţi. Au fost 
bătăi și capete sparte — dar fără morți — la Băneasa și la 
Buftea, unde s-au ciocnit naţional-ţărăniștii cu «lăncierii» 
lui Cuza-Vodă“!5. Legionarilor nu le rămâne decât să reclame 
brutalităţile comise de forțele de ordine guvernamentale şi 

de unităţile paramilitare cuziste. În bilanţul făcut de Co- 
dreanu găsim sute de camarazi arestaţi și torturați în ju- 
deţul Făgăraș, alţii arestaţi, împușcați sau înjunghiaţi de 
baionetele jandarmilor la Oradea, confiscarea cadavrului 
unuia dintre tinerii uciși în Ilfov, dispariţia unui legionar la 
Ploieşti şi arestarea pe nedrept a preotului din Chiajna. Li- 
derul Legiunii alege să nu riposteze, să joace cartea victi- 
mizării și să apeleze din nou la paradigma misticii morţii. 
Suferințele îndurate sunt puse pe seama jertfei indispen- 
sabile, pe seama jertfei necesare învierii patriei, iar victi- 
melor li se oferă perspectiva ridicării lor la rangul de sfinți 
ai organizaţiei: „Legionarii din toată ţara salută pe cei ce-și 
varsă cu bucurie sângele lor pentru sfânta biruinţă legio- 
nară. |...] Sufletele lor (victimelor, n.n.] s-au ridicat lângă a 
lui Moţa, a generalului [Cantacuzino, n.n.], a lui Marin, a 
lui Ciumetti — de acum noi mereu îi vom striga și ei mereu 
vor răspunde «prezent»“If. 

Primul guvern românesc al extremei drepte confirmă aș- 
teptările sumbre. Guvernarea lăncierilor se dovedește a fi 
un fiasco, nimic altceva decât un experiment politic, caracte- 
rizat de escaladarea violenţei politice, deteriorarea economiei 
naţionale și ruinarea imaginii ţării în plan internaţional. 
Carol consideră că naţional-creştinii s-au compromis sufi- 
cient şi, după doar 43 de zile, la o februarie 1938, îi conce- 
diază pe Goga şi pe Cuza, anulează alegerile, instalează un 
nou guvern de uniune națională — Patriarhul Bisericii Or- 
todoxe este numit preşedinte al Consiliului de Miniștri, iar 
toţi foștii prim-miniştri sunt invitaţi să ocupe fotolii minis- 
teriale — pregăteşte desfiinţarea tuturor partidelor politice, 
suspendă Constituţia democratică din 1923 și anunţă instau- 
rarea unui regim de autoritate monarhică. Noua constituție 
carlistă este concepută într-un timp record, în circumstanțe 
improprii, de avocatul Istrate Micescu şi de câţiva apropiaţi 
ai Palatului, aşa cum reiese din relatarea lui Constantin Ar- 
getoianu: „Am pornit deci la examinarea textului lui Micescu, 

am puricat articol cu articol, şi le-am redus de la 140 la ai 
Am lucrat fără încetare de la orele 1 la orele 5 și un sfi 
dimineața. |...| Atât pot spune că, cu cât ceasurile înainta 
cu atât părerile mele prevalau, căci rămăsesem singur 
treaz. Regele moțăia, Istrate Micescu era verde-galben- 
davru ţinut în viaţă printr-o ultimă licărire de voinţă — îi 
Cancicov, Tătărescu și Călinescu, beţi de somn, îngânali 
prostii“!7. Noul act fundamental al ţării stabileşte că regel 
este „capul statului“ și poate guverna prin decrete (art. a 
art. 46). Câteva articole sunt special concepute pentru i 
submina activitatea legionarilor, cum sunt creşterea la trei 
zeci de ani a vârstei eligibile pentru exercitarea dreptului 
de vot sau posibilitatea aplicării pedepsei cu moartea pen 
tru comiterea de asasinate politice (art. 15, art. 61). 
Regele urmărește pe tot parcursul anilor treizeci să ero= 
deze credibilitatea formațiunilor politice, să-i convingă pe 
români de „tirania adesea atât de nepatriotică a meschinelor. 
interese de partid“!5. Intervine activ în jocurile de culise ale 
partidelor și alege să le ofere demnități publice doar celor 
pe care-i agreează, celor din eșalonul secund, unui Tătărăscu 
sau unui Armand Călinescu, în detrimentul liderilor legi- 
timi care i-ar putea contesta autoritatea, cum sunt Dinu 
Brătianu sau luliu Maniu. Consideră că şi-a îndeplinit mi- 
siunea, că liberalii, ţărăniștii şi naţional-creştinii sunt com- 
plet compromiși în ochii românilor, iar acum, în 12938, ar 
mai avea de rezolvat doar problema Gărzii de Fier, iată con- 
cluzia audienței pe care monarhul i-o acordă ministrului 
său de interne, lui Armand Călinescu, la 31 ianuarie 1938: 
„Toate partidele au pierdut dinamismul lor. |...] Singura forţă 
populară şi dinamică este Garda de Fier. |...| Triumful ei ar 
fi sigur o catastrofă pentru stat“!?. 


- 


'Verorismul de stat. Asasinarea „Căpitanului“ 


(ODREANU PARE CĂ SE CONFORMEAZĂ REGULILOR 
regimului autoritar carlist şi anunţă că „Partidul «Totul pen- 
Iru Țară» nu mai există“, iar „întregul comerţ legionar se 
Ichidează“, dar desființarea partidului nu corespunde dis- 
pariţiei Mişcării, a fenomenului legionar, a spiritului com- 
bativ al camarazilor, aşa cum reiese din textul aceleiaşi 
circulare prin care se desființează organizaţia: „Ea însem- 
nează [noua orânduire carlistă, n.n.1o atitudine de bruscare, 
de natură exterioară, pe când noi așteptăm biruinţa noastră 
de la săvârşirea în sufletul națiunii a unui proces de perfec- 
(iune omenească“!. Înţelegem că biruinţa naturală, organică 
a legionarismului nu poate fi asemuită construcţiei super- 
liciale din prezent, ce nu este nimic altceva decât o dictatură 
plăsmuită, opera unor ipocriţi, astfel cum reiese din scrisoa- 
rea adresată ministrului Alexandru Vaida-Voevod: „Sunt 
mărturie [...| închisorile în care am intrat; fiind acuzat |... că 
voiesc: «să fac lovitură de Stat». [...] Pentru ca, după zo ani 
de chinuri pe care le-aţi imprimat Gărzii și sufletului din 
mine, să terminaţi prin a da Dvs. «lovitura de Stat»"?. 
Succesul anexării Austriei de către Germania, din pri- 
măvara anului 1938, alarmează cercurile politice grupate 
în jurul Tronului, îngrijorate de perspectiva unei apropieri 
între naziști şi legionari. Codreanu pune gaz pe foc şi îi 
transmite felicitările sale cordiale cancelarului Adolf Hitler: 

„Cu nespusă bucurie, salut victoria adevărului în Austri 
germană. Toate puterile iudeo-franecmasonice sunt înfrân 
înaintea luminei triumfătoare a adevărului. Dvs. suntej 
purtătorul acestei lumini și nici o putere nu va putea, vri 
odată, s-o frânpă“”. Armand Călinescu îi comunică astle 
regelui că a sosit „momentul unei acţiuni decisive“ şi îi pri 
pune „lichidarea imediată a gardismului, prin arestarea lui 
Codreanu și a tuturor fruntașilor“. Autorităţile recurg lu 
înscenarea a două procese politice, primul, sub acuzaţia puc 
rilă de „calomniere“ a unui demnitar al statului, iar cel de-ul 
doilea, sub acuzaţia de trădare a ţării. Pretextul se ivește 
cu ocazia unui schimb banal de replici în care este implicat. 
Nicolae Iorga, fost prim-ministru și, actualmente, ministru 
de stat în guvernul patriarhului Miron Cristea. Profesorul 
publică iniţial un articol prin care sprijină măsura interzi 
cerii comerţului legionar, acolo unde, zice el, „suflete de asu 
sini“ se ascund „între bliduri“ pentru a pune la cale crime, 
comploturi și revoluţii; Codreanu răspunde acuzațiilor și îl 
caracterizează pe orgoliosul istoric ca fiind „incorect“ şi „ne- 
cinstit sufletește“, motiv pentru care Iorga promite că-l va 
„urmări pentru ultragiu“, din cauza injuriilor nejustificate 
pe care le-a primit: „Codreanu-mi trimite printr-un automo- 
bil o scrisoare de injurii în care, acuzându-mă că i-am închis 
eu prăvăliile (!) și citând un articol pe care nu l-am scris [...] 
mă face, în fraze rocambolesci, 1...] «necinstit»“?. Adjectivele 
folosite împotriva unui demnitar sunt facil și premeditat 
interpretate drept crimă de ultraj, un argument considerat 
suficient pentru a-l încarcera, judeca rapid și condamna pe 
șeful Gărzii de Fier la şase luni de închisoare. 
Orchestrarea celui de-al doilea proces are loc la scurtă 
vreme de la pronunțarea sentinţei în cazul lorga, când ace- 
lași Codreanu trebuie să răspundă, de această dată, acuza- 
țiilor de „crimă de trădare, delict de uneltire contra ordinei 
sociale şi crimă de răzvrătire“$. Numeroși politicieni, ofiţeri 
superiori, profesori universitari sau înalți funcţionari depun 

mărturii favorabile cauzei apărării: martorul luliu Maniu 
spune că acuzatul se face vinovat doar de „sinceritate în 
acţiune“, „consecvență și tenacitate“, iar generalul lon An- 
tonescu declară că „D-l Codreanu a avut o atitudine foarte 
[lrumoasă faţă de interesele ţării.“ Procurorii contează doar 
pe câteva dovezi circumstanţiale, care, cumulate, ar duce în 
mod logic la stabilirea unei vinovăţii, astfel că inculpatului 
i se reproșează decorarea asasinilor prim-ministrului Duca 
și ai disidentului Stelescu, descoperirea de arme de foc și 
muniție la percheziţiile efectuate, unele istorisiri, presupus 
incriminante, din lucrarea Pentru legionari şi o scrisoare 
compromiţătoare pe care i-ar fi transmis-o lui Mihail Ste- 
lescu. Întregul rechizitoriu este „transmis urbi et orbi prin 
Radiodifuziune“, nu înainte ca însuşi ministrul de interne 
să-i aducă unele îmbunătăţiri, astfel că ofiţerii judecători 
din Consiliul de Război îl condamnă pe Codreanu, în cele 
din urmă, la „zece ani de ocnă“, deși este evident pentru 
toată lumea — spune și Argetoianu — că „sentința a fost dată 
pe baza unor acuzaţii copilăreşti“.* Ministrul Armand Căli- 
nescu certifică înscenarea afacerii de către autorităţi; în jur- 
nalul său găsim notate reflecţiile „pe marginea procesului“, 
dezbătute într-o audienţă, la rege: „Ce a urmărit |procesul, 
n.n.]? Îndepărtarea lui Codreanu. Discreditarea lui. Ce am 
făcut? O campanie de presă prealabilă, care a reușit. Liber- 
tate la proces, pentru a nu crea legende. Când s-a observat 
tendinţa de schimbare a atmosferei, am introdus cenzura 
și am difuzat rechizitoriul. [...] Ce am constatat? Slăbiciunea 
personalului. Inexistent cu toate instrucţiunile. A trebuit 
să fac eu într-o noapte rechizitoriul. Prea mari aderențe. 
Toţi martorii, ofițerii, profesorii, |depoziţii |] favorabile, gata”. 

Optimismul lui Codreanu dispare în răstimpul celor două 
luni necesare derulării proceselor sale, aşa cum înțelegem 
din jurnalul său intim, scris în solitudine, în celula de la 
Jilava. Nu mai regăsim entuziasmul pe care-l afişa cu alte 
ocazii acest veteran al închisorilor românești: „Se scurge 


130  REVOLVERUL ARHANGHELULUI 


viaţa din istovitul trup. O, ţară! Cum îi răsplăteşti tu pe fii 
tăi!“!0 Izolarea de ceilalţi deţinuţi, singurătatea îi intensific 
trăirile acestui mistic al morţii: „Toată ziua stau singur și 
vorbesc pe rând cu cei ce au murit dintre noi. [...] Cei ma 
mulţi au trecut prin Jilava: Moţa, Marin, Ciumetii, DI. G 
neral!!, Dl. Hristache. Totdeauna stau toţi lângă mine, când 
mă rog, se roagă și ei“!?. Inculpatul adoptă conduita unui 
ascet persecutat, aflat acum în sihăstrie: „Doamne, mă rog în 
această noapte de Înviere, primeşte-mi jertfa. Ia-mi viaţa“, 
Se simte îndreptăţit să elaboreze metode personale de in- 
vocare a divinității, cu scopul mântuirii (politice) colective 
a naţiunii: „Adu-ţi aminte de toţi ai mei. Primește-i sub 
scutul Tău. lartă-i și odihneşte-i. Dă-le putere celor vii și 
biruință asupra celor potrivnici, spre înflorirea României 
creştine, legionare şi apropierea de Tine, Doamne, al Nea- 
mului nostru românesc, întru nădejdea învierii Lui. Amin“!f. 
Tot acum, la Jilava, singura consolare lumească o constituie 
„cântecele legionare“, care se fac auzite din celelalte celule: 
„E plină închisoarea de legionari. Ei stau împreună [...|. Eu 
nu-i pot vedea“!5. 

Sute de camarazi îl urmează în închisorile carliste pe 
şeful Gărzii de Fier, după ce autorităţile iniţiază o amplă 
campanie de percheziţii, interogatorii și arestări în masă, 
Prizonierii sunt trimişi la închisoarea Jilava, la mănăstirile 
Tismana, Dragomirna și Suzana, pentru ca ulterior să fie 
transferați în lagărul, special înfiinţat, de la Miercurea Ciuc. 
Majoritatea liderilor politici, dar şi intelectualii organizaţiei 
ajung să fie întemnițați: lon Zelea Codreanu (tatăl) și Horia 
Codreanu (fratele), vechii văcărăşteni Ilie Gârneaţă și Cor- 
neliu Georgescu, inginerii Gheorghe Clime și Virgil Ionescu, 
arheologul Vasile Cristescu, prinţul Alexandru Cantacuzino, 
Traian Cotigă, Nicolae Totu, Bănică Dobre, avocatul Radu 
Budişteanu, doctorul Șerban Milcoveanu, preoţii Pălăghiţă 
şi Cristescu, filozoful Nae Ionescu, publicistul Mihail Poli- 
hroniade, universitarii Dragoș Protopopescu și Radu Meitani, 

poetul Radu Gyr. Cultivarea, în toţi acești ani, a disciplinei 
si a spiritului de jertfă pare să funcţioneze; Virgil Ionescu 
redă atitudinea optimistă şi pașnică a celor aflaţi pe lista 
neagră: „Legionarii erau veseli ca nişte şcolari ce se întâl- 
nesc pe un peron de gară pentru plecare în excursie. Nimeni 
nu lua în serios arestările. [...] Dar cel mai mare haz s-a făcut 
de Mişu Polihroniade, care [...| își făcuse bagajele și aștepta 
să vină poliţia să-l ridice. Cum se întârzia, îngrijorat că 
putuse fi omis, telefonase peste tot după informaţii“! La- 
vărul se preface, ca odinioară, într-un spaţiu al camarade- 
riei, dedicat împărtășirii greutăților şi promovării valorilor 
ideologice comune. Așa se face că acolo, în lagăr, profesorul 
Nae lonescu le ţine prelegeri deţinuţilor despre binefacerile 
naţionalismului sau nedreptăţile liberalismului." 

Starea de spirit a legionarilor se deteriorează rapid, mai 
ales după cea de-a doua condamnare a lui Codreanu. Profe- 
sorul Dragoş Protopopescu le transmite tuturor camarazilor 
că lupta nu mai are nici un sens fără liderul organizaţiei, 
că „Legiunea e Căpitanul și fără Căpitan nu există Legiu- 
nea“!f, după care semnează o declaraţie de renunțare la 
crezul gardist şi părăsește lagărul. Iniţierea unui proces 
colectiv împotriva deţinuţilor din lagăr îi demoralizează și 
mai mult pe camarazi, mai ales că primul lot pus sub acu- 
zare îi include pe cei mai cunoscuţi dintre aceștia, pe Clime, 
Polihroniade, Totu, Cotigă, Virgil lonescu, Alexandru Can- 
tacuzino, pe preotul Cristescu şi pe fiul său, arheologul Cris- 
tescu: „Vestea [...]a aşternut un val de tristeţe și nesiguranță 
în sufletul fiecăruia“!*. Primul proces colectiv se desfășoară 
după scenariul brevetat deja în cazul lui Codreanu și, în 
baza unor dovezi circumstanţțiale, majoritatea inculpaţilor 
sunt condamnaţi la șapte ani de temniţă grea. Nu puţini 
sunt cei care cedează constrângerilor detenţiei sau ale pro- 
ceselor politice care li se intentează. Un alt caz cunoscut 
este cel al preotului Cristescu, care acceptă trocul îmbietor 
oferit de autorităţile carliste şi semnează o scrisoare de 

renunțare la Mișcarea Legionară. Până și Constantin Ar- 
getoianu, dezinteresat de orice miză politică directă, evis 
denţiază faptul că scrisoarea „lui Cristescu e un cap de 
operă de lașitate învelită în ipocrizie popească şi în smere= 
nie creștinească“2. Gardiștii din lagăr se declară „zăpăciţi 
de atâta mișelie“ și compară gestul cu trădările consacrate 
din istoria organizaţiei: „Cazul Vernichescu în procesul Vă- 
cărăștenilor, al lui Stelescu după procesul Duca își găseau 
un alt imitator în preotul Cristescu“2!. Nefericitul, după ce 
este eliberat din lagăr, se vede pus la zid și de propria fami- 
lie, care „nici n-a vrut să-l primească în casă“. Părăsit de 
toți ai săi, alege să se reconstituie prizonier în lagărul de la 
Miercurea Ciuc, dar sfârșește prin a împărţi dormitorul cu 
comandantul de jandarmi, întrucât deţinuţii nu sunt dis- 
puși să-i ierte erezia, să-i accepte căinţa și să-l reprimească 
în sânul lor. 

Cei câţiva lideri rămaşi în libertate pun bazele unui „co- 
mandament de prigoană“ al Mișcării Legionare, pentru a 
suplini vidul de putere cauzat de încarcerarea lui Codreanu 
și a locotenenţilor acestuia. Până şi acest comandament 
interimar trebuie să se reorganizeze frecvent, dat fiind că 
membrii săi componenți cad, la rândul lor, în mâinile autori- 
tăţilor — cum sunt cazurile comandanților Radu Mironovici, 
Ion Belgea sau Ion Antoniu. În absenţa unui șef cu autori- 
tate, cei din conducerea colectivă nu reuşesc să ajungă la 
vreun consens, iar neînțelegerile interne și ambițiile perso- 
nale contribuie la promovarea unor agende politice diferite; 
comandantul legionar Constantin Papanace descrie diferen- 
dele de viziune din interiorul comandamentului: „Diver- 
genţa în ceea ce priveşte tactica de urmat era categorică. Eu 
credeam necesară continuarea liniei tactice pe care se fixase 
Căpitanul |...|. Alecu Cantacuzino, Horia Sima erau pentru 
lovitura de Stat. Vasile Cristescu înclina tot în acest sens.“24 
Ordinul lăsat de Codreanu celor arestaţi, cât mai ales celor 
aflaţi încă în libertate, prevede clar adoptarea unei conduite 

paşnice, fără împotriviri de natură violentă: „nici o rezis- 
tenţă, în nici un caz, orice s-ar fi întâmplat“%. 

Prima sfidare a măsurilor coercitive aplicate de regimul 
carlist are loc la sfârșitul lunii iunie, atunci când Alexandru 
Cantacuzino şi Vasile Cristescu evadează, în mod spectacu- 
los, din custodia autorităţilor. Expectativa prudentă a ca- 
marazilor din ţară se schimbă începând cu vara anului 1938, 
cu precădere din luna august, când sunt tipărite și distri- 
buite stenogramele procesului prin care liderul Legiunii a 
fost condamnat pentru trădare, cu scopul declarat de a con- 
vinge „neamul românesc“ cu privire la „marea nelegiuire 
săvârşită împotriva lui Corneliu Codreanu“. Campania de 
victimizare se desfăşoară, spune Argetoianu, „spre dispera- 
rea lui Armand Călinescu, care pretinsese că «terminase» 
cu Garda de Fier“2. Semnale ale intensificării propagandei 
gardiste mai pot fi identificate în Ardeal, Bucovina, nordul 
Moldovei şi zona oraşului Giurgiu, mai apoi în zona Bana- 
tului şi în judeţul Dolj. Peste tot circulă bileţele clandestine 
cu imboldul trezirii din amorţeală: „Ascultă numai trei cu- 
vinte: Garda merge înainte“”%. Treptat, până în toamnă, ac- 
tivitatea politică revine la obiceiurile de altădată, respectiv 
vechile structuri de cuiburi sunt readuse la viaţă, reîncep 
campaniile de lămurire a populaţiei de la sate și se reiau 
clasicele ședințe clandestine. Ministerul de Interne înțelege 
astfel să înăsprească măsurile represive şi operează alte 
câteva sute de arestări, în lunile septembrie și octombrie. 
Rămân fără efect protestele publice — adresate consilierilor 
regali — prin care sunt reclamate torturile din beciurile 
Poliţiei și ale Siguranţei statului: „Zilnic, zeci de legionari 
sunt bătuţi până la sânge şi aruncaţi în nesimţire. [...] Ră- 
sucirea picioarelor, baterea la tălpi şi apoi înțeparea tăl- 
pilor, sub unghii, cu ace și așchii, cufundarea capului în 
găleata cu apă până la asfixiere și alte grozăvii formează 
supliciul“%. Constantin Argetoianu — într-o însemnare perso- 
nală din 3o noiembrie — contestă eficienţa tacticilor violente 

ale regimului carlist: „Regele e în drept să se întrebe |...) unde 
a dus acţiunea de represiune preconizată și condusă de dl 
Armand Călinescu? Mișcarea Gardistă se arată dacă nu mai 
puternică, cel puţin mai activă ca oricând, deşi Zelea-Co- 
dreanu și sute de fruntaşi ai ei zac în temniţă. Pe lângă 
violențele care se ţin lanţ de mai bine de o lună, au reînceput 
şi scrisorile de ameninţare ca pe vremea bună...“% 
Atentatele politice, devastările și incendierile premedi- 
tate de legionari redevin parte a cotidianului în luna noiem- 
brie, când sunt puse la cale incendierea unor fabrici deţinute 
de evrei în Bucovina, o tentativă de incendiere a sinagogii 
din Reșița, alte violențe şi devastări la Alba Iulia, Cluj, Ora- 
dea, cât și un atac cu grenadă la teatrul din Timişoara — 
ultimul atentat se lasă cu zeci de morţi și răniţi în rândul 
comunităţii evreieşti. Evenimentele violente culminează cu 
împușcarea, în plină stradă, a profesorului Florian Ștefă- 
nescu-Goangă, rectorui Universităţii din Cluj şi fost subse- 
cretar de stat la Ministerul Instrucțiunii Publice. Conflictul 
rectorului cu studenţii gardişti are în spate o întreagă isto- 
rie, profesorul fiind un aprig susținător al excluderii acti- 
vismului politic din universitate. Unii camarazi vor susţine 
că atentatul ar fi fost doar o afacere pasională, un act de 
răzbunare pentru relaţiile indecente ale rectorului, care s-ar 
fi culcat cu studentele; alţii vor pune atentatul pe seama 
deciziei neinspirate a comandantului Horia Sima, ceilalţi 
vor spune că s-ar fi încercat contramandarea asasinatului 
dispus de la centru, dar ordinul ar fi ajuns prea târziu, în 
timp ce câţiva vor pretinde că actul criminal s-ar fi comis 
doar la iniţiativa organizaţiei locale de la Cluj.*! Dezbaterea 
aprinsă a cazului în memorialistica legionară are loc din 
cauza consecințelor funeste ale împușcării rectorului, din 
pricina repercusiunilor dispuse de autorităţi; Virgil lonescu 
certifică vulnerabilizarea elitei gardiste: „Consecințele pen- 
tru cei închişi, ca și pentru cei încă liberi, au fost grave. 
Arestări, percheziţii şi execuţii au reînceput pe o scară mai 

intensă. Prin atentat s-a readus apă la moara lui Călinescu, 
care măcina în sec, dându-i căutatul pretext pentru reac- 
țiune [...[“%2. 

Veștile din ţară îl nemulţumesc pe monarh, mai ales că 
acesta se află într-o călătorie diplomatică prin care încearcă 
să obţină sprijinul marilor jucători din politica europeană. 
Perspectiva sumbră a războiului îl obligă să caute susține- 
rea necesară pentru securizarea granițelor României, dota- 
rea corespunzătoare a armatei naționale și, în subsidiar, 
legitimarea regimului său autoritar. Descurajat de trata- 
mentul glacial și șovăielnic al marilor democraţii occiden- 
tale, al Franţei și al Angliei, regele își îndreaptă atenţia 
către Germania. Acolo, la Berchtesgaden, pune bazele unei 
alianţe cu regimul nazist, după întrevederile productive pe 
care le are cu Adolf Hitler şi Hermann Goring. Chiar în ziua 
revenirii sale din turneul european, la 28 noiembrie 1938, 
rectorul Florian Stefănescu-Goangă este împușcat pe o 
stradă din centrul Clujului, o nouă dovadă a haosului ce 
domnește în ţară. Atentatul de la Cluj este urmat, la nici 
două zile, de împuşcarea a paisprezece deţinuţi legionari — a 
lui Corneliu Zelea Codreanu, a celor trei asasini ai lui Duca 
şi a celor zece asasini ai lui Stelescu. Guvernul transmite un 
comunicat oficial prin care arată că cele paisprezece crime 
sunt perfect justificate, din moment ce deţinuţii ar fi încercat 
să evadeze de sub escorta care le asigura transferul între 
închisorile Râmnicu Sărat și Jilava, iar jandarmii, doar „după 
somaţiile legale, au făcut uz de armă“: „|...! automobilele au 
tost atacate cu împușcături de necunoscuţi, care au dispărut 
și în acel moment transferaţii, profitând de faptul că trans- 
portul se făcea în automobile [...] deschise și pe timp de 
noapte cu ceaţă deasă, au sărit din mașini, îndreptându-se 
cu vădită intenţie de a dispărea în pădure“. Se dispune, 
mai apoi, înhumarea imediată a cadavrelor în curtea închi- 
sorii Jilava, „pentru motive de ordine publică“. Lui Con- 
stantin Argetoianu nu-i scapă nici de această dată incoerenţa 

logică a comunicatului autorităţilor: „Comunicatul e mon 
struos — și tâmpit |... Toată lumea şi-a dat seama, până la 
cel mai naiv, că oamenii au fost făcuţi scăpaţi şi împușcați, 
[...] Cine poate să creadă că cei 14 gardiști au fost transpor= 
taţi în «autocar deschis»? Şi cum au încercat toţi 14 să fugă 
deodată, și cum i-au ucis jandarmii pe toţi 14, pe «ceața 
deasă» despre care — te întrebi de ce — vorbește comunicatul? 
Cum de n-a scăpat unul, de tot, sau cel mult rănit? Şi dacă 
au fost împuşcaţi la Snagov, pe marginea pădurii, de ce au 
fost înmormântați la Jilava? Jilava e un fort și o închisoare, 
nu un cimitir“*%. Relatarea oficială a crimelor nu este nimic 
altceva decât o încercare puerilă, amatoricească, de a disi- 
mula premeditarea asasinatului.” Decizia regimului carlist 
de a folosi instituţiile de forţă pentru suprimarea adversa- 
rilor politici se încadrează la definiţia terorismului de stat. 

Deși ministrul Armand Călinescu îi raportează triumfător 
regelui că a „îngenuncheat Garda |de Fier, n.n.]“, evenimen- 
tele ulterioare vor dovedi tocmai contrariul.” Asasinarea 
lui Codreanu din ordinul direct sau tacit al monarhului și 
implicarea certă a ministrului său de interne vor face ca 
România să alunece pe calea unei spirale a violenţei politice. 
Curentul gardist se afla deja adânc înrădăcinat în mentalul 
colectiv al sutelor de mii de simpatizanți și a zecilor de mii 
de membri, iar represiunea autorităţilor nu a făcut nimic 
altceva decât să anarhizeze organizaţia lipsită de autoritatea 
liderilor săi tradiţionali, să volatilizeze sistemul piramidal 
de luare a deciziilor, să dilueze responsabilitatea atentatori- 
lor și să dea frâu liber ambiţioşilor ori surescitaţilor. 


| Asasinarea prim-ministrului Armand Călinescu 


ASASINAREA SEFULUI GĂRZII DE FIER REPREZINTĂ 
doar un episod din campania violentă de consolidare a regi- 
mului autoritar al regelui. Autorităţile carliste nu mai ţin 
cont de nici o lege, nu mai aplică nici o procedură judiciară, 
ci trec direct la vânarea și eliminarea celor consideraţi sus- 
pecţi. La nici o săptămână de la uciderea lui Codreanu — con- 
semnează cronicile gardiste — camarazii Nicolae Făgădaru, 
Bica Anania și Petre Andrei sunt „scoși din închisoarea Cluj 
şi împuscaţi pe marginea unui drum de Brigada Mobilă a 
Siguranţei din București“!. Cele trei crime sunt confirmate 
şi de Constantin Argetoianu, care se întreabă retoric „dacă 
toate aceste execuţii sumare vor izbuti să potolească nebu- 
nia celor [legionarilor, n.n.] care au rămas'?. La începutul 
anului 1939, un laborator chimic improvizat sare în aer, iar 
investigarea cazului duce la concluzia că stabilimentul era 
folosit de gardiști pentru fabricarea de bombe artizanale, 
destinate — se spune — asasinării lui Armand Călinescu sau 
a regelui. Locotenentul Dumitrescu, şeful laboratorului şi 
suspectul principal, dar și simpatizant legionar, s-ar fi si- 
nucis în timpul anchetei, cel puţin asta spun gazetele cen- 
zurate: „După ce a făcut mărturisiri complete, locotenentul 
Dumitrescu Nicolaie, de frica pedepsei ce-l aştepta, s-a spân- 


zurat“*. Camarazii ofițerului infirmă varianta oficială a morţii 

acestuia și susţin că locotenentul și aghiotantul său sunt, de 
fapt, „asasinați prin ștrangulare, după ce au suferit schin- 
giuiri groaznice în beciurile prefecturii de poliţie din Capi- 
tală“*. Armand Călinescu, omul regelui, într-o mărturie 
confesată lui Argetoianu, admite că „n-a fost sinucidere, ci 
împușcare“?. Tot așa, în timpul interogatoriilor desfășurate 
la Poliţia Capitalei și la Siguranţa Statului, aflăm că s-ar fi 
sinucis și două dintre liderele organizaţiei de femei a Miş- 
cării Legionare, Nicoleta Nicolescu și Lucia Grecu. Cronicile 
gardiste mai pun pe seama autorităţilor alte sute de arestări 
ilegale, zeci de cazuri de tortură și o duzină de crime, petre- 
cute în perioada cuprinsă între asasinarea lui Codreanu și 
începutul toamnei anului 1939-6 

Regimul carlist vrea să prevină închegarea unei noi struc- 
turi de conducere a Gărzii de Fier și face o prioritate din 
capturarea celor cu notorietate și potenţial politic, cum sunt 
prinţul Alexandru Cantacuzino, profesorul Vasile Cristescu, 
preotul Ion Dumitrescu Borșa sau Horia Sima. Cantacuzino 
şi Cristescu, lideri dinamici, bine-cunoscuţi şi apreciaţi de ca- 
marazi, sunt priviţi drept posibili succesori ai lui Codreanu”, 
dar primul este arestat rapid, la finalul anului 1938, iar cel 
de-al doilea sfârşeşte ucis într-o confruntare cu poliţiştii, 
doar o lună mai târziu. O gazetă locală relatează varianta 
oficială, „cenzurată“, a evenimentului fatal, conform căreia 
Cristescu a fost reperat într-o casă din capitală, dar s-a opus 
arestării, a ripostat cu focuri de armă și ar fi rănit trei 
agenţi de poliţie, chiar înainte să fie ucis. Autorităţile depun 
eforturi consistente si în vederea „prinderii şi arestării nu- 
mitului Horia Sima“, considerat a fi „comandantul grupelor 
teroriste legionare“, mai ales că acesta urmăreşte „să treacă 
fraudulos frontiera“.* Căutat este şi locotenentul Dragomir 
Anghel, cel care l-ar fi ajutat pe Dumitrescu-Borşa să plece 
ilegal din ţară. Mai mulţi comandanţi legionari trec însă 
clandestin granița și reușesc să instituie un comandament 

„de prigoană“, la Berlin, în capitala Germaniei naziste, acolo 
unde Constantin Papanace, Ion Dumitrescu Borşa, Horia 
Sima, lon Victor Vojen, Victor Silaghi şi Alexandru Constant 
formează prima echipă de conducere colectivă din exil. 

Numeroase măsuri coercitive sunt luate pentru a descu- 
raja răzvrătirile interne, pentru a-i identifica şi aresta pe 
simpatizantții legionari şi pentru a oferi aparenţa unui cli- 
mat de ordine în ţară. Asa se face că, la cumpăna dintre anii 
1938 şi 1939, Clujul este vizat de o razie efectuată temeinic 
de polițiști, jandarmi și gardieni publici, „asupra întregei 
populaţii a oraşului, în așa fel că echipele au legitimat și 
verificat toate persoanele, din casă în casă și din locuinţă în 
locuinţă, nu numai pe străzi, ci şi în localuri publice“. In- 
clusiv Constantin Argetoianu, deși îndeplineşte funcţia de 
consilier regal, se plânge de sistemul polițienesc patronat 
de rege şi prezidat de Armand Călinescu: „Un nou decret-lege 
ne obligă, pe proprietarii de imobile, să declarăm numele, 
prenumele și numărul chiriașilor noștri... Mă miră că nu 
ne obligă să garantăm şi pentru ortodoxia lor politică...“!? 
Supravegherea cetățenilor devine parte a rutinei zilnice, cu 
percheziţii corporale și verificări frecvente ale actelor de 
identitate, în timp ce poliţiştii primesc dispoziții să efec- 
tueze controale amănunțite, pe stradă, în trenuri și gări, în 
hoteluri și hanuri, cârciumi și restaurante.!* 

Această obsesie a statului pentru deținerea controlului 
se datorează și pericolului constant la care sunt expuși re- 
prezentanţii puterii, ameninţaţi, mai mereu, de vreun po- 
tenţial asasinat politic — o ipoteză cât se poate de reală, dat 
fiind portofoliul de crime al gardiştilor. Un astfel de moment 
tensionat are loc cu ocazia manifestaţiilor oficiale dedicate 
celebrării Bobotezei, din anul 1939, când membrii guvernu- 
lui primesc scrisori de ameninţare, chiar în ajunul eveni- 
mentului, „prin care li se vestea sfârșitul pământului“!. O 
lună mai târziu sunt arestaţi cincizeci de legionari pentru 

vina de a fi plănuit asasinarea ministrului Armand Că] 
nescu, un complot dovedit cu probe, care pare a fi o repetiţi 
generală pentru asasinatul ce va avea loc în toamna ad 
luiași an: „Pare că atentatul contra lui Michiduţă |Arman 
Călinescu, n.n.] a fost real... S-au găsit bombe sub podul ȘI 
Elefterie, pe care trebuie să treacă Excelenţa Sa, ca să s 
înapoieze acasă“!”. Aproape concomitent, câţiva ofiţeri cu 
simpatii gardiste sunt acuzaţi că ar fi încercat asasinarea 
monarhului. Cele trei comploturi, descoperite într-un inter 
val de doar două luni, le confirmă tuturor că Armand Căli: 
nescu şi Carol se află pe lista neagră a camarazilor, ceea ce 
face ca fiecare eveniment oficial să beneficieze de măsuri 
excepţionale de securitate. La fel se întâmplă lucrurile cu 
ocazia funeraliilor organizate pentru patriarhul Miron Cris 
tea, din martie 1939, comisariatele de poliţie din ţară fiind 
prevenite că legionarii „intenționează a se deplasa la Bucu- 
rești, unde vor să provoace disordine“!t, 
Decesul prim-ministrului în funcţie îi permite monarhu= 
lui să-și instaleze favoritul la cârma guvernului personal, 
astfel că, la 7 martie 1939, Armand Călinescu preia preşe= 
dinția Consiliului de Miniştri. Mandatul său este curmat 
brusc doar şase luni mai târziu, când, în cele din urmă, legio- 
narii izbutesc să-l asasineze în plină stradă, la 21 septem- 
brie 1939. Atentatul politic este pregătit riguros şi executat 


cu precizie, așa cum reiese și din detaliile relatate de ziarele 
epocii: 


Joi, pe la orele 2, primul ministru Armand Călinescu, eşind dela 
Ministerul Apărării Naţionale, a plecat spre casă. Era însoţit 
numai de șofer şi polițistul Andronea. Dumitru Dumitrescu, care 
conducea mașina ucigașilor, a pornit îndată după maşina primu- 
lui ministru, ajungând-o în cartierul Cotroceni. Acolo a ajuns-o 
și a lovit-o puternic în aripa dreaptă. Tocmai atunci trecea pe 
stradă și o căruță. Şoferul primului ministru n-a putut-o opri și 
a lovit căruţa, oprindu-se în trotuarul stâng. În același moment 
au coborât din maşină şi ucigaşii, cu revolverele în mâni şi granate. 

Polițistul Androne, dându-și seama că sunt atăcaţi, a pus mâna 
la buzunar, să scoată arma. Unul din ucigași l-a împușcat, rămâ- 
nând mort pe loc. Soferul mașinei a scăpat fugind. Ucigaşii au 
venit apoi la mașină, trăgând prin geamuri în primul ministru. 
O ploaie de gloanţe l-a lovit în cap, în piept, în vreme ce încerca 
să deschidă ușa maşinei. Trupul primului ministru a fost ciuruit 
de 20 de gloanţe, cari i-au pătruns în piept, ficat și plămâni și 
trei în cap.!? 


Asasinatul este pus la punct, coordonat şi executat de o 
echipă condusă de Miti Dumitrescu, un avocat din judeţul 
Prahova. Tânărul are un statut de simpatizant, mai degrabă, 
decât de legionar propriu-zis, dar fapta sa criminală va fi 
idealizată, iar povestea sa va fi romanţată de camarazii din 
Mișcare. Deşi Constantin Papanace ajunge să-l cunoască 
de-abia în exilul din Berlin, cu doar câteva luni înainte de 
comiterea asasinatului, vede în acesta arhetipul Omului 
Nou, omului-erou, „luminos, senin, înalt, distins, corect şi 
elegant la gând, la vorbă, la gest și la faptă. Când îl vedeai 
îti aduceai aminte de omul nou, de eroul pe care îl dorea şi 
aştepta Căpitanul“!8. Mihail Tase — colegul și prietenul său, 
lider al legionarilor prahoveni — îi va dedica o amplă broșură 
comemorativă, prefațată de Horia Sima și publicată în vre- 
mea Statului Naţional Legionar; aici descoperim, printre 
rânduri, profilul unui om calm și calculat, dar surescitat de 
imaginea christică a lui Codreanu: „Descoperirea Căpita- 
nului a însemnat un liman pentru sbuciumul său sufletesc, 
în căutarea unui om excepţional din rândurile poporului 
nostru. [...] Miti se lega mai mult de om decât de operă. Prin 
creator el se simțea împlinit. Vedea în el realizarea propriilor 
lui năzuinţi de înălţare. În mâinile lui depunea fără nici o 
rezervă întreaga lui viaţă. [...] De aceea, în fața Căpitanului, 
a păstrat aceeași atitudine de contemplaţie a sublimului 
omenesc“!?. Înţelegem că Miti Dumitrescu refuză să accepte 
moartea lui Codreanu şi trăiește sub impresia că acesta s-ar 
putea afla în capitala Germaniei, ascuns și protejat de cei 

din comandamentul „de prigoană“. Pentru a-l reîntâlni pe 
idolul său, pe „Căpitan“, pleacă la Berlin în primăvara anului 
1939, nu înainte de a le expune apropiaților săi motivul voia 
jului: „Viaţa nu mai are sens pentru mine fără Căpitan. |... 
Plec cu condiţia ca să rămân acolo dacă trăiește Căpitanul, 
să mă întorc imediat dacă este mort“%. Dar acolo, la Berlin, 
visul său se frânge, după ce Constantin Papanace îi explică 
realitatea situaţiei: „Căpitanul nu trăiește. [...] În general, 
pentru marile mase legionare, întărirea credinţei că trăiește 
Căpitanul nu numai că nu strică, dar este chiar necesară 
pentru greaua perioadă de tranziţie în care ne găsim“?!. De- 
ziluzionat, tânărul avocat s-a întors la Bucureşti, şi-a făcut 
o echipă din cei mai loiali camarazi ai organizaţiei praho- 
vene şi l-a executat ziua, în amiaza mare, pe prim-ministrul 
Călinescu, după ce primise, în prealabil, binecuvântarea con- 
ducerii legionare din exil, condiţionată doar de „înlăturarea 
preventivă și simultană“ a tandemului Carol-Călinescu.22 

Putem spune că asasinul Miti Dumitrescu acţionează pe 
fondul deziluziei suferite din cauza destrămării mitului în 
care crezuse, cel al imortalităţii „Căpitanului“. Acest mit 
suscitase emoțional până și pe cele mai lucide minţi ale gar- 
diștilor, aşa cum este cazul inginerului Virgil lonescu: „Cum 
să reziști fanteziei |...]? Logica nemaiservind la mare lucru, 
adesea mă întrebam cum ar fi dacă ar mai reapărea Căpi- 
tanul? La această întrebare simţeam inima crescând în mine 
şi o căldură ca o bună stare făcea să-mi alerge sângele mai 
vioi în vine [...I“%. Camaradul Ion Fleșeriu, avocat sibian și 
doctor în drept, la fel, își pune speranţa în zvonurile că li- 
derul Legiunii ar fi în viaţă: „În postul Paştelor [din 1939, 
n.n.] mă pomenesc chemat la cancelarie [cancelaria lagărului 
unde se afla închis, n.n.]. Venise soţia să mă vadă. Întreb 
pe Felicia de Luchi și Mihăiaș, apoi, în șoaptă, dacă ştie ceva 
despre Căpitan. Ea îmi răspunde că «trăieşte». Așa circulă 
zvonul afară. A fost destul ca să-mi întărească şi mai mult 

convingerea avută“. Chiar văduva lui Codreanu, Elena, 
susţine într-un interviu acordat ziarului englezesc Daily 
Mail faptul că „bărbatu-său n-a fost ucis, că împușcarea 
adusă la cunoştinţa publicului e o invenţie a Poliţiei şi că 
/elea e bine și sănătos închis la Jilava!“% Deși, iniţial, se 
declară nedumerit de veridicitatea celor declarate de Elena 
Codreanu, Constantin Argetoianu înțelege imediat scopul 
interviului, și anume „crearea unei legende, a legendei Că- 
pitanului încă în viaţă și în lanţuri, a Căpitanului ce trebuie 
liberat“, concluzia tuturor acestor declaraţii fiind elocventă: 
„Odată cu Căpitanul se ţinea astfel în viaţă și Mişcarea Le- 
gionară...“26 


16. Asasinatul legionar și masacrul carlist. 
Cinci perspective personale 


VOM ÎNCERCA SĂ SURPRINDEM TRĂIRILE PE CARE CINCI 
personaje le-au avut în ziua asasinării prim-ministrului 
Armand Călinescu, deoarece evenimentul fatal are conota- 
ţii diferite pentru actorii implicaţi în micul război civil din 
societatea românească. Vom cerceta amănuntele intime din 
jurnalele protagoniștilor, și anume pe cele ale regelui, con- 
silierului regal Argetoianu, intelectualului evreu Mihail Se- 
bastian, intelectualului legionar Virgil Ionescu și ţăranului 
legionar Nicolae Ciolacu. 

Rezidenţii Palatului Cotroceni se alarmează la ora „14.00 
și câteva minute“, când, scrie regele în jurnalul său, „în mij- 
locul executării la Radio a Valsului Imperial, muzica s-a 
întrerupt şi am auzit o voce gâfâindă strigând în microfon 
«Ne asasinează!» o «echipă de legionari»“.! Într-adevăr, ca- 
marazii pătrund în forță la postul naţional de radiodifuziune, 
preiau controlul asupra transmisiunii şi încearcă să anunţe 
execuția prim-ministrului. După acest moment, Ernest Ur- 
dăreanu, ministrul Palatului, este trimis în oraş pentru a 
verifica situația din teren, iar acolo „l-a găsit pe Armand 
căzut jos [mort, n.n.], cu picioarele încă în mașină“; confir- 
marea asasinatului îl face pe Carol să dispună imediat con- 
tactarea partenerei sale de viaţă, Elena Lupescu, pentru ca 
aceasta „să vie la Cotroceni, ca măsură de siguranță“? Două 

vre mai târziu, la 16.00, regele se întruneşte cu câțiva mi- 
nistri pentru „a discuta posibilităţile viitorului“ și a stabili 
numele noului prim-ministru; odată epuizate cele câteva 
vpțiuni disponibile, regele se opreşte asupra persoanei ge- 
neralului Ghiţă Argeşanu: „E energic, nu-i e frică [...] și va 
putea să-și asume răspunderea completă a tuturor măsu- 
rilor cari trebuiesc luate spre a face complectă curăţire, iar 
din punct de vedere politic nu va încurca, căci va asculta de 
ccea ce i se va spune“. 

Constantin Argetoianu află imediat de asasinarea prim- 
ministrului şi, doar o oră mai târziu, merge să viziteze locul 
crimei, însoţit de câţiva amici din lumea politică: „Cada- 
vrele [al lui Călinescu și al poliţistului care-l însoțea, n.n.] 
luseseră de curând ridicate — E de necrezut, dar am aflat 
mai târziu că corpurile neînsufleţite au rămas 45 de minute 
trântite pe pământ... —, o pată mare de sânge încă neînche- 
gat se întindea pe caldarâm în faţa uşii trăsurii, pe jumătate 
deschisă“. Mai apoi se deplasează la locuinţa din capitală 
a lui Armand Călinescu şi ne relatează atmosfera din sânul 
familiei îndoliate: „Acasă la Călinescu, lume multă, jale și 
bocete. D-na Călinescu și fiu-său sosiseră la orele za de la 
țară şi așteptau pe Călinescu cu masa... Iancu Mitilineu 
făcea pe ordonatorul doliului, ducea persoanele de seamă 
sus la coana Adela, îndepărta pe alţii. [...] Durerea soţiei şi 
a fiului erau sfâşietoare...““ Nici nu-şi încheie bine vizita 
protocolară adresată familiei Călinescu, că, în aceeași zi, la 
locuinţa sa din Bucureşti reîncep jocurile politice: „O droaie 
de lume la mine, ca la cafenea. Mă vedeau toţi prim-minis- 
Lru și nu voiau să mă lase singur...“ Ceva mai târziu, seara, 
află că toate calculele, planurile și strategiile sunt lipsite 
de sens, întrucât de la Palat i se comunică „numirile genera- 
lului Argeșanu, generalului Ilcuş şi a lui Gavrilă | Marinescu 
n.n.]“; desemnarea unor generali la preşedinţie, interne 
și apărare naţională trădează intenţiile răzbunătoare ale 

regimului carlist, de unde până și Argetoianu, om politi 
experimentat, este surprins de cruzimea și amploarea mi 
surilor punitive: „Dar așa un masacru cum l-au săvârşi 
(autorităţile, n.n.] nu s-a văzut nicăieri decât în cursul răz 
boaielor civile...“ Are să descopere „cu oroare“, în dimineaţii 
imediat următoare, că noul guvern i-a împușcat pe cei nou 
suspecți din cazul Călinescu, „chiar pe locul unde săvârşi 
seră atentatul“, legionarii fiind lăsaţi expuşi pe caldarâm, 
pentru ca oamenii să vadă care va fi „de aci înainte soarta 
asasinilor trădători de ţară.“ Argetoianu alege să viziteze 
scena muzeului macabru, amenajat pe străzile capitalei: 
„|... locul execuției era asaltat de lume de tot soiul venită să 
vadă ca și mine. [...| toţi cei uciși erau cu fețele umflate şi 
pline de sânge, unii lângă alţii, unii peste alții, era o mocirlă 
de sânge, de vânătăi, de păr închegat, de veștminte macu- 
late și zdrenţuite. Unul din cadavre avea încă mâinile le- 
gate la spate. Toţi tineri, în floarea vârstei“. Trei zile mai 
târziu, la ceremonia de înmormântare a lui Călinescu, Ar- 
getoianu află chiar „din gura lui Gavrilă Marinescu“, minis- 
trul de interne, despre „noua ecatombă“ a guvernului, care, 
„tot așa, fâră judecată“, a mai ucis „vreo 350-400 de gardiști“.!0 

Scriitorul evreu Mihail Sebastian! consideră că asasi- 
narea prim-ministrului României contribuie și mai mult la 
destabilizarea politică a ţării, ceea ce ar putea încuraja o 
invazie a naziștilor sau a sovieticilor — aceiași care ocupa- 
seră, de curând, Polonia. Atentatul îi amplifică starea de 
nesiguranţă și sentimentul de neputinţă: „De la un ceas la 
altul, de la o zi la alta, putem pierde totul, adăpost, pâine, 
bruma de securitate pe care o mai avem, viaţa. Şi nu e nimic, 
absolut nimic de făcut“!2. Acesta vizitează, la rândul său, 
scena muzeului macabru din capitală, adică piaţeta în care 
autorităţile au ales să expună cadavrele celor nouă legio- 
nari executaţi; acolo nu poate decât să observe absurdul 
naturii umane, degradarea, meschinăria şi cinismul miilor 

de oameni veniţi să vadă grozăvia, strânși laolaltă ca „în- 
tr-un imens bâlci“ lugubru: „Se râdea, se glumea. [...] Cine 
nu răzbea până în primul rând nu vedea nimic. O cucoană 
de lângă mine zicea: «Ar trebui să se ţie ordine, să ne pună 
pe două rânduri, să vadă fiştecare.» Oameni din împreju- 
rimi aduseseră scări de lemn şi cine voia să vadă mai bine 
plătea 2 lei ca să se urce și să privească de sus, peste rân- 
duri. «Nu face!» zicea un tip care plătise 2 lei, dar rămăsese 
dezamăgit. «Nu face, nu se văd decât picioarele.» Totul mi 
s-a părut atroce, umilitor, deșănțat“!”. Află, mai apoi, că „ace- 
laşi spectacol s-a repetat întocmai la Craiova, la Ploiești, la 
lurnu Severin“ şi că „toţi legionarii din lagăre și închisori 
iu fost împușcați“; îi vine greu să creadă că masacrul carlist 
nu i-a ocolit și pe intelectualii gardiști, cum sunt vechii săi 
colaboratori de la asociaţia culturală „Criterion“, Mişu Poli- 
hroniade și Alexandru Christian Tell, uciși în lagărul de la 
Râmnicu Sărat. Deşi conștientizează faptul că intelectualii 
asasinați acum, „toţi laolaltă și fiecare în parte, ar fi asistat 
nepăsători la o teroare legionară“, se interesează de soarta 
prietenilor săi legionari, de cea a profesorului Nae Ionescu 
si a scriitorului Mircea Eliade. I se confirmă că „Nae e în 
viaţă, acasă la el, bolnav în pat, dar viu“, iar lui Eliade îi 
face o scurtă vizită de curtoazie. Pe cel din urmă îl găseşte 
demoralizat, cu o atitudine „prăpăstioasă“, interiorizând „o 
ură teribilă, care ar vrea să strige şi nu poate“: „Mi-a spus 
că represiunea de acum e criminală, «acum, când dușmanul 
e la hotar». Dar asasinarea lui Armand Călinescu nu s-a 
făcut tot «cu dușmanul la hotar»? l-am pus întrebarea și a 
ridicat din umeri“!*. Mihail Sebastian încearcă să empati- 
zeze cu drama intelectualilor vânaţi pentru simpatiile lor 
politice (gardiste) — „sunt omenește îngrozit“ —, dar găsește 
că propria sa situaţie, cea a intelectualului evreu aflat într-o 
societate antisemită, este și mai cumplită: „Mi se pare că 
cu am mai multă îndreptăţire morală să fiu dezolat decât 

el | Mircea Eliade, n.n.]. Fiindcă el -— într-un fel sau altul —a 
vrut, a consimţit [să fie simpatizant legionar, n.n.]%. 

Lăsăm deoparte elita capitalei și călătorim până în Ca 
drilaterul Dobrogei pentru a descoperi povestea camaradului 
Nicolae Ciolacu — ţăran aromân, șeful unei garnizoane le- 
gionare comunale din judeţul Durostor. Ziua de 2: septem: 
brie îl surprinde la muncile câmpului, „la plug, la aratul şi 
semănatul grâului“, când află de la un consătean de-al său 
despre asasinarea prim-ministrului de la București.!'6 Fiind 
cunoscut în sat ca activist legionar, câteva ore mai târziu, „pe 
la miezul nopţii“, „un grup de jandarmi și garda comunală“ 
încearcă deja să-l aresteze: „Plutonierul Moţoc: «Deschide 
ușa, Ciolacule, că avem ordin de la Ministerul de Interne şi, 
dacă nu deschizi, spargem ușa. [...] Mama ta de bolşevic, des- 
chide!» Nicolae Ciolacu: «Nu deschid, am soţia bolnavă.» 
Jandarmii se văd nevoiţi să amâne arestarea ţăranului nos- 
tru până în dimineața următoare, timp în care acesta arde, 
în cuptorul cu vatră, „filă cu filă“, întreaga literatura gar- 
distă pe care o deţine în casă. Efortul său de peste noapte 
nu are nici un efect, întrucât, chiar dacă nu i se găsește 
nimic compromiţător la percheziţia efectuată de jandarmi, 
tot ajunge în arestul rezervat camarazilor din comună: „După 
ce s-a închis ușa [celulei, n.n.], am dat mâna cu toţi. [...| Tineri 
cum eram atunci, noi ne bucuram și vorbeam între noi, apro- 
bând eliminarea lui Armand Călinescu, călăul neamului 
românesc“!. O săptămână mai târziu, cei arestați sunt trans- 
portaţi pe maidanul unei comune învecinate, unde maiorul 
de jandarmi îi ameninţă şi le pune în vedere renunţarea la 
crezul legianar: „O bandă de legionari, de bolşevici, au asasi- 
nat pe marele om de stat, prim-ministrul Armand Călinescu. 
Poporul a știut să pedepsească acea bandă de legionari, iar 
guvernul va ști şi el să pedepsească pe oricine îi va sta îm- 
potrivă. Toţi care sunteţi de faţă veţi da câte o declaraţie că 

vă desolidarizaţi de Mișcarea Legionară 
fără să ezite și se întorc la vetrele lor. 
Toamna anului 1939 îl găsește pe legionarul Virgil Io- 
nescu, internat, sub pază, la Spitalul Militar din Brașov, 
alături de câţiva camarazi bolnavi, transferați şi ei din lagă- 
rele carliste în vederea însănătoșirii. Detenţia relativ tih- 
nită din spital le este tuturor întreruptă de vestea asasinării 
lui Armand Călinescu: „După un prim moment de mulțu- 
mire, a urmat îngrijorarea! Ce se va întâmpla cu noi?“% Ati- 
Ludinea binevoitoare a celor ce asigurau paza se schimbă 
brusc, odată cu înlocuirea imediată a gardienilor vechi și 
amabili cu jandarmi „gradaţi“, loiali regimului, „înrăiţi“; 
Virgil Ionescu descrie atmosfera tensionată din salonul său, 
care-i găzduia pe deţinuţii politici transferați de la închi- 
soarea Râmnicu Sărat: „Vorbeam între noi în şoaptă, deși 
nimeni străin nu era în dormitor. Nu mai ieșeam pe sală 
nici unul, ne simţeam mai în siguranţă împreună“?!. În 
aceeași zi, târziu, în noapte, pacienţii legionari sunt treziţi 
intempestiv de jandarmi pentru a li se aduce la cunoștință 
sentinţa: „Colonelul, încruntat, scoate o hârtie și ne-a citit 
numele, întâi ale acelor de la Râmnicul-Sărat, apoi Pihu și 
Herghelegiu. Ne-a ordonat să ne îmbrăcăm. Știam care va 
fi urmarea |...['%. Din câte se pare, o intervenţie de ultim 
moment din zona cercurilor carliste îi salvează pe trei dintre 


%, Toţi semnează 


cei programaţi pentru execuţie: „|...] un sergent-instructor 
...] a întins colonelului o notă telefonică, primită între timp 
la Comandament. Colonelul o desface, a citit-o și apoi spune: 
Virgil Ionescu, Radu Budișteanu și dr. Milcoveanu rămân 
pe loc. |... Dacă acea notă telefonică ar fi sosit o jumătate de 
oră mai târziu, ar fi fost prea târziu, totul s-ar fi terminat 
şi pentru noi!“ Așadar, intelectualii grupului supravie- 
țuiesc măcelului, şi anume Virgil Ionescu, Radu Budișteanu 
şi Şerban Milcoveanu, dar ceilalți șapte camarazi ai lor sunt 
împuşcaţi „într-o poiană din apropierea Braşovului“?1. 

Celor nouă legionari uciși și expuși în acel „muzeu“ ma 
cabru de la Bucureşti și celor șapte victime provenite de la 
Spitalul Militar din Braşov li se alătură alţi 44 de camarazi 
executaţi în lagărul de la Miercurea Ciuc, 31 în lagărul de 
la Vaslui, 13 la închisoarea din Râmnicu Sărat şi, suplimen- 
tar, câte doi-trei gardişti din aproape fiecare judeţ al ţării =. 
capturați și uciși pe loc. În noaptea zilei de 22 septembrie 
1939 sunt asasinați peste 25o de legionari, adică o bună 
parte dintre liderii vechi ai organizaţiei, precum Alexandru 
Cantacuzino, Gheorghe Clime, Alexandru Christian Tell, 
Mihai! Polihroniade, Bănică Dobre, Nicolae Totu, lon Banea, 
Traian Cotigă, Grigore Pihu, Ion Belgea, Ion Antoniu, Victor 
Dragomirescu și mulţi alţii.” Bilanţul execuțiilor arbitrare 
din ţară ne confirmă punerea în scenă a unui masacru, cinic 
şi odios, regizat chiar de autorităţile carliste; fapta, va spune 
senin Carol II în însemnările sale, „își are justificarea în 
interesul liniştei țării“%. 

Fastul funeraliilor organizate pentru Armand Călinescu, 
în prezenţa regelui, a miniștrilor şi a numeroșilor politicieni 
asociați Palatului trădează intenţia de a salva imaginea de 
autoritate și de forță a regimului. Solemnităţile oficiale și 
slujba religioasă au loc în cadrul atmosferei somptuoase de 
la Ateneul Român, în acordurile marșului funerar din „Sieg- 
fried“ de Wagner: „În rotonda Ateneului, unde corpul său 
neînsufleţit şi ciuruit de gloanţele asasine zăcea pe un ca- 
tafalc somptuos, înecat sub valurile de flori, încă de la ora 
9 a.m. a sosit M. S$. Regele, urmat de Măria Sa Voevodul 
Mihai. Suveranul, îndată după sosire, a prins cu mâna Sa 
augustă de perna purpurie prezentată de dl general G. Arge- 
şanu |...) decorația Carol I, cel mai important ordin al ţării“. 
Mai apoi, copii aliniaţi de-a lungul străzilor acompaniază 
cortegiul până la Gara de Nord, pentru ca un al doilea set 
de ceremonii şi discursuri să aibă loc la Curtea de Argeş — 
locul înhumării decedatului. Carol II nu-și ascunde propria 

nesiguranţă, îndoielile și incertitudinile, sentimente care-l 
incearcă în ziua înmormântării omului său de încredere: 
„Cu această zi s-a încheiat o epocă a istoriei noastre, o epocă 
ce dădea mari speranțe şi pe care eu mă bizuiam că pot face 
lucruri mari [...|. Mâne, ce se arată, ce zori se vor deschide 
pentru mine și pentru ţară? Actualmente, nu văd decât neant. 
Pe cine să mă bizui? |...] Trebuie chibzuială și hotărâre să 
ies din încurcătura de azi |...| Azi e în primejdie chiar regi- 
mul şi, prin regim, eu și ideea monarhică“%. 


17. De la măcelul din toamnă 
la destinderea din primăvară 


MASACRAREA ELITEI LEGIONARE NU ECHIVALEAZĂ CU 
sfârşitul campaniei revanșarde pe care o întreprinde regi- 
mul carlist, astfel că ajung să fie pedepsite până și cele mai 
insignifiante atitudini favorabile curentului gardist. Am ales 
să documentăm un caz aparent banal, dar relevant pentru 
fixaţia autorităţilor de a controla fiecare aspect al societăţii 
românești. Seria evenimentelor debutează la doar câteva 
zile după lichidarea în plină stradă a preşedintelui Consi- 
liului de Miniştri. Rolul principal este atribuit unui „anume 
individ“, inginerul Budulică, mobilizat în armată cu gradul 
de fruntaș și trimis mai apoi într-un regiment staționat în 
Ardeal. Şeful postului de jandarmi din comuna Sâncraiul 
Almașului raportează că fruntaşul Budulică, pe când se afla 
în „anturajul unui ofiţer [indescifrabil, n.n.], în casa preotului 
ortodox din comuna Tămașa“, „s-a esprimat cu diferite cu- 
vinte în favoarea legionarilor, zicând că legionarii își vor 
atinge țelul și scopul urmărit“.! Șeful de post, în formularea 
acuzațiilor, se bazează pe depoziţia numitului Ştefan Răcă- 
șanu, tot preot, ginerele preotului în casa căruia nefericitul 
fruntaș ar fi făcut declaraţiile compromiţătoare. Părintele 
Răcășanu, mai scrie şeful de post, a „observat imediat că 
numitul simpatiza cu fosta organizație Garda de Fier“, motiv 
pentru care i-ar fi transmis fruntașului că „nu mai merită 

să poarte numele de ostaș şi de român, așteptând momentul 
cel mai potrivit pentru a informa Legiunea de Jandarmi“? 
Cercetările întreprinse de autorităţi iau o turnură neaștep- 
lată, inedită, întrucât familia denunţătorului garantează 
pentru buna-credinţă a fruntașului Budulică; iată declara- 
țiile făcute de socrul preotului Răcășanu, preotul Mărgi- 
neanu, care îl contrazice pe mai tânărul său ginere: „Nu 
este deloc adevărat că în casa mea s-ar fi discutat sau aș fi 
căutat să permit să se discute chestiuni politice precum le- 
pionarismul. [...|] Pe frt. Budulică l-am cunoscut [...|. Despre 
ucest băiat pot face declaraţii decât numai bune“. Mărturia 
preotului Mărgineanu este confirmată de soţia sa, cât şi de 
două dintre fiicele sale. Cele din urmă, Emilia și Victoria, 
isi nuanţează povestea și mai arată că fruntașul ar fi admis, 
lotuşi, că a fost legionar, însă doar „atâta timp cât această 
miscare n-a devenit dăunătoare intereselor de stat“.* Incerta 
situaţie a declaraţiilor contradictorii este tranşată rapid de 
către ajutorul comandantului Legiunii de Jandarmi Cluj, 
printr-o rezoluţie superficială, subiectivă și facilă, menită 
să legitimeze teza trădării: „Cunoscută fiind persoana pre- 
otului Stefan Răcășanu, pe a cărui depoziţie se poate conta, 
cred că fruntașul |... este un înfocat legionar și în consecință 
se impune cercetarea și verificarea temeinică a trecutului 
său, cât și a activităţii sale prezente în cadrul fostei mișcări 
legionare“. Funcţionarii jandarmeriei își dau concursul se- 
riozităţii atunci când, în timpul instrumentării cazului, nu 
reușesc să-l interogheze și pe fruntașul acuzat de trădare, 
„deoarece regimentul [fruntașului Budulică, n.n.] se găsește 
dislocat cu direcţie necunoscută“.* Cu toate acestea, pentru 
a-și dovedi utilitatea în lupta împotriva legionarismului, 
jandarmii raportează temeinic cele descoperite, iar situa- 
ţia fruntașului Budulică ajunge să fie adusă în atenţia tu- 
turor structurilor ierarhice ale instituţiei, de la șef de secţie 
la ajutor comandant de legiune, comandant de legiune și 

comandant de corp de armată. Cazul ajunge, în cele d 
urmă, pe masa de lucru a ministrului apărării naţionul 
informat, pesemne, de marea trădare din sânul armatei 1 
ționale. Demersurile întreprinse pentru acuzarea pres 
pusului simpatizant legionar seamănă mai degrabă cu 
vânătoare de vrăjitoare, o situaţie demnă de teatrul absu 
dului, o tragicomedie românească inspirată de lumea bir 
crației absurde din „Procesul“ lui Franz Kafka. 
Supravegherea strictă a celor suspectaţi de simpatii legit 
nare nu are nicidecum efectul scontat. Horia Sima relateazi 
că „un mare număr de organizaţii și-au reluat activitatea“ 
după doar o lună de la tragica noapte de 21-22 septembrie 
1939.” Țăranul dobrogean Nicolae Ciolacu — cel constrâns să 
semneze declaraţia de renunțare la crezul gardist — admite 
că nu a „încetat nici un moment activitatea legionară“ şi, 
alături de câțiva consăteni de-ai săi, ţine „treaz duhul Mig= 
cării“.* Cu toate că nu sunt consemnate acte notabile de 
violenţă politică, oamenii regimului se tem, în continuare, 
ca nu cumva să fie vizaţi de vreun nou asasinat legionar, 
Siguranţa Statului se alarmează în noiembrie 1939 din pri- 
cina unor informații care sugerează iminenţa unui atentat 
împotriva lui Victor lamandi, noul ministru al internelor. 
Se pare că aproape douăzeci de gardişti erau „hotărâți să 
tragă“ asupra trenului folosit de ministru pentru deplasă- 
rile sale oficiale, drept urmare, pentru a preveni agresiunea, 
se iau măsuri excepţionale de siguranţă: „În vagonul dinainte 
şi în cel care urma [vagonul ministerial, n.n.| fuseseră in- 
stalați jandarmi cu revolvere-mitraliere şi numai astfel păzit 
a putut ajunge logofătul Dreptăţii |ministrul lamandi, n.n.] 
la Iași“?. În cursul lunii februarie din anul următor „se vor- 
beşte“ chiar despre un complot împotriva regelui Carol, pus 
la cale de către „gardiștii refugiaţi în străinătate“. Cu toate 
că autorităţile rămân permanent în alertă, nu se materia- 

lzează nici unul dintre atentatele vehiculate în iarna dintre 
unii 1939 şi 1940. 

Primăvara anului 1940 aduce cu sine o neașteptată re- 
Inxare a măsurilor polițienești impuse simpatizanţilor Miş- 
«rii Legionare. Exponenţii regimului autoritar se sucesc 
cumplet, dacă este să ţinem cont de masacrul comis în toamna 
unului precedent, şi aleg calea unei înţelegeri amiabile cu 
cei consideraţi, până odinioară, teroriști. În acest sens, re- 
jele îşi mandatează miniștrii — pe ministrul Palatului și pe 
cel al internelor — să negocieze cu reprezentanţii gardiștilor 
din țară. Aşa se face că, printre alte gesturi de curtoazie, 
ministrul Mihail Ghelmegeanu -— noul șef de la Interne — 
urganizează o şedinţă la care sunt invitaţi să participe in- 
clusiv delegaţi ai lagărelor de la Vaslui și Miercurea Ciuc; 
camaradul Ion Fleșeriu rememorează momentul: „Întruni- 
rea se ţine în localul Ministerului de Interne |... Se ţin dis- 
cursuri. Se fac promisiuni. [...] Cei ce veniseră din cele două 
lagăre se întorceau în ele doar ca să-și ia bagajele și să trans- 
mită stirea destinderii sutelor de camarazi |. |“. Monarhul 
insistă să oficializeze noua logodna politică și, drept urmare, 
ii primește în audienţă pe șapte dintre liderii grupării îm- 
păciuitoare a Legiunii, pe Vasile Noveanu, șeful misiunii de 
conciliere, pe Ilie Gârneaţă şi Radu Mironovici, vechii cola- 
boratori ai lui Codreanu. Discuţiile sunt cât se poate de ami- 
cale, iar trecutul violent este lăsat în urmă, fiind pus pe 
seama unor simple neînţelegeri, „cari au pricinuit, deci, toate 
nenorocirile“!?. Mai apoi, legionarii își mărturisesc loialita- 
tea faţă de suveran, în vreme ce Carol se arată generos şi 
promite să-i elibereze pe toţi deţinuţii din lagăre. Angajamen- 
tele asumate de cele două părţi sunt făcute publice, pentru 
ca toată lumea să ştie că, de-acum înainte, Tronul și Legiu- 
nea vor pune umărul la reconstrucţia ţării. 

Noua alianţă perfectată de rege nu pare să fie foarte cre- 
dibilă, din moment ce — confirmă și Argetoianu — „adevărații 

gardiști, conducătorii Mişcării Legionare, au fost în par 
uciși şi în parte au trecut graniţa și s-au refugiat în Germi 
nia“!î. Agenţii Siguranţei Statului testează atitudinea men 
brilor comandamentului din capitala Germaniei şi raporteazi 
că „legionarii refugiați în străinătate, în special Horia Sim 
sabotează acţiunea de destindere preconizată de Guvern“! 
Legionarii din Berlin, într-adevăr, fac tot posibilul pentru « 
dezavua așa-zisa reconciliere, așadar denunţă înţelegere 
asumată de unii camarazi ilegitimi din ţară şi acuză regi 
mul carlist de ipocrizie, întrucât politica împăciuitoare ar 
urmări doar acapararea și discreditarea Mișcării. Toate aces 
tea se regăsesc scrise într-un memoriu transmis autorităţi: 
lor germane, semnat de Constantin Papanace, Horia Simu, 
Elena Codreanu (văduva lui Corneliu) și alţi treizeci de lideri 
autoexilaţi. Regele înțelege, în cele din urmă, că nu are de 
ales și trebuie să-i includă în planurile sale împăciuitoare 
şi pe teroriștii din Berlin — așa cum îi numește. Autorităţile, 
prin miniștrii Ghelmegeanu și Urdăreanu, încheie o înţele- 
gere cu legionarii mai docili din ţară, cu Radu Mironovici, 
Constantin Stoicănescu și Augustin Bidianu, pentru ca aceş- 
tia din urmă să medieze un armistițiu cu cei din Coman= 
damentul de la Berlin, dar negocierile eşuează, deoarece 
monarhul nu poate accepta condiţiile rigide puse de Sima 
şi Papanace: „Dobitocii de peste graniță au pus condiţia pen- 
tru raliere ca să ne ataşăm politicește de Germania“. 

Capturarea lui Horia Sima face ca întreaga poveste să 
ia o întorsătură cu totul neașteptată. 

Acesta revenise clandestin în România, dar sfârșește în 
custodia jandarmilor, fiind transportat la sediul serviciului 
secret din capitală. Toţi oamenii regelui — după ce-l intero- 
ghează riguros — se lasă convinşi că nu au nicidecum de-a 
face cu teroristul intransigent, aşa cum se aşteptau, ci, chiar 
din contră, descoperă un personaj aparent moderat, calculat 
și onest, care își dă silinţa să le facă tuturor pe plac. Deși 

ulirma cu șase luni mai devreme că Sima „trebuie prins și 
uuprimat“, acum Carol primește asigurări că acest om „sin- 
ver“, „raţional și deloc prea radical“ i-ar putea fi util planu- 
rilor sale politice.!€ Situaţia teroristului arestat se schimbă 
iramatic şi, așa cum se exprimă Argetoianu, ajunge direct 
„le la Puşcărie la Palat“.!? Cu toate că Sima sfârșește ares- 
tut în ultima decadă a lunii mai, doar o lună mai târziu, 
monarhul însuși îl primește într-o audiență oficială la Pa- 
Intul Regal și, la sfârşitul lunii iunie, ajunge să fie numit 
subsecretar de stat la Educaţie, în Guvernul Tătărăscu. Du- 
plicitatea liderului legionar ori naivitatea și inconsecvența 
vumenilor regimului nu au cum să-i scape experimenta- 
lului Argetoianu; iată ce scria acesta în însemnările sale 
dim 22 iunie 1940: 


Ghelmegeanu „mi-a mai explicat“ rostul audienței lui Sima. Mai 
intâi Sima a dovedit că nu a fost amestecat întru nimic (!!) în 
diferitele acte de terorism săvârşite de legionari. E un mielușel 
nevinovat. N-a intrat în țară clandestin ca să organizeze atentate, 
ci ca să-și mai vadă prietenii și neamurile de care îi era dor. Apoi, 
de când a fost arestat, s-a convins că numai lângă Rege e bine și, 
abandonând tot ce a adorat până acum, s-a aruncat în brațele lui 
Urdăreanu... Audienţa cu comunicat a avut ca scop să se aducă 
la cunoștința întregii Mişcări Legionare (mai există vreuna?) că 
unul din principalii ei conducători a trecut de partea stăpânirii... 
Foarte frumos. Mi-am permis să fac însă lui Ghelmegeanu urmă- 
toarea observaţie: „Acum un an Majestatea Sa împușca pe gar- 
diști — acum îi primeşte în audiență. Trebuie să admitem că fie 
acum un an, fie acum, Majestatea Sa a greșit. Şi trebuie să mai 
conchidem că a greşit acum, căci ar fi teribil de tragic să conchi- 
dem că a greșit când a curmat atâtea vieţi nevinovate!“15 


Monarhul, preocupat (disperat) să câștige bunăvoința Ger- 
maniei naziste, merge mai departe cu planurile sale de a se 
asocia curentului naţionalist și pariază pe cooptarea Miş- 
cării Legionare la guvernare. La 4 iulie 1940 îl demite pe 
Tătărăscu, îl desemnează prim-ministru pe industriașul 
filogerman Ion Gigurtu şi numește trei miniștri legionari, 


158  REVOLVERUL ARHANGHELULUI 


pe Horia Sima şi pe doi dintre artizanii iniţiali ai destind 
rii, pe Noveanu şi Bidianu; Sima preia portofoliul Culturii 
Noveanu pe cel al Înventarului, iar Augustin Bidianu est 
instalat subsecretar de stat la ministerul finanţelor. Nou 
demnitate publică îl ajută pe Horia Sima să evite detenţii 
să scape de anatema teroristului și să obţină legitimitate: 
necesară pentru frecventarea cercurilor politice din capi: 
tală, dar, în acelaşi timp, ministeriatul îi strică socotelile cu 
gardiștii, care nu pot vedea cu ochi buni orice fel de întovă: 
rășire cu regimul carlist. Aşa se face că Sima joacă la două 
capete, acceptă nominalizarea ministerială, dar demisio 
nează intempestiv la doar două zile de la investire. Se diso 
ciază de regim (tocmai acum!) printr-o scrisoare publică în. 
care evidenţiază situaţia execrabilă a ţării pe plan internaţio= 
nal, pune responsabilitatea pierderii Basarabiei în sarcina 
clasei politice tradiţionale, condamnă atitudinea defetistă 
a celor incapabili să apere patria, acuză bolşevizarea socie- 
tăţii și denunţă aparenţa naționalistă a cabinetului Gigurtu, 
Putem spune că tânărul legionar a izbutit să-i manevreze 
abil (să-i păcălească!) pe toţi cei din zona Palatului. Carol 
remarcase tardiv „ambiția lui fără saţ“ şi „un particularism 
care arată tendinţa de a fi el stăpân“'?, dar monarhului nu-i 
rămâne decât să-l înlocuiască pe ministrul demisionar, tot 
cu un legionar, cu Radu Budișteanu, eliberat recent din la- 
gărul de la Miercurea Ciuc. Nădăjduiește în van că grupul 
format din Noveanu, Bidianu și Budișteanu va fi suficient 
de credibil pentru a obţine ralierea Mişcării Legionare în 
jurul Tronului. 


Deziluzia regimului carlist 


INSTABILITATEA POLITICĂ SE CRONICIZEAZĂ ÎN ULTI- 
mul an de existenţă al regimului carlist, când la cârma 
Consiliului de Miniștri se succedă nu mai puţin de cinci 
preşedinţi: Argeșanu, Argetoianu, Tătărăscu, Gigurtu şi on 
Antonescu. Până și Carol, deși are puteri discreţionare, de- 
plânge fragilitatea şi instabilitatea propriilor sale guverne: 
„Prin jurământul de astă-seară [al cabinetului Argetoianu, 
n.n.], se formează al 17-lea guvern al meu în 9 ani și al 3-lea 
din anul acesta. Când voi ajunge, oare, la o stabilitate mai 
mare?“! Aşadar, interimatului scurt și violent al generalului 
Argeşanu — executorul masacrului din 21-22 septembrie 
1939 — îi urmează Constantin Argetoianu, un maestru al 
jocurilor de culise și un fervent susţinător al dictaturii. Re- 
gele și noul său prim-ministru stabilesc păstrarea echipei 
ministeriale a răposatului Armand Călinescu, iar în privința 
programului politic își propun „introducerea unei mai mari 
sobrietăţi în viaţa de toate zilele“, „întărirea F.R.N. [Frontul 
Renașterii Naţionale, n.n.] şi a regimului“? Toate aceste 
frumoase declaraţii de intenţie nu doar că nu țin locul unui 
program politic coerent, dar nici nu-i asigură lui Argetoianu 
mai mult de două luni la şefia guvernului. Monarhul se pre- 
valează de pretextul că „bătrânul președinte al Consiliului 
nu ţine lucrurile în mână“ și trece la formarea a ceea ce el 

numește „cel mai ideal guvern“, cu același Gheorghe Tătă: 
răscu la timonă.* Doar șapte luni mai târziu, la debutul verii 
anului 1940 și după căderea Parisului în mâinile naziștilor, 
aflăm că nici Tătărăscu n-ar mai fi bun, că „și-a pierdut, 
nervul“ și că acum trebuie un germanofil; desemnat de 
această dată este Ion Gigurtu, un industriaș înstărit, poli- 
tician fascist și antisemit, fost ministru în guvernele Goga 
și Tătărăscu, dar, mai ales, filogerman, aşa încât „prezintă 
maximul de avantagii, cu toate defectele lui“.* Carol se 
amăgește cu ideea că prin investirea unui cabinet populat 
cu naționaliști de toate sortimentele — inclusiv legionari = 
va câștiga bunăvoința nemților. 

Tot în această perioadă se reorganizează Frontul Re- 
nașterii Naţionale, partidul unic de inspiraţie fascistă, in- 
ventat pentru a substitui toate celelalte formaţiuni politice 
din România. Cu toate că are exclusivitate pe scena poli- 
tică, Frontul nu reușește să-i adune laolaltă pe liderii parti- 
delor tradiţionale și nici nu creează vreo adunare populară 
în jurul Tronului. Locul acestei structuri nefuncţionale este 
luat de Partidul Națiunii, înfiinţat la 22 iunie 1940, cu 
același scop, aceleași reguli şi aceiași oameni. Regele admite 
că Frontul Renașterii Naţionale „a dat greș“ și „nu s-a or- 
ganizat temeinic“, dar promite că înființarea Partidului 
Națiunii „e un moment istoric şi care însemnează o nouă 
pagină în istoria României“.? 

Liderii vechi, legitimi, ai ţărăniștilor şi liberalilor fac un 
act de bravură din refuzul de a sprijini regimul autoritar 
carlist. „Cercurile politice sunt adânc tulburate“ — remarcă 
și Constantin Argetoianu —, în vreme ce „toată lumea urlă 
împotriva regimului, împotriva lui Tătărescu şi, ce e mai 
grav, împotriva regelui“.€ luliu Maniu își manifestă disidența 
într-un mod ostentativ și, așa cum arată o notă informativă 
a Jandarmeriei, atitudinea sa potrivnică reprezintă o sursă 
de inspiraţie pentru simpatizanţii ţărănişti din Ardeal, „sim- 

patizanţi neînscrişi în Frontul Renaşterii Naţionale“. Dinu 
Brătianu şi Ion Mihalache, la rândul lor, îl sfidează pe rege 
si resping oferta de a deveni consilieri regali, ceea ce îl face 
pe Carol să scrie despre Mihalache că ar avea „o fire de ţără- 
noi încăpățânat“, în timp ce refuzul lui Dinu Brătianu îl 
interpretează, la modul ironic, drept un „mare și frumos 
pest patriotic, în aceste momente tragice ale României“? 
Regele mai găsește susținere doar la personajele din eșa- 
lonul secund al clasei politice, la carliștii recrutaţi de la mai 
toate partidele din ţară și care s-au perindat prin mai toate 
vuvernele anilor '30: Gheorghe Tătărăscu, Victor lamandi, 
Mihail Ghelmegeanu, Richard Franasovici, Mitiţă Constan- 
Linescu, Mircea Cancicov, Mihail Manoilescu sau generalul 
Paul Teodorescu. Monarhul sfârșește înconjurat doar de pro- 
pria-i camarilă, de câţiva ofiţeri, politicieni și industriași, 
cum sunt omniprezenta Elena Lupescu, ofițerii Ernest 
Urdăreanu (ministrul Palatului), Gavrilă Marinescu (șeful 
Poliţiei Capitalei), Radu Rusescu (colonel și funcţionar al 
Palatului), Puiu Filitti (general, fratele Ellei, fosta iubită a 
regelui), Victor Dombrowski (primarul capitalei) și Nicu 
Condiescu (general și scriitor), industriașii Max Auschnitt 
şi Nicolae Malaxa, bancherii Aristide Blank, Felix Wieder 
şi Oscar Kaufmann. Nu puţine sunt ocaziile în care toţi aceș- 
tia sunt invitaţi la vânătoare, la Sinaia, la Scroviștea sau 
la Buciumeni, cât și la partidele de cărţi organizate la Palat. 
„Pocherașul obișnuit“ devine activitatea tradiţională a fie- 
cărei zile de duminică*, momentul potrivit pentru ca ban- 
cherii şi industriașii grupului să piardă la masa de joc, în 
schimbul influenței dobândite, sume importante de bani; 
iată ce scrie Eugeniu Buhmann, secretarul particular al re- 
gelui, despre situaţia miliardarului Max Auschnitt: „Dato- 
rită importanței sale financiare precum și a relaţiilor sale 
de strânsă legătură cu Urdăreanu, s'a putut bucura de aten- 
ţia Suveranului |... A mai fost şi adeseori partenerul lui 

Urdăreanu și Dnei Lupescu la partidele de cărţi ale acestora 
(dar n-am auzit ca Auschnitt să fi câștigat și el vreodată)“, 
Fenomenul corupţiei pare să fie generalizat la nivelul 
întregii țări, astfel că nu doar membrii Camarilei ori liderii 
clasei politice sunt implicaţi în operaţiuni oneroase, ci și 
funcţionarii mai mărunți ai armatei sau chiar funcţionarii 
comunali. Corupţia perceptorilor de taxe din judeţul Cluj 
constituie subiectul unei note informative din toamna anului 
1939, unde sunt consemnate actele ilicite ale „funcţionarilor 
veroși“ din mediul rural, respectiv abuz de putere, mită tra- 
dusă în litri de ţuică, taxe încasate fără chitanţă, suprata- 
xare cu păstrarea diferenţei pentru agentul statului, trafic 
de influenţă etc.!! Autorităţile militare nu fac excepţie de la 
metodele necinstite de înavuţire personală, deși situația 
înzestrării armatei naţionale are acum o importanţă aparte, 
în contextul războiului izbucnit în Europa. Totuși, până și 
regele constată îngrijorat „șperţuiala nemaipomenită“ de 
care se fac vinovaţi funcţionarii responsabili cu recepționa- 
rea achiziţiilor de armament.!? Ambasadorul american de la 
București, la rândul său, evidenţiază metodele „neglijente 
şi necinstite“ ale celor însărcinaţi cu dotarea armatei.!* 
Relatările unui preot militar aduc în atenţie situaţia pre- 
cară a trupelor românești concentrate la graniţă. Părintele 
Aniţoiu, căci despre el este vorba, îşi ia în serios rolul de 
confesor militar și se străduie să-i aline pe soldaţii marcați 
de „tratamentul superiorilor“ și de „neajunsurile familiei de 
acasă“: „Bieţii ostași erau tratați neomeneşte, dormind în 
grajduri, prin poduri sau afară, având sub cap pumnul şi ca 
aşternut mantaua militară [...]"!*. Acesta constată îngrijorat 
„multă depresiune sufletească“, motiv pentru care, într-o 
singură lună calendaristică, se sinucid 46 de soldaţi ai Cor- 
pului 7, Armată, „prin împușcare sau ştrangulare“. Mulţi se 
văd nevoiţi să comită tot felul de infracţiuni minore, din 
pricina lipsurilor elementare pe care trebuie să le îndure şi, 

mai apoi, „din motive superficiale, cum sunt „frica de răs- 
pundere sau de pedeapsă“, aleg să-şi curme viaţa, după cum 
reiese din cazurile descrise de preotul nostru: „Astfel, unul 
u pierdut un cal [...] și de frică că va fi pedepsit prea sever 
s-a împuşcat cu propria armă [...]; altul [...] a furat de la bu- 
cătăria divizionului o bucată de slănină și câteva bucăţi de 
cârnaţi. În timp ce se făceau cercetările, de spaimă că va fi 
descoperit, s-a spânzurat în grajd cu conoveţul cailor, iar 
altul, pentru că a fost amenințat cu carceră aspră pentru că 
intârziase peste termenul de permisie cu câteva zile, s-a 
aruncat sub roţile trenului“!?. 

Proasta aprovizionare a regimentelor mobilizate ori mo- 
ralul scăzut al soldaţilor ridică serioase semne de întrebare 
in privința capacităţii armatei naţionale de a răspunde pro- 
vocărilor militare internaționale, mai ales că ţara se află 
sub presiunea pretențiilor teritoriale ale Uniunii Sovietice, 
Bulgariei și Ungariei. Izolaţi politic pe plan intern și depen- 
denţi de bunăvoința nemților în plan extern, apologeţii car- 
lişti încearcă să păstreze intacte granițele ţării. Nu puţini 
speră că un compromis ar mai putea salva regimul carlist 
și, așa cum afirma Argetoianu, se întrebau „dacă nu cumva, 
pentru a scăpa de ocupaţia rusească, ar trebui să ne împă- 
căm cu ideea unei ocupaţiuni germane“!. Toate aceste so- 
coteli diplomatice sunt date însă peste cap la 26 iunie 1940, 
când Uniunea Sovietică activează clauzele secrete ale pac- 
tului Ribbentrop-Molotov și îi transmite României ultima- 
tumul pentru cedarea Basarabiei, Bucovinei de Nord și a 
ținutului Herţei. Consultările demarate cu aliaţii balcanici 
şi occidentali ai ţării se dovedesc inutile, deoarece nu doar 
Germania, ci și Italia, lugoslavia sau Grecia se pronunţă în 
favoarea cedării pașnice a provinciilor solicitate de sovietici. 
Regele decide întrunirea Consiliului de Coroană al ţării, nu 
că ar fi avut prea multe opţiuni la îndemână, ci pentru a evita 
să-şi asume de unul singur responsabilitatea renunțării fără 

luptă la teritoriul naţional. Majoritatea covârșitoare a lide 
rilor politici convocați, conștienți de expectativele sumbre ale 
unui război cu ruşii, votează împotriva rezistenţei armate. 

Retragerea administrației românești din Basarabia se 
face într-un mod dezorganizat, chiar haotic, sub presiunea 
înaintării rapide a sovieticilor în teritoriul ocupat; tone de 
echipament militar sunt abandonate, cincisprezece mii de 
oameni sunt lăsaţi în urmă și devin prizonieri, alţi zeci de 
mii de soldaţi şi sute de ofițeri români dezertează, trei ge- 
nerali își abandonează diviziile pentru a se pune rapid la 
adăpost în Vechiul Regat, în vreme ce toţi ceilalți se anga- 
jează într-o evacuare (fugă) disperată.! Nu doar umilinţa 
pierderii provinciilor istorice românești, dar şi retragerea 
dezastruoasă a trupelor contribuie la discreditarea regimu- 
lui, considerat incapabil să-și protejeze cetăţenii. Regelui 
nu-i rămâne decât opţiunea remedierii propriei sale imagini 
șşifonate, astfel că, în acest sens, apelează la serviciile isto- 
ricului Nicolae Iorga: „Urdăreanu a fost la Iorga să-l roage 
să spuie că eu am fost pentru rezistenţă |pentru rezistenţa 
armată a României, deci împotriva opțiunii exprimate de 
ceilalţi politicieni în Consiliul de Coroană, n.n.]. A promis 
| Nicolae Iorga, n.n.| că va face ceva“!5. Vigilentului Constan- 
tin Argetoianu nu-i scapă acest detaliu picant al vieţii poli- 
tice românești: „Paranoicul | Nicolae Iorga, n.n.] a deschis 
ieri cursurile lui de la Vălenii de Munte. În discursul său 
de inaugurare a declarat că el și Regele au fost contra ce- 
dării (Basarabiei, n.n.]-— dar că alţii au cedat-o. Ce porc!“!* 

Odată cu cedarea Basarabiei, liderilor politici nu le ră- 
mâne decât să facă tot posibilul pentru a evita pierderea 
Ardealului și a Cadrilaterului, drept consecinţă, regimul 
carlist depune toate diligenţele în vederea parafării unei 
alianțe politice cu Germania nazistă — singura soluţie per- 
cepută drept salvatoare. Reprezentanţii României, ca să-și 
dovedească buna-credinţă, se retrag din Liga Naţiunilor și 

renunţă benevol la acordul britanic de garantare a granițe- 
lor ţării, în vreme ce regele instalează un prim-ministru 
lilogerman și antisemit — pe Gigurtu —, se consultă frecvent 
cu reprezentantul misiunii diplomatice germane, trimite 
emisari la Berlin — care să tatoneze terenul — și încearcă 
obținerea unei audiențe la Hitler. Toate actele de bună- 
voinţă întreprinse de partea română se lovesc de condiţia 
rezolvării diferendelor teritoriale cu Bulgaria și Ungaria, 
cele două state fiind parte a sistemului de alianţe al Axei 
homa-Berlin-Tokyo. Atitudinea intransigentă a naziștilor 
nu le lasă decidențţilor politici prea mult spaţiu de manevră, 
prin urmare, după alte două ședințe ale Consiliului de Co- 
roană, desfăşurate la finalul lunii august, se admite cedarea 
Cadrilaterului, iar în cazul Ardealului se acceptă arbitrarea 
diferendului româno-maghiar de către puterile Axei. Ger- 
mania și Italia, prin Arbitrajul de la Viena, stabilesc că Ro- 
mânia trebuie să cedeze o bucată consistentă din provincia 
Transilvaniei, un teritoriu de 45.000 km?, cu aproximativ 
2,5 milioane de locuitori, din care peste un milion sunt ro- 
mâni. Transilvania de Nord, denumire sub care va fi cunos- 
cută această nouă provincie a Ungariei, includea Oradea, 
Clujul, zona Bistriţei-Năsăud şi regiunea locuită de secui. 

România acceptă să piardă, într-o singură vară, Basara- 
bia, nordul Bucovinei, ţinutul Herţei, Cadrilaterul şi Ardea- 
lul de Nord, adică o treime din teritoriul naţional. Alexandru 
Vaida-Voevod ţine totuşi să-și apere monarhul și să pună 
dezastrul pe seama fatalismului istoriei, a predestinării geo- 
prafice şi a metehnelor seculare ale naţiunii: „EI [Carol II, 
n.n.] era oare de vină pentru toate? Pentru legionarism, 
furtul de urne liberal, antisemitism, șperţul și corupţia 
moștenită și inacerbată de veacuri, lipsa de omenie și de 
pudoare, situaţia geografică si etnografică a țării, nepre- 
gătirea Franţei și Angliei, Munchenul |acordul franco-brita- 
nico-german, n.n.], pactul de amiciţie germano-rus, dezastrul 

Poloniei, iluzia încrederii în linia Maginot [sistemul de fo 
tificaţii al Franţei, n.n.], palavragismul bucureștean, ma 
halaua sufletească?“2 Neagu Djuvara, pe de altă part 
condamnă resemnarea liderilor politici, care s-au abătut d 
la principiul conform căruia „nu cedezi un petic de pământ. 
fără să tragi un foc de armă“, susținând că o atitudine dârză 
în faţa ultimatumului rusesc și a dictatului german ar (i 
fost cel puţin onorabilă și, astfel, conaţionalii noștri ar „fi 
dat lumii o imagine mult mai nobilă“.2! Cursul ulterior al 
războiului, mai spune Djuvara, a dovedit că românii — în 
ciuda pierderilor omenești consistente — nu au izbutit decât 
să facă o „figură proastă în ochii tuturor“: pe ruși i-au inva- 
dat, pe germani i-au trădat, iar pe aliaţii greci și sârbi i-au 
expus invaziei naziste. În septembrie 1940 avem însă o 
certitudine: regimul carlist se află în pragul colapsului. 


Puciul generalului și revoluţia comandantului 


L.A ÎNCEPUTUL TOAMNEI ANULUI 1940, REGIMUL CAR- 
list se vede coplesit de numeroasele probleme interne ale 

Lării, acumulate în timp, cronicizate, maligne, cum sunt in- 
stabilitatea guvernamentală, corupţia endemică, lipsa spri- 
jinului popular, opoziţia feroce a liderilor partidelor istorice 

și agresivitatea gardiştilor; în plan extern, nici după umili- 
toarele cedări teritoriale, chestiunile delicate nu par să-şi fi 

găsit rezolvarea, întrucât implicarea în războiul european 
pare a fi iminentă, dar România se confruntă, în continuare, 
cu situaţia precară a înzestrării militare, moralul scăzut al 
trupelor şi dependenţa costisitoare de bunăvoința celui de-al 
Treilea Reich. Monarhul însuși se arată descumpănit de rea- 
litatea politică apăsătoare şi se gândește serios să renunţe 

la Tron. Veştile primite de la Victor Moldovan — emisarul 
trimis pentru a testa terenul politic din capitala Germaniei — 
nu fac decât să-i accentueze temerile: „I-am raportat regelui 
franc și deschis — scrie țărănistul Victor Moldovan, în în- 
semnările sale —, fără înconjur, ceea ce am aflat la Berlin, 
şi anume: că atmosfera pentru el este ostilă; că i se repro- 
şează felul de a conduce ţara, îndeosebi schimbarea mereu 
a guvernelor; că Hitler cere ca regele să accepte pe lângă 
tron un «Gaăleieter» [guvernator german, n.n.]; în sfârșit, 
că ar avea de gând să-l detroneze“. Însemnările regelui rețin 

două ocazii în care acesta ia în calcul ideea abdicării, cu 
este cazul notiţelor din preajma cedării Basarabiei: „Seara, 
mă culc amărât rău de tot. M-a apucat o deznădejde cum 
plită. Mă gândesc dacă n-ar fi mai cuminte să abdic“?. Mai 
apoi, arbitrajul de la Viena și pierderea Transilvaniei de 
Nord alimentează şi mai mult previziunile sumbre ale mu- 
narhului: „Mă chinuie [...] gândul |...] dacă n-aş face mai bine 
să renunţ la toate și să fac gestul suprem de a abdica. Simt 
că [...] se va acumula aşa o cantitate de ură împotriva meu, 
încât cu greu voi putea ţine capul sus. Atacurile vor fi con- 
juncte din partea lui Maniu și a Gărzii de Fier“. 

Temerile celor de la Palat se adeveresc la scurt timp după 
cedarea unei părţi însemnate din Ardeal, când toată lumea 
condamnă atitudinea defetistă, lașă a decidenţilor; tânărul 
Corneliu Coposu rezumă cel mai bine simţămintele naţio- 
nal-țărăniste din epocă într-un articol publicat la o revistă 
locală din Blaj: „Am fost biruiti, fără sabie. Am fost aban- 
donați, fără întrebare“. luliu Maniu îşi mobilizează parti- 
dul și organizează manifestații populare în București și la 
Cluj, desfășurate în „trei zile consecutive“?. Comunistul Lu- 
creţiu Pătrășcanu arată că scandările îi vizează pe vino- 
vaţii externi, pe unguri, nemți și italieni, dar sunt și voci 
care strigă împotriva regimului carlist, deşi protestatarii 
sunt totuşi pașnici, „mulțumindu-se să voteze moţiuni și 
telegrame“. 

Toată această tensiune socială din ţară este abil exploa- 
tată de gardiști, care se folosesc de nemulțumirile existente 
pentru a incita spiritele și pentru a provoca autoritățile greu 
încercate. Câţiva camarazi se infiltrează printre protesta- 
tarii pașnici şi trag focuri de armă la întâmplare, în văzduh, 
în Piaţa Sfatului din Braşov sau la Palatul Regal din Capi- 
tală, o acţiune destinată a le insufla oamenilor o „stare de 
psihoză revoluţionară“. Horia Sima merge și mai departe 
şi se folosește de oamenii săi loiali pentru a pune la cale 

iuscenarea aşa-zisei revoluţii legionare. Astfel, sunt orga- 
uizate acţiuni de sabotare și atacuri de gherilă asupra in- 
stituţiilor esenţiale ale statului, de la nivel central sau local, 
din Bucureşti, Braşov sau Constanţa, fiind vizate chesturi 
«e poliţie, comandamente militare şi inspectorate ale jan- 
«lurmeriei, sedii ale operatorului de telefonie și ale radioului 
public, prefecturi, centre poștale şi gări. Cu toate că majo- 
„tatea asalturilor eșuează predictibil, fiind mai degrabă 
ucțiuni sinucigașe, sortite eșecului, acestea joacă un rol cert 
i instalarea nevrozei, în accentuarea sentimentului de 
panică de la Palatul Regal. Dezordinile provocate de legio- 
nari nu creează o emulaţie populară și nici nu beneficiază 
dle vreun sprijin din partea celor neînregimentaţi, astfel că 
nu le putem interpreta drept o revoluţie — așa cum fals pre- 
linde Horia Sima: „Îndată după cunoașterea dictatului de 
lu Viena, au izbucnit manifestații de protest [..... 1... În 3 sep- 
tembrie s-a suprapus peste ele revoluţia legionară“?. 
Regele supraestimează agitaţiile sociale și incidentele 
violente din ţară, fiind impresionat peste măsură de protes- 
Latarii prezenţi zilnic în Piaţa Palatului din Capitală: „De 
la Palat se aud focuri de pistol, arme venite din Germania, 
pocnitura caracteristică a «Mauser»-ului. Situaţia devine 
gravă, așa încât trebuie reacţionat“*. Izolat de lumea exte- 
rioară, sfătuit doar de Urdăreanu și de câţiva ofițeri pe care-i 
mai consideră loiali, înțelege să apeleze la serviciile lui Ion 
Antonescu — deși, până mai ieri, acesta se găsea arestat la 
mănăstirea Bistriţa, fiind considerat un inamic al regimului. 
Erou al Primului Război Mondial și fost ministru al apărării 
în Guvernul Goga, generalul şi-a cultivat imaginea unui om 
de mână forte, intransigent, corect şi capabil să restabilească 
ordinea. Monarhul ezită iniţial să-i ofere președinția Con- 
siliului de Miniștri, dar se lasă convins de ideea că acesta 
„este un soldat şi că nu poate trăda“!". Pariul regelui se dove- 
dește pierzător, deoarece, la nici o zi de la numire, Antonescu 

îi solicită să abdice. Carol, bine manipulat în privinţa pri 
porţiilor dezordinilor din ţară, alege să dea curs solicitării 
generalului, după care transferă responsabilităţile regale 
în sarcina fiului său, Mihai, și pleacă (fuge) în exil. Povesteu 
regimului carlist se încheie la 6 septembrie 1940, la doar u 
săptămână de la pierderea Transilvaniei de Nord. 
Autoritatea monarhului — atât cât mai exista — a fost 
compromisă prin jocurile politice de culise. Forţat de împre 
jurările extraordinare, de cedările teritoriale și de răzmerița 
din ţară, Carol s-a văzut constrâns să conteze pe loialitatea 
lui Antonescu. Generalul, în schimb, în loc să intervină ener- 
gic împotriva sursei dezordinilor, a gardiștilor, a sfârșit prin 
a se alia cu aceştia. Din câte se pare, încă din vremea în 
care se afla arestat la mănăstirea Bistriţa, Antonescu se 
înţelesese deja cu nemții și stabilise termenii unei înţelegeri 
politice; regele aflase tardiv despre toate aceste aranjamente: 
„Aflu că [Antonescu, n.n.] a fost, astăzi, să facă o vizită lui 
Fabricius, care-l apărase cât timp fusese consemnat la Bis- 
trița. |...] Este semnul că s-a dat cu nemţii, că caută să se 
sprijine pe Garda de Fier [...J1!. Generalul, într-adevăr, după 
numirea sa în poziţia de prim-ministru, doar a mimat că 
negociază cu liderii partidelor tradiționale un eventual acord 
în vederea formării guvernului și nu a făcut mai nimic pen- 
tru a opri manifestările violente din ţară. Haosul servea 


intereselor sale. Nu încape îndoială că Antonescu a primit 
girul nemților înainte de a orchestra puciul anti-carlist, pen- 
tru ca între timp să apeleze la sprijinul politic al Gărzii de 
Fier. Fie că s-au văzut „impuși de Germania în guvernul 
ţănii“ — așa cum va susține Gheorghe Barbul, șeful de cabinet 
al lui Antonescu! — fie că popularitatea mișcării lor politice 
a fost considerată indispensabilă pentru legitimarea noului 
regim dictatorial, cert este că legionarii devin parte a ceea 
ce se va numi Statul Naţional Legionar. 

Dictatura național-legionară se oficializează printr-un 
decret regal, semnat la 14 septembrie 1940, unde se stipu- 
lează că „Mișcarea Legionară este singura mişcare recunos- 
cută în noul stat“, partidul-unic, partidul-stat, în timp ce 
lon Antonescu este proclamat „conducătorul statului națio- 
nal-legionar“. Tot în acelaşi document, Horia Sima apare 
menţionat cu titulatura de „comandant“ al Mișcării Legio- 
nare, iar generalul Antonescu cu cea de „şef“ al regimului 
legionar!5, ceea ce face ca încă de acum să se întrevadă pre- 
caritatea acestei artificiale simbioze politice, întrucât dife- 
renţa semantică dintre „comandantul Mișcării legionare“ 
(Sima) și „șeful regimului legionar“ (Antonescu) ține doar 
de nuanţă și lasă loc de multe interpretări. Negocierile pen- 
tru alcătuirea guvernului se desfășoară rapid, sferele de 
influenţă ale fiecăreia dintre părţi fiind clar delimitate, la 
prima vedere. Generalul Antonescu își rezervă dreptul ex- 
clusiv asupra președinției Consiliului de Miniștri, ministe- 
relor economice și celor militare, portofoliului Justiţiei, şefiei 
Serviciului Special de Informaţii (Siguranţa Statului), dar 
și asupra unui post de subsecretar de stat în Ministerul de 
Interne. Legionarii primesc vicepreședinția Consiliului de 
Miniştri, internele — deodată cu toate prefecturile judeţelor 
tării — externele, munca și sănătatea, educaţia și cultura, 
lucrările publice şi comunicațiile (doar din 23 octombrie), 
secretariatele pentru Propagandă şi pentru Probleme Doc- 
trinare. Alţi subsecretari de stat și secretari generali gar- 
diști sunt intercalaţi în portofoliile alocate generalului — la 
finanţe, economie şi agricultură. 

Numirile guvernamentale pe care le fac Antonescu și 
Sima anticipează disputele interne pentru controlul regi- 
mului dictatorial. lon Antonescu îl propune la Ministerul 
“Justiţiei pe avocatul Mihai Antonescu (coincidență de nume), 
datorită loialității sale, dar și a relaţiilor excelente pe care le 
are cu reprezentanţii Reichului din România. La ministerele 

economice instalează câţiva tehnocraţi cu orientări naţiu 
naliste, cum sunt profesorul Gheorghe Leon, la economie 
înlocuit ulterior de profesorul Cancicov, vechiul carlist de 
odinioară (!) — George Cretzianu la finanţe sau inginerul 
Nicolae Mareș la agricultură. Celelalte poziţii ministeriale 
din domeniul apărării le atribuie unor ofiţeri de încredere, 
diverși generali, colonei, comandori și contraamirali. Gene 
ralul Antonescu depune eforturi, încă de pe acum, să com 
penseze faptul că Mişcarea Legionară controlează Poliţia 
Jandarmeria și prefecturile județelor, astfel că insistă să-l 
promoveze pe colonelul Alexandru Rioşanu în poziţia de sub 
secretar de stat la Ministerul de Interne — colonelul se va 
dovedi foarte util în limitarea abuzurilor Gărzii de Fier; în 
această privinţă, Antonescu mai poate conta şi pe influenţa 
sporită a comandanților garnizoanelor militare locale. 

Horia Sima se folosește de instrumentul numirilor guver= 
namentale pentru a-şi consolida poziţiile recent dobândite 
de șef al Mişcării Legionare și de vicepreședinte al Consi- 
liului de Miniștri. Nesigur pe ziua de mâine, urmărește să-i 
îndepărteze pe opozanţii săi din interiorul organizaţiei, pe 
liderii cu greutate politică. Gruparea constituită din artizanii 
iniţiali ai destinderii carliste, în frunte cu Noveanu, Bidianu 
și Budișteanu, nu primește nimic. Celor din comandamentul 
de la Berlin fie li se oferă posturi de o importanţă secundară, 
fie sunt recompensați cu titluri pompoase, relativ simbolice; 
astfel, Constantin Papanace este propus (doar) subsecretar 
de stat la finanţe, Alexandru Constant este numit subse- 
cretar de stat la propagandă, preotului Dumitrescu Borșa i 
se promite poziţia de ministru (ambasador) la Madrid, iar 
Vojen este trimis ministru la Roma. Vechii camarazi ai lui 
Codreanu sunt marginalizați în egală măsură; Ilie Gârneaţă 
este pus să coordoneze asociaţia de binefacere a Legiunii, 
Radu Mironovici este împuternicit să înfiinţeze gărzile de 
protocol ale organizaţiei, iar Corneliu Georgescu este numit 

sef al subsecretariatului de stat pentru Colonizare și Popu- 
lutia Evacuată, o funcţie fără prea mare importanţă. „Coman- 
dantul“ Horia Sima face miniștri din diverşi intelectuali, 
penerali și indivizi de viță nobilă, personaje cu un oarecare 
prestigiu profesional, dar care nu au ocupat funcții de răs- 
pundere la vârful Legiunii, care nu au o prea mare însem- 
nătate politică la nivelul organizaţiei: generalul Petrovicescu 
(ministrul internelor), generalul Dona (șeful Poliţiei Capi- 
talei), colonelul Zăvoianu (îl va înlocui pe generalul Dona), 
profesorul Traian Brăileanu (ministrul educaţiei), profeso- 
rul Ion Protopopescu (ministrul comunicaţiilor), profesorul 
Traian Herseni (secretar general la educaţie) sau Mihail 
Sturdza (ministrul externelor). Excepţie de la regulă face 
doar Vasile Iașinschi — vechi activist din Bucovina — instalat 
ministru al muncii și sănătăţii. De fapt, Sima aspiră să-i 
izoleze pe toți cei care i-ar putea ştirbi autoritatea, în timp 
ce sforile politice rămân să fie trase tot de loialii săi, de Victor 
Biris, Ion Boian, Mitică Groza şi alţii, așa cum vom vedea. 

Ion Antonescu și Horia Sima, „Generalul“ şi „Comandan- 
tul“, sunt noii puternici ai zilei, deși autoportretele pe care 
şi le zugrăvesc nu fac decât să ne arate burlescul regimului 
dictatorial. Conducătorul Statului se imaginează pe sine 
drept un lider providenţial. Nu ezită să-și asume, pe de-a- 
ntregul, reușita loviturii de stat împotriva regimului carlist: 
„lată cum un singur om [...) a izbutit, prin curajul său și forța 
supraomenească, să înfrângă un rege cu întreg aparatul său 
de stat. Aşa s-a născut România Nouă!“ Înţelegem că acest 
(ăuritor de ţară, de lume nouă, se poziţionează deasupra 
intereselor mărunte ale politicienilor de altădată: „Politica 
de stat a generalului Antonescu se inspiră din principiile 
celui mai ardent naționalism și ale celui mai înalt patrio- 
lism“!5. Insistă să ne arate că funcţiile politice pe care le 
ocupă sunt legitimate de realizările sale excepţionale, ne- 
fiind nicidecum rezultatul obișnuitelor ambiţii lumești de 

preamărire: „N-am nici o ambiţie personală. Când un om a 
ajuns ceea ce am ajuns eu, ce să mai ajungă? Doar un nebun 
nu sunt să mă fac rege în Țara Românească sau în Rusia“!€. 
Nici o provocare administrativă nu poate să-i stea în cale și 
nici un specialist nu poate să-i conteste judecata: „Am stu- 
diat în Franţa, în Belgia și în Anglia toate problemele aces- 
tea de ordin economic, politic şi social ...]“7. Sacrificiile sale 
nu pot fi decât un bun exemplu pentru tinerii acestei ţări: 
„Dv. ştiţi că eu seara cad de oboseală; noaptea dorm șase 
ceasuri și dimineața o iau din nou de la capăt“!*. Obiceiurile 
sale personale pot fi numaidecât o sursă de inspiraţie pen- 
tru stabilirea politicilor economice ale ministerelor: „[...] tre- 
buie făcute economii peste tot. Toată lumea să strângă banii 
cu avariție, cum fac eu“!?. lar dacă el însuși se constituie 
într-un model al respectării cazone a legilor noului stat, nici 
măcar Casa Regală a României nu poate fi exceptată de la 
aplicarea întocmai a politicilor fiscale: „Am impus Palatul 
la impozite. Astăzi regele își pune timbrul pe scrisori, plă- 
tește benzina ca și noi“%. Generalul înțelege să-i tuteleze 
autoritar pe aliaţii săi politici, pe legionari, dojenindu-i pă- 
rintește ori de câte ori se ivește ocazia: „Trebuie să aveţi 
încredere în generalul Antonescu și trebuie să-l ascultați“, 
Justeţea sfaturilor sale părintești nu trebuie probată, ex- 
plicată, argumentată, ci este implicită, axiomatică, astfel că 
mai tinerilor săi parteneri nu le rămâne decât să-i ofere 
ascultarea cuvenită unui bătrân înțelept, unui părinte al 
națiunii: „Ascultaţi-mă pe mine, că sunt bătrân“%?. Neînţele- 
gerilor dintre gardişti și ceilalți copii ai săi, soldaţii Arma- 
tei române, le găsește o rezolvare rapidă: „Unde raporturile 
sunt bune, „ele trebuie menținute, iar unde nu sunt bune, 
trebuie să facem să vină la normal, să se facă înfrăţirea“%, 
Muncitorilor din industria românească le rezervă aceeași 
dragoste paternă, „aceeași grijă caldă și omenie“: „EI [An- 
tonescu, n.n.] cere pentru muncitori nu un salariu mai bun, 

ci asigurarea unui standard de viaţă ridicat“. În schimb, 
negustorilor, industriaşilor şi tuturor celor cu avere le alocă 
statutul de retrograzi, de elemente indezirabile, care se opun 
progresului social urmărit de noul regim; negustorii nu fac 
ulteceva decât să practice specula financiară, în dauna oa- 
menilor simpli și oneşti: „Mie mi-a spus nevasta — spune 
Antonescu. Când trece controlorul, preţurile afișate de negus- 
tor sunt cele fixate de autorităţi 1...|. După ce trece controlorul, 
negustorul schimbă imediat preţurile [...|“%. Proprietarii fa- 
bricilor sunt în egală măsură condamnabili; obligați de au- 
lorităţi să mărească salariile muncitorilor, ceea ce echivalează 
şi cu o creştere a costurilor de producţie, industriașilor le 
este refuzată inițiativa de ajustare a preţurilor produselor 
labricate: „Acest lucru nu-l voi lăsa să se producă. Aici este 
rolul de dirijare a statului; aici intervenim noi. Eu ridic sa- 
lariul lucrătorului de jos, dar pe fabricant nu-l las să mă- 
rească plafonul preţurilor“?6. Constantin Argetoianu nu ne 
rămâne dator şi surprinde esenţa cultului antonescian: „Pe 
ziua de ieri generalul Antonescu s-a ocupat cu porumbeii. 
Un decret-lege ne învaţă cum să-i creștem şi cum să-i îngri- 
jim. Când se va hotărî oare Măria Sa să dea drumul şi po- 
rumbelului cu ramura de măslin în cioc?“ 

Horia Sima obţine poziţia nesperată de şef al Mișcării 
Legionare, deși, cu doar doi ani mai devreme, acest tânăr 
profesor din Lugoj era relativ necunoscut în rândul cama- 
razilor. În lipsa lui Codreanu, nu adoptă expectativa comodă 
a celorlalţi lideri, ci instigă la pedepsirea violentă a inami- 
cilor Legiunii, câștigându-i de partea sa pe legionarii frus- 
traţi din eșaloanele inferioare. Dinamic, isteţ, versatil, lipsit 
de scrupule și cu o înșelătoare înfăţişare blajină, nu-i amă- 
pește doar pe carlişti, ci reușește să-i tragă pe sfoară până 
şi pe vechii legionari din Comandamentul aflat la Berlin. 
Membrii conducerii colective din exil sunt rigizi şi dezbi- 
naţi, astfel că Sima exploatează orgoliul nătâng al preotului 

Dumitrescu Borșa, lipsa consecvenţei și a tactului politie | 
Constantin Papanace, apatia specifică lui Vojen și Consta 
sau inconsistenţa lui Ciorogaru. Odată revenit în ţară, Simu 
reușește să-i compromită și pe oponenții săi din grupul d 
rijat de Noveanu, Bidianu și Budișteanu; îi acuză de colalu 
raţionism cu regimul carlist, cu toate că, mai apoi, el însuşi 
se va face vinovat de același delict. În tot acest timp, le pri 
feră compania camarazilor mai puţini cunoscuți, mai sărac 
cu duhul şi fără anvergură politică, dar loiali până la la 
natism, precum Nicolae Petrașcu, Ion Boian, Victor Biriy 
Traian Borobaru sau Octavian Roşu. Abilitatea de a se adaptu 
oricăror situaţii politice și versatilitatea sa îl vor ajuta să 
supraviețuiască celor două puciuri interne, cel iniţiat du 
Budişteanu și Dumitrescu-Borşa, din vara anului 1940, şi 
cel pus la cale de lon Zelea Codreanu -— tatăl lui Corneliu 
în perioada Statului Naţional Legionar. Va supravieţui in: 
clusiv acuzațiilor întemeiate pe care le formulează numeroşi 
camarazi, potrivit cărora ar fi orchestrat atentatul împo: 
triva rectorului Ştefănescu-Goangă și ar fi grăbit asasinu= 
rea lui Armand Călinescu, deși, în primul caz, Codreanu 
ordonase să fie liniște, iar în cel de-al doilea, Comandamen= 
tul Legionar stabilise că acţiunea trebuie dusă la bun sfârșit 
doar dacă este posibilă eliminarea concomitentă a tandemului 
Carol-Călinescu; știm că ambele evenimente au servit drept 
pretext pentru lichidarea elitei legionare din închisori, in- 
clusiv a lui Codreanu. „Comandantului“ i se mai reproșează 
faptul de a fi colaborat, iniţial, cu oamenii Palatului, cu re- 
gele Carol, cu miniștrii Urdăreanu și Ghelmegeanu, cât și 
relația nefirească pe care a avut-o cu șefii serviciului secret, 
cu Moruzov și Nicky Ştefănescu. Horia Sima va respinge 
toate acuzaţiile şi va munci cu migală la elaborarea propriei 
versiuni a evenimentelor obscure petrecute între anii 1938 
şi 1940. Din însemnările sale memorialistice înțelegem că 
acesta tânjeşte după destinul eroic al ilegalistului feroce, al 

revoluționarului romantic și al omului de stat respectabil. În 
perioada exilului din capitala Germaniei, incursiunile pe 
care le face în ţară sunt prezentate ca nişte aventuri mitice, 
unde eroul nostru susține că se confruntă cu lighioane, vi- 
pere și fioroşi câini ciobănești, traversează nisipuri mișcă- 
lvare, mlaștini periculoase şi culmi abrupte, doarme prin 
prajduri, soproane, coteţe și poduri de casă. În toată această 
luptă inegală cu sistemul opresiv carlist, îi sar în ajutor 
(uranii români, corecţi și neînfricaţi, dezinteresaţi de obţi- 
nerea vreunei recompense personale: „Femeile nu se sim- 
(cau îngrozite de jandarmi și nici nu-și împiedicau bărbații 
cu să participe la lupta legionară. Întreaga familie forma 
un bloc de voinţă și aspirații. [...] Legiunea era ceva sfânt 
pentru ei şi a nu-și face datoria faţă de un camarad aflat în 
primejdie echivala cu un sacrilegiu. Cine a spus că suntem 
un neam de iobagi, de stârpituri, de pârliți?? Numai tră- 
darea unor străini, a unor „ţigani din Clopodia“, a putut 
ince posibilă arestarea sa din primăvara anului 1940, dar 
destinul său ar fi rămas neîmplinit, iar poziţia lui de coman- 
dant al Mișcării ar fi fost ilegitimă, fără ca mai apoi să fie 
uutorul așa-zisei revoluţii din septembrie 1940, care a făcut 
posibilă România legionară. Aşa își imaginează Horia Sima 
că s-ar fi petrecut lucrurile, urmând ca, de acum înainte, 
legiunea să dăinuie preț de un mileniu — după cum i-ar fi 
Lransmis preotului Ştefan Pălăghițţă: „Părinte, o mie de ani 
nu cădem de la putere“. 


20. Legionarismul (III). 
Tara soarelui sfânt de pe cer 


ODATĂ DECRETAT STATUL NAȚIONAL LEGIONAR, CA 
marazii își propun să clădească o ţară a Omului Nou, a omu 
lui-erou, a omului-corect, a omului de credinţă, a omului 
„desăvârșit“!, o ţară doar a românilor, „o ţară ca soarele sfânt 
de pe cer“.? Generalul Antonescu promite să fie părtaş la 
împlinirea tuturor dezideratelor legionare: „Doream să fac, 
după cum doreaţi să faceţi [voi, legionarii, n.n.], ca în această 
țară să domnească dreptatea, să fie stăpână numai legea, 
să conducă numai meritul și să se bucure de bunul trai nu 
numai unul, ci toţi“*. Agenda politică a noului regim presu- 
pune, astfel, schimbări brutale și bruște — denumite, nobil, 
revoluţii — în domeniile educaţiei, economiei și justiţiei. 

Revoluţia din sistemul educaţional începe prin înfiinţa=. 
rea unor comisii destinate evaluării dascălilor din învăță- 
mântul superior, fiind avute în vedere, mai ales, „însuşirile 
morale și politice“ ale acestora.! Subiectivismul celor două 
criterii lasă loc pentru îndepărtarea universitarilor de cali- 
bru, precum Iorga, Emil Racoviţă sau Rădulescu-Motru, în 
timp ce alţi profesori, deși trec, iniţial, testul moralității, 
ajung să fie reevaluați după unele denunţuri calomnioase 
ale colegilor sau studenţilor. Ziarele cenzurate din epocă 
evidenţiază privilegiile nedrepte de care cei eliminaţi s-ar 
fi bucurat în vremea vechiului regim: „De notat că profeso- 

rilor lorga și Rădulescu-Motru li se îngăduise, la vremea sa, 
prin lege specială, să funcţioneze și peste limita de vârstă“*. 
(“ampania de epurări din mediul academic este coordonată 
tot de universitari, dar cu vederi legionare, cum sunt Brăi- 
leanu (ministrul educaţiei), Herseni (secretarul general al 
Ministerului Educaţiei), Chirnoagă (rectorul Politehnicii din 
București), Panaitescu (rectorul Universităţii Bucureşti) 
sau Sextil Puşcariu (rectorul Universităţii din Cluj, mutată 
temporar la Sibiu).5 Învăţământul preuniversitar nu face 
uxcepţie de la rigorile politice ale noului regim, astfel că 
numeroși inspectori școlari sunt mandataţi să vegheze la 
curăţenia sufletească a educatorilor, învăţătorilor și profe- 
sorilor secundari. Într-o astfel de ipostază se regăseşte şi 
legionarul Dumitru Lungu, numit subinspector şcolar de 
cancelarie, fără să deţină vreo calificare în acest sens: „A 
lost o funcţie pe care n-am dorit-o... Şi n-am dorit-o pentru 
că eram prea tânăr; abia terminasem şcoala în '38 şi îmi 
dădeam seama că o să am de-a face cu învățători mult mai 
bătrâni [...“. Sinceritatea manifestată la vârsta senectuţii 
nu ajută la nimic, deoarece tânărul de atunci va trece la 
examinarea vieţii personale a dascălilor din subordine și va 
solicita „să fie retras din învăţământ un anumit învăţător 
care ducea o viaţă total imorală“*. 

Revoluţia legionară din domeniul economic se rezumă la 
jefuirea comunităţii evreiești, operaţiune care se derulează 
sub pretextul patriotic al „românizării“ economiei: „Româ- 
nizarea — o spune franc și legionarul lon Constantinescu — a 
lost luarea magazinelor de la evrei și repartizarea la români'*. 
Practic, evreii sunt constrânşi să-și vândă bunurile mobile 
ori imobile pe care le deţin — nu doar prăvăliile, dar şi locu- 
inţele, imobilele, automobilele sau micile afaceri — în timp 
ce românii (legionarii) sunt încurajați să le cumpere (con- 
liște). Cazul unei familii de evrei din Caransebeș ne dezvă- 
luie modul de operare al camarazilor; soţii Munck sunt 

citați să se prezinte la postul local de Poliţie, unde sun 
întemnițați și ameninţaţi să semneze contractele prin can 
îşi cedează — de bunăvoie (!) — toate cele trei locuinţe: „|...] şi 
ca să scăpăm de maltratările puse în vedere că vom păţie 
Moritz Friedman - declară soţii Munck —, am semnat cor 
tractele cu rezerva că ne vom adresa justiţiei. [...] Am auzi 
că acest domn a fost dus la sediul Legiunii și cumplit bătu 
[...] Am simţit noi că vom fi constrânşi să cedăm imobilel 
noastre, după ce am văzut cum s-a procedat cu prăvăliile 
din 2 (doi) ianuarie |[..|". 

„Românizarea“ întreprinderilor de mari dimensiuni se 
face printr-un mecanism de confiscare treptată, progresivă 
tocmai pentru a nu permite o inoportună întrerupere a pr 
ducţiei.!! Companiile cu capital evreiesc sunt trecute astfel 
sub controlul așa-numiţilor comisari de „românizare“, ceea 
ce înseamnă că numeroși legionari ajung să fie detaşaţi în 
marile fabrici și companii comerciale. Camaradul Gheorghe 
Ungureanu, doar absolvent de liceu, este numit comisar de 
românizare la o mare fabrică de textile din București, cu rolul 
de a verifica dacă „nu există pe ici, pe colo, niște intenţii de 
a se sabota“ activitatea comercială de către patronii evrei.!2 
Acolo, ne mai spune comisarul, îi ajută pe muncitori cu tot 
felul de donaţii — obţinute tot din resursele proprietarului 
evreu al fabricii, evident —, verifică etnia reală a angajaţilor = 
ca nu cumva printre aceștia să se afle evrei înregistraţi drept 
români — și inspectează temeinic activitatea managerială a 
fabricii: „Domnilor — li se adresează acesta patronului și 
directorilor întreprinderii —, aş vrea să-mi fac o idee despre 
fabrica aceasta, să mi se prezinte situaţia, să văd care este 
situaţia, care e bilanţul, ce pierderi, ce câștiguri, ce credit, 
tot, credit, debit, ce are acolo și vreau să știu cât personal 
are, câte femei, câţi bărbaţi, pe vârste, pe sex, pe naţiona- 
litate“!î. Zeloşii comisari de românizare, sub pretextul pre- 
venirii actelor de sabotaj ale patronilor evrei, se comportă 


LEGIONARISMUL (111). ȚARA SOARELUI SFÂNT DE PE CER 181 


birjăreşte, delapidează și intervin defectuos în procesul de 
producţie. Efectele catastrofale ale „românizării“ economiei 
sunt constatate la scurt timp de la demararea proiectului; 
«diplomatul francez Henry Spitzmuller raportează că „prin- 
cipalii responsabili ai dezorganizării economiei românești“ 
sunt comisarii de „românizare“, care se fac vinovaţi pentru 
„tirca o sută de uzine complet dezorganizate“.!1 
Evreii nu sunt doar deposedaţi de bunurile lor, ci sunt 

eliminaţi complet din viaţa publică și profesională: funcțio- 
narii sunt demiși din instituțiile publice, doctorii sunt ex- 
cluşi din Colegiul Medicilor, farmaciștilor le este anulat 
dreptul la liberă practică, avocaţii sunt daţi afară din barouri, 
intelectualii nu mai pot publica cărţi, artiştii sunt îndepăr- 
Laţi din instituţiile românești de teatru şi operă, ziariştilor, 
comercianților, inginerilor sau electricienilor le sunt impuse 
tot felul de restricţii și limitări, elevii și studenţii nu mai 
pot urma decât cursurile școlilor etnice, muncitorii riscă să 
lie înlăturați din întreprinderile comerciale, în vreme ce 
tuturor li se menţine interdicţia de a deţine proprietăţi ru- 
rale. Absurdul legislaţiei antisemite ajunge până acolo, încât 
evreilor li se interzice să deţină crescătorii de porumbei că- 
lători ori să facă parte din federaţia de box şi din asociația 
surdomuţilor.!* Puşi în imposibilitatea de a mai contribui 
in vreun fel la bugetul statului, sunt obligaţi, în compensa- 
ție (!), să presteze munci grele şi umilitoare, precum desză- 
pezirea manuală a drumurilor. Cunoscutul scriitor evreu 
Mihail Sebastian se vede obligat să renunţe la viața sa de 
intelectual și să îndure umilințele din detașamentele de 
muncă forțată: „Îmi spun că eram atunci aproape de moarte, 
imi aduc aminte că de câteva ori am vrut să mă sinucid — 
dar toate astela] sunt acum şterse, indiferente, aproape de 
neînțeles. [,..| Toate pierd acum din intensitatea lor tragică 
și grotescă. Mi se părea atunci că nu voi șterge niciodată 
din inima mea sila, scârba, oboseala. Ajunsesem la un fel 

de stupoare care mă făcea să primesc fără revoltă, ca prit 
somn, atâtea lovituri câte au urmat: excluderea din baroi 
concedierea de la Fundaţie [Revista Fundațiilor Regalel, tr 
miterea la sapă, în detașamentele de muncă...“!6 

Rabinul-şef Alexandru Șafran și avocatul Wilhelm Filde 
man caută să mai limiteze din efectele măsurilor antisemite 
şi bat pe la mai toate porţile instituţiilor statului, dar mi 
niștrii legionari se arată insensibili la apelurile disperate 
ale liderilor comunităţii iudaice. Alexandru Safran readuce. 
în discuţie atitudinea cinică a ministrului gardist al culturii, 
din momentul închiderii intempestive a sinagogilor şi a ci- 
mitirelor evreieşti: „M-a convocat într-o vineri seară, pe mine 
şi pe Filderman. [...] Tot încercând să-i demonstrez lui Bu- 
dișteanu cât de lipsită de sens era această măsură, l-am 
întrebat: «Dar ce să facem cu morţii noștri?» Mi-a răspuns 
disprețuitor: «Aruncaţi-i în Dunăre!» Rabinul întâlneşte 
aceeași atitudine disprețuitoare, acelaşi comportament ze- 
flemitor și la ministrul gardist al educaţiei, profesorul Brăi- 
leanu: „L-am întâlnit, de asemenea, personal, pe ministrul 
educaţiei naționale, Traian Brăileanu. 1...) M-a convocat într-o 
zi pentru a mă informa că va interzice copiilor evrei accesul 
la școlile publice, de unde îi va alunga și pe profesorii evrei. 
După ce l-am ascultat, l-am întrebat: «Dar, domnule minis- 
tru, ce vom face cu copiii noștri? Trebuie să le dăm și lor o 
educaţie.» El mi-a răspuns ca Budișteanu: «Asta nu e treaba 
mea, faceți ce vreţi!»“!5 Alexandru Şafran caută înțelegere 
și la generalul Antonescu, ministrul Vasile Iașinschi sau 
patriarhul Nicodim, fiind întâmpinat cu același sarcasm dis- 
preţuitor şi cinism criminal, de aceeași violenţă verbală sau 
cordialitate.nepăsătoare, cu toate că nu face decât să ape- 
leze la ultimul resort al argumentelor posibile, la minimul 
de omenie al guvernanţilor. 

Prioritatea regimului rămâne înfăptuirea justiţiei so- 
ciale, astfel că unităţile paramilitare gardiste primesc mână 

lberă pentru apărarea idealurilor revoluției legionare, prin 
mijlocirea bâtei şi a revolverului. Misiunea, aparent nobilă, 
beneficiază de aportul consistent al Poliţiei Legionare, în- 
liințată acum și condusă de lon Boian, corpului de elită al 
lăzleţilor lui Ilie Niculescu, Gărzilor Încazarmate coordo- 
nate de Ovidiu Găină, Corpurilor Muncitoreşti Legionare 
de sub comanda lui Mitică Groza, studenţimii legionare pre- 
zidate de Vasile Andrei, studenţilor creștini păstoriţi de preo- 
tul Valerian Trifa, elevilor din Frăţiile de Cruce dirijate de 
Ilie Smultea și de cel al Cetăţuilor de Fete aflate sub îndru- 
marea Luciei Trandafir. Camarazii din toate aceste unități 
paramilitare pot conta acum și pe sprijinul structurilor tra- 
diţionale de forţă ale statului, aproape toate poziţiile cheie 
din Ministerul de Interne fiind ocupate de funcţionari legio- 
nari. Ministrul Petrovicescu este secondat de oamenii loiali 
lui Horia Sima, de Victor Biriș, secretarul general al minis- 
terului, de Alecu Ghica, directorul general al Poliţiei de stat 
şi de colonelul Zăvoianu, șeful Poliţiei Capitalei. Situaţia 
este identică şi în provincie, acolo unde comisariatele locale 
de poliţie, prefecturile tuturor judeţelor şi multe dintre pri- 
măriile oraşelor sau comunelor ajung să fie conduse de le- 
gionari. Astfel, şefii unităţilor locale de poliţie şi prefecţii 
judeţelor contribuie cu logistică, participă cu resurse umane 
şi, prin autoritatea pe care o exercită în numele statului, 
legitimează demersul vindicativ al camarazilor îmbrăcaţi 
în cămaşă verde. 

Definiţia inamicului, în concepţia gardistă, se dovedește 
a fi deosebit de volatilă, din moment ce ajung să fie incrimi- 
nate apartenenţa la orice seminţie străină sau afilierea, fie 
ea și aparentă, la diversele curente ideologice. Mai concret, 
inamicul gardiștilor poate îmbrăca cele mai diverse haine 
ideologice sau etnice, prin urmare, acesta poate fi carlist ori 
liberal, naţionalist neînregimentat sau cuzist, evreu şi comu- 
nist, francmason sau un simplu străin. Vinovatul de serviciu 

trebuie să fie evreul, iar dacă se întâmplă ca inamicul să Îi 
un român neaoş, atunci acesta nu poate fi decât un romă 


„jidănit“, adică un conaţional vândut intereselor evreimii 
mondiale; dacă se dovedeşte că adversarul nu este evreu și 
nici nu i se poate imputa vreo legătură cu vechiul regim 
carlist, atunci trebuie să fie comunist, iar când nici această 
acuzaţie nu stă în picioare, este musai să fie parte din conspi: 
raţia francmasonică mondială. Nimeni nu se poate consideri 
la adăpost de mânia gardiștilor, deoarece „grupa iudeo-cu 
zisto-liberalo-masonă“ — formula folosită de Codreanu pen: 
tru stabilirea identităţii dusmanului!” — poate desemna pe 
oricine se nimereşte, fie el și vechi naţionalist. 

Horia Sima -— inspirat de cuvintele fostului său şef — pre: 
tinde că bunele intenţii ale guvernării legionare și, inclusiv, 
relaţia de bună colaborare cu generalul Antonescu ar fi vi= 
ciate de un „mare asalt al lumii vechi, al plutocraţiei şi iu- 
deo-masoneriei“%. Imaginara conspirație masonică devine, 
astfel, țapul ispăşitor al regimului, așa cum reiese și din 
lamentările celorlalţi gardiști de frunte. Atașatul militar 
german din România raportează că lon Boian — locotenentul 
lui Sima și șeful Poliţiei Legionare — consideră că „există în 
armată încă mulţi ofiţeri care aparţin lojelor francmasone 
încă active“?!. Noii prefecţi ai judeţelor, la fel — mai spune 
același atașat militar — „au formulat, în discursuri și con- 
vorbiri publice, pretenţia că înaintea a orice ar trebui des- 
tituiţi generalii și ofiţerii Statului Major General, pentru că 
printre ei se ascund majoritatea francmasonilor“??. Cama- 
radul Nae Tudorică — un legionar de rând — înțelege că acu- 
zaţiile de apartenenţă la masonerie reprezintă doar o simplă 
vânătoare de vrăjitoare, adică nu sunt nimic altceva decât 
un pretext pentru răfuieli interne, jafuri și violenţe: „După 
două luni de zile s-au făcut niște lucruri care, practic, au 
determinat să-mi schimb poziţia... S-au făcut percheziţii la 

persoane care erau notoriu cunoscute ca apropiate de noi, 
pe motiv că fiind masoni...“2% 

Multe alte percheziţii și arestări sunt justificate prin acu- 
„ţia de propagandă în sprijinul marxism-leninismului. În 
numele dreptăţii legionare, oamenii, de regulă evreii, sunt 
ridicaţi din propriile case, sediile propriilor afaceri sau direct 
din stradă, mai apoi sunt percheziţionaţi pe îndelete și, după 
ce li se aduc învinuiri fictive de apartenenţă la mișcarea 
comunistă, sfârșesc jefuiţi, bătuţi și, nu de puţine ori, chiar 
uciși. Regimul ajunge să folosească sperietoarea comunistă 
pentru a plăsmui un mare complot antinaţional ce ar fi pus 
la cale cu sprijinul unor reţele complexe de partizani bolșe- 
vici, reţele suficient de puternice pentru a se infiltra în Miş- 
carea Legionară. Aflăm despre pretinsul complot bolșevic 
dintr-o şedinţă a Consiliului de Miniștri, în care generalul 
Petrovicescu avansează ideea că „se produce o penetrație 
de comuniști în Mișcarea legionară“?, iar generalul Anto- 
nescu înţelege să-i ţină isonul ministrului de interne: „Se 
petrec lucruri groaznice pe toată suprafaţa ţării. Țara este 
bolșevizată. Au intrat bolșevicii în Mișcarea legionară“. 
Constantin Argetoianu află din surse sigure că „infiltrația 
comunistă în rândurile legionare e tot mai accentuată“, drept 
urmare, continuă acesta, „Antonescu și Sima sunt hotărâți 
să curețe mişcarea de comuniști“;% atașatul militar german 
preia informaţia și le raportează superiorilor săi despre „ne- 
număratele elemente comuniste şi anarhiste ale Gărzii de 
Fier“2. Discursul oficialităților este contrazis de mărturiile 
camarazilor simpli, de la baza Legiunii, dezinteresaţi de 
mize ideologice ori interese politice; legionarul Mardarie 
Popinciuc, angajat la brigada anticomunistă din Poliţia Ca- 
pitalei, relatează că „puţinii români care se înscriau la co- 
muniști erau bieții muncitori săraci care vedeau în acest 
partid o posibilitate de a scăpa de sărăcie“%. Mai descoperim 
că şeful brigăzii anticomuniste, şeful lui Popinciuc, nu avea 

mai nimic de prevenit, de anchetat sau de raportat: „Mi 
arătat ceva hârtii pe birou și mi-a explicat |... care era ut 
vitatea brigăzii lui. Mi-a pomenit |...] că avea informatori 
care îi plătea cu o sumă de bani ce primea lunar și pent. 
care nu era obligat să dea socoteală, recte o sumă pe care 
cheltuia el cum îi plăcea. Nu avea nici un comunist arestu 
nici o anchetă de făcut. Din acest motiv m-a invitat căti 
seară la o baie cu saună [...[“?. Hotărâţi să probeze pericol 
hidrei comuniste, liderii legionari cad în capcana propri 
strategii propagandistice, fiindcă Antonescu va amplifica 
povestea bolşevizării partenerilor săi de guvernare, tocmuli 
pentru a-i discredita în ochii oficialilor naziști și ai romă 
nilor de rând. 

Poziţia rezidenţilor străini din ţară — de orice neam ar [i 
ei — nu este cu mult mai avantajoasă decât cea a evreilor, 
comuniștilor sau franemasonilor, veneticii fiind făcuţi vint 
vaţi pentru toate relele din societatea românească; faptul 
este confirmat și într-o dare de seamă a serviciului nazist 
de contrainformaţii: „Situaţia putea fi alta, afirmă Garda 
de Fier, dacă orice elan spre mai bine nu ar fi fost distrus 
de către pătura dominatoare străină de popor, interesată 
numai de câștig. Idealul câștigului fără scrupule promovat 
de către turci, greci, evrei şi de către alţi străini, precum și 
existenţa corupţiei ca sistem au frânt perspectivele oricărei 
voințe. Abia revoluţia din 1940 a creat premisele unei re- 
naşteri a poporului român și, prin aceasta, a naţiunii“. 
Legionarii nu se dau în lături nici măcar de la hărţuirea 
diplomaților străini din capitală. Legaţiile (ambasadele) Bra- 
ziliei, Marii Britanii, Greciei sau Uniunii Sovietice reclamă 
că funcţionarii lor sunt arestaţi, maltrataţi, ameninţaţi și 
jefuiți, că li se confiscă automobilele, că li se rechiziţionează 
vilele.*! Ambasadorul grec, învinuit pentru tratamentul pe 
care guvernul elen îl aplică minoritarilor români din provin- 

cia Macedonia, ajunge chiar să fie ameninţat cu moartea de 
uromânii din Garda de fier.*? 

Legionarii nu folosesc violenţa ca pe un simplu instru- 
ment coercitiv, de constrângere a opozanților, ci fac o pasi- 
une din întrebuințarea tehnicilor barbare de tortură, mai 
mtâi fiind vizaţi tot evreii. Comerciantului Alex Spiegel, 
nrestat fără vreun motiv anume, „i s-au aplicat câteva sute 
de lovituri peste mijloc, la fese și la tălpi“, iar „în timpul 
bătăii — mai stă scris în raportul judiciar al Tribunalului 
U'onstanţa — [legionarul, n.n.] Petre Ion comandă să se bată 
la patru ciocane», ca la fierărie, și loviturile se aplicau de 
patru persoane în același timp“; cu toate că „nu mai putea 
să-şi ţie capul ridicat“, Spiegel este expus public la stâlpul 
infamiei — o practică obișnuită a vremurilor — acolo unde ji 
s-a trecut pe sub bărbie un lanţ care să-i susțină capul, lanţ 
ce i s-a scos mai târziu pentru a nu se strangula și i s-a pus 
in schimb o ţepușă de lemn“.* Nefericitul evreu va muri la 
sediul organizaţiei legionare din Hârșova, motiv pentru care 
tartorul Petre Ion „s-a lăudat că va fi decorat că a omorât 
un jidan“*. Pe bogatul comerciant evreu Ferdinand Fuchs, 
pe motiv că refuză să-și cedeze acțiunile pe care le deține la 
o importantă societate comercială, valorând milioane de lei, 
camarazii din Poliţia Legionară îl sechestrează la Chestura 
din Alba Iulia; îi aplică lovituri „cu pumnii în cap“, bătăi „cu 
un baston de cauciuc“ și, în cele din urmă, „îi toarnă apă pe 
cap și cu un creion chimic îi desenează pe chelie semnul 
gărzii de fier“*. Adolescentul evreu Lucian Rosen, reţinut 
pentru vina nedovedită de a fi făcut propagandă comunistă, 
„a fost bătut... cu un instrument de tortură, alcătuit dintr-o 
teavă din care ieșeau trei arcuri din ce în ce mai mici și care 
se sfârșeau la capăt cu o bilă de metal, care lovea puternic, 
crunt și rapid“; trupul istovit al tânărului este „spălat și 
înviorat*“ periodic, „cu scopul de a mai putea rezista tortu- 
rilor la care este supus“.% Cei trei comisari legionari, autorii 

supliciului, în cele din urmă, îl sufocă prin strangulare pi 
tânărul evreu, cadavrul acestuia fiind „asvârlit dela etajul | 
al Prefecturii Poliţiei Capitalei“*. Chestionat de Procu: 
tură, șeful Poliţiei Capitalei — colonelul Zăvoianu — îi act 
peră pe asasini, subordonații săi, și garantează că tânăru 
Rosen s-ar fi sinucis în arest.* Zugravul Isac Croitoru, ari 
tat „noaptea, în casă, de poliţia legionară“, fără să i se poat, 
imputa comiterea vreunei fărădelegi, „a fost reţinut 7 zil 
în care timp a fost bătut — întins pe ciment cu faţa în jos — şi 
lovit cu vâna de bou, cu ranga de fier și baston de cauciue 
a fost băgat în etuvă și s-a dat drumul la aburi; în fiecare zi 
a fost obligat să mănânce săpun care i se împingea pe gât 
cu vâna de bou; năvălindu-i sângele prin nas și prin gură şi. 
înroşind cimentul şi mâna celui ce îl chinuia, a fost obligat 
să le lingă“. Dacă torturarea comercianților evrei o mai 
putem pune şi pe seama motivaţiei de a jefui, celelalte ca 
zuri nu le putem atribui decât pasiunii bolnave de a tortura, 
plăcerii mişele de a-l domina pe cel neajutorat. Situaţia co- 
munității evreiești este cu atât mai gravă, mai malignă, cu 
cât dramele trăite de Spiegel, Fuchs, Rosen sau Croitoru nu 
reprezintă decât o frântură din sutele și miile de abuzuri. 
ale Poliţiei Legionare. 

Apetitul pentru răzbunare al camarazilor se răsfrânge 
şi asupra elitei politice, intelectuale şi financiare a vechiului 
regim. Terorizarea foștilor demnitari carliști se face, iniţial, 
prin înființarea unor comisii de anchetă, așa-zisele rezul- 
tate ale anchetelor fiind folosite la crearea unui cadru legal 
pentru acțiunile de intimidare, pentru arestările operate, 
percheziţiile efectuate și confiscările dispuse, adică sunt fo- 
losite pentru ca acţiunilor revanşarde ale gardiștilor să li 
se ofere aparenţa legalităţii. Aşa se naşte şi „Comisia por- 
tofelului putred“, cu o denumire sugestivă, care urmărește 
verificarea sursei averilor deținute de bogaţii şi puternicii 
zilei de ieri, neregulile descoperite ajung să fie publicate pe 

prima pagină a ziarelor (cenzurate). Cei mai mulţi — până 
de curând, personaje de prim-rang ale vieţii publice — tră- 
iesc o adevărată psihoză a fricii, în timp ce câţiva decid chiar 
să se sinucidă. Este şi cazul lui Teofil Sidorovici — un apro- 
piat al regelui exilat și fost şef al organizaţiei carliste de 
tineret Straja Ţării —, care pică examenul integrităţii: „Sido- 
rovici adunase o frumoasă avere pe care n-a putut-o justifica 
in faţa Comisiilor de anchetă... În momentul în care trebuia 
să fie arestat, și-a pus capăt vieţii cu un glonte...““ Temerile 
si incertitudinile îl ajung din urmă și pe cunoscutul ziarist 
('lement Blumenfeld; talentat gazetar al ziarului Adevărul, 
bine conectat la cercurile politice bucureștene, „era în per- 
lectă comuniune de idei cu Călinescu, cu Ghelmegeanu, cu 
Andrei — cu tot grupul trecut de la ţărănişti la Camarilă“; 
speriat de gândul unei iminente arestări — „mai avusese el 
o dată de simţit mâna legionarilor“ — se sinucide ca „să nu 
lie trecut înainte de moarte prin grele chinuri“.*! Constantin 
Argetoianu explică resorturile actului disperat comis de 
fostul său confident: „Blumenfeld, în calitatea lui de ovrei 
si democrat, ura Garda de Fier. [...! La cea din urmă vizită 
pe care mi-a făcut-o, mi-a părut foarte deprimat și mi-a spus 
chiar că se gândește la sinucidere. Credincios, în adevăratul 
ințeles al cuvântului, n-a fost decât lui Stere și, de la moar- 
tea acestuia, luase înfăţişarea de orfan... Dispariţia lui se 
incadrează în vremurile în care trăim; în stările de azi un 
om ca el nu mai avea nici un rost în viaţă... și s-a dus!“42 
Sociologul, profesorul şi politicianul Petre Andrei alege, la 
rândul său, să-și pună capăt zilelor. Acesta se afla pe lista 
neagră a camarazilor din Garda de Fier, întrucât îndepli- 
nise funcţia de ministru carlist al educaţiei și era autorul 
unor lucrări filozofice antifasciste. Profesorul cedează psihic 
în timpul unei percheziţii efectuate de Poliţia Legionară și 
se otrăvește în propria locuinţă, de față cu soţia și copiii săi, 
nu înainte de a-și redacta scrisoarea de bun-rămas: „Tocmai 

acum [...] eu trebuie să vă părăsesc pentru totdeauna. În 
prejurări nenorocite mă silesc la aceasta. [...] Să nu credeţi 
că fug de judecată și de aceea aleg acest mijloc. Nu. Dar n 
mai am tăria să lupt. Eu am conștiința împăcată. |...) De cu 
să fiu arestat? Dacă aș avea pe sufletul meu o cât de mic 
vină aș suferi orice, căci aș fi meritat. Dară așa?“% 
Sentimentul de frică, de teamă, de insecuritate acapi 
rează nu doar evreimea şi vechea elită politică, dar și min 
ţile cetăţenilor de rând; la aceasta contribuie bătăile văzu 
zilnic la colț de stradă, jafurile observate la drumul mare 
veștile despre percheziţiile domiciliare, anchetele aflate în de: 
rulare sau torturile din beciurile poliţiei; mai putem adăugu 
efectul marșurilor efectuate frecvent prin satele și oraşele 
ţării ori impactul imnurilor răzbunătoare cântate cu patos. 
Atmosfera sumbră din ţară este întregită de festivismul 
negru, de obsesia regimului pentru celebrarea morţii, acum 
fiind organizate numeroase comemorări funeste, parastase, 
înmormântări și reînhumări. Astfel, cadavrele gardiștilor 
executaţi de autorităţile carliste — aflate prin tot felul de 
gropi comune sau morminte improprii — sunt deshumate, 
transportate cu alai şi reîngropate cu onoruri. În acest fel, 
o bună parte din cei exhumaţi ajung în cimitirul special 
înființat la Predeal — o localitate despre care putem spune 
că devine orașul-necropolă al Gărzii de Fier. Acum, în vre- 
mea Statului Naţional-Legionar, idealizarea morţii eroice, 
sacrificiale se regăsește pretutindeni, în alocuţiuni publice, 
materiale de presă și cântece propagandistice; iată cele scrise 
într-un articol publicat de revista Dacia: „Cel mai frumos 
aspect al vieţii legionare este moartea. Acea înfrățire cu 
lutul, acea dăruire totală, necondiționată de timp ori fră- 
mântările lumești. [...] Prin moartea legionară, legionarul 
se logodește cu eternitatea [...]. Trece în legendă“. De altfel, 
acceptarea izbăvitoare a morţii s-a aflat dintotdeauna pe 
agenda spirituală a organizaţiei: „Şeful Legiunii — susținea 

('odreanu — râde de moarte și nu se păzește niciodată de 
cu“ Apetenţa lugubră a regimului naţional-legionar poate 
li intâlnită la tot pasul, în absolut toate manifestaţiile cu 
caracter politic — fie ele grandioase sau mai restrânse, locale. 
Din scenariul tuturor acestor evenimente fac parte defilările 
ordonate, alocuţiunile patriotice şi — noua găselniță mistică 
a gardiştilor — apelul morţilor. Cea din urmă practică, apelul 
morților, presupune strigarea, rând pe rând, a morţilor orga- 
nizaţiei — Codreanu, Moţa, Marin etc. —, iar la auzirea fiecărui 
nume, camarazii din audienţă răspund în cor cu „prezent“, 
ca şi cum cei invocaţi ar fi acolo, vii, prezenţi, nemuritori. 
Legionarii, ca mai toţi fasciștii, nu își propun să schimbe 
doar natura umană, adică nu îşi propun ca Omul Nou să 
dobândească doar însușirile morale ale corectitudinii, erois- 
mului, jertfei sau vitejiei, ci dezvoltă o idee fixă pentru 
estetica trupului, pentru omul-frumos, ceea ce ne face să 
ințelegem că puritatea sufletului trebuie să fie acompaniată 
de o armonie a corpului fizic, de simetria trăsăturilor fizice, 
de frumuseţea exterioară. Standardele de frumuseţe pot fi 
cel mai bine observate în cadrul evenimentelor festive, par- 
Liciparea camarazilor fiind condiţionată de îndeplinirea unor 
criterii de ordin fizic — aşa cum se întâmplă şi în cazul celor 
o sută de camarazi selectaţi să defileze la Padova, cu ocazia 
sărbătorii tineretului fascist italian, din 10 octombrie 1940: 


Noi, românii, — îşi aduce aminte legionarul Aurel Popa - am 
impresionat! Am impresionat prin ţinută... căci doctorul Aposto- 
lescu, care era în Poliţie atunci, a ales niște oameni după înălţime. 
I-a luat pe cei pe care i-a găsit mai frumoși! Eu știu că eram în 
ultimul rând sau al doilea din coadă, la înălțimea mea 1,72. În- 
chipuiţi-vă că ceilalți erau la 1,80, 1,85, 1,90... L-am impresionat 
chiar și pe Mussolini. |...| Și, la un moment dat, nu știu cine a avut 
ideea dintre noi, când au trecut toţi, să strigăm şi noi «Duce!», 
dar, cum românii erau toţi mai solizi şi aveau voce mai groasă, 
au început cu o octavă mai jos: «Duce!» Parcă s-a speriat, pentru 
că era prea aproape de el, s-a întors către noi și ne-a salutat!6 

Din această mărturie înţelegem că idealul fizic promovat d 
religia legionară este cel al bărbatului înalt, cu un corp bine 
proporţionat, cu trăsături simetrice ale feței şi o voce gravă 
masculină, caracteristici înnobilate de atitudinea hotărâtă 
postura fizică atletică şi ţinuta vestimentară impecabilă 
cămașă verde cu centură sau ie tradiţională cu brâu. Nu 
este dificil să regăsim, astfel, arhetipul fizic al lui Codreanu, 
al celui pe care Argetoianu îl descria ca pe un „făt-frumos 
îmbrăcat în ţoale de legendă“*, al celui despre care vechiul 
camarad Stelian Stănicel spunea că era „frumos și atrăgă- 
tor“: „Era un bărbat frumos, înalt, drept, construit armo= 
nios, cu părul castaniu şi ondulat care-i cădea câteodată pe 
frunte. Avea ochi albaștri-verzui, pătrunzători, din care 
radiau raze puternice și strălucitoare de noblețe sufletească. 
(...] Pasul îi era greoi, gesturile stăpânite şi vorba cumpătată 
chiar și când nourii de furtună apăsau deasupra lui. [...] Avea 
în el un magnetism din orbita căreia nu te mai puteai eli- 
bera“î. Portretul pe care îl zugrăvește Stănicel poate că 
este uşor romanţat, dar nicidecum neadevărat, fiind în con- 
cordanţă cu părerile aproape unanime ale oamenilor epocii: 
Codreanu extazia masele prin simpla sa prezenţă, prin înfă- 
țișarea sa plăcută. Așadar, corpul acestuia joacă un însem- 
nat rol politic, dar și cultural, ajunge să fie un simbol, o 
întruchipare materială a aspirațiilor naţiunii, o reprezen- 
tare sensibilă a societăţii tradiţionale românești.“ Aşa cum 
occidentalii din Evul Mediu erau convinşi că regii aveau 
puteri tămăduitoare și puteau vindeca scrofuloza printr-o 
simplă atingere”, tot la fel, românii simpli credeau că vor 
fi salvaţi de făt-frumos, de românul desăvârșit, de amintirea 
fizicului frumos și a spiritului eroic ale lui Codreanu. 

Horia Sima și noua conducere gardistă se folosesc de ima- 
ginea „Căpitanului“, de moștenirea politică lăsată de Co- 
dreanu, pentru a da sens regimului național-legionar, şi se 
folosesc chiar de moartea acestuia pentru a justifica folosirea 

violenţei. Camarazii se simt îndreptăţiți acum să terorizeze 
populaţia, se simt infailibili, întrucât „majorităţile laşe și 
-cuminți»“ au stat deoparte, — după cum spunea Codreanu:! — 
pe când ei s-au sacrificat în numele revoluţiei legionare; 
astfel, dacă legionarului i se datorează totul, atunci i se 
puate îngădui orice, iar evenimentele ulterioare vor proba, 
incă o dată, vulnerabilizarea tuturor celorlalţi, așa cum vom 
vedea în cazul asasinatelor de la Jilava, Snagov, Strejnicu, 
București și Ploiești, a rebeliunii legionare și a pogromului 
de la București. 


21. Psihoza terorii. 
Asasinatele de la Jilava 


ACȚIUNEA DE SUPRIMARE A OPOZANTILOR POLITICI 
face parte din agenda regimurilor totalitare ale obsedantului 
secol XX, iar Mişcarea Legionară nu face nicidecum excepţie 
de la această regulă. Campania de vânare a oamenilor ve= 
chiului regim se deschide la scurt timp după reusita loviturii 
de stat, primul vizat fiind Carol II. Deşi generalul Antonescu 
îi garantase monarhului că poate să părăsească ţara în sigu- 
ranţă, în contrapartidă pentru faptul că acceptase să abdice, 
legionarii interceptează trenul regal aproape de graniță, la 
Timişoara, și nu ezită să deschidă focul; Carol relatează 
momentul atentatului în însemnările sale zilnice: 


Intrând în Gara Timișoara, simt cu disperare că trenul înceti- 
nează. Deodată, aud focuri. |... plesnitura seacă și ascuţită a ar- 
melor gardiștilor, „Mauser-ile“ germane. Trenul își iuțește alura, 
iar focurile se înteţesc. Aud cum răspund armele noastre auto- 
mate din tren. Cât am putut, am baricadat pereţii cabinei şi fe- 
reastra, iar cu Duduia ne-am culcat pe jos. |...] Uf, am trecut cu 
numai câteva ferestre sparte [...l. Înfrigurătoare și apăsătoare 
până la culme au fost cele 45 de minute până ce trenul s-a oprit, 
[în ţara vecină, lugoslavia, n.n.]. |. | Astfel am părăsit țara mea |....! 


Atacul are un efect demoralizant pentru elita carlistă, întru- 
cât nici o persoană, indiferent de notorietatea sau prestigiul 
pe care le-ar fi dobândit în trecut, nu se mai poate simţi în 

siguranţă, dacă însuşi regele proaspăt abdicat se găsește 
expus apetitului pentru răzbunare al camarazilor. 

Imediat după instalarea noului regim legionar se înfiin- 
țează „Comisia specială de anchetă criminală“, cu scopul 
pedepsirii „marilor vinovaţi“, a carliştilor care s-au făcut 
remarcaţi prin atitudinea antilegionară din trecut, fiind puși 
sub investigaţie miniștri, procurori, judecători, militari, jan- 
darmi și poliţişti. Cu toţii sunt percheziţionați, interogaţi 
şi arestaţi, sfârşind adunați într-un singur loc, la închisoa- 
rea Jilava, unde sunt terorizaţi zilnic de paznicii gardiști, 
iată cum arăta o zi obişnuită din viața unui demnitar ares- 
Lat, reconstituită în baza însemnărilor din celulă ale maio- 
rului Macoveanu: 


Erau nopţi când legionarii care făceau de gardă cântau |... — obiș- 
nuit între orele 1 și 4 dimineaţa — pe sălile unde erau înșiruite 
celulele deținuților și la ferestrele acestora. Ecoul întunecatelor 
culoare repeta lugubru în bezna nopţii același cântec — pentru 
ca, în urmă și până în revărsat de zori — garda legionară să rosto- 
golească roţi de fier care huruiau asurzitor, să izbească cu picioa- 
rele uşile celulelor și să dea de-a rostogolul cutii de conserve goale. 
În acelaşi timp, legionarii însărcinaţi cu paza trăgeau focuri de 
armă în fort şi în afara fortului și plesneau geamurile de la fe- 
restrele celulelor cu vergele de metal — întrebând pe deţinuţii 
politici îngroziţi: „Unde se află Corneliu Codreanu?“ Întrebarea 
se punea în cor și astfel: „Unde este Căpitanul?“ |...] Nu li se în- 
găduia deţinuţilor politici ieșirea în aer liber cu săptămânile — iar 
atunci când aveau o asemenea învoire, erau scosi din celule între 
rândurile legionarilor așezați la intervale de 2-3 pași unul de 
altul — cu pistoalele întinse și cu degetul pe trăgaci.? 


Demnitarii arestaţi sunt păziţi, zi şi noapte, de camarazii 
din Poliţia Legionară şi din Corpurile Muncitoreşști Legio- 
nare, astfel încât putem spune că sunt îndeplinite toate con- 
dițiile pentru un deznodământ fatal, pentru un omor în masă. 
Ceea ce părea a fi foarte probabil, chiar inevitabil, se pro- 
duce în noaptea de 26-27 noiembrie 1940, când paznicii le- 
gionari îi asasinează cu sânge rece pe deţinuţii politici; acum 

sunt ucişi Gheorghe Argeşșanu (general, fost prim-ministru), 

Victor lamandi (fost ministru al internelor), Gabriel Mari- 
nescu (general, membru al Camarilei, fost șef al Poliţiei 
Capitalei și fost ministru al ordinii publice), lon Bengliu 
(general, fost comandant al Jandarmeriei), Mihail Moruzov 
şi Nicky Ștefănescu (foştii directori ai „Siguranţei“), Radu 
Pascu și Vasile Zeciu (fost prim-preşedinte al Curţii de Apel 
Bucureşti, respectiv fost prim-procuror militar), Iosif Di- 
nulescu și Aristide Macoveanu (maiori, implicaţi activ în 
asasinarea lui Codreanu), Vasile Parizianu şi Gheorghe 
Patriciu (comisari în cadrul Prefecturii de Poliţie a Capi- 
talei), alături de alți simpli agenţi de poliţie și subofiţeri 
ai Jandarmeriei. 

Omorurile din acea noapte nu se limitează la cei 64 de 
adversari politici din fortul Jilavei, întrucât echipele morţii 
se răspândesc, mai apoi, primprejurul Bucureștilor şi caută 
să termine definitiv cu politicienii potrivnici, foștii comisari 
zeloși sau evreii de orice fel. Profesorii Nicolae Iorga și Virgil 
Madgearu sunt săltaţi din propriile locuinţe — în ciuda vo- 
ciferărilor familiilor acestora şi a intervențiilor disperate 
făcute la Ministerul de Interne ori la Preşedinţia Consiliului 
de Miniștri —, după care sunt transportaţi în pădurile Strej- 
nicu, respectiv Snagov, și împuşcaţi pe loc. Foştii prim-mi- 
niştri Argetoianu, Tătărăscu şi Gigurtu, cât și foştii miniștri 
Ghelmegeanu și Marinescu (general, medic militar) sunt 
ridicaţi de acasă, sechestraţi și ameninţaţi cu moartea. Alte 
cete de camarazi se deplasează la arestul Poliţiei Capitalei, 
unde se aflau încarceraţi cinci comisari de poliţie, vechi ofi- 
țeri de carieră, învinuiți pentru comportamentul antilegio- 
nar din tinipul regimului carlist; acolo, o echipă de gardiști 
îi execută sumar, pe loc, chiar în celule, pe comisarii Raleţ, 
Suciu, Voinescu, în timp ce o altă echipă se ocupă de comi- 
sarii Davidescu şi Dumitrescu, îi scot din arest, îi transportă 
şi îi împușcă la marginea drumului, undeva pe lângă orașul 

Ploiești. Tot la Ploiești mai sunt asasinați alţi doi comisari 
de poliţie din localitate, dar şi 1: evrei acuzaţi de simpatii 
comuniste. Matatias Carp — secretarul general al Uniunii 
Comunităţilor Evreieşti din Vechiul Regat — face inventarul 
funest al zilei de 27 noiembrie, din judeţul Prahova: „Pe 
dușumelele Legiunii de Jandarmi Prahova s-a amestecat în 
ziua aceea sângele Prof. Nicolae Iorga şi al Rabinului David 
Friedman, iar trupurile reci s-au așezat alături de covri- 
garul Smil Smilovici, frizerul Max Mendel Strul, dentistul 
Mendel Mayer şi studenţii Iosif Avram și Joffre Margulius. 
Tabloul era completat prin lugubră ironie de cadavrele a doi 
comisari de poliţie, ucişi și ei de ura legionară“. 

Crimele de la Jilava au un efect declanșator pentru vio- 
lenţele ce au urmat, dau frâu liber spiritului agresiv şi re- 
vanșard al camarazilor, elimină orice barieră morală şi orice 
reţinere de ordin legal pe care gardiștii ar fi putut să le aibă 
în trecut. Legionarul Mardarie Popinciuc — participant activ 
la sechestrarea câtorva dintre miniștri — explică, senin, mo- 
tivaţia campaniei de răzbunare: „A doua zi [după masacrul 
de la Jilava, n.n.] s-au format la Prefectură mai multe echipe 
cu ordin de a aduce arestaţi la Prefectură pe toţi politicienii 
vechi care ajutaseră pe Carol II şi Călinescu să ne măcelă- 
rească“. Echipele morţii se angajează într-o competiţie ma- 
cabră, adică se întrec, la propriu, în a-i ucide pe demnitarii 
cei mai cunoscuţi, pe vinovații cu notorietatea cea mai mare. 
Camaradul Şerban Milcoveanu ne arată că echipa care-l 
asasinează pe istoricul Nicolae lorga are un traseu haotic, 
deoarece căuta disperată să asasineze pe cineva, pe oricine 
ar fi avut un nume cu rezonanţă, preferabil un fost prim-mi- 
nistru: „S-au dus la Argetoianu. L-au găsit plecat! S-au dus 
la Tătărescu... l-au găsit luat! S-au dus la Ghelmegeanu, 
l-au găsit luat! Nu știu dacă s-au dus la Gigurtu, că nu-i 
știau adresa. [...] Atunci, [şi-au zis, n.n.] «Mergem la Iorga!» 
Şi s-au dus la casa lui lorga din Ştefan cel Mare, pe şoseaua 

Bonaparte, şi acolo Valentin lorga le-a spus: «Tata e la Si- 
naia». Repede s-au dus la Sinaia...” 

Constantin Argetoianu, fiind la un pas să împărtășească 
soarta tragică a profesorilor Iorga și Madgearu, apucă să 
istorisească drama pe care o trăieşte în săptămânile ulteri 
oare asasinatelor de la „Jilava: „|...] am văzut moartea cu 
ochii... |...] Am trăit cu inima strânsă, fără să pot pricepe 
pentru ce am fost osândit la moarte de oameni cărora nu le 
făcusem decât bine...“ O echipă de cinci camarazi îl vizi- 
tează la domiciliu, dis-de-dimineaţă, și insistă să-l convingă 
de faptul că viaţa sa este în pericol, date fiind cele petrecute 
la Jilava, în noaptea ce tocmai se încheiase, astfel încât ar 
face bine să-i urmeze la Prefectura de Poliţie. Cei doi secre- 
tari ai lui Argetoianu — Filip și Alimănescu —, cât şi soţia 
acestuia intervin în gâlceava ce se iscă, iar cea din urmă îi 
telefonează secretarului de stat de la Ministerul de Interne, 
Alexandru Rioșanu, pentru a lămuri povestea: „Soţia mea 
tot ţipa «nu te duce, nu te duce...» și disperată a chemat din 
nou la telefon pe Rioşanu. Acesta a răspuns să vin cu legi- 
onarii la el și a cerut să vorbească cu «comisarul». Se vede 
că i-a spus același lucru și lui şi dl. Malcasian a consimţit 
printr-un «bine» în doi peri.“ După numeroase alte parla- 
mentări, în cele din urmă, Argetoianu admite să-i însoţească 
pe legionari, cu condiția să meargă împreună la locuinţa 
secretarului de stat Rioşanu, dar, sub ameninţarea revol- 
verelor, nu are de ales și ajunge direct la Prefectura de Po- 
liţie; August Filip — secretarul lui Argetoianu — va descrie 
ulterior metodele de intimidare pe care gardiștii le folosesc 
pe toată durata călătoriei: „Mașina cu care veniseră legio- 
narii, condusă de data aceasta de Dragomir, s-a plasat în 
spatele mașinii mele [în care se mai aflau Argetoianu, Ali- 
mănescu şi alți doi legionari, n.n.] și a început să ne împingă 
cu bara din față, ca să ne silească să nu oprim și să mergem 
spre Poliţie. Tot drumul, de acasă până la Poliţie, pe Calea 

Victoriei, Dragomir a lovit cu bara maşinii lui spatele mași- 
nii mele, în timp ce cei doi legionari, n.n.] care erau cu noi 
in maşină au continuat să ne amenințe cu revolverele [...]“&. 
Argetoianu nici nu scapă bine de camarazii care-l amenin- 
taseră cu revolverul, că are să dea peste anarhia de la sediul 
Prefecturii de Poliţie, unde nimeni nu pare să mai exercite 
vreo autoritate asupra celor puşi pe căsăpit demnitari: „La 
Poliţie, platforma cea nouă era plină de automobile, iar când 
am pătruns pe ușa care dă pe această platformă, am intrat 
în plină revoluţie... Intrarea, scara, culoarele mişunau de 
legionari; un freamăt de tropote, de voci năbuşite din care 
ieseau din când în când ţipete de protest, câte o interpelare, 
câte un protest... [...| În cabinetul prefectului, în loc să dăm 
de Zăvoianu, am găsit pe Sima. Conducătorul Mişcării Le- 
gionare ni s-a înfățișat într-o stare de extremă tensiune ner- 
voasă. Palid, alb aproape ca hârtia, îi tremurau buzele, şi 
vorbele îi ieșeau pripite, ca gloanţele dintr-un revolver“. 
Horia Sima pozează în salvatorul situaţiei şi îi instruieşte 
pe o parte dintre politicienii arestaţi, pe Tătărăscu, Ghel- 
megeanu şi Argetoianu, să emigreze direct în străinătate, 
până se mai liniştesc apele. Cum recomandarea „Coman- 
dantului“ nu putea fi pusă în aplicare, deoarece formalită- 
ţile ar fi durat o veșnicie, cu sprijinul aceluiași Alexandru 
Rioșanu, nefericiţii ajung să fie cazaţi direct în localul Mi- 
nisterului de Interne, considerat a fi cel mai sigur loc; chiar 
dacă demnitarii se aflau baricadaţi în biroul secretarului de 
stat al ministerului, tot se găsesc trei gardiști — Şocariciu, 
Găină şi Stoia — care se încumetă să-i atace în timpul nopţii: 


În noaptea de miercuri spre joi — povesteşte Argetoianu — am mai 
văzut o dată moartea cu ochii... Ne întâlnisem cum putusem, 
îmbrăcaţi cum eram, pe fotelele si canapelele din biroul lui Rio- 
șanu |...], [...] Pe la ora 4 dimineaţa îmi bate Tătărăscu la ușă și 
îmi spune: „Scoală-te, căci îmi pare că vin camarazii peste noi...“ 
|... După zece minute de bătaie în uşă și de somaţiuni de deschi- 
dere, cei din afară au încercat să forțeze intrarea, dar n-au reușit, 

căci ușile groase de stejar nu s-au clintit. |...) Sapte câţi eram nu 
aveam un revolver: ei aveau trei automate — soarta noastră, dacă 
am fi deschis, ar fi fost pecetluită... Am început să negociem pe 
rând la telefon, Ralea, Tătărăscu și eu, căci ne chemau pe unul 
după altul ca să ne convingă să deschidem. | | Căutam să câști- 
găm timp, căci de la alt telefon vestisem Comandamentul Militar 
Central despre cele ce se petreceau și cerusem ajutor... |...] Căpi= 
tanul Andreescu, un vlăjgan simpatic, plin de curaj și de opti- 
mism, s-a prezentat la ușa noastră... Venise cu două tancuri şi 
cu un pluton de soldaţi într-un camion... Cum au simţit că urcă 
soldaţii scara, cei trei muschetari au şters-o, pe o poartă dosnică...! 


Argetoianu și ceilalți politicieni își vor mai petrece alte cinci 
zile în sediul Ministerului de Interne, bine păziţi de soldaţi 
înarmați cu mitraliere, pentru ca mai apoi să li se asigure 
paza militară a propriilor locuinţe — transformate cu această 
ocazie în fortărețe: „Și astfel, luni seara, la orele 8 mi-am 
reintegrat domiciliul, cu mare emoție. Mi-am găsit casa 
păzită de 3g de jandarmi [...]. Santinele în jurul casei și în 
casă... Și de atunci trăiesc aşa. Prizonier voluntar, primesc 
prieteni și prietene, dar n-am ieșit din casă. Așa m-a sfătuit 
și mă sfătuiește Rioșanu, salvatorul meu — Și, ce să fac? ÎI 
ascult...“!! Psihoza terorii legionare îl ajunge din urmă, îl 
copleșește până şi pe versatul politician Constantin Arge- 
toianu, spirit rece și calculat, un om care le-a văzut și trăit 
pe toate: „La toate mă aşteptam, dar la asta nu! Proscris 
politic, şi urmărit în faţa diferitelor comisiuni de anchetă. 
[...] N-am făcut parte nici din guvernele de prigoană a Miş- 
cării Legionare, nici din guvernele de pricopseală ale Ca- 
marilei. [...] Nu pricep, nu pricep... Și nedreptatea morală 
ce mi se face mă deprimă și mă roade, simt cum îmi sub- 
țiază firul vieţii... 1...) Mă simt atât de singur și dezlegat de 
restul lumii! Trecutul e mort, și nu pot contura încă cadrul 
viitorului!...“!2 

De partea opusă a baricadei, în prima linie a celor care 
îi terorizează pe evrei, comuniști, masoni, carliști sau pe 
fieşcine se nimereșşte se află temuţii comisari ai Poliţiei Le- 

gionare; astfel, bucureştenii de orice etnie sau situație ma- 
terială ajung să se înspăimânte la auzul unor nume precum 
Socariciu, Topliceanu, Opriș, Grimalschi, Malcasian, Marcu, 
Savu, Dragomir, Pană, Djonat, Tănăsescu ori Creţu. Profilul 
camaradului Gheorghe Creţu ne dovedește nu doar lipsa de 
consistenţă intelectuală și morală a poliţiştilor legionari, 
dar şi o înclinaţie sadică, pătimașă, bolnavă către violenţă. 
Tânărul, în vârstă de doar 22 de ani, este necăsătorit, nu 
și-a îndeplinit serviciul militar, are doar studii liceale şi o 
tentativă nereușită de admitere la Politehnică, fiind înalt, 
atletic, elegant și cu o figură agreabilă.!* Creţu activase în 
Garda de Fier vreme de câţiva ani, având în „palmares“ și 
o condamnare la închisoare pentru propagandă legionară, 
ca atare, după instalarea noului regim dictatorial, este co- 
optat în rândurile Poliţiei Legionare din capitală. Odată cu 
numirea sa în funcţia de comisar, acţionează brutal împo- 
triva evreilor, foştilor demnitari carliști şi împotriva ofițe- 
rilor de carieră din Poliţia Capitalei, pe care-i arestează fără 
temei, îi sechestrează, îi torturează fără milă, îi ucide. Prima 
lui ispravă majoră este consemnată în noiembrie 1940, atunci 
când participă la uciderea adolescentului evreu Lucien Ro- 
sen, pe care îl torturează cu o „țeavă din care ieșeau trei 
arcuri din ce în ce mai mici și care se sfârșeau la capăt cu o 
bilă de metal“!4. Şefii săi apreciază zelul prin care înțelege 
să-şi îndeplinească atribuţiile polițienești și îl numesc co- 
mandant al paznicilor legionari de la închisoarea Jilava, prin 
urmare, în această calitate, Creţu participă direct la asasi- 
natele din 26 noiembrie. Acolo, la Jilava, în ziua fatidică, 
Mitică Groza — șeful Corpurilor Muncitoreşti Legionare — şi 
chestorul legionar Opriș — şeful său direct — îi alocă respon- 
sabilitatea uciderii deţinuţilor politici din celula cu numă- 
rul șaptesprezece, iar Gheorghe Creţu înţelege să-și ofere 
tot concursul pentru îndeplinirea misiunii criminale, după 
cum reiese din propriile declaraţii: „La ora 0.30 s-a auzit 

semnalul. Am deschis ușa celulei, am comandat «drepţi», 
după care am tras, executând prin împușcare pe toţi 14 de 
ţinuţi care se găseau înăuntru. [...|] Menţionez că în momen 
tul când am intrat în celulă, deţinuţii erau treji și priveau 
spre uşă, de unde am înțeles că, din cauza forfotelii, ei au 
presimţit ce-i așteaptă. Execuţia a durat aproximativ 10 
minute“!?. De îndată ce-i împușcă pe deţinuţi, legionarul 
mai execută câte un foc în capul fiecăruia, „ca să fie sigur 
că au murit“, în timp ce opt dintre victimele sale sunt sfâr 
tecate, procurorii constatând că trupurile „prezintă pe lângă 
numeroase răni împușcate și numeroase răni tăiate profund 
ale capului, cu despicarea masivelor osoase“.1€ 

În aceeași noapte, imediat după comiterea masacrului 
de la Jilava, Creţu și alţi câţiva camarazi se întorc în ca- 
pitală și îi omoară pe polițiștii Nicolae Raleţ, Paul Voinescu 
și Nicolae Suciu — cei trei ofiţeri de carieră se aflau în stare 
de arest, la sediul Prefecturii de Poliţie, pentru presupuse 
fapte antilegionare din trecut. Reconstituirea crimelor, făcută 
ulterior de procurori, va confirma maniera sadică prin care 
cei trei poliţişti au fost executaţi de legionari; redăm aici 
filmul evenimentelor: 


Chemat, lon Tănăsescu |legionar, seful arestului, n.n.|, 1... acu- 
zatul Gheorghe Creţu i-a spus „am terminat cu cei de la Jilava“, 
la care [on Tănăsescu a replicat „eu mai am aci“ și | |i-a condus 
la celula unde se afla comisarul Raleţ, explicând cine este, a des- 
chis ușa celulei și acuzaţii |...] au început a descărca focuri în 
trupul comisarului, care horcăind se ruga să fie iertat că nu e 
vinovat cu nimic. |...] Comisarul Suciu era treaz din cauza zgomo- 
tului produs de focurile de armă trase în celula lui Raleţ. Intraţi 
în celulă au descărcat pistoalele în trupul comisarului Suciu |...]. 
După o jumătate de oră 1...] au pus cadavrul comisarului Raleţ în 
pătură şi l-au scos din arest. La fel au procedat și cu comisarul 
Suciu, care, fiind încă în agonie, gemea şi se zbătea.| | Gheorghe 
Creţu l-a apucat de păr și i-a mai tras un foc de revolver în ceafă, 
pentru a-i grăbi sfârşitul. Aceiași acuzaţi conduși de Ion Tănă- 
sescu [...] au intrat în celula unde se afla comisarul Voinescu şi 
trăgând focuri de armă i-au suprimat şi acestuia viaţa. |...| Toate 

cadavrele au fost apoi scoase din localul Prefecturii, urcate într-o 
camionetă, învelite în pături |...] și aruncate în pădurea Râioasa, 
lângă București.!” 


Sefii legionari din Guvern promit că-i vor pedepsi sever pe 
criminalii de la Jilava, după câte înțelegem din comunicatul 
de presă pe care îl transmit autoritățile: „Mișcarea Legio- 
nară a hotărât încadrarea strictă şi riguroasă în ordinea de 
Stat a tuturor membrilor ei şi sancţionarea exemplară a 
acelora cari se vor abate de la ordinea legală. [...] Guvernul 
este în căutarea vinovaţilor, cărora li se vor aplica severe 
sancţiuni, potrivit legilor în vigoare“. În ciuda intransi- 
genţei aparente a oficialilor legionari din Guvern, nici zece 
zile mai târziu, acelaşi Creţu participă la sechestrarea, tortu- 
rarea și uciderea plutonierului de jandarmi Ghiţă Gheorghe; 
în timp ce camaradul 'Topliceanu îl imobilizează pe neferi- 
citul plutonier, „ținând în spate pe victimă ca să poată să 
fie lovită“, camaradul Creţu îi aplică „loviturile sălbatice“ 
cu un baston de cauciuc, până ce încetează din viaţă.” Cri- 
minalul Gheorghe Creţu nu se limitează la eliminarea fizică 
a inamicilor organizaţiei din care face parte — scopul orică- 
rui asasinat politic —, ci ucide din pasiune, cu sadism, din 
plăcerea de a tortura și de a-și privi victimele aflate în su- 
ferinţă. Anchetat ulterior de regimul antonescian, tânărul 
nu-și va manifesta regretul pentru cele 19 crime ale sale și 
nici nu va ezita să-și declare disponibilitatea de a mai ucide, 
din nou, în numele Gărzii de Fier. Aceeași mentalitate cri- 
minală și aceleași apucături sadice pot fi găsite la toţi legi- 
onarii implicaţi în asasinatele din zilele de 26 şi 27 noiembrie 
1940, adică tot felul de mecanici, șoferi, plugari, lucrători 
la căile ferate şi, cei mai mulţi, oameni fără vreo meserie 
certă... 

Liderii Mișcării Legionare vor face tot posibilul să arate 
că masacrul de la Jilava nu a fost nicidecum premeditat 
şi, pentru a proba că responsabilitatea masacrului nu le 

aparţine, vor căuta să pună crimele pe seama unui moment 
spontan de nebunie colectivă, ce ar fi pus stăpânire pe ca 
marazii asasini. Se vor folosi de faptul că, în ziua comiterii 
masacrului, în curtea închisorii Jilava se făceau săpături 
pentru deshumarea lui Codreanu, a „Nicadorilor“ (ucigașii lui 
Duca) şi „Decemvirilor“ (ucigașii lui Stelescu) — cei 14 le 
gionari au fost asasinați de autorităţile carliste în 1938, 
trupurile acestora fiind aruncate într-o groapă comună din 
proximitatea fortului Jilavei; astfel, copleşiţi emoţional de 
impactul descoperirii rămășițelor „Căpitanului“, camarazii 
ar fi cedat psihic şi ar fi trecut, în consecinţă, la uciderea 
celor consideraţi a fi responsabili pentru moartea lui Co- 
dreanu, adică a oamenilor vechiului regim carlist, aflaţi în 
celule, la doar câţiva pași de locul deshumării. Această ex- 
plicaţie elaborată, această teorie se regăsește și în comuni» 
catul oficial dat de Guvern: „În noaptea de 26/27 noiembrie, 
cu ocazia deshumării osemintelor de la Jilava, legionarii 
care lucrau la această deshumare au pătruns în închisoare 
şi au împușcat pe unii dintre deţinuţii politici aflați acolo și 
considerați ca autori principali ai crimelor săvârșite împo- 
triva Căpitanului și a legionarilor, sub fostul regim“%. Horia 
Sima va insista pe ipoteza asasinilor cuprinși de o nebunie 
colectivă, spontană, dar o nebunie legionară, înțeleasă ca o 
voință divină: „Toate umilinţele, toate chinurile morale și 
fizice îndurate de Căpitan [...] şi-au găsit cuvenita răsplată. 
În noaptea de 26/27 noiembrie 1940 s-a săvârșit mai mult 
decât un act de răzbunare, un act de Dreptate Divină. [...| 
Căpitanul a înviat din mormânt, iar judecătorii lui nedrepţi 
s-au rostogolit de pe soclul puterii lor, fulgeraţi de mânia 
Divină“l, » 

Nici unul dintre liderii organizației nu-și va asuma pa- 
ternitaţea asasinatelor de la Jilava, nici măcar la câteva 
decenii distanță de la desfășurarea evenimentelor, fiecare 
urmărind să arunce responsabilitatea în seama celuilalt; 

iată ce declara Mitică Groza — coordonatorul din teren al 
crimelor de la Jilava -— într-un interviu acordat în anii 'go: 
„Horia Sima niciodată n-a declarat că nu Groza a făcut... A 
zis: «Uite ce mi-a făcut Groza, i-a omorât pe cei de la Jilava!» 
|..L E] stia, el știa precis cum s-au întâmplat lucrurile, că 
doar el și împreună cu Victor Biriş au organizat toată ches- 
tiunea [...]'%. Horia Sima va nega acuzaţiile — „Nici n-am 
premeditat, nici n-am ordonat şi nici n-am organizat execu- 
țiile de la Jilava“ — și își va atribui doar meritul (!) de a fi 
„creat cadrul politic, condiţiile statale care au permis pedep- 
sirea asasinilor [lui Codreanu, n.n.]“.2 Nu există însă vreo 
urmă de îndoială că lichidarea deţinuţilor politici nu s-ar fi 
făcut cu bună-știință, după o minuțioasă pregătire preala- 
bilă. Temerile că inculpaţii ar putea beneficia de clemența 
judecătorilor, dar mai ales credinţa că justiţia socială nu 
se înfăptuieşte la tribunal, ci prin voinţa posesorului de 
revolver îi conving pe legionari să acţioneze în numele vechii 
tradiţii a crimei politice, instituite de „Căpitan“, de „Văcă- 
răşteni“, „Nicadori“ și „Decemviri“. 


29. Dezumanizare. 
Rebeliunea legionară și pogromul de la Bucureşti 


RELAȚIA POLITICĂ DINTRE MIŞCAREA LEGIONARĂ ȘI 
generalul Antonescu pare să fie idilică la începutul maria: 
jului, când fiecare parte își jură loialitate veşnică și își de- 
clară dragostea necondiționată. Cu prilejul comemorării 
unei luni de la izbânda „revoluţiei“ din 6 septembrie 1940, 
festivitate „la care au participat [...] cam o sută de mii de 
legionari“!, Comandantul Legiunii și Conducătorul statului 
țin neapărat să evidenţieze omogenitatea regimului, coezi- 
unea și solidaritatea părţilor sale componente. Cu această 
ocazie, Horia Sima -— aflat la umbra unui grandios portret 
al lui Corneliu Zelea Codreanu, instalat, la propriu, deasu- 
pra scenei — se declară convins că „astăzi, dinastie şi stat, 
generalul Antonescu, poporul român și Mișcarea Legionară 
alcătuiesc o forță unitară și un bloc indestructibil“? Pe 
aceeaşi scenă, generalul Antonescu — îmbrăcat, în premieră, 
în cămașa verde legionară — le solicită, părintește, tuturor 
camarazilor să rostească jurământul de credinţă al noului 
regim: „În credința că m-aţi înţeles și având conștiința că 
v-am înţeles, vă cer, legionari, să rostiţi după mine — în faţa 
Cerului și a viitorului — legământul vostru. Rostiţi: «În duhul 
Căpitanului şi al neamului, în faţa regelui şi a generalului, 
ne legăm prin jertfa noastră supremă să facem cu toţii un 
popor și-o ţară ca soarele sfânt de pe cer.» Toate declara- 

Liile de intenţie şi jurămintele rostite nu ţin locul bunei 
intelegeri din interiorul coaliţiei, nu pot suplini incompati- 
hilitatea dintre indisciplina anarhică a legionarilor şi obse- 
sia pentru control a Generalului. 

Divorțul previzibil dintre armata generalului Antonescu 
si mișcarea „Comandantului“ Sima are o singură necunos- 
cută, și anume cine va moșteni puterea politică din ţară. 
Miza conflictului intern depășește granițele României, întru- 
cât Germania nazistă are tot interesul să conteze pe spriji- 
nul unui stat stabil în Răsăritul Europei, care să contribuie 
cu trupe și petrol la preconizata invazie a Rusiei sovietice. 
Așteptările oficialilor celui de-al Treilea Reich nu sunt nici- 
decum pe măsura realităţii din teren; Constantin Argetoianu 
observă încă de la debutul lunii noiembrie că „germanii sunt 
loarte nemulţumiţi de regim“* și află din surse autorizate 
că „Germania e hotărâtă să intervină“.* Mai apoi, la sfârşi- 
Lul lunii noiembrie, asasinatele în masă de la Jilava nu fac 
decât să confirme instabilitatea şi impredictibilitatea regi- 
mului. Nici vorbă ca situaţia să se amelioreze ulterior, în 
lunile decembrie și ianuarie: cu toate că Zăvoianu este des- 
lituit de la șefia Poliţiei Capitalei, locul său este luat de 
vechiul gardist Radu Mironovici; deși, la nivel oficial, Poliţia 
legionară este dizolvată, camarazii de acolo sunt înrolați 
in Poliţia de stat sau în alte unităţi paramilitare. Măsura 
desființării Poliţiei Legionare — ne confirmă şi Matatias Carp, 
unu] dintre liderii comunității evreiești — „nu micşorează 
intensitatea și violenţa teroarei, deoarece în unele părţi ale 
țării ordinul nu e ascultat, iar în celelalte este eludat prin 
incadrarea membrilor poliției legionare în Poliţia de Stat“€. 
În alte oraşe — ne mai spune același Matatias Carp — „în 
locul poliţiei legionare desfiinţate, în urma masacrului de 
la Jilava, iau ființă «Gărzile Legionare», formate din macedo- 
neni refugiați, înarmaţi cu baionete, revolvere și carabine“?. 
Asadar, devine limpede pentru toată lumea că sechestrările 

de persoane și confiscările de bunuri, fie că victimele suni 
evrei, români sau străini, vor continua să reprezinte reali- 
tatea de zi cu zi a României legionare. 

Generalul Antonescu înțelege că disputa sa cu gardiștii 
nu poate fi tranșată decât la Berlin, la cel mai înalt nivel 
politic, prin urmare, la 14 ianuarie 1941, merge să-l întâl- 
nească pe cancelarul Germaniei, Adolf Hitler, căruia, mai 
întâi, îi promite că „în cazul Rusiei, România dorește să par- 
ticipe la acţiunile militare cu toate puterile ei“, iar, mai apoi, 
îl asigură că, dacă el, generalul, „ar înființa astăzi un nou 
partid, l-ar urma toată ţara“, pentru ca, în final, să-i trans- 
mită Fuhrerului că el „este pregătit să-şi asume întreaga 
responsabilitate [a guvernării României, n.n.], cu condiţia 
să exercite deplina autoritate asupra ordinii politice interne 
[...] pentru a înlocui elementele nepregătite, radicale sau 
anarhiste ale Legiunii, cu elemente ale ordinii“. Mai con- 
cret, Antonescu urmărește să primească undă verde de la 
„patronul“ Europei, Adolf Hitler, pentru a se debarasa de 
legionari, dar, deși cei doi lideri s-au pus de acord în mai 
toate subiectele discutate, în privinţa problemei Gărzii de 
Fier opţiunea Fuhrerului nu pare să fi fost clar exprimată, 
în orice caz, chestiunea nu a fost lămurită.” Simplul fapt că 
Generalul a fost primit în audienţă de cancelarul Germaniei 
naziste reprezintă însă o lovitură pentru Mișcarea Legio- 
nară, așa cum înțelegem și din raportul serviciului de con- 
trainformaţii al Reichului: „Ceea ce este simptomatic în 
privinţa relaţiei Antonescu-Legiune se concretizează în fap- 
tul că Horia Sima a renunțat până la urmă la vizita plă- 
nuită de el însuși la Berlin, luând în considerare vizita lui 
Antonescu și, mai ales, mulțumirea acestuia la întoarcere 
[...]“0. Liderii legionari, tardiv, încearcă să compenseze avan- 
tajul obținut de Antonescu și organizează o serie de confe- 
rințe publice, cu tema „Lupta Germaniei și Italiei pentru a 
instaura o nouă ordine europeană“, unde conferenţiarii, la 

radio sau în amfiteatrele ţării, nu mai contenesc cu laudele 
adresate naziștilor germani și fasciştilor italieni. Într-unul 
dintre evenimentele organizate în capitală, discursul mi- 
nistrului Vasile lașinschi lasă să se înţeleagă rolul de facto 
al conferinţelor, şi anume descurajarea manevrelor politice 
ale Conducătorului statului: „Este putere care să ne oprească 
în loc?! Este uneltire care mijește la suprafaţă?! Este rea-cre- 
dinţă care încearcă să întunece iluminarea generaţiilor iz- 
băvitoare?! Să nu încerce nimeni! Zadarnică şi periculoasă 
strădanie. Legiunea e în mars și marșul ei nu poate fi oprit“. 

Reîntors în țară, după audiența pe care i-o acordase Hitler, 
Antonescu nu pare să fie impresionat de conferințele gar- 
diștilor și își asumă măsura desființării instituţiei nocive a 
comisarilor de românizare, îl demite pe generalul Petrovi- 
cescu — ministrul de interne — și, odată cu acesta, îi conce- 
diază pe toţi directorii Poliţiei și pe toţi prefecţii judeţelor. 
Odată cu înlăturarea înalţilor funcţionari legionari, „Gene- 
ralul Antonescu, cum s-ar zice, trecuse Rubiconul“ — va scrie 
Horia Sima în memoriile sale.!? Comandantul Mișcării Le- 
gionare apelează la șefii organizaţiilor paramilitare și la 
liderii structurilor interne de elevi, studenți şi muncitori, 
pentru a pune la cale câteva demonstraţii de protest față de 
măsurile arbitrare ale Conducătorului statului şi în spriji- 
nul ministrului Petrovicescu. Manifestaţiile pașnice sunt 
imediat înlocuite de o luptă de gherilă, de o rezistenţă cu 
arma-n mână, drept consecință, la 2: ianuarie 1941 se de- 
clanșează așa-numita rebeliune legionară, adică un mic 
război civil între soldaţii lui Antonescu şi camarazii lui Sima. 
Legionarii se baricadează în sediile Prefecturii Poliţiei, Gar- 
dienilor Publici și Siguranţei din capitală, atacă diverse 
obiective strategice, cum sunt postul de radio sau Palatul 
Telefoanelor, şi transformă strada Romei într-o fortăreață, 
cu posturi de mitralieră instalate din loc în loc, cu autobuze 
folosite pe post de baricade, cu cisterne de petrol incendiate. 

În tot acest timp se transmit circulare mobilizatoare pentru 
camarazii din provincie, sunt lansate scrisori-manifest pen: 
tru lămurirea populaţiei de justeţea cauzei rebelilor, se răs 
pândesc zvonuri care arată că două corpuri de Armată ar fi 
trecut de partea legionarilor și se îndreaptă spre capitală, 
Asta se întâmplă în București, dar nu trebuie omise nici 
răzmerițele din provincie, din orașele Iaşi, Brașov, Ploiești, 
Brăila, Reşiţa și Arad, deși tulburările de acolo au un ca- 
racter limitat.!* Horia Sima și liderii organizaţiei se inspiră 
din cartea lui Curzio Malaparte — de fapt, un manual dedicat 
loviturilor de stat bolşevice și fasciste, pe atunci la modă = 
pentru a pune la punct scenariul insurecțiilor gardiste, a 
„revoluției“ din septembrie şi a rebeliunii din ianuarie; 
Malaparte spune că revoluțiile de succes se realizează prin 
preluarea în forţă a obiectivelor strategice ale statului, cum 
sunt radioul, poşta, telefoanele, telegraful, uzinele de gaz, 
gara, podurile, sediile puterii politice, poliţia etc., prin sti- 
mularea grevelor muncitorești din domeniile esenţiale, pro- 
movarea de știri false şi manipularea populaţiei civile.!5 

În timpul luptelor de stradă, Bucureștiului îi lipsește 
orice brumă de autoritate, nici urmă de vreun polițist pe 
străzi, în vreme ce soldaţii adoptă doar o poziţie defensivă — 
adică urmăresc de la distanţă evenimentele și ripostează 
doar dacă sunt vizaţi de vreun atac direct. Aşa se face că 
populaţia civilă se găseşte complet expusă jafurilor, violen- 
țelor, crimelor, distrugerilor şi incendierilor, practicate la 
scară largă de camarazii îmbrăcaţi în cămașă verde. Gene- 
ralul Antonescu asistă impasibil la atrocitățile comise în 
capitală şi, chiar dacă e stăpân pe situaţie, forța armatei 
ţării fiind incomparabil mai mare decât forța câtorva mii de 
zănatici cu revolvere, așteaptă ca legionarii să se compro- 
mită în-ochii naziștilor. Tancurile armatei trec la ofensivă 
doar în după-amiaza zilei de 22 ianuarie și, până la căderea 
nopţii, anihilează multe dintre cuiburile de rezistenţă ale 

camarazilor. Între timp, mai spre seară, oficialii naziști aduc 
la cunoștința părților combatante opțiunea Fihrerului;, Adolf 
Hitler, informat de cele ce se petrec în România, alege să-l 
susţină pe Antonescu, preferând ordinea şi stabilitatea în 
detrimentul afinităţilor ideologice cu gardiştii.:$ Horia Sima, 
lipsit de orice alte perspective, va transmite ordinul de înce- 
tare a ostilităţilor, în zorii zilei de 23 ianuarie 1941: „Ordon 
ca să înceteze orice luptă. Legionarii vor părăsi de îndată 
instituţiile publice ocupate și vor reintra în viața normală. 
Cer ca acest ordin să se execute fără șovăire [...]“!!. Aşa se 
încheie epopeea violentă a Statului Naţional Legionar. Gheor- 
ghe Barbul — șeful de cabinet al Conducătorului statului —, 
într-un interviu acordat câteva decenii mai târziu, va divulga 
strategia cinică a șefului său: „lon Antonescu mai așteaptă 
ca nemţii să ia în mod oficial o atitudine... Şi-n momentul 
când nemţii au luat această atitudine... după aceea, fără să 
le ceară ajutorul decât simbolic, Antonescu a trecut la ac- 
țiune și rebeliunea... a fost zdrobită. Incontestabil!“!% De 
altfel, Antonescu anticipase evenimentele violente ce se pre- 
figurau la orizont și, încă de la mijlocul lunii ianuarie, îl 
numise la comanda garnizoanei militare a Bucureștiului pe 
Constantin Sănătescu, un general experimentat, bine văzut 
de soldaţi; iată mărturia generalului Constantin Sănătescu: 
„După expirarea concediului — jumătatea lui ianuarie 1941 — 
tocmai mă pregăteam să plec la Piatra Neamţ, pentru a mă 
prezenta la noul post, când sunt înștiințat că G-ral Anto- 
nescu vrea să mă vadă. M-am dus la Președinția Consiliului 
de Miniștri şi nu mică mi-a fost mirarea când G-ral Anto- 
nescu mi-a comunicat că, faţă de evenimentele interne ce 
se întrezăresc, să nu mai plec, ci să iau comanda militară a 
orașului București“!?. 

Generalul Antonescu va rămâne să stăpânească Româ- 
nia de unul singur în ceea ce va fi cunoscut drept dictatura 
militară antonesciană, până la arestarea sa din 23 august 

1944. Acesta nu-şi va ierta foștii parteneri de guvernare, 
deși promisese iniţial o amnistie parţială, astfel că tribuna- 
lele sale vor trimite la închisoare nu mai puţin de 2.707 
gardiști, condamnaţi pentru implicarea lor în răzmeriţă.% 
O serie de lideri ai Legiunii vor izbuti, totuși, cu sprijinul 
trupelor naziste din România, să emigreze clandestin în Ger- 
mania; cei mai puţin norocoşi vor cunoaște realităţile dure 
ale temniţelor antonesciene și, mai apoi, ale carcerelor co- 
muniste. Horia Sima va părăsi capitala, incognito, aseme- 
nea oricărui infractor de rând, ascuns în portbagajul unei 
mașini a organizaţiei paramilitare naziste SS, iar două luni 
mai târziu se va alătura camarazilor din exil.?! 

Mai multe surse coroborate ne arată că în timpul rebe- 
liunii legionare, în doar trei zile, au murit 329 de legionari, 
17 soldaţi şi 125 de evrei nevinovaţi. În mod paradoxal, din 
tot acest conflict, comunitatea iudaică a fost cea mai afec- 
tată, întrucât celor 125 de morţi li se alătură sute de mal- 
trataţi și mii de jefuiţi, timp în care cartierele evreiești au 
fost devastate la propriu, fiind distruse sau incendiate un 
număr foarte mare de locuinţe, magazine şi sinagogi.? Efec- 
tele psihozei terorii, consecinţele nebuniei colective, dezu- 
manizarea victimelor şi a călăilor, deopotrivă, nu le putem 
observa în datele statistice, ci le putem afla doar din măr- 
turiile protagoniştilor şi ale martorilor, în adevărurile lor 
subiective, în credinţele și sensibilitățile fiecăruia; așadar, 
vom relata aici trăirile din acele zile ale evreilor, legionari- 
lor și ale foştilor carliști. 

Camaradul Nicolae Ciolacu, ţăranul aromân din Dobro- 
gea bulgărească, ia parte la mica răzmeriţă legionară din 
oraşul Bacău — acolo unde se stabilise după cedarea Cadri- 
laterului de către România. De îndată ce află despre rebe- 
liunea camarazilor săi de la București, chiar din noaptea 
zilei de 21 ianuarie, împreună cu o echipă formată din aro- 
mâni refugiaţi şi localnici băcăuani, ocupă unul din depozi- 

tele strategice de benzină ale orașului. Ciolacu şi tinerii din 
echipa sa sunt gata să-și asume riscul irațional de a înfrunta 
un întreg pluton de soldaţi bine înarmaţi: „Eram așa de 
pregătiţi sufletește, încât de abia aşteptam să ne încleștăm 
cu armata. [...] Ştiam că fără jertfe şi sacrificii nu puteam să 
biruim şi, fiind convinși că la mijloc este o trădare și pose- 
dând într-o oarecare măsură duhul Căpitanului, ne spuneam 
că pentru neam nici o jertfă nu este prea mare“. Înţelegem, 
astfel, că rebelii își găsesc inspiraţia pentru entuziasmul 
pătimaş și curajul lor necugetat în aceleași teme ale filozofiei 
legionare, în aceleași mituri pe care liderii şi intelectualii 
organizaţiei le-au cultivat în ultimul deceniu: sacrificarea 
sinelui pentru Legiune, certitudinea că există o conspirație 
antiromânească, pusă la cale de o conjurație a trădătorilor, 
mesianismul „Căpitanului“, pretenţia reprezentării intere- 
selor colective ale naţiunii, în numele căreia sunt comise 
toate nelegiuirile. Totuşi, iminenţa confruntării dispropor- 
ționate cu armata lasă să se întrevadă teama protagonistului 
nostru, constrâns să facă apel la divinitate: „Ne-am zis de 
mai multe ori Tatăl Nostru și așteptam încordaţi să vină 
plutonul de soldaţi pe care noi urma să-i dezarmăm. Dar 
slavă și mulţumită bunului Dumnezeu că l-a inspirat pe 
domnul comandant Horia Sima și, înspre dimineaţă, a dat 
ordin la radio tuturor șefilor de judeţe să se retragă de pe 
poziţii 24. 

Alţi legionari, nu mulţi, se declară deziluzionaţi de jafu- 
rile şi crimele comise împotriva populaţiei civile, în timpul 
răzmeriţei din capitală. Mardarie Popinciuc susține că orga- 
nizaţia ar fi depus eforturi pentru a limita amploarea fără- 
delegilor: „Pe lângă rezistenţa în contra atacului armatei, a 
trebuit să organizăm echipe speciale care să oprească, în 
măsura posibilităţilor, furturile și omorurile“%. Dar cama- 
radul Popinciuc insistă să pună ticăloşiile rebeliunii pe 
seama unor oameni care doar „se prezentau drept legionari“, 

anume nişte ne-legionari care „profitau de ocazie ca în orice 
revoluţie de oriunde“%. Constantin Matei, într-un moment 
de sinceritate, la fel, admite jefuirea celor lipsiţi de orice apă- 
rare: „Când am venit aicea și-am văzut, pe Dudești, jaful... 
să știți că am avut un moment de remușcare că am fost 
implicat în afacerea asta“?. Dar, ca mai toţi ceilalţi, şi ca- 
maradul Matei încearcă să ne convingă de faptul că vinovaţi 
n-ar fi legionarii, ci „gloata“, „țiganii“, „mahalaua“: „Da' când 
am ajuns la Malmaison arestat și am văzut ţiganii de acolo 
şi toată mahalaua care s-a pretat la jafuri, la chestii de-as- 
tea... mi-am dat seama că a intervenit gloata și uite, acuma, 
Antonescu profită să compromită Mişcarea Legionară...“2 
Violenţele de pe străzile Bucureştilor le tulbură liniștea 
celor din familia istoricului Constantin C. Giurescu — fost 
ministru în guvernele regimului autoritar carlist. Academi- 
cianul Dinu C. Giurescu, fiul său, rememorează experienţa 
nefericită a zilelor rebeliunii legionare, într-un interviu acor- 
dat şapte decenii mai târziu. Dinu Giurescu, pe atunci un 
adolescent de doar paisprezece ani, ne povestește că părin- 
ţii săi fac tot posibilul să-l protejeze, să-l pună la adăpost, 
încă din primele ore ale răzmeriţei: „Mama mi-a povestit, 
după aceea, că s-a dus la director [directorul școlii, n.n.]: 
„«Domnule director, vreau să iau copilul acasă!» EI, de acolo: 
«Doamnă, da' nu vă panicaţi, că nu e, nu e nimica [...». Mama 
a insistat, el [directorul, n.n.] zice «bine».“ Tatăl său se teme 
de o eventuală percheziție domiciliară și improvizează o 
cale inedită de evadare pentru membrii familiei: „Vin mama 
şi tata și ne spun: «Uite ce e, s-ar putea întâmpla ca noi să 
fim atacați.» Spatele casei noastre dădea în curtea vecinului. 
Era un zid înalt, așa, de vreo trei metri. A pus o scară pe 
zidul ăla și a spus: «Dragă, dacă se întâmplă ceva, voi vă 
suiți pe această scară, săriţi în curtea vecinului, ieşiţi în 
Știrbei Vodă și încercaţi să ajungeţi la bunici.»“ Mai apoi, 
ne mai spune Dinu Giurescu, toţi ai săi se îngrijorează și 

mai tare la auzul veștii că unii generali ar fi trecut de partea 
Mişcării Legionare, ceea ce ar fi echivalat cu izbucnirea unui 
război civil: „Noaptea nu se auzea nici o ştire, dar zvonurile 


circulau |... că generalul Dragalina, care este legionar, se 
îndreaptă cu un corp de oaste asupra Bucureştilor, ca să 
ajute... [...] că o parte din armată pactizează cu legionarii — 


ceea ce nu era adevărat.“ În tot acest timp, scenografia fune- 
bră a Gărzii de Fier — marșurile executate la ceas de noapte 
şi imnurile cântate cu patos — amplifică starea de incertitu- 
dine, de nesiguranţă a familiei Giurescu: „Ceea ce a mărit 
însă sentimentul de teamă a fost că în mijlocul nopţii, târziu, 
dincolo de miezul nopţii, [se cânta, n.n.] «Garda, Căpitanul», 
detașamente întregi de legionari în uniforme veneau din 
Cobălcescu [...] şi se îndreptau undeva, nu știu, la Radiodi- 
fuziune şi-n alte locuri. Şi atunci a fost, așa, un moment de 
cumpănă; pe urmă mi-au spus părinţii: «Atunci chiar ne-am 
temut că începe ceasul socotelilor».“% 

Intelectualul evreu Mihail Sebastian, cunoscut drama- 
turg, romancier și critic literar, trăiește nopţile rebeliunii 
într-o stare de încordare maximă, fiind singur, izolat, captiv 
în propriul apartament de pe Calea Victoriei. Cântecele le- 
gionare, răcnetele de luptă sau răpăitul mitralierelor, adică 
festivalul sonor ce răzbate de afară, de pe străzile Bucureș- 
tiului, nu fac decât să-i întreţină angoasa, așa cum înțele- 
gem din însemnările sale zilnice: „E aproape 12 noaptea. 
Din când în când aud sub ferestrele mele grupuri de legio- 
nari trecând spre Ateneu sau spre Finanţe și cântând în cor. 
[...] Se trage mereu. Se aud puști, mitraliere şi uneori lovituri 
de tun. [...] Detunăturile de armă nu acopereau strigătele 
Se striga; se cânta; se vocifera. Două-trei voci reuşeau să se 
desprindă din tumult (mereu aceleași): «Nu trageţi, suntem 
fraţii voştri!» [...] Toată noaptea au continuat mitralierele și 
tunurile. Am dormit, cu deșteptări subite, cu vise scurte, 
complicate. De câte ori mă trezeam, regăseam neschimbat 

același zgomot de arme“. În timpul zilei, își face griji pen. 
tru familia sa din Antim — cartierul bucureştean cu o însem- 
nată populaţie evreiască — deoarece îi este imposibil să 
ajungă la ai săi ori să comunice cu ei, străzile fiind barica- 
date de gardiști, iar liniile telefonice fiind întrerupte: „Sin- 
gur. Telefonul întrerupt de azi la prânz. Cu neputinţă să | 
ştiu ce se petrece acasă, în Antim. Aș vrea să-i pot spune 
Mamei un cuvânt. Aș vrea s-o aud vorbind. Mă gândesc prin 
ce clipe de spaimă trec ei acolo. Îmi pare rău că n-am avut 
destulă hotărâre azi-dimineaţă — când se mai putea — să 
alerg până la ei și să rămân acolo. |... Sunt așa de singur, şi 
tot gândul meu e acasă, la Mama, la Benu, la Papa. Orașul 
e în complet întuneric, telefoanele nu răspund, postul de 
radio tace“*!. Doar în după-amiaza zilei de 23 ianuarie, după 
ce ostilitățile vor fi fost încheiate, izbutește să-și viziteze 
părinţii, să ajungă până la casa lor din cartierul Antim: „Am 
fost în Antim, unde am rămas toată noaptea şi dimineaţa 
de azi. Toţi împreună eram într-adevăr mai liniștiți. Ne-am 
îmbrățișat ca după o lungă, lungă despărțire“?. Scriitorul 
constată că înfrângerea rebelilor reanimă lumea bucureş- 
teană, îi face pe toţi să răsufle ușuraţi, să revină la vieţile 
lor de dinainte: „Dar ziua lumea e vioaie, vorbăreaţă, plină 
de curiozitate și, la urma urmelor, ușurată. [...| Sunt oameni 
care se îmbrățișează, care se salută zgomotos, care se în- 
treabă... La frizer, astăzi, toată lumea povestea cum a fost, 
aproba, se mira, exclama. Domnul Costel, patronul, spunea 
că «armata a fost la înălţime» și că «legionarii ăștia sunt 
niște criminali»“*. Mihail Sebastian îşi face curaj și vizi- 
tează străzile capitalei, în „a patra zi după dezastru“, când, 
neputincios, nu poate decât să constate devastarea cartie- 
relor evreiești: „Marele dezastru este în Văcăreşti și mai 
ales în Dudești. Nu a rămas casă, nu a rămas cocioabă care 
să nu fi fost spartă, jefuită, arsă. |... Au rămas în picioare, 
ici și colo, câteva prăvălii cu nume românești. I...| Și toate 

acestea în plină mizerie, în plină calicime. Mici meseriaşi, 
mici negustori, lume umilă, necăjită, care abia îşi câştigă o 
pâine amară. Vezi ici, colo, lângă ruine, o femeie bătrână, 
un copil despuiat care plânge, care așteaptă. Așteaptă ce? 
Pe cine? În faţa Morgii, sute de oameni își așteptau rândul“. 

Pe toată perioada rebeliunii legionare, evreii sunt vânați 
direct pe stradă, arestaţi în propriile locuinţe, jefuiți în pro- 
priile magazine, ridicaţi din centrele comunitare sau sunt 
incendiaţi în sanctuarele sinagogilor; victimele sunt alese 
la întâmplare, arbitrar, indiferent de statul lor social, fapt 
demonstrat şi de mărturia lui lacob Gutstein — un tânăr 
evreu din capitală: „Stăteam pe Dudești, cartierul evreilor 
bucureșteni, ținta legionarilor. Mă aflam pe stradă cu tatăl 
meu, probabil că atunci încă nu știam de rebeliune. Deodată, 
o bandă de tineri legionari s-a îndreptat către noi. Cred că 
voiau să se distreze. Ne-au înconjurat, ne-au atacat, ne-au 
lovit până când și eu, și tatăl meu ne-am umplut de sânge, 
ne-au călcat în picioare, apoi ne-au luat puţinele bunuri pe 
care le aveam: ceasul tatălui meu, curelele, pantofii. Ne-au 
lăsat întinși pe jos și au plecat râzând, cântând «Sfântă ti- 
nereţe legionară»“%. În zilele de 21-23 ianuarie 1941, mino- 
ritatea iudaică se găseşte complet expusă bandelor gardiste 
dezlănţuite, neînfrânate de nici o autoritate şi convinse de 
infailibilitatea propriilor acţiuni violente; Matatias Carp — 
lider al comunităţii evreiești, martor și victimă a violențelor 
antisemite din timpul rebeliunii — descrie noua realitate 
cotidiană a străzilor bucureștene: 


Trecătorul care în după-amiaza zilei de 2: ianuarie parcurgea 
câteva sute de metri în vreunul din cartierele evreiești putea 
vedea aici un templu pe care îl mistuiau flăcările, în timp ce în 
jurul său se desfăşura, în muzica sălbatică a «sfintei tinereţi le- 
gionare», sau a «echipei morţii», o sarabandă fantastică şi dez- 
gustătoare; dincolo putea zări câţiva evrei, înconjurați de pistoale 
întinse și târâţi în brânci şi ghionţi către vreun sediu legionar 
sau centru de teroare; mai departe, cortegiul camioanelor ducând 

zeci de evrei spre abator, Băneasa, Jilava etc., unde aveau să 
cunoască o moarte sălbatică. Și în tot timpul acesta, orgia jafului 
și a distrugerii pe tot întinsul străzilor evreieşti, rămase fără 
apărarea celei mai plăpânde paze poliţieneşti.% 


Pe durata rebeliunii, nu încape îndoială că legionarii ur: 
măresc, la București, uciderea în masă a minoritarilor evrei. 
Masacrul din capitală va însuma, în doar trei zile, 125 de 
omoruri certificate, 1.107 speţe documentate de jafuri, mii 
de cazuri de oameni torturați, la care se adaugă alte sute 
de magazine și locuințe devastate, 25 de sinagogi profa=- 
nate şi, unele, arse până în temelii.” O bună parte din 
victime şi-au găsit sfârșitul la abatorul din Băneasa și în 
pădurea Jilava. Așa s-a întâmplat cu cei 15 evrei aflaţi în 
arestul Poliţiei Capitalei, duși până în proximitatea aba- 
torului orășenesc și împuşcaţi în cap, pentru ca, mai apoi, 
trupurile acestora să fie profanate de gardiști: „Trupurile 
celor uciși la abator au fost atârnate de ceafă, în cârligele 
folosite de parlagii. [...| Așa i-a fost dat să moară avocatului 
Millo Beiler [.... Aceeași soartă au avut-o fraţii luliu și Hein- 
rich Rauch. Reamintesc numele acestor trei nenorociţi, 
fiindcă toţi trei au fost găsiți cu pântecele spintecate adânc 
de către [...] asasini, care, folosind un cuţit de măcelărie în 
acest scop [...l au prins intestinele pe cari le-au smuls din 
trupurile victimelor și le-au înnodat cravată la gâtul celor 
asasinați“. Alţi go de evrei, „după ce au fost torturați [...] 
o noapte întreagă la sediul C.M.L [Corpurile Muncitoreşti 
Legionare, n.n.|“, au fost „încărcaţi în autocamioane“, trans- 
portaţi în pădurea Jilava și împușcați cu „1, 2 sau 3 gloanţe — 
mai ales în cap — atât cât asasinii socoteau necesar“; la 
barbaria execuțiilor adăugându-se faptul că tartorii s-au 
reîntors, o zi mai târziu, pentru a jefui și profana. Acolo, 
în pădure, au fost descoperite aceste trupuri inerte, dezbră- 
cate complet, „iar toţi cei ce avuseseră dinţi de aur aveau 
gura oribil mutilată și dinţii scoși““. Pogromul de la Bucu- 

rești, orchestrat de legionari, va fi replicat în anii ce vor 
urma şi de regimul dictatorial al generalului Antonescu, 
la o scară mai mare, cu și mai multe victime, toate aceste 
crime împotriva evreilor fiind parte a Holocaustului din 
România acelor vremuri. 


Retrospectivă. 
Miscarea Legionară și mistica asasinatului politic 


LIDERII ȘI INTELECTUALII LEGIUNII ARHANGHELULUI 
Mihail au promis să facă din România „o țară ca soarele 
sfânt de pe cer“!, o nouă grădină a Edenului, însă cele pe- 
trecute în timpul guvernării legionare demonstrează tocmai 
contrariul: haosul, jaful generalizat, violența sadică și in- 
competenţa administrativă au luat locul bunăstării, corec- 
titudinii și ordinii promise. Camarazii îmbrăcaţi în cămașă 
verde sau în scurta neagră din piele (Poliţia Legionară) nu 
au făcut decât să cutreiere străzile cu sentimentul infaili- 
bilităţii: au lovit, au jefuit şi au ucis pe oricine le-a ieșit în 
cale, evrei sau români „vânduți evreimii“, greci, bulgari sau 
orice fel de străini, comuniști ori masoni, carliști, liberali, 
cuziști sau chiar legionari trădători. Această enumerare e 
suficientă pentru a observa că definiţia „dușmanului na- 
tiunii“ a fost destul de volatilă și relativă: oricine putea fi 
încadrat în numeroasele categorii stigmatizate, astfel că 
nimeni nu se putea simţi la adăpost de acţiunile terorizante 
ale organizaţiilor paramilitare gardiste — ceea ce a dus la 
intensificarea sentimentului de insecuritate al populaţiei. 

Legionarii preconizau o revoluție morală, o „revoluţie 
spirituală bazată pe viziunea creștină“, căutau să creeze un 
om nou, „un erou al vieţii superioare“.2 Omul Nou subsuma, 
totodată, şi însușirile omului de credinţă, ale omului-erou 

sau viteaz, ale omului-corect și omului de jertfă, după cum 
se mândrea Codreanu: „Am creat până acum: omul de cre- 
dinţă, omul viteaz, omul de jertfă. Acum ne trebuește omul 
corect“. Omul Nou — „acest erou ieșit din școala legionară“? — 
făgăduia, iniţial, să renunţe la vechile metehne omenești, 
se angaja să înfrângă prescripţiile naturii umane decadente, 
dar, odată ce a acaparat puterea politică, Omul Nou s-a do- 
vedit un impostor, mai rău, mai egoist, mai laș și mai brutal 
decât cel vechi. Omul-erou și-a folosit autoritatea pentru a-i 
umili, tortura şi ucide pe cei slabi, lipsiţi de orice apărare; 
omul-corect i-a jefuit în voie pe cei neajutoraţi, nimic alt- 
ceva decât un hoț năstrușnic; omul de jertfă a înţeles, în- 
tr-un mod cu totul irațional, să-și riște viața pentru cauza 
pierdută a răzmeriţei gardiste, împotriva armatei ţării; omul 
de credinţă a înţeles să-şi răzbune liderul, pe Codreanu, prin 
masacrarea elitei carliste încarcerate la Jilava, aşijderea 
găsind cu cale să-i extermine pe evreii din capitală. Predic- 
tibil, „ţara soarelui sfânt de pe cer“ s-a arătat o realitate 
atroce, insuportabilă și cumplită, iar Utopia s-a prefăcut în 
Distopie. În consecinţă, Statul Naţional-Legionar nu a re- 
zistat decât 140 de zile. 

Vreme de două decenii, mirajul utopiei legionare a fasci- 
nat sufletele românilor în perioada interbelică, găsindu-și 
ecou în frustrările studenţimii sărace, în năzuinţele ţără- 
nimii sărăcite și în speranţele de mai bine ale intelighen- 
ţiei — funcţionari, profesori, preoţi și ofiţeri. Cu toţii visau 
la o ţară prosperă şi puternică, fiind convinşi de trecutul 
glorios al înaintașilor, de excepţionalitatea naţiunii române 
(mitul Vârstei de aur). Mulţi vedeau în evrei cauza neajun- 
surilor materiale din prezent, iar nu puţini erau siguri de 
existenţa unui complot iudaic de dominare a lumii (mitul 
conspirației iudaice). Toţi sperau că ei, românii, își vor re- 
găsi coeziunea și solidaritatea de altădată, se vor strânge 
laolaltă, vor fraterniza și se vor dezbăra de influența nocivă 

a străinilor elevetitori (mitul unităţii). Pentru împlinirea 
dezideratelor naţionale mai era nevoie și de un salvator, iar 
el a venit, înalt și frumos, călare pe un cal alb (la propriu!), 
îmbrăcat în tradiționala ie românească și cu revolverul la 
brâu (mitul salvatorului).? Acest personaj providenţial era 
Corneliu Zelea Codreanu, „un făt-frumos îmbrăcat în ţoale 
de legendă“, o reîncarnare a haiducilor de altădată şi a cru- 
ciaţilor medievali, justițiarul cu pretenţii mesianice, misti- 
cul naţionalist şi pustnicul creștin. Discursul său profetic 
prevestea uciderea inamicilor națiunii şi ai vrăjmașilor cre- 
dinţei ortodoxe, iar apariţiile sale misterioase hipnotizau 
masele de oameni, mai ales că tânărul promitea să-i scape 
pe cei simpli şi mulţi „de jidovime, de iobăgie, de angarale 
şi de băncile liberale“. Așadar, miturile politice moderne 
au servit drept fundament pentru noua religie a legiona- 
rismului. 

Cei care au pus bazele Legiunii Arhanghelului Mihail 
s-au făcut remarcaţi, mai întâi, cu ocazia mişcării studen- 
țeşti de la începutul anilor '20, atunci când, pe fondul anti- 
semitismului, au avut loc greve şi proteste la toate cele patru 
mari centre universitare (Cluj, lasi, București și Cernăuţi). 
În toată această poveste, studenţii „creştini“ — după cum își 
spuneau — au ieșit în evidenţă prin intransigenţa revendi- 
cărilor antisemite şi prin violenţa manifestărilor de pe ba- 
ricadele din universităţi. Dezamăgiţi de ceea ce ei vedeau 
drept o apatie a mişcării studențești, liderii studenţilor „creș- 
tini“ — Codreanu, Gârneaţă și Mironovici de la Iași, Moţa de 
la Cluj, Tudose Popescu din Cernăuţi și Corneliu Georgescu 
de la Bucureşti — vor face front comun şi, fiind hotărâți să 
taie răul din rădăcini, vor plănui să-i asasineze pe repre- 
zentanții puterii politice, ai lumii financiare și ai evreimii. 
Prima lor misiune criminală, complotul studenţesc din 1923, 
a eşuat, dar îndrăzneala de a atenta la viaţa celor puternici 
va fi privită cu simpatie de români. Crimele şi atentatele 

politice se vor succeda mai bine de un deceniu, între 1924 
Şi 1934, fără ca vreo instanţă de judecată să fi pronunţat 
vinovăția inculpaţilor. Aşa au fost cazurile împușcării stu- 
dentului Vernichescu (Ionel Moţa), al asasinării prefectului 
de poliție Manciu (Codreanu), al uciderii elevului evreu 
David Falik (Nicolae Totu), al atentatului asupra patronului 
evreu Griinspan (Gheorghe Urziceanu), al împușcării sub- 
secretarului de stat Angelescu (Gheorghe Beza), al incendi- 
erii cartierului evreiesc din Borșa (preotul Ion Dumitrescu 
și alţii), al atentatului împotriva cunoscutului ziarist Ema- 
noil Socor (Dumitrescu-Zăpadă)* sau acela al asasinării 
marelui proprietar de păduri Tischler Mor (căpitanul Emil 
Şiancu). Procurorii statului nu au reușit să câștige nici pro- 
cesele de complot politic (trădare a intereselor naţionale; 
atentat la adresa siguranței statului ori de complot în vede- 
rea schimbării formei de guvernământ) pe care le-au intentat 
liderilor studenţilor creștini (1923) și, mai târziu, liderilor 
Legiunii Arhanghelului Mihail (cele din 1931 sau 1934). 
Seria proceselor pierdute de autorităţi se încheie doar la 
mijlocul anilor '30, odată cu pedepsirea la ani grei de în- 
chisoare a ucigașilor prim-ministrului liberal I.G. Duca 
(„Nicadorii“) și pe aceia ai disidentului Mihail Stelescu („De- 
cemvirii“).? 

Cronica judiciară a crimelor politice din perioada inter- 
belică ne dovedește că tinerii asasini — achitaţi în repetate 
rânduri — au cucerit inimile juraţilor și ale românilor de 
rând. Impresia opiniei publice a fost cu atât mai importantă 
în stabilirea verdictului, cu cât procesele s-au judecat la 
„Curtea cu Juri“, acolo unde vinovăția inculpaţilor este decisă 
de juraţi —'aleși din rândurile clasei de mijloc, mici funcţi- 
onari, învăţători etc. —, nu de judecători. Codreanu și ai săi 
au găsit cheia legitimării asasinatului politic; spunând că 
ei comit crimele în numele lui Dumnezeu, al naţiunii ro- 
mâne și al celor oprimaţi, motiv pentru care ei nu pot fi 

condamnaţi, deoarece înfăptuiesc un act de justiţie divină, 
justiţie patriotică şi justiţie populară. Omorurile sunt puse 
pe seama unei misiuni sfinte, a unei cruciade, justificate 
prin cuvintele atribuite sfântului Mihail: „Spre inimile cele 
necurate care vin întru preacurata casă a lui Dumnezeu — 
fără milă întind sabia mea“. Prin urmare, asasinii nu fac 
decât să încingă sabia arhanghelului, prefăcând-o într-un 
revolver menit suprimării necreștinilor. 

Am putea spune că studenţii naționaliști — precursorii 
legionarilor — au găsit reţeta perfectă pentru dezincrimina- 
rea violenţei politice. Procesele intentate lor au fost regizate, 
la indigo, după un scenariu prestabilit: comiterea crimelor 
este un act de bravură, dar nu atentatorii își asumă vino- 
văţia. Ei susţin, la unison, că nu au vrut decât să protejeze 
interesele colective ale naţiunii creștine, prin pedepsirea 
legitimă a mârșăviei iudaice, a lăcomiei exploatatoare şi a 
politicianismului venal; iar mai apoi, lideri ai grupărilor 
naţionaliste — avocaţi, profesori, studenţi sau ţărani frun- 
taşi — vor veni să se înscrie voluntar pe lista apărătorilor, 
pentru a pleda, în instanţă, aceeași cauză sfântă a românis- 
mului. Afară, primprejurul tribunalelor, zeci şi sute de stu- 
denţi se ocupă de lămurirea localnicilor; direct, de la om la 
om, sau prin broşuri edificatoare și gazete naționaliste, iar 
românul de rând sfârșește convins de sfințenia criminalilor 
și de nemernicia celor uciși. În acest mod, ședințele de ju- 
decată își pierd orice consistenţă judiciară, devenind simple 
instrumente propagandistice, reprezentații ale burlescului 
patriotic și ale misticismului ortodox, deznodământul pro- 
ceselor fiind întotdeauna același. Achitările sunt pronun- 
tate în unanimitate, iar juraţilor și eroilor-criminali li se 
organizează serbări triumfale. Cât despre autorităţi, lor nu 
le rămâne decât să asiste neputincioase la succesul inova- 
tivei rețete interbelice a violenţei politice: asasinat, achi- 
tare, glorie. 

Studenţii „creştini“ mai dovedesc că privaţiunea de liber 
tate se poate transforma şi într-un bun prilej pentru sedi- 
mentarea unităţii grupului — ei își petrec o bună parte u 
proceselor de crimă în care au fost implicaţi în stare de arest, 
preventiv, fiecare caz în parte însumând mai multe luni de 
închisoare. Tinerii rabdă cu stoicism vitregiile detenţiei, se 
sprijină reciproc, își drămuiesc frățește resursele de mân-. 
care și se roagă laolaltă în bisericuţa din curtea închisorii 
Văcărești. Acolo — se spune — în atmosfera liturgică a rugăciu- 
nilor şi cântecelor rostite împreună, au avut vedenia icoanei 
Sfântului Mihail, fapt care ar fi sacralizat legătura dintre 
ei. Codreanu, Moţa, Gârneaţă, Mironovici, Tudose Popescu 
și Corneliu Georgescu își vor lua supranumele de „văcărăş- 
teni“, după numele închisorii, un titlu ca un simbol de indes- 
tructibilă unitate, consfinţită prin suferinţele împărtășite 
în interiorul zidurilor închisorilor și în spatele gratiilor de 
fier ale celulelor. Codreanu își dorea ca legionarii să preia 
acest model de unitate al văcărăștenilor, pentru ca, mai apoi, 
după ce fiecare camarad își va fi însuşit principiile de loia- 
litate oarbă, prin enculturație (procesul de asimilare a unei 
forme superioare de cultură) românii, toţi, să devină o na- 
țţiune de văcărășteni. Tocmai din acest motiv, disidenţele 
interne și trădările au fost exemplar pedepsite: așa se în- 
tâmplă în cazul studentului Vernichescu (împuşcat de Ionel 
Moţa), la fel va păţi și Mihail Stelescu (executat brutal de 
un pluton format din zece legionari). „Unde începe conflic- 
tul, — spunea Codreanu —, acolo încetează Legiunea, înce- 
tează viața legionară. Acolo este moarte și trăește diavolul.“ 

După ce au dobândit o notorietate considerabilă de pe 
urma crimelor și atentatelor comise, văcărăștenii se leapădă 
de nașul lor politic, profesorul A.C. Cuza, și de Liga lui anti- 
semită, pentru a începe un proiect pe cont propriu. Aşa se 
naște Legiunea Arhanghelului Mihail, înființată în 1927, 
într-un loc simbolic - o cameră de cămin din lași. Tinerii 

legionari înțeleg că a trecut vremea răzmerițelor studențești, 
drept urmare, deodată cu debutul Marii Crize Economice 
din 1929, aceștia vor iniția o campanie politică de cucerire 
a sufletelor ţărănimii. Lumea de la sate, adică 80% din po- 
pulaţia ţării, preponderent săracă, analfabetă și mistică, 
asistă impresionată la marșurile, expedițiile şi taberele de 
muncă legionare. Camarazii dau dovadă de perseverență, 
bat satele românești în lung și-n lat, promit vrute și nevrute, 
se iau la trântă cu autorităţile, așa încât primele mici succese 
electorale au devenit realitate; Codreanu-fiul și Codreanu- 
tatăl câștigând mandate de parlamentari independenți în 
alegerile parţiale din județele Neamţ, în 1931, respectiv Tu- 
tova, în 1932. La scurtă vreme, la alegerile generale din 
1932, Legiunea depăşeşte pragul electoral și trimite cinci 
deputați în parlamentul ţării, iar cinci ani mai târziu, orga- 
nizaţia intră în liga mare a partidelor politice, cu o zestre 
de 16 procente din totalul voturilor exprimate. Pe tot par- 
cursul anilor '30, regele Carol II se străduise să găsească o 
alternativă la popularitatea legionarilor, fie prin înfiinţarea 
unei structuri naţionale de tineret, numită Straja Ţării, pa- 
tronată de Palat, fie prin promovarea unor lideri naționaliști 
mai obedienţi, mai rezonabili, precum Alexandru Vaida-Voe- 
vod sau Octavian Goga, dar toate eforturile s-au dovedit a 
fi în van. Participarea legionarilor la scrutinele democratice 
pare o dovadă de fățărnicie ideologică, din moment ce legio- 
narismul exclude pluralismul politic, libertatea de expresie 
şi sistemul de piață liberă, contestând democraţia și capi- 
talismul: „Este oare posibil — se întreba, retoric, Codreanu — 
ca 5o de voturi în plus sau în minus să determine adevărul 
sau să-l nege? 

La mijlocul anilor '3o, sub ministeriatul liberalului Ghiţă 
Tătărăscu — un om al compromisului, ce își urmărea inte- 
resul personal fără să supere pe nimeni —, Mișcarea Legio- 
nară ia un avânt considerabil; taberele educative de muncă 

înfloresc aievea pe tot cuprinsul ţării, mai ales la Carmen 
Sylva, pe timpul verii, și la Predeal, în sezonul rece; comer- 
țul legionar se desfășoară în voie, după ce organizaţia inau- 
gurase câteva restaurante și alimentare proprii în capitală, 
la Bacău, Carmen Sylva și Predeal. Tot acum, Codreanu 
renunţă formal la prerogativele sale de şef al organizaţiei 
politice — pe care le delegă generalului Cantacuzino Grăni- 
cerul — și își rezervă rolul de șef al educaţiei legionare, de 
învățător al naţiunii. Din această postură, îi educă pe ca- 
marazi să renunțe la spiritul critic, la iubirea de sine și la 
dorința de înavuţire materială, cerându-le, la schimb, îm- 
brățișarea supunerii oarbe, a altruismului colectivist și a 
sărăciei autoimpuse. Etica legionară se găsește cel mai bine 
ilustrată în noul experiment social propus de Codreanu: în- 
fiinţarea unor colonii colectiviste de familii legionare. Ne 
este dat să descoperim un soi de falanster socialist, adică o 
societate miniaturală care s-ar autosusţine prin munca be- 
nevolă și neremunerată a membrilor săi: „Cizmarul face 
gratuit ghete pentru frizer şi ceilalți, popotarii fac gratuit 
mâncare pentru frizer, cizmar, croitor etc“!5. Regula spunea 
că fiecare astfel de familie nu putea depăși cincizeci de per- 
soane, înrudite ori neînrudite, gata să renunțe la paradigma 
proprietății private: „Nimeni nu poate câştiga nimic“!*. Mo- 
delul primei colonii colectiviste — înfiinţată în 1935, sub con- 
ducerea unui anume Emil Eremeiu — se voia a fi replicat la 
scara întregii ţări, ocazie cu care România ar fi devenit o 
națiune de familii legionare, o minunată utopie socialistă; 
Codreanu se vede nevoit să dezmintă ideea că experimentul 
său ar fi fost inspirat de ideologia marxistă, inventând o 
explicaţie cu totul originală: „E comunism? În înţelesul iu- 
daic, nu. Pentru că acesta pleacă de la materie și rămâne 
în materie, dispreţuind valorile morale ale lumii, pe când noi 
plecăm de la acestea și trăim cu ele, dispreţuind materia“. 
Tot pe fondul dorinţei de uniformizare a claselor sociale, 

liderii Legiunii Arhanghelului Mihail decid că și proletari- 
atul din fabrici — ignorat până acum — trebuie să facă parte 
din organizaţie. În acest sens, toţi muncitorii capabili „de 
credinţă în Dumnezeu“ sunt invitaţi să se alăture Corpuri- 
lor Muncitorimei Legionare, o structură înfiinţată în 1936;1€ 
Codreanu visa că ţăranii și studenţii, muncitorii şi intelec- 
tualii urmau să trăiască laolaltă, într-o armonie socială per- 
fectă, într-o lume unde „profesorul universitar nu se va uita 
cu dispreţ sau chiorâș, ci cu ochiu de frate la fratele său 
muncitor“!”. 

Mistica legionară le sucește minţile intelectualilor ro- 
mâni din epocă, inclusiv unor scriitori de calibru, precum 
Mircea Eliade, Constantin Noica sau Emil Cioran. Aceeași 
mistică a vrăjit și minţile neantrenate ale românilor de rând, 
ale zecilor de mii de membri și sutelor de mii de simpati- 
zanţi care se alătură Legiunii Arhanghelului Mihail în in- 
tervalul 1935-1937. Cum organizaţia devine foarte mare, 
într-un interval destul de scurt de timp, controlul acesteia 
se dovedește a fi o problemă reală, căreia nici măcar „Căpita- 
nul“ nu-i găseşte o rezolvare. Degeaba se străduie Codreanu 
să-și țină armata sub control, degeaba instituie tot felul de 
tribunale interne, zadarnic predică „eroismul răbdării“, căci, 
în momentul arestării sale din 1938, camarazii revin la obiș- 
nuitele atentate politice (vezi cazul Ștefănescu-Goangă). 
Odată cu asasinarea lui Codreanu, majoritatea camarazilor 
preferă să-i urmeze pe liderii facțiunii violente, pe Sima și 
pe loialii acestuia, pe așa-numiții „simiști“, în detrimentul 
vechilor lideri de la centru, a așa-zișilor „codreniști“. Con- 
stantin Papanace explică cel mai bine, poate, motivul pen- 
tru care „simiștii“ — mai puţin cunoscuţi, dar dinamici și 
agresivi — sunt mai apreciaţi decât foştii locotenenţi ai „Că- 
pitanului“ — oameni cu notorietate, cumpătaţi și prudenţi: 
„Căpitanul a răscolit un dinamism în legionari atât de puter- 
nic încât numai el îi putea stăpâni. Mereu s-a făcut educaţia 

faptei și iniţiativei. Orice stare pe loc era considerată un 
sacrilegiu pentru un legionar. Această tendinţă intrase în 
sânge la toţi“!f. Fie că își spuneau „codreniști“, fie că se nu- 
meau „simiști“, liderii legionari vor căuta, mai departe, să 
se folosească de imaginea aureolată a lui Codreanu, și de 
ceea ce reprezenta acesta în mentalul colectiv al camarazi- 
lor și al românilor; în anii terorii carliste, 1939 și 1940. Cei 
de la vârful Legiunii vor afirma, chiar, că salvatorul naţiunii 
române n-ar fi murit, contribuind la naşterea mitului imorta- 
lităţii „Căpitanului“, tocmai pentru a-i însufleţi pe camarazii 
deziluzionaţi: „În general — ne lămurește același Constantin 
Papanace — pentru marile mase legionare, întărirea credin- 
ţei că trăiește Căpitanul nu numai că nu strică, dar este 
chiar necesară pentru greaua perioadă de tranziţie în care 
ne găsim“!?. 

„Comandantul“ Horia Sima, ambițiosul profesor din Lu- 
goj, reuşeşte să-i marginalizeze pe colegii săi din Comanda- 
mentul legionar aflat la Berlin, pe Papanace, Borșa, Vojen, 
Constant Ciorogaru, dar și pe camarazii ce preluaseră ini- 
țiativa în ţară, pe Noveanu, Bidianu şi Budișteanu. Cu multă 
abilitate politică, le câştigă încrederea şi celor din anturajul 
regelui Carol II, vorbim de Urdăreanu, Ghelmegeanu sau 
Moruzov, iar, după ce se va fi folosit de ei, se va alia cu ge- 
neralul Antonescu pentru a-l da jos pe regele „ucigaș“. Sima 
are o concepție diferită față de cea a lui Codreanu, a fostu- 
lui său șef, el nu urmărește legionarizarea treptată a Ro- 
mâniei, nu aspiră la o cucerire culturală de lungă durată, ci 
vizează o cucerire politică, una rapidă, brutală și violentă. 
E] vrea o revoluție. Toată revoluţia legionară — din 3-5 sep- 
tembrie 1940” nu a fost însă decât o simplă răzmeriţă, care 
s-a redus la câteva atacuri violente asupra instituţiilor pu- 
blice, legionarii neputând conta pe sprijinul românilor ne- 
înregimentaţi. Reușita puciului anticarlist se datorează, mai 
degrabă, jocurilor politice de culise ale generalului Antonescu, 

ce profită de pe urma situaţiei precare a regimului autoritar 
al regelui Carol II — un regim aflat, oricum, în pragul colap- 
sului, după ce România pierduse Transilvania de Nord, Ba- 
sarabia, nordul Bucovinei, Tinutul! Herţei şi Cadrilaterul. 
În cele din urmă, doar nevoia generalului Antonescu de a 
obţine sprijinul unei mişcări politice de orientare fascistă 
(în vederea asigurării bunăvoinței lui Hitler) face posibilă 
cooptarea gardiștilor la guvernare, cu Horia Sima în poziția 
de vicepreşedinte al Consiliului de Miniștri, în ceea ce va fi 
cunoscut drept Statul Naţional Legionar. 

Regimul dictatorial legionar face o prioritate din exclu- 
derea tuturor celor care nu îndeplineau criteriile de puri- 
tate etnică, rasială, culturală sau ideologică. Camarazii își 
imaginează patria legionară ca pe o ţară fără de străini, fără 
evrei, ţigani, turci, bulgari sau greci, în vreme ce românilor 
le rezervă obligaţia de a nu se vinde intereselor iudeo-maso- 
neriei mondiale, internaţionalei comuniste sau capitalis- 
mului occidental. În consecinţă, nimeni nu se poate considera 
la adăpost de acţiunile violente ale unităţilor paramilitare 
gardiste, nimeni nu poate ști cu certitudine că nu va fi su- 
biectul percheziţiilor, jafurilor, bătăilor şi omorurilor de zi 
cu zi. Cei întâi vizaţi de măsurile represive vor fi evreii, în 
contextul în care dezlănţuirea urii antisemite primește un 
cec în alb din partea miniștrilor gardiști, iar generalul An- 
tonescu se mulțumește să asiste pasiv la grozăviile parte- 
nerilor săi politici. Evreii au fost mai întâi bătuţi, umiliți și 
jefuiţi sub pretextul programului guvernamental de româ- 
nizare a economiei. Mai apoi, în timpul rebeliunii din 21-23 
ianuarie 1941, mulţi evrei au fost masacrați fără să mai fie 
invocat vreun pretext, pogromul de la Bucureşti fiind con- 
secinţa firească a antisemitismului cultivat de Codreanu, 
Ionel Moţa, Horia Sima, A.C. Cuza sau Octavian Goga. Se 
spune că antisemitismul românesc a fost doar de natură 
economică, dar referinţele biologice şi speculaţiile teologice 

sunt parte din discursul consacrat al epocii. Așadar, am 
putut constata cum evreului i-au fost negate toate caracte- 
risticile umane, fiind frecvent comparat cu șerpi (năpârei) 
şi insecte veninoase (roiuri), s-a mai spus că atitudinea-i 
perfidă și lacomă izvorăște taman din necesitatea compen- 
sării inferiorităţii sale rasiale. Evreul a fost asemuit, în ga- 
zetele naţionaliste, cu personajul shakespearian Shylok, care 
urmărea nu doar jecmănirea creștinilor, ci tânjea după car- 
nea şi sângele acestora și a mai fost acuzat că urmărește 
rezidirea Canaanului sau a noii Palestine pe teritoriul sfânt 
al națiunii române, după un plan bine stabilit, pus la cale 
de „cahalul jidovesc“, neștiutul șef al conspirației iudaice 
mondiale. Mitologia ţesută în jurul comunităţii iudaice a 
înflăcărat spiritele ţărănimii, a hrănit frustrările intelectua- 
lităţii și, cel mai grav, a oferit pretextul ideal pentru jefui- 
rea, torturarea și asasinarea evreilor. 

Cârmuitorii României din perioada interbelică — fie că 
au fost liberali, ţărănişti, averescani, iorghişti sau carliști — 
nu au știut cum să-i ţină în frâu pe legionari și nici cum să 
gestioneze cazurile de violență politică. Fără să aibă vreo 
strategie bine conturată, autorităţile au reacționat mai de- 
grabă impulsiv, cu o atitudine revanşardă, întrebuinţând 
cele mai drastice măsuri coercitive — disproporţionate și, 
adeseori, ilegale — împotriva tinerilor gardiști. Așadar, vreme 
de douăzeci de ani, pe Codreanu şi ai săi, poliţiştii şi jan- 
darmii i-au bătut pe străzi, i-au chinuit prin beciurile pre- 
fecturilor și i-au omorât în închisori, în timp ce procurorii 
i-au întemnițat, rectorii i-au exclus din universităţi, prefecţii 
judeţelor le-au interzis adunările politice, le-au desființat 
taberele de' muncă şi le-au închis restaurantele, miniştrii 
i-au șicanat în campaniile electorale şi le-au cenzurat gaze- 
tele, prim-miniștrii le-au desființat organizaţia. Oamenii 
regelui Carol ÎI — în timpul regimului de autoritate monar- 
hică — au mers și mai departe cu măsurile represive, până 

într-acolo încât s-au folosit de metode specifice terorismului 
de stat; în toamna anului 1938 i-au asasinat pe Codreanu, 
pe ucigaşii lui Duca (Nicadorii) și ai lui Stelescu (Decemvirii); 
un an mai târziu, i-au ciuruit în piața publică pe asasinii 
lui Armand Călinescu (echipa Miti Dumitrescu), i-au exe- 
cutat sumar pe gardiștii din lagăre și au trecut, mai apoi, 
la împușcarea aleatorie a „câte doi-trei“ legionari din fiecare 
judeţ. Acţiunile violente întreprinse de reprezentanţii sta- 
tului nu au rezolvat problema de fond, ba dimpotrivă, le-a 
oferit legionarilor — călăi și victime, în același timp — prile- 
jul de a interpreta rolul victimei neajutorate, nedreptăţite 
şi persecutate; drept urmare, mulţi români i-au simpatizat 
pe tinerii persecutați, văzându-i ca pe niște apostoli ai drep- 
tăţii ce sunt îndreptăţiţi să folosească, la rândul lor, vio- 
lența, în baza legii biblice a talionului: „frântură pentru 
frântură, ochi pentru ochi, dinte pentru dinte; așa cum l-a 
vătămat el pe altul, întocmai să i se facă și lui“%. 

Geneza, ascensiunea şi declinul Legiunii Arhanghelului 
Mihail sunt legate indisolubil de violență și de moarte, teme 
ce se găsesc bine reprezentate în imnografia organizației. 
Cântecul avea o importanță aparte pentru misticii legionari, 
muzica fiind o modalitate de a transcende cotidianul deza- 
greabil, de a ocoli logica și de a intra într-un fel de stare de 
transă, de exaltare: „Probabil — spunea Codreanu — nepor- 
nind pe drumul rațiunii, cu alcătuire de programe, discuţii 
contradictorii, argumentări filozofice, conferințe, singura 
posibilitate de manifestare a stării noastre lăuntrice era 
cântecul“?!. Camaradul lon Banea întărește cele spuse de 
șeful său și ne arată că lumea veche, victimă a raționalis- 
mului, trebuie înlocuită de una nouă, legionară, mistică, una 
a cântecului: „Credinţa legionară a dat naștere cântecelor 
legionare. Lumea nouă pe care o pregătea Căpitanul s-a 
arătat mai întâi sub haina cântecului“%. Compozitorul lon 
Mânzatu — cel ce a compus muzica pentru multe din imnurile 

Legiunii — explică rolul însemnat pe care odele patriotice, 
solemne, grave, marţiale, îl jucau în viaţa de zi cu zi a ca- 
marazilor: „În Mișcarea Legionară cântecul părea esenţial, 
Conţinutul său exprima mai mult decât orice discurs. Trăiam 
încă perioada romantică a galvanizării publice prin marșuri 
şi fanfare“??. 

Mistica morţii este ilustrată în cel mai cunoscut imn al 
gardiștilor, „Sfântă Tinerețe Legionară“ — compus de lon 
Mânzatu, pe versurile lui Radu Gyr —, unde se face elogiul 
crimei politice, iar răzbunarea legionară devine actul legitim 
de pedepsire a trădătorilor de neam și de patrie: „Purtăm 
în crivăţ și în soare/ Lumini pentru biruitori,/ Pentru cei 
viteji zidim altare,/ Şi-avem doar gloanțe pentru trădători!“ 
Cei ce au ucis în numele Legiunii au fost priviţi ca niște 
sfinţi, au fost portretizaţi în poezii și cântaţi în imnuri, așa 
cum este cazul asasinilor lui I.G. Duca, a „Nicadorilor“, prea- 
măriţi și în imnul scris de Radu Gyr: „În prigoana orişicât 
de-amară,/ Cântăm și ne gândim la Nicadori.“ Înţelegem că 
misiunea sfântă de a-i elimina pe trădători — categorie în 
care putea fi inclus oricine, vechi politicieni, disidenţi in- 
terni sau evrei — le-a revenit doar celor mai bravi camarazi, 
lui Codreanu, Moţa, „Nicadorilor“, „Decemvirilor“, sau celor 
din echipa Miti Dumitrescu. Sanctificaţi au fost nu doar 
asasinii, ci şi cei căzuți în lupta inegală cu autorităţile, cărora 
același Radu Gyr le promite o înmormântare demnă de cio- 
bănaşul din balada populară „Mioriţa“, le promite o fastu- 
oasă nuntă funerară: „Moartea, numai moartea legionară,/ 
Ne este cea mai scumpă nuntă dintre nunţi.“ Cultul jertfei 
implica acceptarea benevolă, izbăvitoare a morţii legionare, 
în numele naţiunii române, a șefului de partid şi a divini- 
tăţii: „De cădem cu toţi, izbiţi în frunte,/ Ni-i dragă moartea 
pentru Căpitan!/ lrefren] Garda, Căpitanul,/ Ne preschim- 
bă-n şoimi de fier./' Țara, Căpitanu/ Și Arhanghelul din cer“24, 

Festivismul Statului Naţional-Legionar scoate la iveală 
obsesia pentru moarte a gardiștilor. Din realitatea lugubră a 
României legionare făceau parte marșurile executate la ceas 
de noapte, imnurile vindicative cântate pe străzile orașelor 
și pe ulițele satelor, dar şi procesiunile funerare, înmormân- 
tările, reînhumările şi parastasele grandioase, organizate 
frecvent în memoria camarazilor uciși. Cu fiecare ocazie, 
scenografia funebră era completată de practica numită „apelul 
morților“, o practică ce aduce cu şedinţele de spiritism, fo- 
losită în deschiderea banalelor ședințe de cuib ori în cadrul 
evenimentelor comemorative grandioase: maestrul de cere- 
monii striga, pe rând, numele legionarilor morţi — Codreanu, 
Moţa, Ciumetti —, iar toţi ceilalți răspundeau deodată, însu- 
fleţit și sobru, cu „prezent!“. 

Legionarismul a înglobat laolaltă principiile totalitare 
ale fascismului și învățăturile sacre ale creștinismului, un 
amestec ideologic toxic, pe cât de autentic, de mioritic, pe 
atât de nefiresc, pe care nu-l mai putem găsi și la celelalte 
mișcări de extremă dreapta din Europa; sovieticii ori naziștii 
au făcut tot posibilul să-l îndepărteze pe Dumnezeu din 
preocupările indivizilor, din moment ce ideologiile totalitare 
vedeau în religie și biserică un concurent serios în tentativa 
lor de a acapara minţile oamenilor şi de a le controla fiecare 
aspect al vieţii sociale. Asta nu înseamnă că misticii legio- 
nari au fost nişte sfinţi, nicidecum, ei au pervertit morala 
creştină după bunul lor plac. Au ignorat, de pildă, cea de-a 
șasea poruncă biblică: „Să nu ucizi!“ 

